
CUVÂNT ÎNAINTE 


Pornind de la interesul pe care-l manifestă astăzi toate organizaţiile 
pentru a se afirma şi a rămâne pe piaţa concurențială cât mai mult timp în 
condiții de profitabilitate, am considerat că în formarea profesională 
studenţii au nevoie de unele clarificări în legătură cu aspectele 
fundamentale ale activității organizației care fac posibil acest lucru şi am 
avut în vedere în acest sens problematica managementului calității ca 
opţiune strategică pentru orice organizaţie care doreşte să fie competitivă . 

Schimbările care s-au produs în ultimile decenii în cadrul mediului 
în care-şi desfăşoară activitatea organizațiile, rolul foarte important pe care- 
| deţine clientul în asigurarea sustenabilității activității de producţie şi 
comercializare reclamă necesitatea de a întreprinde demersuri pornind de la 
managementul de vârf pentru a implementa o nouă cultură organizațională 
bazată pe o cultură a calităţii, a excelenţei. 

Scopul prezentei lucrări este acela de a evidenția componentele 
sistemice ale managementului calității şi rolul lor în construirea şi 
întreţinerea avantajului competitiv atrăgând atenţia asupra complexității 
deosebite a relațiilor dintre organizaţie şi mediul său intern şi extern 
datorită schimbărilor profunde şi rapide care se produc. 

Demersul în realizarea acestei lucrări a pornit cu prezentarea 
organizaţiilor.Calitatea este un concept dificil de definit întrucât obiectivul 
principal al acesteia este satisfacerea nevoilor, aşteptărilor clienţilor în 
condiții de excelenţă, iar aşteptările clienților se modifică tot mai des ca 
urmare a influențelor majore care provin din mediul extern.O atenţie 
specială am acordat prezentării contribuției caliticienilor din întreaga lume 
la conturarea conceptului calitate şi a modalităților prin care calitatea 
trebuie tratată ca o componentă strategică a managementului organizației şi 
ca un obiectiv ce poate fi îndeplinit numai cu acordul şi contribuţia totală a 
fiecărui angajat, indiferent de poziţia pe care o ocupă în cadrul organizației. 

Celelalte capitole sunt destinate abordării managementului calității 
într-o viziune sistemică. Astfel sunt prezentate fundamentele, componentele 
sistemului, documentaţia precum şi metodele, tehnicile şi instrumentele, 
costurile cu ajutorul cărora calitatea proiectată şi oferită consumatorilor tot 
mai experimentați şi mai pretenţioşi contribuie la obţinerea avantajului 
competitiv pe o piață puternic concurenţială.Managementul calităţii este 
prezentat într-o viziune modernă ca un sistem integrat care include şi 

managementul mediului şi managementul siguranței şi sănătății 
ocupaţionale ca o garanţie a creşterii gradului de încredere a clienţilor şi a 
societăţii în capacitatea organizației de a produce bunuri şi servicii care pot 
conferi un plus de valoare pentru client. 

Am alocat un spaţiu amplu şi problematicii calității în cadrul 
organizaţiilor prestatoare de servicii având în vedere faptul că astăzi 
serviciile au o contribuție tot mai importantă la creşterea economică şi 
faptul că noţiunile calitatea serviciului şi satisfacția consumatorului de 
servicii sunt diferite în raport de noţiunea de calitate a unui bun tangibil. 

Lucrarea prezintă şi o parte aplicativă ce include exemple de 
documentaţie specifică managementului calității organizaţiei, modele de 
îmbunătățire a calităţii proceselor şi a rezultatelor activităţii, proceduri care 
au rolul de a sprijini studentul în demersul de a explica, descrie, identifica 
aspectele fundamentale ale problematicii calității. 

Faţă de caracterul complex al managementului calității 
organizației, mărturisesc studenţilor, cu siguranţă cei mai fideli cititori, că 
lucrarea nu are un caracter exhaustiv, scopul acesteia fiind prezentarea 
aspectelor fundamentale ce caracterizează calitatea în organizaţiile 
producătoare de bunuri şi servicii ca o necesitate a menţinerii pe o piaţă tot 
mai complexă. 

Destinatarii lucrării sunt studenţii cuprinşi în învăţământul cu profil 
economic, mai ales cei de la specializările administrarea afacerilor şi 
economia comerțului, turismului şi serviciilor. 

Mulţumesc cu sinceritate colegilor care m-au susţinut în acest 
demers prin sugestiile şi ideile lor.Doresc tuturor celor care-şi vor apleca 
privirea asupra acestei lurări, mult succes în demersul întreprins pentru 
desluşirea şi aplicarea fundamentelor şi principiilor managementului 
calității şi aştept critici , aprecieri şi sugestii de îmbunătăţire pentru o 
viitoare ediţie! 


Autoarea 


Capitolul 1. 
Cadrul conceptual şi istoric al calităţii ca factor al 
competitivităţii organizaţiilor 


1.1. Calitatea — definire şi importanță 
în contextul economic actual 


Conceptul de calitate are rădăcini foarte vechi, fiind tratat în 
literatura de specialitate atât ca un concept filozofic, cât şi ca un 
concept economic. Astfel, Aristotel este cel care a lansat conceptul 
de calitate cu înţelesul de eu, individualitate, specific, ceea ce 
diferenţiază, concept căruia filozoful latin Cicero i-a dat numele 
„qualitas” cu semnificaţia de ”atribut”, ”caracteristică” sau "mod fel 
de a fi”. 

Unele din principiile care stau la baza asigurării calității îşi au 
originea în strategia gândirii militare chineze conform căreia 
„Culmea priceperii constă în soluţionarea dificultăților înainte de a 
apărea, triumful este să învingi înainte ca amenințările adversarilor 
să se concretizeze”!. Astfel, se realiza o paralelă cu prevenirea 
problemelor şi a neconformităților care se află la baza asigurării 
calității. 

Conform standardului internaţional ISO 8402-1997 care redă 
prima definiție oficială a conceptului calitate, aceasta reprezintă 
„ansamblul caracteristicilor unei unități (produs, serviciu, proces, 
activitate, organizaţie, persoană) care conferă acesteia aptitudinea 
de a satisface cerinţele exprimate sau implicite”. 

Dicţionarul explicativ al limbii române defineşte calitatea prin 
"totalitatea însuşirilor şi laturilor esenţiale în virtutea cărora un 
lucru este ceea ce este, deosebindu-se de celelalte lucruri”, 

Literatura de specialitate prezintă un număr apreciabil de 
definiţii ale noţiunii de calitate a produselor şi serviciilor în care 
calitatea este apreciată ca fiind: 


! Repere din storia calităţii, Tribuna calităţii nr. 78/1999 

grad de utilitate; 
conformitate cu cerințele; 
un anumit nivel de satisfacere a cerințelor clientului; 
un demers sistematic spre excelență; 
conformitate cu specificaţiile; 
capacitatea unui bun/serviciu de a satisface o anumită 
necesitate; 
e conformitatea în raport de anumite specificaţii; 
e conformitatea cu un model dat; 
e totalitatea proceselor necesare realizării unui produs viabil; 
În condiţiile actuale, multe din consideraţiile conceptului de 
calitate ar trebui adaptate noilor cerinţe care pun accent deosebit pe 
relația calitate-client întrucât acesta este cel care stabileşte ce 
înseamnă pentru el calitatea şi tot el este cel care hotărăşte care 
produs/serviciu îi satisface mai bine nevoile sau dorinţele. Calitatea 
percepută de client este fundamentul filozofiei Managementului 
Calităţii Totale (TOM) care pune clientul în centrul atenţiei. Plecând 
de la această abordare, calitatea poate fi definită ca măsura în care 
un produs sau un serviciu satisface cel mai bine nevoile/dorinţele 
clientului şi chiar depăşindu-le. Clhenţii apreciază produsul/serviciul 
prin raportare la exigenţele lor, prin comparaţie cu cele mai bune 
produse existente pe piață. 
Garwin D.A.(1988, p.49), profesor la Harvard Business 
School, defineşte dimensiunile calității ca fiind: 
- caracteristici de bază; 
- caracteristici complementare; 
- caracteristici estetice; 
- conformitatea cu un anumit nivel de referință; 
- fiabilitatea; 
- mentenabilitatea; 
- durabilitatea; 
- calitatea percepută de client. 
Aceste dimensiuni se regăsesc literatura de specialitate în 
orientările actuale ale definirii conceptului de calitate, respectiv: 

- Orientarea spre produs - calitatea este definită ca reprezentând 
ansamblul  caracteristicilor (de bază, complementare, estetice) 
exprimate prin indicatorii tehnici şi de funcționalitate ai produsului; 
calitatea poate fi măsurată exact şi se pot dimensiona costurile 
necesitate de obținerea caracteristicilor exprimate. 

- Orientarea spre proces - calitatea înseamnă conformitate cu 
cerințele specificate de producător/prestator. 

- Orientarea spre costuri - calitatea este dată de un nivel 
performant al costurilor care fac prețul acceptabil pentru client. 

- Orientarea spre utilizator - calitatea înseamnă compatibilitate 
cu cerințele clientului referitoare la fiabilitate, mentenabilitate, 
siguranță, termen de livrare, etc. 

Privită din perspectiva schimbării şi a economiei bazate pe 
cunoştinţe, calitatea poate fi abordată din mai multe puncte de vedere 
şi în funcţie de etapele prin care trece produsul/serviciul până când 
ajunge pe piață( C. Oprean, M. Țiîţu, 2008, p.19-20): 

a) abordarea transcedentală (filosofie): calitatea este "excelenţă 
din fire”, un semn al standardelor înalte şi al marilor realizări; 

b) abordarea orientată pe produs(economie): calitatea este o 
variabilă precisă şi măsurabilă, o caracteristică inerentă a bunurilor şi 
poate fi măsurată în mod obiectiv; 

c) abordarea orientată spre utilizator (economie, marketing, 
om) calitatea este în ochii celui care o priveşte; 

d) abordarea orientată pe producţie: calitatea este o conformare 
la cerințe, este respectarea specificaţiilor şi reuşita din prima 
încercare; 

e) abordarea valorii - calitatea este înţeleasă în relaţie cu 
preţurile sau costurile, este un produs care furnizează performanţă la 
un preţ acceptabil sau conformitate la un cost acceptabil. 

Organizaţia Internaţională de Standardizare (ISO) defineşte 
calitatea ca "măsura în care un ansamblu de caracteristici intrinseci 
îndeplineşte cerințele”; caracteristica este o trăsătură distinctivă de 
natură fizică, senzorială, comportamentală, temporală sau 
funcțională, iar cerințele sunt definite ca ”nevoie sau aşteptare 

declarată, în general implicită sau obligatorie” ca expresie a unui 
dezechilibru. De regulă, aceste cerinţe trebuie să se regăsească într- 
un standard sau referențial. O caracteristică a calității trebuie 
analizată ca o trăsătură permanentă a unui produs, proces sau sistem 
referitoare la o cerință sau nevoie. Cerinţele identificate prin studii de 
piață trebuie reflectate în mod corespunzător în specificații. 
Specificaţiile nu trebuie evaluate ca fiind criterii de calitate absolute, 
ci numai ca mijloace necesare pentru satisfacerea aşteptărilor 
clienţilor. 

Caracteristicile calității reprezintă însuşiri ale produselor, 
proceselor, entităților în general prin care se evaluează gradul de 
satisfacție a clientului. Ele sunt clasificate în literatura de specialitate 
în caracteristici tehnice, estetice, economice, sociale şi în utilizare 
sau după natura lor în caracteristici funcționale (tehnice şi 
economice), psihosenzoriale, sociale şi de disponibilitate. 

O reprezentare sugestivă a relaţiilor de intercondiționare dintre 
diferitele categorii de caracteristici ale calității produselor o 
constituie tetraedrul calităţii redat de C. Oprean şi M. Țîţu (fig. 1.1): 

În cazul serviciilor, specialiştii au identificat mai multe 
dimensiuni sau caracteristici ale calităţii. Astfel Parasuraman, 
Zeithaml, Berry(1991), în urma unui studiu realizat în legătură cu 
calitatea serviciilor, au ajuns la concluzia că aceasta poate fi redată 
cu ajutorul a cinci dimensiuni: 

1. tangibilitatea (echipament, personalul de contact, mediul 
fizic, ambianța); 

2. fiabilitatea (capacitatea de a furniza serviciul promis, aşa cum 
a fost descris în faza de informare a clientului); 

3. serviabilitatea (capacitatea de a răspunde la nevoile cletului 
şi de a furniza un serviciu promt); 

4. asigurarea (cunoștințele de specialitate, amabilitatea 
personalului şi abilitatea de a inspira încredere); 

5. empatia (atenţia personalizată şi bunăvoința personalului şi 
considerația față de consumatori). 

Tetraedrul calităţii 
Figura 1.1. 


Caracteristici Caracteristici Caracteristici 
estetice sanogenetice/ economice 


ecologice 


Comoditate Durabilitate 


în utilizare 


Siguranţă în 
funcţionare 


Caracteristici Asistenţă 
tehnice după vânzare 


Fiabilitate 


Caracteristici 
constructive 


Sursa: C. Oprean, M. Tîţu — Managementul calității in economia şi 
organizaţia bazate pe cunoştinte, Ed. Agir, Bucureşti, 2008, p. 99 


Standardul EN ISO 9000:2000 defineşte calitatea ca 
„ansamblul caracteristicilor unei entităţi care îi conferă aptitudinea 
de a satisface nevoile exprimate sau implicite”. 

Conform acestei definiţii, calitatea unui produs/serviciu este 
întotdeauna relativă, susceptibilă de a fi permanent îmbunătățită 
întrucât se referă la gradul de satisfacere, de adecvare a unor 
exigente, prin caracteristicile intrinseci ale produsului sau serviciului 

furnizat. Calitatea nu trebuie înțeleasă ca reprezentând ceea ce vrea, 
poate sau ştie să furnizeze un anumit furnizor de produse sau servicii, 
ci trebuie tratată prin prisma relației produsului/serviciului cu 
cerințele pentru calitate definite ca expresie a nevoilor unei entități. 
Cerinţele pentru calitate se referă, deopotrivă, la cerințele pieţei 
(consumatori, clienţi), cerințe contractuale, cerințe interne ale 
organizației şi cerințele societății (cele rezultate din legi, 
regulamente, coduri care au în vedere protecția vieții, sănătății 
individului şi a mediului înconjurător, valorificarea corespunzătoare 
a resurselor naturale, conservarea energiei). 

În spiritul orientării conceptului de calitate către client, Zink 
J.K.(1994, p.18) consideră şi dimensiunea temporală a calității ca 
fiind foarte importantă şi defineşte calitatea prin "indeplinirea 
cerințelor pentru asigurarea satisfacției clientului pe termen lung”. 
În acelaşi spirit se poate defini calitatea ca fiind capacitatea 
produsului/serviciului de a respecta cerinţele clientului şi de a oferi 
un plus de valoare în raport de aşteptările clientului. 

Pentru definirea calităţii se folosesc o serie de termeni: 

> calitatea proiectată sau calitatea concepției - redă măsura în 
care produsul proiectat asigură satisfacerea cerinţelor beneficiarilor şi 
posibilitatea de folosire la fabricaţia produsului respectiv a unor 
procedee tehnologice raționale şi optime din punct de vedere 
economic; înainte de realizarea  produsului/serviciului este 
determinată prin activități de cercetare a cererii pentru a transpune 
nevoile clienților în specificații; 

> calitatea fabricaţiei sau calitatea conformităţii - desemnează 
gradul de conformitate a produsului cu documentația tehnică, cu 
specificațiile; acesta se realizează în producție şi este determinată de 
procesul tehnologic, echipamentul de producție, activitatea de 
urmărire şi control, manopera etc.; 

> calitatea livrată - redă nivelul efectiv al calității produselor 
livrate de furnizor; 

> calitatea totală - se referă la utilitate, economicitate, estetică, 
încredere. 

Calitatea produselor se construieşte în cadrul procesului de 
producţie şi este acceptată şi apreciată în procesul de consum. Acesta 
este motivul pentru care se vorbeşte de calitatea producției şi de 
calitatea produselor. 

În practica economică există două modalităţi diferite de 
abordare a calităţii diametral opuse (I.Stanciu, 2003, p. 53) denumite 
A şi Z. 

Calitatea în abordarea A este considerată ca o funcţie tehnică 
încredințată unor specialişti care se limitează la controlul recepției 
materiilor prime, a pieselor, la controlul pe fluxul tehnologic şi la 
controlul calitativ al produselor finite. În această abordare se 
urmăreşte să nu fie încălcate procedurile şi normele stabilite. 

Calitatea în abordarea Z este considerată o nouă filosofie de 
conducere a întreprinderii concretizată într-o strategie în care se pune 
accent pe o gestiune participativă din partea angajaţilor şi pe 
generalizarea autocontrolului. 

Noţiunea de calitate trebuie înțeleasă sub forma unui ansamblu 
de caracteristici permanente sau trăsături distinctive (psihosenzoriale, 
fizice, funcționale, ergonomice, comportamentale, temporale) aflate 
în relaţie directă cu cerinţele pieţei, respectiv ale clienţilor externi, cu 
cerințele ce stau la baza reglementării relaţiilor contractuale cu 
partenerii, cu cerinţele specifice mediului intern al organizaţiei şi, nu 
în ultimul rând, cu cerințele impuse de societate în domeniul 
protecției sănătății omului, în domeniul mediului înconjurător, al 
valorificării eficiente a resurselor, etc. 

Capacitatea unei organizaţii, a unui sistem sau a unui proces de 
a realiza un produs care va indeplini cerinţele referitoare la un produs 
reprezintă capabilitatea, o noțiune de bază în managementul calității 
al cărui obiectiv strategic este preocuparea permanentă pentru 
alocarea corectă a resurselor, urmată de îmbunătăţirea eficacităţii 
proceselor şi de monitorizarea ipostazelor calității: 

- calitatea ca rezultat al definirii cerinţelor referitoare la produs; 
- calitatea procesului de concepere a produsului; 
- calitatea conformităţii produsului cu concepţia sa; 

- calitatea ca rezultat al susținerii produsului pe parcursul 
întregului său ciclu de viață. 

În concluzie, calitatea trebuie înţeleasă ca având următoarele 
caracteristici: 

> este exprimată printr-un ansamblu de caracteristici şi nu 
numai printr-o caracteristică; 

> trebuie percepută şi analizată numai în relație cu nevoile 
clienţilor; 

> prin calitate se satisfac nevoi exprimate, dar şi implicite care 
sunt într-o dinamică permanentă. 

Conceptul calitate poate fi analizat din două perspective: 
calitate în sens absolut şi în sens relativ. Sensul absolut este sinonim 
cu "înaltă calitate”şi are legătură cu managementul calității totale 
(TQM). Sensul relativ al calității are înţeles tehnic şi constă în 
măsurarea şi raportarea la o specificaţie prevăzută într-un standard 
sau normă, atribuirea unui produs/serviciu a unor caracteristici pentru 
a îndeplini standardele impuse, pentru a fi în concordanţă cu ce 
aşteaptă clientul şi cu scopul pentru care a fost creat. 

Calitatea se asociază cu toate activitățile legate de 
management, asigurarea calităţii, control, acreditare, certificare, 
evaluare, marcare, standardizare. 

Preocuparea pentru calitatea produselor este străveche şi, 
inițial, a fost legată de noţiunea de utilitate a obiectelor, a uneltelor 
folosite de oameni din perioada epocii primitive.Pe măsura 
dezvoltării comunităţilor umane, diversificarea relațiilor dintre 
oameni a determinat apariția unui nou mod de apreciere a calităţii în 
cadrul relației ofertant/producător-piață-consumator direct prin 
intermediul nevoilor de satisfăcut ale consumatorilor direcți şi a 
impresiei produse de utilizarea bunului asupra acestora. Apariția 
noilor structuri de organizare a producției de mărfuri, dezvoltarea 
relațiilor comerciale, au determinat necesitatea conceperii unor 
reglementări speciale în aprecierea calităţii referitoare, în principiu, 
la gradul de conformitate al produselor realizate cu instrucțiunile 
stabilite şi la măiestria, dibăcia meseriaşilor. 

Trecerea la producţia de masă a bunurilor şi serviciilor a impus 
lărgirea conceptului de calitate care era apreciat prin prisma modului 
de proiectare a proceselor, a modului de realizare a produselor şi de 
ambalare şi livrare a acestora. Se diferenţiază (C. Oprean, 2002, p. 
23) o calitate proiectată, o calitate fabricată şi o calitate livrată. 
Terminologia şi semnificația calității se dimensionează acum în 
raport de aceste aspecte, iar noțiunea de calitate devine tot mai 
complexă şi preocuparea pentru definirea ei este majoră şi deosebit 
de importantă. 

Calitatea produsului se numără printre caracteristicile 
competitivităţii unei organizaţii, alături de procesul de creare şi 
livrare, de personal şi de politica comercială, financiară şi de 
marketing. După anul 1980, în condiţiile unei puternice intensificări 
a concurenţei şi a creşterii exigenţelor clienţilor, calitatea produselor 
şi capacitatea de adaptare la cerinţele mereu în schimbare ale pieţei a 
devenit un factor strategic al competitivităţii organizaţiei. 

În prezent, calitatea se constituie în element strategic al 
managementului organizației întrucât exprimă în gradul cel mai înalt 
competitivitatea  produselor/serviciilor pe plan naţional şi 
internaţional. Orice organizație se poate menţine pe piaţă în condiţii 
de eficiență dacă are un segment de clienți căruia îi poate oferi 
produsele solicitate în locul potrivit, la momentul potrivit şi la un 
preţ acceptat şi corelat cu satisfacția oferită. Menţinerea segmentului 
de clienți este posibilă numai printr-o politică bazată pe 
îmbunătăţirea continuă a proceselor de producţie şi a rezultatelor 
acestora care să conducă la costuri ce permit practicarea unor prețuri 
atractive pentru clienți şi competitive în raport de concurență. 

Elementele favorizante ale creşterii importanţei calităţii ca 
factor al competitivităţii organizaţiilor sunt (M. Olaru s.a, 2009- 
2010, p. 2): 

- intensificarea concurenţei care a condus la creşterea şi 
diversificarea ofertei, la mondializarea piețelor şi a produselor, la 
multiplicarea uniunilor economice; 

- creşterea exigenţelor clienţilor şi ale societăţii ca urmare a 
diversificării experienţei de consum şi a nevoilor a determinat 
necesitatea de protecție a consumatorului şi a mediului înconjurător; 

- creşterea complexităţii produselor ca urmare a revoluționării 
sistemelor de producție impune utilizarea unor procese mult mai 
complexe şi sisteme integrate de producție asistate de calculator. 

Problema calității produselor/serviciilor este o problemă 
Strategică şi în spațiul Uniunii Europene unde se defăşoară o 
campanie de formare a unei culturi a calității printr-o serie de măsuri 
care fac referire la: 

- necesitatea realizării unei infrastructuri comune în domeniul 
calității; 

- promovarea unei politici europene a calității ca politică 
integratoare a politicilor naționale pe care le influenţează; 

- elaborarea unor documente care să includă măsuri pentru 
realizarea unei viziuni strategice a calității în toate statele membre. 

Astfel, reprezentanți ai Uniunii Europene, ai Organizaţiei 
Europene pentru Calitate (EOQ), ai Fundaţiei Europene pentru 
Managementul Calității (EFQM), ai Asociaţiei Europene a 
Meseriaşilor şi IMM, ai Asociaţiei Camerelor de Comerţ şi Industrie 
Europene,ai Mişcării Franceze pentru Calitate (MFQ), au semnat 
Carta europeană a calităţii care prezintă obligația tuturor 
semnatarilor de a colabora pentru promovarea calităţii în toate țările 
companiilor europene. 

Preocupările Comunitătii Europene în domeniul calităţii se 
concretizează în documente care atestă necesitatea adoptării unor 
politici şi strategii ale țărilor membre, precum: Politica europeană de 
promovare a calităţii, Calea europeană spre excelenţă, Noua abordare 
sau Abordarea globală. Federatia Europeană pentru Managementul 
Calităţii promovează următoarele concepte de bază: 

e orientare spre rezultate - calitatea unei organizaţii depinde de 
satisfacția tuturor părților implicate în activitatea acesteia: clienți, 

angajați, furnizori, societatea civilă, acționari şi alte persoane 
fizice/juridice; 

e leadership-ul creează mediul în care organizaţia şi salariaţii 
ating excelența; 

e managementul prin procese şi fapte care constă în 
coordonarea tuturor activităților dintr-o organizaţie legate direct de 
îmbunătăţirea calității, bazate pe informaţii fiabile; 

e implicarea personalului care se poate obține când există 
valori comune şi o cultură adecvată pentru participarea fiecărui 
angajat la îmbunătățirea calității; 

e instruirea — inovarea - îmbunătăţirea continuă care 
reprezintă baza formării unei culturi adecvate calităţii, ceea ce 
determină maximizarea performanţelor acesteia; 

e dezvoltarea parteneriatelor, existența şi menţinerea unor 
relații reciproc avantajoase bazate pe încredere cu partenerii de 
afaceri; 

e responsabilitatea publică, abordare etică prin care se 
urmăreşte depăşirea aşteptărilor comunității. 

În prezent, în literatura de specialitate calitatea este considerată 
ca un element strategic al managementului global al întreprinderii 
întrucât determină competitivitatea produselor/serviciilor pe plan 
internațional, ca un factor principal de reglare a pieţei prin 
intermediul clientului care are dreptul de a alege ceea ce îi 
corespunde cel mai bine nevoilor şi aşteptărilor, este un factor care 
susține societatea civilă pentru că pune în prim plan nevoile 
clientului şi un factor de susținere a competitivităţii întreprinderii 
pe piaţa concureţială alături de preţ şi termen de livrare. 

Dimensiunile viitorului calității sunt considerate a fi: 

> realizarea de valoare înaltă pentru clienți asociată calității 
materializată în produse/servicii perfecte din perspectiva aşteptărilor 
clienţilor, accesibile, cu valoare mare pentru clienți 


? Feigenbaum, A. V.- Tendinţe ale calităţii în noul mileniu, Tribuna calității, nr. 2, 2001 


19 


> aplicarea unor metode şi instrumente care să ajute fiecare 
angajat să gândească, să înveţe, să decidă individual şi în echipă 
pentru obținerea calitătii ca garanție a succesului pe piața 
concurențială; 

> capabilitatea de a construi noi parteneriate puternice pentru 
calitate cu furnizorii pentru a obţine produse cu costuri reduse şi 
competitive; 

> integrarea aspectelor economice ale calității cu ceilalți 
indicatori financiar-contabili ai companiei şi analiza valorii pentru 
maximizarea raportului dintre calitate şi cost; 

> trecerea de la focalizarea pe managementul calităţii la 
calitatea managementului prin considerarea celor cinci dimensiuni 
anterioare. 


1.2. Evoluţia în timp a conceptului calitate şi preocupările 
caliticienilor pentru dezvoltarea sistemului calităţii 


Taylor şi Deming au avansat primele evoluţii ale conceptului 
calitate care au fost aplicate practic în managementul japonez. In 
anul 1890, F. W. Taylor a pus bazele conceptului de „inspecție”, o 
primă etapă din istoria managementului calităţii, activitate care avea 
ca scop detectarea defecțiunilor prin supraveghere. 

Începând cu secolul 20, se impunea implementarea şi folosirea 
standardelor, a reglementărilor şi organismelor internațioanle în 
domeniul calităţii. În 1947, Deming a introdus controlul calității 
produselor în managementul japonez, folosind metode statistice. 

Munca depusă de Deming în Japonia este continuată de Joseph 
M. Juran (de origine română) care, în 1950, pune în evidență ideea de 
asigurare a calității. Fl pune accent pe modul de organizare a 
activității gândit de manageri şi pe necesitatea ca salariaţii să îşi 
asume mai multe responsabilităţi pentru ceea ce fac şi pe necesitatea 
ca aceştia să fie motivaţi astfel încât să aibă grijă de ceea ce fac, de 
modul în care se implică în procesul de realizare a 
produsului/serviciului. 

Conform opiniei lui Juran, cele mai importante aspecte ale 
calității sunt : 

- evidenţierea, pe primul loc între valorile organizaţiei, a 
conceptului de calitate şi alocarea fondurilor necesare în acest scop; 

- eliminarea dificultăților sistemice; 

- considerarea cerinţelor clienţilor ca prioritare; 

- folosirea unui proces de ameliorare a calităţii în toate etapele 
activității ; 

- dezvoltarea activităţii de evaluare a sistemelor de calitate. 

Începând cu anii 1970 — 1980, Philip Crosby introduce 
conceptul de calitate totală, considerând calitatea drept 
„conformarea la cerințe”, asigurarea unui nivel de „zero defecte”, 
adică lucrul făcut bine de prima dată prin prevenirea deficienţelor şi 
producerea de bunuri/servicii în conformitate cu ceea ce îşi doreşte 
clientul. În concepţia sa, un lucru nu trebuie catalogat ca bun sau de 
calitate inferioară, ci se afirmă despre acel lucru că se conformează 
sau nu se conformează cerințelor exprimate de standarde. În viziunea 
sa, calitatea se obține în mod gradual prin parcurgerea a 5 etape : 
incertitudinea, trezirea, progresul, înțelepciunea, certitudinea. 

În evoluţia sa, conceptul calitate a parcurs mai multe etape: 

- etapa de până la revoluția industrială când 
responsabilitatea pentru calitate revenea meşteşugarului care îşi 
concepea şi realiza produsul pentru piață sau pentru un anumit client; 

- etapa de după declanşarea revoluţiei industriale când a 
crescut producţia de bunuri şi servicii, iar responsabilitatea calităţii a 
revenit şefului de atelier sau unui supraveghetor care avea experienţă 
mai multă şi care răspundea şi de cantitatea de produse realizate; 

- etapa în care a început generalizarea producerii de 
componente interschimbabile care a determinat necesitatea 
existenței laboratoarelor de încercări şi măsurători dotate cu 
aparatură de măsură şi control tot mai sofisticate; în această etapă se 
separă funcția de producţie de cea de control şi atunci au apărut 
conceptele de inspecţie şi control de calitate. 

Modalităţile de organizare a calitătii în ordinea cronologică a 
apariției lor sunt (I. Stanciu, 2003, p. 45): inspecția calităţii, controlul 
statistic al calitătii, asigurarea calităţii sau sistemul de asigurare al 
calitătii, sistemul de management al calității, managementul calitătii 
totale TQM. 

1. Inspectia calităţii pune accent pe verificarea produsului 
finit, pe identificarea produselor necorespunzătoare şi separarea lor 
de cele conforme cu specificaţiile din documentaţia tehnologică şi nu 
pe controlul procesului tehnologic unde erau cauzele adevărate ale 
neconformităţilor. Are rolul de a identifica greşelile. Metoda de lucru 
era supravegherea calității produselor la capătul benzii de lucru; 
gradul de implicare a personalului era redus, numai şefii de echipă, 
respectiv inspectorii calității se ocupau de această problemă. 

2. Controlul calitătii prin metode statistice aplicat în deceniile 
trei şi cinci consta în detectarea şi eliminarea componentelor şi 
produselor finale care nu corespund standardelor; era un proces unde 
accentul era pus pe controlul fluxului tehnologic şi asupra produsului 
finit în scopul identificării cauzelor apariţiei defectelor. Se foloseau 
metode de control statistic, respectiv controlul prin sondaj, prin 
prelevarea  eşantioanelor. Scopul controlului era de reglare a 
procesului de obținere în vederea îmbunătățirii nivelului calitativ al 
produselor finite. Gradul de implicare a personalului era redus, 
respectiv numai a controlorilor tehnici, a inginerilor, a specialiştilor 
în calitate. Primele lucrări cu aplicabilitate practică au fost ale lui 
Shewart (1925), Deming şi Juran. 

3. Asigurarea calității este un proces petrecut înainte şi în 
timpul evenimentului în scopul prevenirii greşelilor, defectelor. 
Calitatea unui produs este garantată de existența sistemului de 
asigurare a calităţii (AQ) care arată cum trebuie să aibă loc procesul 
de produţie, conform unor proceduri elaborate după standardul ISO 
9000. 

Sistemul de asigurare a calităţii a fost introdus de Juran cu 
scopul de a construi şi a verifica calitatea, iar ulterior i s-au mai 
adaugat şi alte funcţii: instruirea personalului pentru a-l motiva şi 

imbunătăţirea continuă a calității (metoda KAIZEN), iar in ţările 
europene s-a adăugat şi funcția de garantare a calității. Accentul este 
pus pe prevenirea defectelor prin contribuția tuturor 
compartimentelor cu atribuțiuni in domeniul calității. Conceptele 
cheie promovate sunt: prevenirea defectelor şi oferirea increderii atât 
propriei conduceri a intreprinderii cât şi clienților. 

Asigurarea calitatii este echivalentă cu a avea şi a da 
incredere. Sistemul de asigurare a calității a făcut obiectul 
Standardelor Internationale din familia ISO 9000 şi s-a aplicat in 
toate țările membre UE, iar din 2001 a apărut noua versiune a 
„Sistemului de management al calitatii”. Asigurarea calitătii include 
şi etapele anterioare, cea a controlului calității şi a inspecțiilor cu rol 
important in realizarea calităţii produselor/serviciilor. Se referă la 
ansamblul activităţilor prin care se asigură încrederea că un produs 
sau serviciu va indeplini cerințele de calitate. 

4. Sistemul de management al calităţii face trecerea de la 
sistemul de asigurare a calității la managementul calitătii totale; 
obiectivul major este abordarea procesuală a activităților şi ținerea 
sub control a unei organizații in domeniul calităţii. Gradul de 
implicare a organizaţiei este total, precum şi a colaboratorilor din 
aval şi amonte de organizaţia care a implementat sistemul calităţii. 

Urmarea preocupărilor de armonizare a cerinţelor de calitate 
dintre furnizori şi clienți, au apărut primele seturi de standarde în 
Marea Britanie, Elveţia, Canada începând cu 1979. În 1987 apar 
standardele ISO 9000 care au căpătat recunoaştere şi acceptare 
internațională. Avantajul standardelor ISO 9000 constă în faptul că 
ele sunt rezultatul consensului la nivel internațional privind 
modalitatea de stabilire a unor sisteme ale calității fiabile care pot fi 
uşor verificate de cumpărător, de către reprezentantul său sau de 
către un organism independent. În aceste standarde se stipulează 
criterii universal acceptate de stabilire şi evaluare a sistemului 
calității oricărei organizaţii, indiferent de zona geografică a lumii. 

5. Managementul calităţii totale( TOM) se bazează pe crearea 
unei culturi a calităţii unde fiecare angajat trebuie să urmărească la 

locul său de muncă interesul major la clientului care este considerat 
suveran şi căruia trebuie să i se ofere ce doreşte, când doreşte, cât 
doreşte. Conceptul de calitate totală a apărut în aniil970-1980 în 
SUA avându-i ca promotori pe Feigenbaum, Crosby, Deming, Juran. 
Ishikawa se delimitează de teoriile americane denumind conceptul 
japonez astfel: "Company Wide Quality Central - CWQOC”. Calitatea 
totală este obiectivul, iar managementul este mijlocul de atingere a 
acestui scop. Prin asigurarea calităţii totale se urmăreşte „depăşirea 
aşteptărilor clienţilor”. 


Cronologia mişcării calităţii 


Înainte de | Calitatea era un element integrat al breslelor 
1900 
1900-1920 | Controlul calităţii de către un maistru de echipă 
1920-1940 | Controlul calităţii bazat pe inspecții 

1940-1960 | Controlul prin procesul static 

1960-1980 | Asigurarea calităţii-controlul total al calității 
1980-1990 | Managementul calităţii 

1990- TQM, cultura îmbunătățirii continue a 
prezent managementului calității în cadrul organizațiilor 


Sursa: I Stanciu —Op. cit., 2003, p. 26 


TQM este un sistem centrat pe calitate, bazat pe participarea 
tuturor membrilor săi, prin care se urmăreşte asigurarea 
succesului pe termen lung, prin satisfacerea clientului şi obținerea 
de avantaje pentru toți membrii organizației şi pentru societate. 

Principiile de bază ale TQM sunt: 

> concentrarea asupra clientului; 

> îmbunătățirea continuă a calității; 

> prevenirea defectelor; 

> responsabilizarea tuturor angajaților pentru calitate. 

Ca metode şi procedee de lucru în atingerea obiectivelor: 
instruirea şi motivarea angajaţilor, stabilirea de indicatori măsurabili, 
folosirea metodelor şi instrumentelor vechi şi noi. Sunt implicaţi 
angajaţii, managerul de vârf dar şi colaboratorii. Este un concept care 
integrează toate conceptele anterioare: inspecția, controlul statistic, 
asigurarea calităţii şi managementul calităţii (figura nr. 1.2). 

Promotorii conceptului de calitate provin din SUA în 
perioada de după 1920 când s-a încercat găsirea răspunsului la 
întrebarea de ce japonezii au acaparat o mare parte din piaţa lumii. 
Aceştia sunt: Deming, Juran, Armand Feigenbaum, Ishikawa, 
Crosby. 

W. Edward Deming este recunoscut în domeniul calității prin 
activitatea sa în domeniul perfecționării profesionale a angajaţilor 
japonezi. În 1950 a fost invitat la Universitatea Japoneză a 
Inginerilor şi a Oamenilor de Ştiinţă pentru a le vorbi industriaşilor 
despre controlul statistic al procesului şi le-a sugerat să inițieze 
activitatea prin care pot afla ce vor clienţii lor. Susţine că, prin 
reducerea variației statistice, calitatea poate contribui la 
îmbunătățirea productivității şi a poziției competitive a organizației. 
În literatura de specialitate, un loc important îl ocupă programul său 
de ameliorare a calității cunoscut sub numele PDCA (Plan-Do- 
Check-Act: ciclul planifică-execută-verifică-acționează) cu care a 
demonstrat că, prin reluarea succesiunii acestor activități, se obține 
îmbunătățirea calității şi apropierea acesteia de aşteptările clienților. 

Etapele ciclului Deming au următoarea semnificație: 

> planificarea — stabilirea, pe baza analizei situației existente, 
a obiectivelor raportate la cerințele clienților, a resurselor, 
mijloacelor şi a termenelor de realizare; 

> execuția - implemetarea acțiunilor care conduc la atingerea 
obiectivelor stabilite; 

> verificarea - evaluarea măsurii în care s-au atins obiectivele 
planificate; 

> acţionarea - reluarea ciclului în urma analizării 
documentaţiei rezultate din evaluare şi a stabilirii măsurilor care să 

Sibiu, 2002, p. 25 

Filosofia sa cu privire la îmbunătăţirea calității a fost sintetizată 
într-un program în 14 puncte în lucrarea „Quality, Productivity and 
Competitive Position” din 1982 destinat conducerii întreprinderii, 
considerată de Deming ca fiind responsabilă pentru asigurarea 
cadrului necesar acestei îmbunătățiri (C. Pop, 2007, p. 55): 

1. asiguraţi îmbunătățirea continuă a calității produselor şi 
serviciilor, pe baza unui plan, pentru a putea rămâne în afaceri; 

2. adoptați o nouă filozofie, renunțând la „nivelul acceptabil” 
al calităţii; trăim într-o „nouă eră economică”, nu putem supravieţui 
cu „niveluri acceptabile” de neconformităţi, deficienţe, întârzieri; 

3. renunțați la controlul integral al produselor, proceselor, 
introducând metode de control statistic, pentru a stabili conformitatea 
cu cerinţele specificate; 

4. solicitați dovezi din partea furnizorului, privind evidenţa 
statistică a calităţii; afacerile se bazează, în prezent, mai mult pe 
calitate, decât pe preț: eliminaţi furnizorii care nu fac dovada unei 
asemenea evidențe; 

5. descoperiţi problemele; conducerea este cea care trebuie să 
se ocupe de îmbunătăţirea continuă a tuturor proceselor din fiecare 
etapă a traiectoriei produsului, începând cu proiectarea şi până la 
asigurarea service-ului în utilizare; 

6. utilizați metode moderne de instruire a întregului personal 
din întreprindere; 

7. asiguraţi tuturor angajaților instrumentele necesare pentru 
desfăşurarea corespunzătoare a activităţilor; 

8. eliminaţi frica, încurajați comunicarea, astfel încât fiecare 
angajat să-şi poată prezenta punctul de vedere în mod deschis; 

9. înlăturați barierele dintre compartimentele întreprinderii; 
formaţi echipe cuprinzând persoane din compartimente diferite 
pentru identificarea problemelor şi prevenirea apariției lor în 
procesele ulterioare; 

10. eliminaţi afişele, sloganurile specifice muncii forţate; înainte 
de a urmări creşterea productivității, asigurați-vă că aceasta nu este în 
defavoarea calităţii pe care trebuie să o îmbunătăţim continuu; 

11. revedeți timpii de muncă normaţi astfel încât să nu devină 
obstacol în calea productivităţii sau a calităţii; 

12. eliminaţi toate obstacolele care-i împiedică pe oameni să fie 
mândrii de munca lor; 

13. introduceţi un program riguros de instruire a personalului, în 
relaţie cu evoluția procedeelor, metodelor şi tehnicilor utilizate în 
toate compartimentele întreprinderii; 

14. creaţi o structură corespunzătoare la nivelul conducerii de 
vârf care să asigure îndeplinirea celor 13 puncte. 

Premiul naţional pentru calitate instituit în Japonia în 1951 a 
primit numele Deming, deşi în țara sa de origine, SUA contribuția sa 
a fost recunoscută abia în 1980. 

Joseph M. Juran, profesor american de origine română, şi-a 
concentrat atenţia pe rolul managementului de vârf căruia îi revine 
inițiativa şi implementarea proceselor de îmbunătățire a calității. Este 
recunoscut ca promotor al calității prin cursurile pe care le-a ținut în 
Japonia în 1950 şi apoi prin lucrarea „Quality Control Handbook”. 

În opinia lui Juran, calitatea produselor şi serviciilor se 
realizează în urma unui proces ciclic la care participă toate 
activitățile organizației începând cu cercetarea, proiectarea, 
pregătirea procesului tehnologic, procurarea materiilor prime, 
asigurarea resurselor umane, producția propriu-zisă, controlul 
procesului tehnologic, vânzarea produselor, efectuarea service-ului. 
Aceste activități enumerate reîncep de fiecare dată şi se 
fundamentează pe o bază informaţională superioară, pe o spirală 
evolutivă cunoscută sub denumirea de „spirala calității” (figura nr. 
1.3) concepută şi definită de Juran în studiul „The Quality Trilogy” 
şi adaptată ulterior de mai mulți autori sau „spirala progresului în 
calitate”. 

El consideră că rezolvarea sistematică a problemelor necesită 
în primul rând o analiză a acestora care conduce la identificarea 
cauzei urmată de o etapă terapeutică (eliminarea cauzelor). 

Spirala calităţii 


Figura nr. 1.3. 


Adaptare după Maxim E., 199%, în Cecilia Pop - 
Managementul calității, 2007, p.48 

1.Cercetarea pieţei; 2.Cercetarea ştiinţifică; 3.Efectuarea calculelor tehnico- 
economice şi comerciale; 4.Proiectarea şi întocmirea documentaţiei tehnice; 
5.Stabilirea tipodimensiunilor şi a specificațiilor, 6.Planificarea procesului de 
fabricaţie; 7.Asigurare resurse umane; 8.Aprovizionare materii prime şi materiale; 
9.Utilaje şi aparate; 10.Proces de producţie; 11.Controlul procesului de producție; 
12.Inspecţii şi control final; 13.Analize, încercări, probe; 14.Vânzare; 15.Operaţii 
de service la beneficiar;  16.Cercetarea pieţei;  17.Cercetarea ştiinţifică; 
18.Revederea calculelor tehnico-economice şi comerciale; 19.Reproiectare, 
cercetare,documentare;  20.Diversificare  tipodimensională,  21.Planificarea 
procesului de producție; 22.Evaluare furnizori; 23.Perfecţionare profesională. 


În semn de consideraţie pentru opera sa în acest domeniu al 
calității, în anul 2000 s-a instituit Premiul național pentru calitate 
Joseph Juran la recomandarea Comisiei Europene în domeniul 
calității. 

În opinia lui Juran implementarea unui sistem eficient de 
ameliorare a calităţii presupune acțiuni care au în vedere următoarele 
aspecte: 

- identificarea clienţilor şi înțelegerea nevoilor acestora; 

- transpunerea cerințelor clienților în procesele organizaţiei şi 
conceperea şi producerea acelor bunuri care răspund cerințelor 
identificate; 

- asigurarea corelației dintre caracteristicile produsului şi 
cerințele clienţilor şi posibilităţile organizației de a le obţine în 
condiţii de eficacitate; 

- optimizarea procesului de obţinere a produsului având în 
vedere în permanență asigurarea unui plus de valoare la client şi 
pornind de la evaluarea situaţiei de fapt a procesului; 

- transformarea procesului corectat într-un proces funcțional 
adecvat. 

În scopul asigurării succesului sistemului de ameliorare cu 
paşii descrişi anterior,Juran propune un plan menit a asigura 
îmbunătăţirea continuă a calității, un ghid de comportament care 
include următoarele puncte: 

e convingerea colaboratorilor, angajaţilor de necesitatea 
îmbunătățirii; 

e identificarea proiectelor strategice, vitale folosind diagrama 
lui Pareto; 

e preocuparea permanentă pentru cunoaşterea progresivă şi 
înțelegerea problemelor; 

e analiza problemelor pentru identificarea cauzelor acestora; 

e determinarea efectului schimbărilor propuse asupra 
schimbarea; 

e pregătirea personalului implicat în vederea pregătirii 
implementării schimbărilor preconizate ; 

e supravegherea noului nivel al calităţii şi susținerea procesului 
de îmbunătățire continuă a calităţii. 

Armand V. Feigenbaum este recunoscut pentru faptul că a 
introdus conceptul de Total Quality Control pe care l-a prezentat în 
1956 în revista „Harvard Business” şi apoi în lucrarea „Total Quality 
Control” publicată în 1961. Pune accent pe trei aspecte importante: 

> cerinţele consumatorilor sunt cele care determină calitatea; 

> toți participanţii la activitatea organizației sunt răspunzători 
de calitate şi toate compartimentele acesteia participă la realizarea 
calităţii; 

> costurilor calităţii au rol stratregic în satisfacerea cerințelor 
clienţilor în condiţii de eficiență. 

Opiniile sale se regăsesc în definirea celor zece condiții ale 
succesului în managementul calității Cecilia Pop, p.60): 

1. calitatea este un proces care se desfăşoară în întreaga firmă; 

2. calitatea este ceea ce clientul spune că este; 

3. calitatea şi costul reprezintă o sumă şi nu o diferență; 

4. calitatea înseamnă fanatism atât la nivel individual cât şi de 


5. calitatea este un mod de a conduce firma; 
6. calitatea şi inovarea sunt interdependente; 
7. calitatea este o doctrină etică; 

8. calitatea reclamă îmbunătăţirea continuă; 

9. calitatea este calea spre productivitatea cea mai economică şi 
cea mai eficientă din punctul de vedere al consumului de capital; 

10. calitatea este implementată solidar cu un sistem total legat 
de clienţi şi furnizori. 

Kauro Ishikawa (1915-1989) este cea mai cunoscută 
autoritate a japonezilor în domeniul calităţii. Îşi dezvoltă propriile 
concepte despre calitate în cadrul unui sistem de obţinere a acesteia 
denumit, Company Wide Quality Control”(CWQC) (fisura nr. 
1.5) care se bazează pe asigurarea calității în condiţiile dezvoltării de 
noi produse, ținerea sub control a calității pentru activităţile 
necesitate de obținerea noilor produse şi ţinerea sub control a 
costurilor, cantităților şi termenelor de livrare. 

Kauro Ishikawa consideră controlul total de calitate ca o 
gândire revoluționară în management. Este inițiatorul cercurilor 
calității, cel mai cunoscut şi utilizat instrument al calităţii. De 
asemenea, a dat o dimensiune internă principiului orientării 
cercurilor calităţii. A dezvoltat diagrama cauză-efect (diagrama către 
client, clientul fiind considerat nu numai clienții externi, ci şi 
angajaţii, colegii de muncă.) 

Filosofia lui Ishikawa în domeniul calității se bazează pe următoarele 
puncte cheie: 

> plasarea calității înaintea profitului din perspectiva 
importanţei; 

> clientul este ținta politicii calității şi nu producătorul; 

> desfiinţarea barierelor dintre compartimente, 

> folosirea metodelor statistice în studiul calității, adică a 
datelor şi a faptelor; 

> încurajarea managementului participativ, respectul față de om 
este filosofia de management; 

> colaborarea între compartimente pentru rezolvarea 
problemelor calității sau aplicarea managementului interfuncțional. 

Subsistemele Total Quality Control — TQC 


Figura nr. 1.4. 


Total Quality Control 


inerea sub inerea sub inerea sub Studii privind 
control a control a control a procesele 
proiectului nou materialelor produsului speciale 


Preproducţie: Produse şi procese: 
Evaluarea calității Evaluarea şi ţinerea 
sub control a calităţii 


Planificarea calității 
produselor şi 
proceselor 


Studii speciale 
refertitoare la 
calitate 


Planificarea calității 
materialelor. 
Evaluare şi control 


Feedback informaţional referitor la calitate 
Echipament informatic in domeniul calității 


Instruire, orientare şi dezvoltarea resurselor umane 
Servicii post-producţie pentru cumpărători 


Managementul activităţilor referitoare la calitate 


Sursa: M. Olaru ş.a. - Managementul calității-suport de curs, 2009-2010, 
Editura, ASE p. 10 

Componentele de bază ale Company Wide Quality Control — 
WQC 
Figura 1.5 


Ținerea sub control a 
tuturor activităţilor (PDCA) 


Ținerea sub control a calităţii 


Asigurarea calității 


Ţinerea sub control a 
dezvoltării noilor produse 


Cercurile calităţii 


Sursa: M. Olaru ş.a. - Managementul calităţii-suport de curs 2009-2010, 
Editura, ASE p. 12 


Ishikawa consideră că cele şapte instrumente statistice 
elementare (diagrama Pareto, diagrama cauză-efect, diagrama de 
corelație, histograma etc.) ar trebui să fie însuşite şi aplicate de 
întreg personalul organizației întrucât pot rezolva aproape în 

totalitate problemele care se pot ivi în domeniul calității. 
Considerarea rolului fundamental al tuturor angajaţilor în toate 
procesele derulate în cadrul organizației referitoare la calitate este 
cheia succesului în organizaţiile japoneze. În ţările vest europene se 
consideră că asigurarea calității intră numai în competența 
specialiştilor. Într-una din lucrările sale (1984) Ishikawa a recunoscut 
că „indivizii sunt mai productivi şi mai eficienţi decât echipele în 
rezolvarea problemelor de calitate”. 

Philip B. Crosby este inițiatorul conceptului „zero defecte” 
care accentuează necesitatea de a crea o cultură a calităţii prin 
implicarea conducerii de vârf. A promovat 4 principii de bază: 

- asigurarea conformităţii cu cerințele; 

- asigurarea calităţii prin prevenire şi nu prin control; 

- promovarea conceptului zero defecte - totul trebuie bine făcut 
de prima dată şi de fiecare dată; 

- evaluarea calității trebuie să se realizeze prin prisma 
costurilor datorate nesatisfacerii cerinţelor. 

Crosby a propus un program în 14 puncte pentru ameliorarea 
calității proceselor: 

1. implicarea conducerii; 

grupe de control a calităţii; 
măsurarea calității; 
costurile referitoare la calitate; 
cunoştinţe în domeniul calității; 
acțiuni corective; 
plan zero defecte; 
instruirea lucrătorilor; 
ziua calității; 
„ definirea obiectivelor; 
stabilirea cauzelor defectelor; 
. recunoaşterea meritelor; 
. grupe de experţi; 
. a începe mereu cu începutul; 


SO 00 A 99 

A identificat următoarele stagii pentru formarea unei conştiinţe 
mature a managerilor legată de cultura calităţii în cadrul organizaţiei 
(C. Oprean 2002, p. 40): 

- incertitudinea — nedeținerea de către manager a cunoştinţelor 
legate de calitate ca un posibil instrument de conducere; 

- deşteptarea - managerul începe să recunoască în calitate un 
posibil ajutor, dar nu înțelege să îi aloce resurse; 

- iluminarea - managerul decide să introducă un program 
formal de calitate; 

- înțelepciunea - managerul introduce schimbări organizatorice 
care permit implementarea calității; 

- certitudinea - managerul adoptă şi consideră ca fiind vital 
instrumentul conducerii calității. 

Claus Moller este unul din experții din domeniul calității care 
are legătură puternică prin filosofia sa cu specificul activității 
serviciilor în general. El consideră că factorul uman, prin calitatea sa, 
este un factor strategic al procesului de ameliorare a calității. 
Calitatea individuală a fiecărui angajat, capacitatea acestuia de a 
reține, a înţelege şi a implementa informații şi activități care să 
conducă la atingerea obiectivelor organizației fixate în raport de 
cerințele pieței este o condiție a îmbunătățirii funcționalității a 
structurilor organizatorice. Calitatea intensității relației dintre client 
şi persoana de contact ca reprezentant al organizației contribuie 
esențial la dezvoltarea proceselor şi la obținerea performanţelor 
individuale şi colective. 

Toate preocupările şi cerințele în domeniul calităţii au condus 
la conturarea a trei concepte fundamentale: 

e calitatea totală — Total Quality; 
e controlul total al calităţii - Total Quality Control; 
e managementul calităţii totale - Total Quality Mangement. 

Toate se referă la aspectele care conduc la îmbunătăţirea 
continuă a calității şi accentuează necesitatea construirii unei culturi 
a calității prin implicarea managementului de vârf. 

1.3. Orientarea către consumator — preocupare 
a managementului contemporan 


După 1990 se afirmă tot mai evident un nou mod de gândire de 
management şi marketing organizațional care acordă o importanţă 
maximă stabilirii, menținerii şi dezvoltării pe termen lung a 
raporturilor dintre organizații şi consumatori, dintre organizații şi 
ceilalți parteneri astfel încât acestea să fie reciproc avantajoase şi 
generatoare de valoare pentru toate părțile implicate. 

Astăzi, tot mai multe organizații consideră că afacerile nu mai 
reprezintă o simplă tranzacţie, ci trebuie privite ca o relaţie continuă 
cu clienţii. Dezvoltarea loialității şi fidelizarea clienților reprezintă 
un obiectiv esenţial. Astăzi se vorbeşte tot mai mult de marketing 
relațional ca orientare managerială întrucât acesta operează cu 
concepte noi (C. Lefter s.a., 2006, p. 42): promisiune, încredere, 
concepte care au menirea de a aşeza raporturile dintre organizații, 
clienţi şi parteneri pe temelia transpunerii în practică a promisiunilor 
şi angajamemtelor reciproce, a promovării încrederii în raporturile 
bilaterale. 

Orientarea către consumator (persoană fizică sau juridică) este 
o caracteristică modernă a organizațiilor întrucât, satisfacerea 
nevoilor, a dorințelor consumatorilor, reprezintă garanția satisfacerii 
propriilor nevoi prin intermediul schimbului. Aceasta caracteristică 
se bazează pe un ansamblu coerent de măsuri aplicabile în practică şi 
care conduc la satisfacerea cerințelor aşa cum sunt gândite şi 
exprimate de consumatorii respectivi. 

Implementarea în practică cu succes a orientării către 
consumator presupune considerarea a trei aspecte importante : 

- informarea cât mai detaliată în legătură cu modul în care 
consumatorii gândesc şi doresc să cumpere şi să consume un 
produs/serviciu; 

- cunoaşterea gradului de satisfacție sau insatisfacţie ce 
rezultă în urma consumului; 

- cunoaşterea modului de reacţie al societăţii la oferta propusă 
având în vedere efectele pe termen scurt şi lung ale consumului 
bunului/serviciului respectiv. 

În contextul economiei concurenţiale, dezideratul major al 
organizației ar trebui să fie crearea unui sistem superior de furnizare 
a valorii către client (Kotler, Armstrong, Saunders, Wong, 1998, 
p.533). Astăzi, tot mai mulți clienți îşi selectează oferta care le 
asigură valoarea cea mai mare, iar aprecierea acesteia este realizată 
în raport de puterea de cumpărare, preţ, informaţii deținute despre 
produs/serviciu şi ofertant şi de efortul depus în procesul de 
identificare şi alegere a produslui/serviciului. 

Valoarea la client este apreciată prin considerarea nivelului 
calității, a trăsăturilor produsului/serviciului, a imaginii mărcii, a 
locului de vânzare/prestare şi a costurilor legate de obținerea 
produsului/serviciului cum ar fi prețul plătit, timpul, energia, în 
general, efortul depus pentru obținerea produsului/serviciului. 

Valoarea obținută de client reprezintă diferența dintre 
valoarea totală percepută de client şi costurile totale suportate de 
client. 

Diferenţa dintre valoarea pe care clientul se aşteaptă să o 
primească şi valoarea pe care a primit-o efectiv reprezintă satisfacția 
sau insatisfacția clientului. In raport de aceasta va decide dacă va 
reînnoi actul cumpărării sau va renunța să mai cumpere. 

Pornind de la aceste aspecte, organizaţiile trebuie să acționeze 
simultan în direcția creşterii valorii obținute de client şi a gradului de 
satisfacție. Crearea şi oferirea unei valori mai mari la client este 
legată de modul de considerare şi implementare a funcțiilor 
organizației. Pentru a identifica aceste posibilităţi, Michael Porter a 
propus lanțul de valori (Porter, 1985,p.37), adică a stabilit activitățile 
care creează valoare, care antrenează costuri şi care pot conduce la 
obținerea de avantaje în raport de concurență. Au fost indicate cinci 
activități primare şi patru de susținere: 

e activităţi primare: intrări de bunuri care sunt valorificate în 
procesul de producţie/servucție, marketing şi vânzări, serviciile 
legate de produs; 

e activităţile de susţinere sunt cele care se întrepătrund cu cele 
primare şi care asigură cadrul normal al fiecărei activităţi primare : 
aprovizionare, dezvoltare tehnologică, conducerea resursei umane, 
infrastructura organizaţiei (conducere, planificare, finanţare). 

Esenţială este activitatea de ridicare permanentă a 
performanțelor fiecărei activităţi creatoare de valoare pentru client şi 
de control a costurilor de obţinere a performanţelor. Aceasta trebuie 
însoțită de activitatea de benchmarking, respectiv comparația între 
costurile şi performanţele proprii şi cele ale competitorilor mai 
importanți. 

Preocuparea referitoare la implementarea orientării către 
crearea de valoare superioară la client determină dezvoltarea 
parteneriatului în scopul interconectării lanțurilor de valori, astfel 
încât valoarea oferită clientului să fie rezultanta unui sistem de 
furnizare a valorii (Lefter, s.a., 2006, p. 45). În acest mod, se ajunge 
la o competiţie între sistemele de furnizare a valorii create de 
ofertanții cei mai importanți. 

Rolul organizației este acela de a-şi construi un sistem care să 
fie performant în furnizarea de valoare către segmentele identificate 
pe piaţă şi de a atrage şi păstra cât mai mult timp clienții profitabili. 

Un client profitabil (Kotler, 1977, p. 91) este o persoană, o 
familie sau o firmă care aduce, într-o anumită perioadă de timp, un 
venit ce depăşeşte cu o valoare acceptabilă conturile firmei legate de 
atragerea respectivului client, vânzarea produsului şi servirea 
clientului în cauză. Păstrarea clienților profitabili se obține prin 
acțiuni de marketing corespunzătoare şi prin asigurarea satisfacției. 

O direcție nouă de afirmare a orientării organizației către 
satisfacerea nevoilor consumatorului o reprezintă îmbunătăţirea 
calității produselor/serviciilor ca garanție a atingerii şi depăşirii 
nivelului aşteptărilor clienţilor. 

Tot mai multe organizaţii înţeleg că asigurarea satisfacției şi 
fidelizarea clienților, creşterea competitivităţii şi a profitului pe 
termen lung se pot obţine numai prin efortul susținut şi total în 
direcția realizării unui nivel înalt al calităţii acceptat ca o sarcină a 
tuturor angajaților de la toate nivelurile organizaționale. Astfel, 
problema calităţii este aceea a managementului calității totale care se 
bazează pe următoarele premise (Kotler, Armstrong, Saunders, 
Wong, 1988, p. 555-557): 

= obiectivul în domeniul calităţii este satisfacția totală pentru 
client, calitatea aşa cum este ea percepută de clienți; 

= calitatea trebuie să se regăsească concomitent în produsele 
firmei şi în fiecare activitate a acesteia; 

= Calitatea presupune un angajament total din partea tuturor 
angajaților; 

= calitatea implică parteneri de înaltă calitate; 

= calitatea trebuie privită ca un proces perfectibil permanent; 

= îmbunătățirea calității impune soluţii inteligente, creativitate; 

= calitatea nu presupune costuri suplimentare, ci reducerea unor 
cheltuieli de remediere şi a celor determinate de deteriorarea imaginii 
produsului sau a organizației; 

= calitatea presupune un angajament permanent. 


1.4. Rolul componentelor organizaţiei 
în asigurarea şi îmbunătăţirea calității 


Organizațiile îşi desfăşoară activitatea în cadrul unui mediu 
complex şi dinamic alcătuit din actori care evoluează ca urmare a 
schimbului permanent de activităţi, atât în interiorul lor cât şi între ei. 

Organizațiile sunt sisteme deschise care acţionează într-un 
mediu construit cu ajutorul unor componente din exteriorul 
organizației care influențează intrările în sistem, procesul de 
producţie/servucţie şi cel de vânzare a rezultatului final. Aceste forțe 
externe influențează calitatea produsului, capacitatea organizaţiei de 

a crea şi oferi valoare şi satisfacție pentru client. În continuare, vor fi 
prezentaţi aceşti factori şi modul în care ei influenţează obiectivele 
de calitate. 

Un factor primordial cu rol în asigurarea cadrului general de 
construcție şi îmbunătăţire a calităţii este cultura organizației, un 
factor de micromediu interior care poate avea un impact substanțial 
pe planul acţiunilor de întreprins, al obiectivelor şi performanțelor. 

Cultura organizaţiei este “un fel de matrice (în sens 
matematic), de semnificaţie, de cerințe, de practici şi cunoştinţe 
proprii întreprinderii, organizate în jurul unui nucleu de principii 
care permit explicarea şi justificarea exitenţei 
întreprinderii” (Bergmann, 1994, p. 20). 

Conceptul de cultură organizațională „integrează semantic 
valorile, simbolurile, credințele, miturile, ritualurile, ceremoniile şi 
aspirațiile care definesc spațiul spiritual al unei organizații. 
Constituie o parte intrinsecă a abordărilor moderne de managemnet 
organizațional şi strategic, deoarece integrează modelele de gândire 
şi de comportament generate, în timp, în viața unei organizaţii” (C. 
Brătianu,2006, p 145) 

Cultura organizației este rezultanta interferării elementelor 
promovate de toți actorii ei: manageri, acţionari, angajați, furnizori, 
clienți, sindicate care se transmit din generaţie în generaţie. În cadrul 
acestuia se poate manifesta o cultură a calității în măsura în care 
principiile şi valorile specifice calităţii sunt cunoscute, însuşite şi 
aplicate de toţi actorii organizației. 

1. Personalul organizaţiei cu structura sa reprezintă o 
componentă strategică a micromediului organizaţiei a cărei acțiune 
conjugată şi motivată este decisivă în stabilirea şi îndeplinirea 
misiunii Şi obiectivelor în domeniul calităţii. Acţiunile concertate de 
promovare a unui climat de echitate şi ordine, de responsabilizare, de 
promovare a valorilor, de stimulare a performanţei şi a creativităţii, 
de oferire de facilități şi recompense conduc la crearea în rândul 
angajaților a sentimentului de satisfacţie în muncă, siguranță, 

mândria de apartenenţă la grupul organizației cu efecte favorabile pe 
linia creerii şi dezvoltării unei imagini publice pozitive organizației. 

Concepţia şi practica actuală a sistemelor de management al 
calității au în vedere modelarea mediului intern al organizației 
(aplicarea principiilor marketingului intern) în sensul eficientizării 
personalului sub aspectul modului de implicare în identificarea şi 
atingerea obiectivelor de calitate ale activităților şi proceselor 
societății ca garanţie a realizării profitabilității şi competitivităţii 
acesteia. 

Sarcinile exprese care revin personalului ca componentă 
strategică a mediului intern al organizației sunt legate de: 

= necesitatea instituționalizării tehnicilor de conducere având ca 
fundament calitatea; 

= necesitatea elaborării, implementării şi menţinerii unei politici 
şi a obiectivelor pentru calitate care trebuie cunoscute, înțelese şi 
aplicate de întregul personal; 

= voința expresă, declarată a managerului organizaţiei de a 
adopta filosofia îmbunătățirii continue a calității; 

= crearea unui climat în care fiecare angajat să se poată exprima 
liber, unde punctele de vedere ale angajaţilor să fie analizate şi 
valorificate în acțiunile de îmbunătățire a proceselor; 

= instruirea şi motivarea permanentă pentru calitate; 

= promovarea spiritului muncii în echipă, a colaborării 
intercompartimentală şi a unei atitudini totale procalitate. 

În prezent, o importanță considerabilă trebuie să se acorde 
satisfacției personalului organizației care trebuie privit ca primul 
client al calității. Calitatea produsului realizat de organizaţie aduce 
angajaților suportul material necesar satisfacerii nevoilor individuale, 
personale, sentimentul de încredere şi ataşament față de organizație 
şi de obiectivele ei, satisfacția personală profesională ca răspuns la 
perceperea satisfacției clienților externi generată de propria lui 
participare la obţinerea ei. 

Calitatea  produselor/serviciilor este influențată în mod 
semnificativ şi de mediul intern al organizaţiei , de climatul în care- 

şi desfăşoară activitatea organizaţia cu întregul flux de activități care 
conduc la realizarea calității. Mediul intern al organizaţiei, în corelație 
cu calitatea produsului/serviciului, trebuie analizat prin prisma 
modului de proiectare a structurii organizației, a modului de 
proiectare a competențelor, responsabilităților aferente fiecărui post 
de lucru, a modului de definire a tehnicilor, a proceselor, a modului 
de gestionare a acestora (prin instrucțiuni, proceduri, manual al 
calității). Există instrumente ale proceselor organizaționale care, 
folosite cu acuratețe, pot conduce la obţinerea calităţii durabile. 
Acestea se referă la coordonarea resursei umane, a structurilor 
organizatorice, la activitatea de luare a deciziilor prin atragerea 
personalului în procesul de fundamentare a deciziilor, la activitatea 
de comunicare a informaţiilor către toate nivelurile structurale ale 
organizației. 

2. Clienţii reprezintă o altă componentă a micromediului 
organizației de importanță vitală pentru orice organizaţie. Prin 
intermediul clienților, organizaţia ia cunoştinţă despre necesitățile, 
dorințele manifestate de piață. Marketingului, care are instrumentarul 
necesar, îi revine un rol strategic pe linia dezvoltării şi menţinerii 
relației cu clientul. Interacțiunea cu consumatorii, adică marketingul 
interactiv oferă noi posibilități de succes atât la nivel operaţional cât 
şi strategic. Noile dezvoltări tehnologice din domeniul 
telecomunicaţiilor oferă posibilitatea implicării directe a clientului în 
procesul de  producţie/servucție, posibilitatea  personalizării 
produsului/serviciului în raport de particularitățile clientului. 

Pornind de la client, organizaţia stabileşte ce poate produce în 
condiţii de eficienţă şi îşi construieşte întregul demers al producţiei şi 
comercializării. Pentru identificarea necesităților pieţei pentru un 
produs/serviciu, cu ajutorul studiilor de marketing întotdeauna 
trebuie pornit de la componentele esenţiale ale nevoii care sunt 
importante în procesul de cumpărare. Este vorba, mai întâi, de 
identificarea dorințelor, preferințelor pentru un produs /serviciu, 
aspecte directe ale nevoii pentru produse /servicii care exprimă latura 
psihologică a cererii. Pentru ca o nevoie să se transforme în cerere 

efectivă este necesar ca clientul să aibă putere de cumpărare (latura 
economică a cererii). La cele două aspecte ale cererii, aspectul 
psihologic şi cel economic, se adaugă şi cel volițional (Oprean, 2002, 
p.48) care exprimă voinţa de cumpărare. Prezenţa imultană a celor 
trei aspecte conduce la manifestarea cererii finale pentru un 
produs/serviciu. 

Pentru a putea produce bunuri şi servicii de calitate care să 
confere satisfacție clienților, este importantă studierea cererii pentru 
un produs/serviciu, stabilirea segmentului de clienți pentru care 
organizația poate oferi calitate şi satisfacție. Cerinţele pieţei, ale 
segmentului de consumatori ales se transpun în obiective ale calității 
aşteptate de clienți. Numai printr-o relaţie de parteneriat cu viitorii 
beneficiari ai produselor/serviciilor organizaţia poate considera că 
cunoaşte necesitățile şi cerințele pieţei şi acționează în cunoştinţă de 
cauză. 

3. Concurența se constituie într-o forță provocatoare continuă, 
ca o competiție pentru acapararea segmentelor de piață. Raporturile 
de concurenţă sunt influențate de numărul şi mărimea organizațiilor 
care controlează oferta unui anumit produs sau serviciu, dar şi de 
gradul de substituire a produsului. 

Având în vedere gradul de substituire al produsului, Kotler 
precizează următoarele forme de concurență (Kotler, 1977, p.299): 

— concurența de marcă ce se manifestă între firme care oferă 
produse sau servicii la preţuri similare; 

— concurența la nivelul domeniului de activitate care are loc 
între firme ce oferă acelaşi produs sau clasă de produse; 

— concurența formală care se manifestă între firmele ce oferă 
produse ce satisfac aceeaşi nevoie; 

— concurența generică atunci când se au în vedere toate firmele 
care luptă pentru aceleaşi venituri ale consumatorilor. 

Dacă facem referire strictă la problemele legate de calitate se 
poate afirma faptul că astăzi concurenţa se manifestă în raport de 
caracteristicile de performanță ale produselor, de nivelul costurilor 
unitare, de abilitățile şi capabilitățile angajaţilor, de experiența 

organizației în domeniu, de performanțele furnizorilor, de existenţa 
mărcilor recunoscute şi a sistemelor de management al calității 
certificate, de volumul serviciilor care însoțesc un produs în procesul 
vânzării şi postvânzare, etc 

4. Furnizorii, partenerii de afaceri sunt actori extrem de 
importanți care participă efectiv la obținerea calității. Din acest 
motiv, furnizorii sunt obligaţi să se alinieze la cerințele de calitate 
pentru produse/serviciile oferite. În cazul serviciilor turistice, rolul 
furnizorilor, al intermediarilor este fundamental pentru că, prin 
activitatea lor, contribuie direct la procesul de creare şi livrare a unui 
produs turistic de calitate; activitatea necorespunzătoare prestată de 
aceştia poate influența negativ imaginea agenției detailiste sau a 
turoperatorilor cu implicații nefavorabile asupra rezultatelor 
economico-financiare pe termen lung. Acesta este motivul pentru 
care se procedează la evaluarea periodică a furnizorilor tocmai pentru 
a-i conştientiza în legătură cu rolul lor în procesul servucției şi de a-i 
motiva să-şi îmbunătăţească sistemul de management al calităţii. 
Realizarea de parteneriate cu aceştia joacă un rol major în stabilirea 
şi atingerea obiectivelor calității produselor/serviciilor. 

5. Domeniul juridic are rol important asupra procesului de 
realizare a calității unui produs şi pentru fixarea obiectivelor calității 
în conexiune cu aceste aspecte. 

Complexitatea relațiilor furnizor-client, litigiile generate de 
diversele situații ce apar în procesul de creare şi livrare a 
produsului/serviciului, au determinat necesitatea creerii unei legislații 
pe care trebuie să o respecte orice actor implicat în acest proces care 
urmăreşte realizarea calităţii aşteptate de client. Cadrul juridic este 
dimensionat cu ajutorul următoarelor componente : 

- legi şi reglementări privind responsabilitatea producătorului 
cu referire expresă la documentele de definire a produsului 
(specificaţii tehnice), informarea corectă şi completă a 
consumatorilor, protecția împotriva practicilor neloiale, răspunderea 
pentru despăgubirea cumpărătorului; 

- legi şi reglementări care vizează domeniul ecologic de 
protecţie a mediului; 

- legi şi reglementări referitoare la taxe şi impozite care 
afectează preţul produsului şi expresia valorică a calităţii; 

- legi referitoare la certificarea produselor şi a sistemelor 
calității; 

- legi şi reglementări conexe ale celorlalte medii care pot 
influența indirect calitatea produsului ca legea salarizării, legea 
constituirii şi funcționării societăților comerciale, legi din domeniul 
preţurilor, etc. 

6. Mediul economic influenţează obiectivele şi dimensiunile 
calității produsului întrucât factorii economici sunt pârghiile prin 
care se manifestă politicile macroeconomice : politica resursei umane 
(formarea şi reconversia resursei umane, reglementarea muncii, 
aspecte sociale), politica privind gestionarea capitalului (controlul 
fiscal, monetar, impozite), politica privind gestionarea bunurilor 
economice (reglementarea concurenţei, gestionarea comerțului 
exterior, asigurarea infrastructurii, taxe, rate de schimb, alte 
facilități). Componentele mediului economic influențează puterea de 
cumpărare a consumatorilor şi modul de cheltuire a veniturilor 
acestora, factori esenţiali care reflectă cererea sub aspect cantitativ şi 
structural-calitativ. 

7. Mediul educaţional influenţează, la rândul său, în mod 
hotărâtor politica în domeniul calității şi, mai ales, acurateţea 
implementării acesteia de către angajați. Nivelul de pregătire 
teoretică şi practică, competenţa, spiritul de echipă se formează în 
şcoală pe diverse niveluri şi se îmbogăţeşte permanent prin acțiunile 
de formare continuă iniţiate şi aplicate sistematic de managementul 
organizaţiei. În ultimele decenii, în sistemele educaţionale din toată 
lumea, în programele de instruire şi formare profesională ale liceelor 
şi universităţilor s-au introdus problematicile referitoare la calitate, 
la sistemele de asigurare şi control al calităţii, la tehnicile şi 
instrumentele calității. Astăzi se manifestă tot mai mult parteneriatul 
mediu economic-mediu educațional, cu influență favorabilă asupra 

calității  produselor/serviciilor şi a rezultatelor implementării 
managementului în organizație. 

8. Mediul natural influențează în mod direct calitatea 
produselor/serviciilor, în măsura în care resursele naturale intervin în 
procesul de producţie/servucţie controlat de agenţii economici. 
Tendința de epuizare a unor resurse naturale, mai ales a celor 
neregenerabile, antrenează tendința de creştere a prețului şi, drept 
urmare, creşterea costurilor de producție. Tendinţa de poluare a 
aerului, a solului, a apelor are consecinţe serioase asupra stării de 
sănătate a populației şi asupra performanţelor economico-financiare 
ale agenţilor economici care folosesc aceste elemente ca componente 
ale procesului de producţie/servucție. 

9. Mediul tehnologic se reflectă în noile bunuri şi servicii 
create de agenţii economici cu efecte semnificative cum ar fi: 
revoluționarea sistemului de comunicare internă şi externă, 
automatizarea procesului de producție, utilizarea tehnologiilor 
avansate crează posibilitatea obţinerii unui raport just preț-calitate, 
reducerea semnificativă a rebuturilor, etc. 

10. Mediul  socio-politic-cultural influențează calitatea 
produsului/serviciului prin modul de orientare a comportamentului 
individului în raport cu cerințele managementului calității, prin 
nivelul de abordare a problemelor de către angajați (formarea 
concepțiilor despre ei înşişi, despre organizație, despre societate), 
prin modul de manifestare a aspirațiilor spre calitatea mediului, a 
managementului şi a angajaților societății. Trebuie cultivat 
parteneriatul dintre organizații şi acest mediu în sensul identificării 
obiectivelor de calitate pe baza relaționării celor două părți pentru a 
servi membrilor societății sub raportul socio-politic-cultural. 

O reflectare a modului în care calitatea este percepută de toti 
cei interesați de aceasta este redată în continuare de aşa numitele 
dimensiuni ale calităţii (C. Oprean, 2002, p.62): 

1. O necesitate, o utilitate sau un scop bine definit ce apare ca 
urmare a discrepanței dintre disponibilitățile reale şi cele dorite este 
cea care inițiază întregul lanț de activități ce va conduce la apariția 

unui produs/serviciu; această necesitate este una din dimensiunile de 
bază ale calității unui produs/serviciu şi se regăseşte în preocuparea 
organizației de a stabili acele caracteristici sau funcțiuni aşteptate de 
clienţi care vor asigura satisfacerea necesităţilor ; 

2. Satisfacerea aşteptărilor clienţilor şi a personalului 
organizaţiei creatoare de produse/servicii este o altă dimensiune a 
calității. Orientarea spre client este privită astăzi ca o politică a 
organizaţiilor. Întrucât satisfacția clientului este un concept subiectiv 
datorită aspectelor sale comportamentale, este impotantă evaluarea 
acestor aspecte şi stabilirea măsurilor care să conducă la fidelizarea 
clienților cu ajutorul satisfacției obținute. Întrucât clientul este o 
persoană mereu nemulțumită care caută noul, este curios, exigent şi 
vrea să fie implicat în procesul de obținere a produsului/serviciului, 
organizația trebuie să evalueze schimbările intervenite pentru 
identificarea aşteptărilor noi, să măsoare satisfacția clientului 
folosind tehnici de măsurare a performanțelor, a calităţii apreciate de 
client, a poziţiei faţă de concurenţă. 

La fel de importantă este obţinerea satisfacției personalului 
implicat în procesul de producţie a bunului/serviciului întrucât 
personalul organizaţiei este primul client care beneficiază de calitatea 
produsului prin faptul că dobândeşte un sentiment de încredere şi 
ataşament față de organizaţie şi de obiectivele ei, obține câştigul 
material necesar şi obține astfel o satisfacţie interioară generată de 
propria lui participare la calitate. 

3. Conformitatea cu Standardele şi cu specificaţiile tehnice 
aplicabile care precizează acele caracteristici de calitate ale 
produselor/serviciilor pe care organizația trebuie să le realizeze. 
Aceastea sunt documente elaborate prin colaborarea tuturor părților 
interesate şi care redau acele caracteristici de calitate ale 
produselor/serviciilor pe care producătorul trebuie să le realizeze şi 
pe care clientul se aşteaptă să le regăsească cu ocazia folosirii 
produsului/serviciului. De fapt, calitatea a fost identificată cu 
noțiunea de conformitate cu standardul. Este important ca 
produsul/serviciul să îndeplinească cerințele standardului de 

firmă/ramură/standarde naţionale sau internaționale, după caz, şi 
aplicaţiile pieţei unde produsele/serviciile vor fi comercializate ca şi 
specificaţia tehnică aplicabilă care constituie una din dimensiunile de 
bază ale calităţii produsului. Această dimensiune a calităţii este 
preponderentă în raport cu celelalte dimensiuni ale calităţii. 
Conformitatea produsului/serviciului cu standardul de referință 
trebuie analizată şi sub aspectul răspunderii juridice pe care 
producătorul acestuia trebuie să şi-o asume. 

4.  Conformitatea cu cerințele legale ale societății 
(reglementări, legi şi reguli). Există reglementări şi legi care definesc 
răspunderea juridică a producătorului şi a vânzătorului. Astfel, 
producătorul trebuie sa-şi asume responsabilități în legătură cu : 

e conformitatea produsului cu specificația tehnică de referință 
şi cu eventuale cerinţe contractuale; 

e certificarea calității produsului/serviciului şi cu obligațiile de 
a livra produsul însoțit de documentaţia corespunzătoare (certificat 
de conformitate, de calitate, de garanție, documentația de utilizare şi 
de întreţinere, etichete care redau posibile pericole de utilizare); 

e răspunderea pentru acordarea garanţiei legale; 

e răspunderea pentru faptul că produsul nu încalcă normele de 
protecție a consumatorului pentru siguranţa în utilizare, normele de 
protecție a mediului; 

e răspunderea pentru respectarea legislației comerciale de 
transport, de desfacere, vamală, concurenţială; 

e disponibilitatea produsului/serviciului la termenul solicitat, în 
cantitatea solicitată şi la un preţ competitiv este o altă dimensiune a 
calității; pentru obținerea acestei dimensiuni este importantă 
colaborarea pe criterii de calitate cu furnizorii care trebuie să ofere la 
un preț competitiv, la timpul stabilit, stocurile necesare pentru 
asigurarea continuității procesului de producție/servucție; pentru 
prima dată, parteneriatul furnizor — client a fost pus în evidenţă în 
cadrul conceptului CW QC - Company Wide Quality Control; 

e obținerea produsului în condiţiile unui profit corespunzător, 
ca o condiție a menţinerii organizației pe piaţă, care să reflecte 

eficiența şi flexibilitatea acesteia; obținerea profitului poate fi 
considerată ca o dimensiune a calității produsului/serviciului întrucât 
un produs/serviciu de calitate este acceptat de beneficiar, de clienți 
satisfăcuţi; aceştia pot deveni clienți fideli şi, prin cumpărările pe 
care le efectuează, asigură creşterea încasărilor.În condiţiile 
supravegherii atente a costurilor se ajunge la un nivel al profitului 
corespunzător pe termen lung; 

e avantajul concurenţial, adică obţinerea unui produs cu 
caracteristici de calitate mai performante decât cele ale concurenței, 
poate fi considerat o altă dimensiune a calităţii pentru că, în contextul 
concurențial al pieţei libere, încurajarea competiției determină 
performanţa şi un plus de performanţă în caracteristicile de calitate 
ale produsului; 

e obţinerea produsului/serviciului în cadrul unui sistem al 
calității certificat de către organisme specializate este o dimensiune a 
calității care oferă încredere, siguranța clientului în legătură cu 
capacitatea producătorului de crea produse/servicii în mod permanent 
la nivelul caracteristicilor de calitate prevăzute în standardele şi 
specificaţiile tehnice ale acestuia. 

Din cele prezentate rezultă că conceptul de calitate înglobează 
rezultatul implicării factorilor mediului extern pe întreg parcursul 
ciclului de viaţă al produsului şi presupune considerarea necesității 
de a se obţine câştig pentru fiecare parte interesată direct de procesul 
de obţinere a produsului /serviciului în condiţiile asigurării unei 
valori suplimentare clientului. 

Capitolul 2. 
Managementul calităţii — principii şi elemente fundamentale 


2.1. Definirea managementului calităţii 


Managementul calității este o parte integrantă a 
managementului organizației care urmăreşte atingerea unor obiective 
operaționale ca: obținerea unor produse de calitate corespunzătoare 
cerinţelor, în cantitatea solicitată, la un termen convenit, la locul 
solicitat, toate aceste activități urmând a se realiza cu costuri 
minime. 

Conform SR ISO 8402:1995 - Managementul calității şi 
asigurarea calității - vocabular, Managementul calităţii reprezintă 
„ansamblul activităților funcţiei generale de management care 
determină: 

- politica în domeniul calității; 

- obiectivele şi responsabilitățile pe care le implementează în 
cadrul sistemului calității prin mijloace ca:planificarea calității, 
monitorizarea calității asigurarea calităţii şi îmbunătăţirea calității.. 

Conform standardului ISO 9000:2006 "Sisteme de 
management al calității. Principii fundamentale şi vocabular”, 
Managementul calității este “un ansamblu de activități coordonate 
pentru a orienta şi controla o organizație în ceea ce priveşte 
calitatea”. Este o abordare sistemică ce înglobează idei, politici, 
procese, resurse, relații, subsisteme de control şi monitorizare, părți 
interesate, toate având ca scop final realizarea calității la nivelul 
dorit. 

Orientarea şi ținerea sub control a unei organizații în ceea ce 
priveşte calitatea presupune, în general(M Olaru s.a.2009/2010,p13): 

- stabilirea politicii referitoare la calitate; 

- stabilirea obiectivelor calității; 

- planificarea calității; 

- ținerea sub control a calităţii; 
- asigurarea calității; 

- îmbunătăţireaa calității. 

Managementul calităţii trebuie înțeles ca o componentă a 
managementului organizaţiei, ca reprezentând responsabilitatea 
tuturor nivelurilor de management coordonată de top managementul 
organizației şi presupunând participarea întregului personal. 

Prin managementul calităţii organizația urmăreşte să obţină 
produse care satisfac necesităţile identificate la clienţi, produse care 
să fie conforme cu cerințele societăţii şi cu practicile recunoscute în 
domeniu şi care să fie oferite pieţei la preţuri competitive ca garanție 
a profitului obtenabil pe termen lung. 

Juran, deschizător de drumuri în acest domeniu, defineşte 
managementul calității ca înglobând trei procese principale de 
management interdependente denumite “trilogia calităţii”, (Juran, 
2002,p.14-15)respectiv: planificarea activităţii,controlul calității şi 
îmbunătăţirea calității. 

Planificarea calităţii are rolul de a contribui la dezvoltarea de 
procese care să conducă la produse conforme cu cerinţele clienţilor şi 
implică acţiuni de identificare a consumatorilor, a nevoilor 
consumatorilor, acțiuni de creare a produsului cu caracteristici care 
răspund nevoilor consumatorilor, de dezvoltare a proceselor 
necesitate de obţinerea acelor caracteristici şi de implementare a lor 
de către personalul de execuţie. 

Controlul calităţii are scopul de a asigura menținerea calității 
proiectate şi executate în procesul de fabricaţie şi constă în acţiuni de 
evaluare a calităţii în raport de obiective şi specificaţii şi de laure de 
măsuri pentru eliminarea diferențelor identificate. 

Îmbunătăţirea calităţii urmăreşte eliminarea acelor aspecte 
considerate ca fiind absolut necesare pentru obţinerea progresului şi 
constă în stabilirea infrastructurii corespunzătoare,a unor planuri care 
să includă acţiuni de implementare a măsurilor de îmbunătățire şi în 
stabilirea mijloacelor prin care resursa umană este motivată în 
asigurarea unui proces eficient de îmbunătăţire a calităţii. 

Kedala consideră managementul calităţii ca o componentă a 
managementului organizaţiei care îşi propune printre obiectivele 
operaționale şi obținerea unor produse de calitate corespunzătoare 
cerințelor, în cantitatea solicitată pe piaţă, la locul dorit, în timp util 
şi la costuri minime. În opinia lui responsabilitatea managementului 
calității revine conducerii de vârf a organizaţiei. 

Structura organizatorică împreună cu acele procese, proceduri 
şi resurse necesare pentru implementarea managementului calității 
alcătuiesc sistemul calităţii. 

Sistemul de management al calităţii este acel sistem de 
management prin care se orientează şi se ţine sub control o 
organizaţie în ceea ce priveşte calitatea. Acesta include activități 
coordonate de la nivelul cel mai înalt al unei organizaţii pentru : 

e definirea politicii în domeniul calității; 

e definirea obiectivelor măsurabile referitoare la calitate; 

e direcționarea organizației spre atingerea obiectivelor 
referitoare la calitate; 

e ținerea sub control a activităților care influențează calitatea şi 
stabilirea de acţiuni corective dacă se impun ca urmare a 
neconcordanțelor între obiectivele calităţii şi rezultatele calităţii. 

Elementele esenţiale ale sistemului de management al 
calității necesare în construirea unui sistem de management al 
calității certificabil sunt : 

e capacitarea întregului colectiv al organizației sub coordonarea 
nemijlocită a conducerii de vârf; 

e buna comunicare în organizaţie; 

e alocarea corectă a resurselor; 

e instruirea corespunzătoare a personalului organizației; 

e implicarea conştientă şi continuă a întregului personal; 

e aportul calificat al unor specialişti în probleme de 
management al calității; 

e stabilitate managerială şi organizațională; 

e monitorizarea programului de implementare a sistemului 
calității. 

Sistemul de management al calitatii este introdus pentru a 
demonstra angajamentul şi competența organizaţiei de a-şi controla 
activitățile. Implementarea sistemului de management al calității 
presupune schimbări importante la nivelul întregii organizații, 
includerea în cadrul mediului specific organizaţiei a noțiunii de 
cultură a calităţii cu valori specifice. Schimbările care se impun se 
referă, mai întâi, la latura psihologică, emoțională a angajaților, la 
acceptarea necesităţii şi a importanţei schimbării şi la conştientizarea 
acesteia ca un factor strategic de menținere durabilă pe piaţă în 
condițiile unei concurenţe tot mai puternice, urmată de crearea unei 
atitudini pozitive faţă de responsabilităţile individuale ce revin prin 
implementarea sistemului calității. 

Cultura calităţii include toate aspectele legate de modul de 
organizare a activităţii, de sistemul relațional creat în organizaţie, de 
comunicarea în interiorul şi în afara organizației, de sistemul de 
motivare şi recompensare, de angajamentele asumate de fiecare 
lucrător la locul său de muncă, de atitudinea față de nou, de 
schimbare, într-un cuvânt, acele bune practici create şi acceptate în 
organizație care se vor regăsi în documentaţia sistemului de 
management al calităţii. 

Sistemul de valori al organizaţiei care conduce la performanță 
şi excelență include onestitate, încredere, obiectivitate, autodepăşire, 
creativitate, oportunitate, integritate şi acceptarea responsabilității ca 
o condiție a construirii încrederii şi integrității. Asumarea de 
responsabilități determină angajatul să se autodepăşească, să 
promoveze munca în echipă, să accepte delegarea de competențe, să 
controleze, să beneficieze de motivare pozitivă sau negativă. 

Implementarea sistemului de management al calităţii 
presupune parcurgerea următoarelor etape: 

> analiza diagnostic a organizației; 

> stabilirea politicii şi a obiectivelor în domeniul calităţii de 
către managementul de vârf; 

> constituirea Compartimentului Calitate; 

> instruirea personalului organizației în domeniul 
managementului calității; 

> identificarea proceselor sistemului de management al calității, 
stabilirea indicatorilor de performanţă; 

> elaborarea documentelor sistemului de management al 
calității; 

> instruirea personalului organizației în domeniul auditurilor 
interne ale calității; 

> efectuarea de audituri interne; 

> efectuarea de audituri externe de secundă parte la furnizori 
(după caz); 

> stabilirea şi aplicarea acțiunilor corective/preventive; 

> revizia şi definitivarea documentelor sistemului de 
management al calității; 

> efectuarea analizei de management; 

> efectuarea auditului de certificare şi certificarea; 

> supravegherea şi îmbunătățirea continuă a sistemului de 
management al calității implementat. 

Principalele obstacole de evitat în implementarea sistemului 

de management al calității : 

e angajarea demersului de implementare fără convingerea reală 
a conducerii; 

e neînțelegerea corectă a conceptului de calitate şi/sau a 
standardelor calității; 

e organizarea activității fără participarea efectivă a celor 
interesați; 

e lipsa de instruire a întregului personal al organizației în 
domeniul calității; 

e neimplicarea compartimentelor în elaborarea procedurilor sau 
instrucțiunilor de lucru ; 

e folosirea auditurilor numai ca sursă a sancţiunilor; 

e slaba implicare a echipelor de auditori interni; 

e neglijarea auditurilor şi a analizelor efectuate de conducere; 

e lipsa transparenţei; 

e rezistența mare la schimbare datorită specificului culturii 
organizației; 

e considerarea numai a construirii documentației ca obiectiv 
principal al implementării sistemului de management al calității; 

e neconcordanța dintre sistemul de management al calității şi 
caracteristicile specifice ale organizației; 

e implementarea prea rapidă a managementului calității fără a 
ține cont de posibilitățile organizației; 

e comunicare defectuoasă; 

e lipsa feed-backului pentru diferite faze ale implementării 
sistemului de management al calităţii; 

e nerecunoaşterea inițiativei. 

Dovada faptului că organizația operează cu un sistem de 
management al calității eficace în concordanță cu standardul ISO 
9001:2000 este certificarea ISO 9001. Aceasta se obţine după 
evaluarea conformităţii documentației cu cerințele ISO 9001:2000 şi 
a eficacității sistemului de management al calității, respectiv a 
gradului în care respectarea documentaţiei a dus la realizarea 
obiectivelor stabilite în domeniul calităţii. 

Certificarea este motivată de cerințele clienţilor şi a 
partenerilor de afaceri, de necesitatea creşterii competitivităţii 
organizației, a  credibilității organizației pe piaţa internă şi 
internațională. Implicaţiile certificării ISO 9001 pentru organizaţie 
pot fi analizate sub forma avantajelor şi a pericolelor. 

Principalele avantaje ale certificării sunt: 

Yo mai bună poziţionare a organizaţiei în cadrul mediului 
concurențial datorită încrederii clienţilor în produsele /serviciile 
certificate; 

v realizarea obiectivelor stabilite în concordanţă cu politica în 
domeniul calității; 

v îmbunătăţirea planificării şi a ţinerii sub control a proceselor; 

v asigurarea îmbunătăţirii performanțelor organizaţiei ca 
urmare a unei riguroase planificări şi monitorizări a proceselor; 

Y consecvență în aplicarea tehnologiilor; 

v creşterea profitului ca urmare a reducerii costurilor cu 
produsele neconforme sau defecte; 

Y posibilitatea organizaţiei de a participa la unele licitaţii în 
care intervin lucrări finanţate din bani publici; 

v posibilitatea obţinerii licenţei de funcţionare de la autoritatea 
națională din domeniu; 

v îmbunătăţirea imaginii de firmă prin înregistrarea siglei pe 
documentele organizației; 

v creşterea performanţelor economice ale organizaţiei; 

v îmbunătăţirea muncii în echipă şi perfecţionarea personalului 
în domeniul asigurării calităţii; 

v folosirea erorilor ca sursă de progres şi efectuarea de eforturi 
permanente de perfecționare a tuturor proceselor; 

v sensibilizarea angajaţilor pentru lucrul bine făcut; 

v creşterea încrederii personalului în organizaţie şi în 
managementul organizației; 

v evaluarea obiectivă a sistemului de management al calităţii. 

Pericole ale certificării: 

= obținerea certificatului ISO 9001 poate induce instalarea 
sentimentului de automulțumire; 

= un sistem de management al calității implementat defectuos 
poate încorseta flexibilitatea şi inovația, poate conduce la o birocraţie 
excesivă; 

= un sistem de management al calitatii care nu este înţeles şi 
aplicat corect de către personalul organizației nu va fi operant 
efectiv pentru aceasta şi în scurt timp va eşua; 

= obținerea documentelor sistemului din afara organizației fără 
implicarea angajaţilor proprii poate conduce la o implementare 
defectuoasă a sistemului. 

2.2. Funcţiile managementului calităţii 


În literatura de specialitate sunt exprimate puncte de vedere 
diferite privind funcțiile managementului calității. 

Conform lui Juran, managementul calităţii are trei funcții 
principale aşa cum sunt prezentate în trilogia calităţii: planificarea, 
controlul calităţii şi îmbunătățirea calității. Planificarea are drept 
scop dezvoltarea de produse şi procese care să fie conforme 
cerințelor clienţilor. 'Ținerea sub control a calităţii presupune 
asigurarea unei zone de toleranță cât mai mică între nivelul calității 
obținute şi cel prescris. În acest scop, se compară valorile 
determinate ale caracteristicilor de calitate cu specificaţiile, 
stabilindu-se măsurile corective necesare. Îmbunătăţirea calității 
este considerată cea mai importantă, întrucât procesele 
corespunzătoare acestei funcții trebuie să asigure eliminarea 
pierderilor datorate problemelor cronice ale calității, iar, pe de altă 
parte, se urmăreşte obținerea unor performanțe superioare nivelurilor 
prevăzute în standarde, adică planificate. 

Managementul calității adaptează funcțiile generale ale 
managementului aşa cum au fost identificate de Fayol, respectiv: 
previziunea,organizarea, antrenarea, coordonarea, comanda şi 
controlul, îmbunătățirea calității. 

În concluzie,funcţiile managementului calității aşa cum sunt 
prezentate în literatura de specialitate sunt: 

e Planificarea calității 

Organizarea activităților referitoare la calitate 

Coordonarea activităților referitoare la calitate 

Antrenarea personalului pentru realizarea calității 

Ținerea sub control a calității 

Asigurarea calității 

Îmbunătăţirea calității 
1. Planificarea calității cuprinde activitățile prin care se 
stabilesc obiectivele şi cerințele referitoare la calitate, precum şi 
resursele necesare implementării elementelor sistemului calității. Are 

rolul de a anticipa schimbarea ca necesitate constantă, contribuind la 
reducerea incertitudinii şi a riscului, evitarea suprapunerii unor 
activități. 

Conform SR ISO 8402:1995 Managementul calității şi 
asigurarea  calității-vocabular,planificarea calității cuprinde 
activități prin care se stabilesc obiectivele privind calitatea ca şi 
cerințele pentru implementarea elementelor sistemului calităţii. 
Toate acţiunile de întreprins se stabilesc la nivel strategic (orientările 
generale ale organizaţiei în domeniul calității care se regăsesc în 
politica privind calitatea) şi operațional prin identificarea clienţilor şi 
transpunerea cerințelor clienților în caracteristici ale 
produsului/serviciului şi dezvoltarea proceselor care să conducă la 
obținerea acestor caracteristici. Este important ca personalul 
organizației să fie atras şi motivat să participe la realizarea 
obiectivelor referitoare la calitate. 

Conform SR EN ISO 9000:2006 Sisteme de management al 
calității. Principii de bază şi vocabular, planificarea calității este 
axată pe stabilirea obiectivelor privind calitatea, a proceselor 
operaţionale şi a resurselor necesare realizării obiectivelor. 

2. Organizarea activităţilor referitoare la calitate presupune 
stabilirea ansamblului activităților în cadrul sistemului de 
management al calității pentru realizarea obiectivelor stabilite în 
domeniul calității. Activitățile sunt grupate pe compartimente, 
posturi, formații, iar responsabilitățile referitoare la calitate se 
delimitează pe aceste entități. Organizarea presupune şi stabilirea 
necesarului de resurse materiale, financiare, umane precum şi 
combinarea şi folosirea acestor resurse pe criterii economice. 

3. Coordonarea activităților referitoare la calitate 
presupune un ansamblu de procese prin care se monitorizează 
acțiunile, deciziile şi subsistemele referitoare la calitate în scopul 
realizării obiectivelor definite de sistemul calităţii. Este necesar ca, la 
nivelul de vârf, să se desemneze un reprezentant al managementului 
calității - RMC care are rolul de a coordona activităţile referitoare la 
calitate pentru a se asigura buna funcționare a sistemului de 

management al calității şi a se menține legătura permanentă cu 
condurea la vârf.Alte posturi şi departamente necesare în cadrul 
sistemului de management al calităţii sunt: 

- un departament calitate; 

- un departament de auditori interni pentru calitate sau cel puţin 
două posturi de auditori; 

- compartiment cu responsabilități de control tehnic de calitate; 

- comisii de calitate; 

- cerc al calității; 

- laboratoare. 

4. Antrenarea personalului în realizarea activităţilor 
referitoare la calitate presupune un ansamblu de procese prin care 
întregul personal este motivat, cooptat să participe activ la realizarea 
obiectivelor. Motivarea presupune corelarea satisfacerii necesităților 
şi interesului personalului cu obiectivele şi sarcinile atribuite. În 
management motivarea reprezintă procesul de „selecție, orientare şi 
menţinere a comportamentului uman”. 

Juran defineşte 2 teorii X şi Y pe care le pot implementa 
managerii în domeniul calității. Adepții teoriei X consideră că 
realizarea obiectivelor calității este posibilă doar prin constrângerea 
personalului, în timp ce adepţii teoriei Y se bazează pe conştiinţa 
acestora.În condiţiile actuale este important să se construiască o 
conştiinţă sănătoasă a angajaţilor prin implementarea unui 
management  descentralizat care presupune responsabilizare, 
monitorizare sau control şi motivare pozitivă sau negativă. 

În 1981 a apărut şi o a treia teorie, teoria Z care aparţine 
profesorului american de origine japoneză William Ouchi. Acesta 
propune un tip de cultură organizațională bazată pe : 

- accent pe crearea condiţiilor în cadrul organizației pentru 
satisfacerea nevoilor superioare ale angajaţilor prin implicarea şi 
responsabilizarea angajaţilor ; 

- considerarea managementului participativ ca virtute ; 

- dezvoltarea individuală în cadrul mediului organizației în 
relație cu mediul familial şi social. 

Această teorie întăreşte aspectele pozitive ale teoriei Y care pune 
accent pe preocuparea managementului organizației de a asigura 
condiţiile necesare pentru ca membrii acesteia să se integreze şi să-şi 
realizeze sarcinile individuale la cei mai înalți parametrii. 

5. inerea sub control a calităţii presupune îmbinarea 
eforturilor tuturor participanţilor manageri şi executanți pentru a 
asigura mijloacele necesare atingerii obiectivelor calităţii, încurajarea 
gândirii independente şi a inițiativei, asigurarea unei bune 
comunicări la toate nivelurile managementului. Standardele definesc 
o serie de activități de ţinere sub control a sistemului calităţii 
organizației: supravegherea calităţii, inspecția calității, verificarea 
calității, auditarea calităţii. 

Astfel, prin supravegherea calității se înţelege monitorizarea şi 
verificarea continuă a stării unui întreg în scopul asigurării că 
cerințele specificate sunt satisfăcute. 

Inspecţia calității presupune activităţi de măsurare, examinare, 
încercare a uneia sau a mai multor caracteristici ale unei entități 
urmată de compararea rezultatelor cu cerinţele specificate. 

Verificarea calităţii constă în confirmarea conformităţii cu 
cerinţele specificate prin examinarea şi aducerea de probe tangibile. 

Un rol important în realizarea funcției de ţinere sub control a 
activităților referitoare la calitate revine auditului calității adică 
examinarea sistematică şi independentă a activităţilor şi rezultatelor 
referitoare la calitate pentru a determina dacă acestea corespund cu 
dispozițiile prestabilite şi dacă dispoziţiile sunt implementate corect 
astfel încât să fie capabile să atingă obiectivele. 

În afara auditului, managerii organizaţiilor pot lua hotărârea de 
a evalua independent eficienţa sistemului calității pentru a stabili 
dacă există compatibilitate între sistemul calității şi politica 
organizaţiei în acest domeniu. De asemenea, pot formula ordine, 
dispoziții care devin obligatorii pentru subordonați care trebuie 
executate la termenele şi în condiţiile stabilite. 

6. Asigurarea calităţii presupune ansamblul acțiunilor 
preventive prin care se urmăreşte în mod sistematic să se asigure 

corectitudinea şi eficacitatea activităților de planificare, organizare, 
coordonare, antrenare, tinere sub control pentru a garanta obținerea 
rezultatelor la nivelul calitativ dorit; include procesele prin care 
performanţele calitative ale firmei sunt măsurate şi comparate cu 
obiectivele care derivă din politica organizației pentru calitate şi cu 
prevederile standardelor fixate ca referenţiale în vederea eliminării 
deficienţelor constatate; în urma evaluării şi controlului se constată 
dacă s-au înregistrat abateri, care au fost cauzele şi se stabilesc 
corecțiile şi acţiunile corective care se impun.Această activitate 
trebuie să aibă caracter permanent, preponderent preventiv şi cu 
accent pe comunicare corectă, constructivă între angajat şi persoana 
care controlează. Această funcție a mangementului calităţii are rolul 
de a furniza încredere clienților şi partenerilor că cerințele referitoare 
la calitate vor fi îndeplinite.Asigurarea calităţii produselor şi 
serviciilor oferite reprezintă un obiectiv strategic pentru organizația 
preocupată de menţinerea competitivităţii. 

Prin evaluarea calității se urmăreşte monitorizarea continuă a 
activității, confirmarea conformităţii cu cerințele specificate, 
realizarea auditului sistemului calității sau elementelor acestuia, 
proceselor, produselor şi serviciilor. Un indicator important al 
controlului calității îl reprezintă costurile referitoare la calitate. 

Asigurarea calității implică asigurarea internă a calității 
(activitățile desfăşurate pentru a da încredere conducerii firmei că va 
fi obţinută calitatea propusă) şi asigurarea externă a calității 
(activitățile desfăşurate cu scopul de a da încredere clienţilor că 
sistemul calității furnizorului permite obţinerea calității cerute). 
Asigurarea externă a calităţii poate fi efectuată de organizaţie, de 
clientul acesteia sau o terță parte în numele clientului pentru a-l 
asigura pe acesta că produsul/serviciul comandat va fi realizat şi 
livrat în condiţiile de calitate cerute. În unele cazuri, asigurarea 
externă a calităţii se limitează la existenţa unei inspecții finale. 

7. Îmbunătăţirea calităţii este o funcţie deosebit de 
importantă în managementul calității pentru că în concepția ISO 
trebuie să se refere la toată documentația, la toată activitatea şi tot ce 

ține de sistemul de management al calității şi se transpune în practică 
prin acțiuni corective şi preventive. Sursele de idei de îmbunătăţire a 
activității sunt rezultatele auditurilor interne, analiza datelor, 
monitorizarea  satisfacției clienților, tratarea produselor 
neconforme,analiza concurenței. 

Cadrul conceptual şi metodologic de îmbunătățire continuă a 
calității, tehnicile şi instrumentele care pot fi utilizate în acest scop 
sunt prezentate în standardul ISO 9004:2000 intitulat Sisteme de 
management al calității-linii directoare pentru îmbunătăţirea 
performanţelor. 

Conform ISO 9000:2006, îmbunătăţirea calității este axată pe 
dezvoltarea abilităților organizaţiei de a satisface cerințele referitoare 
la calitate. Cerinţele se pot referi la (M. Olaru s.a., 2009-2010, p.16): 

- eficacitate - măsura în care sunt realizate activitățile 
planificate şi sunt obținute rezultatele prevăzute; 

- eficiență - relația dintre rezultatele obţinute şi resursele 
utilizate; 

- trasabilitate - abilitatea de a regăsi istoricul, aplicarea sau 
localizarea a ceea ce este luat în considerare (în cazul unui produs se 
referă la originea materialelor uitlizate şi a componentelor 
produsului, istoricul realizării produsului, distribuția şi localizarea 
produsului după livrare). 

Activitatea de îmbunătăţire a calităţii trebuie să fie continuă, 
desfăşurată în mod sistematic şi să valorifice constatările auditurilor 
şi a tuturor celorlalte mijloace pe care managementul de vârf le are la 
dispoziție pentru a creşte abilitatea organizaţiei de a satisface 
cerințele. 

În literatura de specialitate sunt evidenţiate două orientări 
actuale în managementul calităţii: 

Orientarea  tehno-managerială care consideră că 
managementul calităţii trebuie să pună accentul pe îmbunătățirea 
proceselor din organizație pentru a satisface cerinţele clienților. 
Responsabilitatea pentru calitate revine, în principal managerilor. 
Adepții acestei orientări consideră că este importantă utilizarea 

metodelor statistice şi implementarea programului în 14 puncte a lui 
Deming. Această orientare este cea mai veche în managementul 
calității şi în prezent este predominată. 

Orientarea raţionalist-responsabilizantă potrivit căreia în 
managementul calității trebuie să se pună accentul pe 
responsabilitatea individuală a lucrătorilor, pe conştientizarea lor 
privind rolul pe care-l au în realizarea calităţii. Ea a fost demarată de 
conceptul „zero defecte” iniţiat de Crosby. 


2.3. Principiile managementului calităţii 


În literatura de specialitate există opinii diferite în legătură cu 
principiile care stau la baza managementului calităţii. Astfel, 
Chonberger consideră ca principii de bază îmbunătăţirea continuă şi 
asigurarea calității proceselor, Stora şi Montaige vorbesc despre 
angajarea conducerii, adeziunea întregului personal, îmbunătățirea 
rațională a calității, Haist consideră fundamentale orientarea spre 
client, principiul zero defecte, îmbunătăţire continuă, accent pe 
prevenire. 

Principiile de bază care au fost luate în considerare în 
elaborarea politicii calităţii pentru asigurarea unei abordări unitare a 
calității au fost definite de către un comitet tehnic ISO (TC 176) şi au 
stat la baza dezvoltării ultimei ediţii a standardelor ISO 9000. 

Proiectarea, implementarea şi menţinerea unui sistem de 
management al calităţii conform standardelor ISO 9000:2000 
Sisteme de management al calității-concepte şi vocabular, se bazează 
pe opt principii care constituie factori cheie ai îmbunătățirii continue 
a performanţei organizației. Aceştia se regăsesc şi în standardul SR 
EN ISO 9000:2006 şi sunt: 

1. Orientarea către client — organizația trebuie să 
conştientizeze faptul că prezența ei pe piață pe termen lung este 
legată de capacitatea acesteia de a adapta produsul/serviciul la 
nevoile clienților, întrucât calitatea este ceea ce vrea clientul şi nu 


* M. Olaru - Principii de bază ale mangementului calității, Qmedia nr. 3-4/2000, p.77-83 

ceea ce organizaţia decide că preferă clientul. În acest sens, este 
necesar ca organizația: 

- să se preocupe pentru a înţelege toate nevoile şi aşteptările 
clienţilor referitoare la caracteristicile produselor/serviciilor, preţ, 
etc.; 

- să comunice informațiile referitoare la nevoile şi aşteptările 
clienţilor tutruror angajaților; 

- să folosească informaţiile obținute de la clienţi ca urmare a 
implementării managementului relațiilor cu clienţii pentru a 
îmbunătăți permanent calitatea; 

- să construiască o relație echilibrată cu clienţii în raport de 
celelalte componente ale mediului intern şi extern al organizației, 
respectiv angajaţi, furnizori, comunitatea locală, societate. 

Relaţia dintre calitatea produsului şi calitatea specificaţiilor 
Figura nr. 2.1. 


Calitatea Calitatea rezul- 
specificațiilor tatului procesului 


Specificaţii 


PR Calitatea 
SRR produsului 


Sursa: C. Oprean — Managementul calității, Ed. Universităţii „Lucian 
Blaga”, Sibiu, 2004, p. 102 

Identificarea cerințelor clienților şi satisfacerea lor trebuie să 
reprezinte punctul de plecare al activităților în organizație întrucât 
calitatea trebuie definită în raport de cerinţele clienţilor care apoi 
sunt transpuse în specificaţii pe baza cărora sunt realizate produsele 
cu anumite caracteristici de calitate (figura nr. 2.1). 

Satisfacerea cerinţelor clienţilor presupune un proces continuu 
de îmbunătăţire a calităţii în toate compartimentele organizaţiei. Un 
element strategic în sistemul de management al calităţii este 
internalizarea relaţiei client-furnizor sau clientul intern. Numai o 
funcționare perfectă a sistemului relaţional din cadrul organizației 
poate asigura reducerea defectelor, reducerea costurilor şi creşterea 
performanţelor în relaţia cu clienţii externi 

2. Leadership - liderul trebuie să stabilească o viziune, o 
politică şi obiective clare, transparente pentru evoluţia organizației, 
să implementeze strategii şi să aloce resurse pentru realizarea lor, să 
asigure concordanță între scopul organizaţiei şi mediul intern al 
acesteia. Aplicarea acestui principiu presupune implicarea întregului 
personal în construirea şi promovarea unei culturi a calității. Astfel, 
managementul de vârf trebuie să formuleze misiunea şi obiectivele 
organizației în domeniul calităţii care să fie însoţite de planuri 
strategice şi operaţionale, să delege competenţe şi să încurajeze 
angajații să se implice în identificarea factorilor de succes şi, mai 
ales, a punctelor critice care vor necesita acțiuni corective.Standardul 
SR EN ISO 9001:2001 conţine cerinţe referitoare la responsabilitatea 
managementului care se găsesc în capitolul 5. 

3. Implicarea personalului reprezintă liantul obligatoriu pentru 
construirea unui sistem de management al calității funcțional. 
Implicarea totală a lucrătorilor permite ca abilitățile lor să fie 
valorificate pentru maximizarea performanțelor ca urmare a 
respectării procedurilor, instrucțiunilor de lucru. Aplicarea acestui 
principiu presupune responsabilizarea angajaţilor, identificarea de 
către angajați a oportunităţilor de îmbunătățire a activităţii în general, 
valorificarea competențelor, abilităților, cunoştinţelor şi experienţei, 
încurajarea muncii în echipă, concentrarea atenției pe satisfacerea 

cerințelor clienților şi pe obținerea de satisfacție în muncă, pe 
cultivarea sentimentului de mândrie, de apartenenţă la organizaţie. În 
standardul ISO 9001 există cerinţe referitoare la mediul de lucru 
(6.4), comunicarea internă (5.5.3), competență, conştientizare şi 
instruire.Elementul cheie în implicarea personalului îl constituie 
motivarea acestuia care contribuie la conştientizarea fiecărui angajat 
în legătură cu necesitatea de a considera calitatea ca o problemă 
personală. 

4. Abordarea bazată pe proces — este un principiu de bază 
întrucât sistemul de management al calității este alcătuit dintr-un 
ansamblu de procese intercorelate şi constituie fundamentul pe care 
se clădeşte sistemul.Procesul este reprezentat de orice activitate care 
foloseşte resurse ce vor fi transformate în bunuri/servicii cerute de 
consumatori.Această activitate trebuie bine planificată şi coordonată 
astfel încât rezultatul să fie cel dorit, adică satisfacerea nevoilor 
clienţilor, asigurarea unui plus de valoare produsului la client ca o 
condiție a sustenabilității activităţii organizației.Punctul cheie al 
abordării bazată pe proces este reprezentat de aplicarea metodologiei 
cunoscute sub numele de ciclul lui Deming sau PDCA, respectiv 
planifică-efectuează-verifică-acţionează. Se planifică obiective şi 
procese în concordanţă cu cerințele clientului şi politica organizaţiei, 
se efectuează, implementează procesele, se verifică, monitorizează şi 
măsoară procesele şi produsul în raport de politicile, obiectivele şi 
cerințele pentru produs şi se raportează rezultatele, apoi se întreprind 
acțiuni pentru îmbunătățirea continuă a performanţelor proceselor. 

Abordarea bazată pe proces este fundamentul implementării 
unui sistem de management al calităţii şi începe cu definirea tuturor 
proceselor din cadrul organizaţiei necesitate de obținerea rezultatului, 
stabilirea coordonatorilor de proces, a diagramelor de flux pentru 
fiecare proces şi a interacțiunilor dintre procese. Pentru fiecare 
proces din organizaţie se planifică activităţi, se implementează, se 
monitorizează rezultatele, se evaluează riscurile posibile, 
consecințele şi impactul asupra clienților, furnizorilor şi altor actori 

implicați direct sau indirect în activitatea organizaţiei şi se aduc 
îmbunătățiri. 

Proprietarii de proces sunt acele persoane care dețin controlul 
asupra procesului şi a interacțiunilor şi ei trebuie să cunoască 
obiectivele organizaţiei şi modul în care acționează organizația . 

Pentru a se asigura un sistem de management al calității 
performant este necesar ca procesele să fie bine definite, procedurile 
documentate şi să existe rigoare în desfăşurarea proceselor potrivit 
procedurilor documentate. 

5. Abordarea sistemică a managementului — înţelegerea, 
identificarea şi tratarea proceselor corelate ca un tot unitar este 
modalitatea principală de îmbunătățire a eficienţei şi eficacității unei 
organizații. Conform standardului ISO 9001, trebuie acordată o 
importanță deosebită abordării sistemice a rețelei de procese a 
organizației prin corelarea proceselor ce au în vedere relația cu 
clienţii şi relaţia cu ceilalți actori din arena organizaţiei cu procesele 
corespunzătoare activităților din interiorul organizaţiei, respectiv 
definirea cerinţelor referitoare la conducere, identificare resurselor, 
realizarea  produsului/serviciului şi analiza rezultatelor, adică 
considerarea acelor puncte cheie din sistemul organizaţiei în care pot 
fi evidenţiaţi factorii importanți pentru calitate. 

Aceste puncte cheie pot fi organizațiile furnizoare de materii 
prime, materiale care trebuie atent selectate,resursele necesare pentru 
obținerea produselor/serviciilor ce vor fi valorificate pe piaţă, 
procesul de producţie, de transformare a materiilor prime în produse 
finite care trebuie să fie conform cu cerințele de calitate ce se 
regăsesc în specificaţii, produsele/serviciile rezultate care trebuie să 
corespundă întocmai cu nevoile, aşteptările, dorințele clientului 
pentru a se încheia procesul cu succes. 

6. Îmbunătăţirea continuă trebuie să fie un obiectiv permanent 
al organizației şi să vizeze toate procesele care stau la baza obţinerii 
produsului/serviciului şi o implicare totală a angajaţilor în 
promovarea cercurilor calităţii şi a muncii în echipă. Îmbunătăţirea 

continuă constituie una din cerințele importante ale standardului ISO 
9001, cerința 8.5.L.intitulată chiar „Îmbunătăţirea continuă”. 

7. Abordarea pe bază de fapte în luarea deciziilor 
fundamentale presupune analiza riguroasă a datelor şi a informaţiilor 
înainte de a lua decizii, urmată de acţiuni corective şi preventive. 
Datele şi informațiile se referă la toate acțiunile ce fac obiectul 
proceselor din cadrul organizaţiei începând cu cele care privesc 
cerințele clienților şi până la evaluarea satisfacției acestora. 

8. Relaţii reciproc avantajoase cu furnizorii - furnizorii se 
constituie în parteneri strategici ai organizației, iar activitatea lor 
influenţează direct rezultatul final şi durabilitatea relaţiei cu clienții. 
De aceea, sunt identificați şi selectați în funcţie de specificaţiile 
proprii în ceea ce priveşte calitatea furnizată, se comunică cu ei 
folosind un sistem clar întrucât o organizaţie este dependentă de 
furnizorii săi,iar o relație reciproc avantajoasă determină creşterea 
cadrul standardului ISO 9001 intitulat „Aprovizionare”, subcapitolul 
7.4. 

Principiile enumerate constituie filosofia îmbunătăţirii continue 
a calităţii, iar eficacitatea lor este influențată de modul de construcție 
şi funcționare a sistemului de management al calităţii, de cerinţele 
specifice care să faciliteze aplicarea lor în practică. 


2.4. Cadrul conceptual al politicii în domeniul calităţii calității 


Conform SR ISO 8402:1995 Managementul calității şi 
asigurarea calităţii. Vocabular, Politica referitoare la calitate 
reprezintă direcția şi intenţiile generale ale unei întreprinderi în 
ceea ce priveşte calitatea, exprimate oficial de conducerea de vârf a 
acesteia. 

Potrivit standardului ISO 9000:2006 politica referitoare la 
calitate reprezintă intenții şi orientări generale ale unei organizaţii 

referitoare la calitate aşa cum sunt exprimate oficial de 
managementul de la cel mai înalt nivel. 

Cerinţele SR EN ISO 9001:2008 referitoare la politica în 
domeniul calităţii prevăd ca în definirea politicii în domeniul calității 
managementul de vârf să se asigure că aceasta este adecvată scopului 
organizației, că prezintă un angajament privind satisfacerea cerințelor 
şi îmbunătăţirea continuă a eficacităţii sistemului de management al 
calității, că include cadrul necesar pentru stabilirea şi analiza 
obiectivelor referitoare la calitate, că este comunicată şi înțeleasă în 
cadrul organizației, analizată şi actualizată permanent. 

SR EN ISO 9004 :2000 recomandă ca în elaborarea politicii în 
domeniul calității managementul de vârf să ia în considerare : 

e unde doreşte organizaţia să ajungă în ceea ce priveşte gradul 
de satisfacere al cerințelor clienților 

e măsurile de îmbunătățire necesitate de asigurarea succesului 
organizației 

e necesitatea formării continue a personalului organizației 

e considerarea cerinţelor colaboratorilor. 

În elaborarea politicii calității specialiştii recomandă să fie 
luate în considerare următoarele elemente”: 

- calitatea trebuie definită de conducerea organizaţiei care va 
asigura şi realizarea acesteia; 

- responsabilitatea elaborării politicii calității revine conducerii 
organizației; această politică reprezintă un angajament al conducerii 
față de angajați, față de clienţi şi de societate; 

- politica în domeniul calităţii trebuie detaliată şi concretizată 
la toate nivelurile organizației, altfel ea rămâne fără efect; 

- aprecierea finală a calităţii o face clientul, societatea; 

- competența în domeniul calităţii înseamnă nu numai clienți 
mulțumiți ci şi clienți câştigaţi. 

Specialiştii recomandă ca politica în domeniul calității să fie 
revizuită anual de conducerea de vârf datorită ritmului susținut al 
schimbărilor care au loc în mediul economico-social. 


4 M. Olaru - Principii de bază ale mangementului calității, Qmedia nr.3-4/2000, p77-83 

Politica organizației în general şi politica în domeniul calității 
este abordată de specialişti ca o componentă a filosofiei manageriale 
care include un ansamblu de concepte referitoare la viziunea 
organizaţiei, misiunea, politica şi strategia sa. 

Viziunea organizaţiei exprimă imaginea viitorului bazată pe 
intuiție, dorinţă legată de dezvoltarea ulterioară. 

Misiunea proiectează orientarea strategică, scopul organizației 
şi serveşte la elaborarea politicii acesteia. 

Strategia calităţii reflectă modul de utilizare a resurselor, arta 
de a le combina în scopul atingerii obiectivelor din cadrul politicii 
organizației. Aplicarea strategiilor adoptate implică stabilirea unor 
acțiuni practice, specifice denumite tactici. 

Tacticile concretizează măsurile intreprinse pentru 
implementarea optimă a strategiilor exprimându-se, în principal, prin 
proceduri, metode şi reguli. 

Politica în domeniul calității arată unde intenționează 
organizația să ajungă, strategia stabileşte cum intenționează să 
ajungă acolo unde îşi doreşte în privința calității, iar 
operaționalizarea acesteia se face prin tactici adică prin acțiunile de 
întreprins pentru a se ajunge la atingerea obiectivelor stabilite în 
domeniul calității. 

Ansoff a definit politica organizației drept traiectoria gândirii 
manageriale în legătură cu aspectele necesare planificării strategice. 
În managementul japonez, politica reprezintă orientarea conducerii 
pe termen mediu şi lung ca şi obiectivele sale anuale. Reprezintă 
declarația conducerii de vârf cu privire la scopuri şi mijloace de 
realizare a lor. 

Juran, unul din primii specialişti care au vorbit de politica în 
domeniul calității, consideră politica aferentă calității ca un 
ansamblu de principii, măsuri, prevederi, indicații, elaborate în scris 
de conducerea întreprinderii. 

Juran afirmă că, prin politica în domeniul calității, organizația 
îşi defineşte poziția dorită pe piață în funcție de posibilitățile sale, 

delimintând patru teorii pe baza cărora poate fi formulată politica 
firmei în domeniul calităţii, respectiv: 

- teoria capabilităţii care se bazează pe necesitatea desfăşurării 
corespunzătoare a procesului de producție; 

- teoria competitivităţii care pune accent pe atragerea clienţilor 
şi preocuparea constantă de fidelizare a lor; 

- teoria utilizării care pune accent pe diversificarea produselor 
şi serviciilor pentru satisfacerea cerinţelor diferite ale clienților; 

- teoria performanței maxime potrivit căreia organizaţia are ca 
obiectiv strategic deținerea poziției de lider ca urmare a calității 
produselor şi serviciilor obţinute şi oferite pieţei. 

Politica generală a organizației este baza de la care pornesc 
politicile sectoriale aferente domeniilor de activitate ale acesteia. 
Politicile sectoriale sunt structurate în politici funcționale (politica 
financiară, comercială) şi politici transfuncționale (politica în 
domeniul costurilor, în domeniul calităţii, politica de marketing) 

Conceptul de politică a calităţii este considerat un ghid pentru 
luarea deciziilor, o reglementare internă care stă la baza acțiunilor 
conducerii. Se consideră că în viitor politica în domeniul calității va 
reprezenta o prioritate a organizaţiilor, riguros fundamentată, 
orientată spre prevenirea erorilor în organizare, conducere, 
planificare şi promovarea unor strategii de îmbunătăţire continuă. 

Politica în domeniul calității este parte componentă a politicii 
organizaţiei elaborată de managementul de vârf al acesteia în 
concordanţă cu celelalte politici sectoriale ale organizaţiei. 

Scopul politicii în domeniul calităţii este considerarea 
intereselor şi cerinţelor clientului referitoare la calitatea produselor şi 
serviciilor oferite în raport de resursele umane, materiale şi 
financiare ale organizaţiei şi de cerinţele societăţii. Ea se referă, 
deopotrivă, la calitatea produselor/serviciilor obținute şi la calitatea 
activităţilor şi proceselor în ansamblu. Reuneşte strategiile şi tacticile 
aferente, un anumit stil de lucru al organizației, maniera de abordare 
şi rezolvare a problemelor sale. 

Prin politica sa în domeniul calităţii organizaţia trebuie să 
precizeze ce reprezintă calitatea pentru ea şi care sunt modalitățile 
prin care conducerea şi angajații înţeleg importanța conceptului şi 
acționează astfel încât să reuşească să-şi asigure sustenabilitatea prin 
fidelizarea clienţilor ca urmare a satisfacției obținute de aceştia în 
relația lor cu organizația ofertantă de produse/servicii. 

Politica organizației în domeniul calității se regăseşte într-un 
document sintetic care include: politica principală exprimată printr-o 
frază implicită şi subpolitici exprimate prin fraze explicite şi 
principii. 

Politica în domeniul calității trebuie să fie concisă, cunoscută 
şi înțeleasă de toți angajații, să definească ce se aşteaptă de la 
angajați şi să se refere la toate aspectele fundamentale ale calității. Ea 
trebuie semnată de managerul general pentru a demonstra 
angajamentul organizației în materie de calitate şi diseminată în 
întreaga organizație pentru a fi cunoscută, înțeleasă şi implementată. 

Un exemplu de Declaraţie de politică în domeniul calității a 
unui manager de vârf ar putea fi (Cecilia Pop, 2007, p.112): 

„Misiunea firmei noastre este de a crea o imagine distinctă în 
mintea consumatorilor, oferindu-le servicii şi produse de calitate şi 
ținând permanent pasul cu cerinţele şi dorinţele lor. 

Politica noastră este prestarea unor servicii şi realizarea unor 
produse care să satisfacă cele mai exigente cerinţecalitative ale 
clienților noştri în condiţii de rentabilitate economică. 

Printr-un plan continuu de investiții contribuim la dezvoltarea 
capacităților noastre de cazare şi producție care să asigure o 
calitate excelentă a serviciilor şi produselor pe care le furnizăm. 

Obiectivul general este de a ne menține reputaţia pe piața 
locală şi naţională prin realizarea unor servicii şi produse de o 
calitate constant foarte bună şi la prețuri competitive în măsură să 
satisfacă toate cerinţele clienţilor.Se urmăreşte ca întregul personal 
al firmei să conştientizeze importanța îndeplinirii corecte şi la timp a 
tuturor activităților ceea ce garantează realizarea unor servicii şi 

produse de cea mai bună calitate, prevenindu-se astfel unele 
deficienţe calitative care ar putea afecta loialitatea clienţilor noştri.” 

Toate angajamentele prezentate în cadrul declaraţiei trebuie să 
se regăsească în programul anual de obiective al organizației, iar 
politica în domeniul calității trebuie cunoscută, înțeleasă şi 
implementată de toți angajaţii. 

Organizaţia Europeană pentru Calitate a elaborat o directivă 
pentru a spijini organizațiile în formularea politicii calităţii. Potrivit 
acesteia, elaborarea politicii calităţii se realizează, de regulă, de sus 
în jos pornind de la politica organizației stabilită de conducerea de 
vârf. Ea este interpretată de managerii de la celelalte niveluri pentru a 
fi transpusă în obiective specifice diferitelor domenii de activitate ale 
organizației. Directiva nu exclude însă posibilitatea de a elabora 
politica in domeniul calității pornind de la realitățile organizației. Se 
analizează în detaliu activitățile pentru a putea fi evidenţiate 
problemele existente pe diferite sectoare. Se ajunge prin filtrare la 
evidenţierea problemelor cheie, se stabilesc regulile şi criteriile de 
rezolvare a acestora care vor servi la elaborarea politicii calității. 
Întreaga politică a calității trebuie controlată folosind rezultatele 
auditurilor efectuate pentru a se stabili gradul de îndeplinire a 
obiectivelor calității, schimbările de mediu, etc. Aceasta trebuie 
revăzută anual de către conducerea la vârf. 

Politica în domeniul calităţii are o arie foarte mare, depăşind 
graniţele unei organizaţii, țări regăsindu-se la nivel regional, global. 
Astfel, Politica Europeană în domeniul Calităţii-PEC este o prioritate 
a UE, constituind o componentă esenţială a politicii de dezvoltare a 

Noua Viziune Europeană pentru Calitate cultivă conceptul 
"MADE in EUROPE” care va deveni sinonim cu standarde înalte, 
design excelent, etică în management, colaborare şi parteneriate de 
calitate între sectoarele public şi privat. 

2.5. Auditul calităţii 


Termenul de audit provine de la verbul audio care în limba 
latină înseamna “ a asculta”. În sens mai larg, auditul înseamnă 
examinarea unei situaţii, iar în cazul calității, examinarea calității în 
ansamblul său. 

În managementul calităţii, termenul este utilizat în sensul de 
examinare a calității produselor, serviciilor, proceselor sau a 
sistemului de management al calităţii în ansamblu. Auditul calității 
are în vedere sistemul calității organizaţiei în ansamblu sau elemente 
ale acestuia, procesele organizaţiei, rezultatele proceselor şi se 
realizează în raport cu criteriile prestabilite-standarde, manualul 
calității, proceduri, instrucțiuni, specificaţii tehnice. 

Este considerat un instrument pentru realizarea obiectivelor 
propuse de organizație în cadrul sistemului de management al 
calității şi pentru certificarea sistemelor calității, activitate care are o 
importanță tot mai mare în condiţiile pieţei concurenţiale şi care 
presupune efectuarea unor audituri ale acestor sisteme prin raportare 
la standardele internaţionale şi europene acceptate în domeniu. 

SR EN ISO 9000 :2006 defineşte auditul ca “o examinare 
sistematică şi independentă, efectuată pentru a determina dacă 
activitățile şi rezultatele lor referitoare la calitate corespund 
dispoziţiilor prestabilite, dacă aceste dispoziții sunt efectiv 
implementate şi corespunzătoare pentru realizarea obiectivelor ”. 

Principalele caracteristici ale auditului sunt : 

- este un proces sistematic întrucât este efectuat la intervale de 
timp programate (audit intern cel puțin o dată pe an); 

- este independent întrucât se efectuează de organisme 
acreditate; 

- este documentat întrucât se desfăşoară pe baza unei 
proceduri; 

- dovezile de audit sunt înregistrări, declarații despre fapte sau 
alte informații relevante şi care sunt verificabile. Ele se pot obține 
prin observare directă, prin examinarea documentelor aferente 

sistemului de calitate auditat, pe bază de interviuri cu persoanele 
implicate în domeniul auditat 

Auditul nu trebuie confundat cu activitățile de supraveghere a 
calității sau cu cele de inspecţie a calităţii care au ca scop 
monitorizarea unui proces sau acceptarea unui anumit produs. 

Obiectivele generale ale auditurilor sunt: 

> evaluarea conformităţii proceselor şi rezultatelor acestora cu 
un anumit standard sau cu un alt document normativ 

> evaluarea conformităţii unor elemente ale sistemului calității 
sau a sistemului în ansamblu cu cerinţele specificate 

> identificarea punctelor tari şi a celor slabe ale sistemului de 
management al calităţii organizației care pot constitui surse ale 
deficienţelor în desfăşurarea activităților acesteia 

> inițierea de măsuri corective şi de îmbunătăţire necesare 
referitoare la procese şi la rezultatele acestora ( produse/servicii) 

> urmărirea aplicării măsurilor corective şi a celor de 
îmbunătăţire urmărite. 

Realizarea auditului permite organizației să-şi definească 
documentat acțiunile corective care se impun şi să elimine cauzele 
neconformităţilor constatate în scopul prevenirii lor, să stabilească 
acțiunile de îmbunătățire a calităţii proceselor, produselor/serviciilor 
şi a sistemului de management al calității 

În funcție de obiectul lor, auditurile sunt: 

- auditul calităţii produsului/serviciului; 
- auditul calităţii procesului; 
- auditul sistemului calităţii. 

În funcţie de partea care efectuează această activitate auditul 
poate intern şi extern 

Auditul intern este efectuat de organizaţia însăşi, de aceea este 
denumit audit de „primă parte” şi are ca scop evaluarea acțiunilor 
corective sau de îmbunătățire stabilite şi reprezintă o combinaţie 
între auditul calităţii produsului/serviciului, procesului şi sistemului 
calității. 

Obiectivul principal este evaluarea conformităţii proceselor cu 
criteriile de audit specificate în manualul de management al calității, 
în procedurile generale şi operaționale. Se verifică eficacitatea şi 
eficiența sistemului de management al calităţii în conformitate cu 
cerințele standardului şi cu obiectivele calităţii stabilite de 
managementul de vârf. 

Auditurile interne ale sistemului de management al calității 
sunt, de regulă, planificate prin programul anual intocmit de 
responsabilul cu managementul calităţii în cursul lunii ianuarie. 

Programul de audit pentru calitate precizează: zonele/procesele 
auditate, criteriile de audit, echipa de audit, perioada de desfăşurare 
planificată, numărul raportului de audit şi data efectuării, ultimul 
termen pentru acțiuni corective, data verificării implementarii 
acțiunilor corective. 

Frecvența auditurilor interne se stabileşte în funcție de 
rezultatele auditurilor din anul precedent, importanţa activităților şi 
impactul lor asupra calității produselor realizate. 

Conducătorul echipei de audit întocmeste Raportul de audit 
intern care cuprinde: numărul şi data, denumirea zonei auditate 
(proces/activitate auditată), obiectivul auditului, perioada desfăşurării 
auditului, componenţa echipei de audit, criteriile de audit, personalul 
contactat (persoane auditate), concluziile auditului, numărul de 
neconformităţi constatate, numărul de anexe la raport, observaţii sau 
propuneri de îmbunătăţire care vor fi analizate de şefii zonelor 
auditate. 

Auditorii interni pot fi angajaţi ai organizaţiei care trebuie să 
respecte principiul independenţei în activitatea de auditare, adică nu- 
şi va audita propria activitate, de aceea trebuie să fie cel puţin doi 
auditori care trebuie să îndeplinească următoarele condiții: 

- să aibă competenţa necesară în domeniul în care se desfăşoară 
auditul 

- să aibă abilități de comunicare orală şi scrisă 

- să cunoască toate criteriile de audit - standarde, proceduri, 
manualul calităţii, în baza cărora se desfăşoară auditul 

- să fi beneficiat periodic de formare continuă pentru a fi 
asigurată competența necesară desfăşurării auditului. 

În general competenţa auditorilor se referă la studii, 
pregătire, experienţă, însuşiri personale, aptitudini de manager. 

Auditurile interne conduc la identificarea acelor informaţii care 
constituie baza analizei sistemului managementului calităţii efectuată 
de management. 

Auditul extern are ca scop obţinerea unei dovezi privind 
capacitatea prestatorului de a asigura obținerea calității cerute în 
vederea certificării sistemului de management al calității unei 
organizații. 

Categorii de audit extern: 

- audit de secundă parte când o organizație solicită unui 
organism de certificare efectuarea unui audit în scopul evaluării 
sistemului calităţii la unul dintre furnizorii săi; 

- audit de terță parte efectuat la cererea unei organizații de 
către un organism de certificare neutru şi independent în scopul 
certificării sistemului de management al calității denumit şi audit de 
certificare. Înaintea auditului propriu-zis de certificare, se efectuează 
un „audit de preevaluare” sau preaudit, iar după certificarea 
sistemului calităţii, se efectuează auditul de supraveghere care are 
rolul de a verifica dacă se asigură respectarea cerințelor stabilite. 

Preauditul este o activitate prin care se urmăreşte o mai bună 
înțelegere de către organismul de certificare a domeniului auditului 
precum şi punerea de acord asupra unor cerinţe şi activităţi necesare 
pe parcursul derulării auditului. 

Obiectivele preauditului sunt: 

- vizitarea organizației pentru a cunoaşte amplasarea geografică 
şi modul de organizare şi funcționare 

- identificarea elementelor componente din organigrama 
auditatului, a  responsabilităților individuale şi a modului de 
relaționare 

- evaluarea preliminară a documentelor 

- identificarea produselor şi activităților auditatului şi a celor 
care fac obiectul auditului; 

- stabilirea planului şi a programului de lucru în vederea 
realizării auditului 

După certificarea sistemului calității se programează auditurile 
de supraveghere care au loc anual; în unele cazuri, se impune şi un 
audit de urmărire care are ca scop verificarea implementării anumitor 
acțiuni corective cu impact major asupra funcționării sistemului de 
management al calității. 

Auditul calităţii produsului are ca scop evaluarea conformităţii 
caracteristicilor de calitate a unui produs/serviciu cu cerințele 
clientului sau cu cerințele conținute de documentele de referință 
(standarde, specificații tehnice, documente de fabricaţie). Se 
evaluează eficacitatea măsurilor de asigurare a calităţii şi se stabilesc 
măsuri corective necesare (figura nr. 2.2). 

Această activitate se bazează pe folosirea următoarelor 
documente: procedurile sistemului calității, specificaţia produsului, 
caietul de sarcini, documentele şi mijloacele de fabricație/de prestare 
a serviciului şi de inspectie corespunzătoare. 

Cu ocazia acestei activități se întocmeşte raportul de 
examinare în care se specifică neconformitățile constate care vor 
face obiectul analizei cauzelor care va fi urmată de stabilirea 
măsurilor corective necesare pentru îmbunătăţirea caracteristicilor 
produsului astfel încât acesta să răspundă cât mai bine cerințelor 
clienților şi cerințelor conţinute de documentele de referință. 

Frecvența auditurilor este stabilită de compartimentul de 
calitate din cadrul organizației, dar auditul poate fi realizat ori de câte 
ori se impune ca urmare a apariției de produse reclamate de 
beneficiari sau care prezintă neconformități majore sau cu frecvență 
de apariție mare. 

La finalul acestei activităţi se întocmeşte raportul de audit care 
trebuie să conțină toate rezultatele inspecțiilor, încercărilor efectuate, 
neconformităţile semnalate, cauzele acestora pentru a se stabili 
măsurile corective. 

Metodologia generală a unui audit al calităţii produsului 
Figura nr. 2.2. 


Auditul calităţii produsului 


Examinarea produsului 
în raport cu: 
Caietul de sarcini 


Examinarea produsului 
în relaţie cu: 
Materialele prelucrate 


Raport de Analiza Analiza cauzelor 
examinare neconformităților neconformităţilor 


Stabilire 
Măsuri corective 


Specificaţia produsului 


Supravegherea aplicării 
măsurilor corective 


Sursa : C. Oprean, M. Ţiîţu — Managementul calităţii in economia şi 
organizaţia bazate pe cunoştinţe, Ed. Agir, Bucureşti, 2008, p. 166 

Auditul calității procesului are ca scop evaluarea conformităţii 
unui proces (de proiectare, producţie, administrativ) cu cerințele 
clientului şi cu cele specificate în documentele de referință 
(proceduri şi instrucțiuni de lucru, rețete, specificaţii tehnice ale 
produselor realizate prin procesul auditat), eficacitatea măsurilor de 
asigurare a calităţii referitoare la procesul respectiv pentru a se stabili 
măsurile corective de îmbunătăţire care se impun. 

Auditul calităţii procesului se bazează pe procedurile 
sistemului calităţii, pe documentele referitoare la desfăşurarea, 
supravegherea şi inspecția procesului şi pe cerințele referitoare la 
calificarea personalului implicat în procesul auditat. El trebuie 
programat şi efectuat sistematic, cel puţin o dată pe an, în mod 
special pentru cele mai complexe procese ale organizației şi, în 
general, pentru toate procesele ce stau la baza activităţii acesteia. 

Auditul calității procesului se încheie cu un raport de audit 
întocmit în baza documentelor intermediare care se referă la 
rezultatele examinării echipamentelor şi a resurselor materiale 
folosite în cadrul procesului. În conţinutul său sunt precizate 
neconformităţile identificate, eventuale cauze precum şi măsuri 
corective şi de îmbunătăţire care se impun şi a căror aplicare urmează 
a fi monitorizată ulterior. 

Auditul Sistemului calităţii are ca obiective: 

- stabilirea conformităţii elementelor sistemului calității cu 
cerințele specificate în documentele de referință: standarde sau alte 
documente normative aplicabile; 

- evaluarea eficacității sistemului calității privind realizarea 
obiectivelor stabilite în domeniul calității; 

- îmbunătățirea sistemului de management al calității 
organizației auditate; 

- certificarea conformităţii sistemului de management al 
calității organizației auditate. 

Auditarea sistemului de management al calității se poate realiza 
în scop intern pentru a evalua în ce măsură sistemul de management 

al calităţii satisface cerinţele prescrise în standard şi pentru a stabili 
măsuri corective corespunzătoare pentru eliminarea 
neconformităţilor precum şi pentru a evalua eficacitatea sistemului 
calității şi a documentaţiei aferente privind realizarea obiectivelor pe 
care şi le-a propus în domeniul calităţii. 

Auditarea sistemului de management al calităţii se poate realiza 
şi în scop extern atunci când beneficiarii doresc evaluarea sistemului 
managementului calității unui furnizor înaintea stabilirii unor relații 
contractuale pentru o mai bună stabilire a termenelor de livrare şi a 
altor elemente  contractuale.Dacă auditul se efectuează după 
încheierea contractului cu furnizorul, rezultatele oferă informaţii 
despre capacitatea sistemului de a asigura constant satisfacerea 
cerinţelor contractuale referitoare la calitate. 

Auditul sistemului calității se bazează pe folosirea 
următoarelor documente : standardele referitoare la sistemul calității, 
manualul calității, procedurile sistemului calității, proceduri 
operaționale, instrucțiuni de lucru, documente de inspecţie, 
specificații tehnice, proceduri referitoare la costurile 
calității. Rezultatele auditării sistemului calității se regăsesc într-un 
raport de audit unde se precizează neconformitățile identificate şi se 
stabilesc măsuri corective a căror aplicare va fi monitorizată pe o 
perioadă determinată. 


2.6. Certificarea calităţii 
şi acreditarea organismelor de certificare 


Certificarea se înscrie în categoria noilor practici adoptate de 
organizații în condițiile mondializării pieţelor pentru a asigura 
creşterea încrederii între partenerii comerciali din diferite ţări şi 
pentru creşterea încrederii consumatorului în calitatea 
produselor/serviciilor pe care le cumpără. 

Certificarea poate fi definită ca(Cecilia Pop, 2007, p. 206): 

> totalitatea activităţilor (încercări, verificări) efectuate de către 
un organism neutru, independent de furnizor şi beneficiar, competent 
din punct de vedere Juridic şi profesional prin care se atestă , în scris, 
performanțele unui  produs/serviciu precum şi capabilitatea 
producătorului/prestatorului de a-l reproduce în serie la parametrii 
calitativi stabiliți în standarde, contracte, etc. 

> este o procedură de atestare a conformităţii unui 
produs/serviciu, proces sau sistem de management al calității SMC 
unei organizaţii în raport de un referențial prestabilit (standard, 
specificaţie tehnică). Această procedură implică acțiunea unei 
organizații neutre -organism de certificare care are dreptul de a emite 
şi acorda un certificat. Certificarea are ca obiectiv garantarea, prin 
intermediul unui organism tert, independent de producător şi de 
beneficiar, competent din punct de vedere juridic şi profesional, a 
conformităţii unui produs/serviciu, proces sau sistem al calității 
organizației cu un referențial prestabilit (standard, specificaţie 
tehnică). 

Certificarea este definită în Ghidul ISO/CED ca „procedura 
prin care o terță parte dă o asigurare scrisă că un produs, proces 
Sau serviciu este conform cu cerinţele specificate”. Acea terță parte 
care dă asigurarea scrisă că un produs, serviciu, proces, sistem al 
calității unei organizații este conform cu un referenţial prestabilit este 
denumită organism de certificare. 

Organismul de certificare are dreptul de a emite şi acorda un 
certificat de conformitate care are o valabilitate limitată ca durată 
şi domeniu de certificare. 

Există trei tipuri de certificări (Ciurea, Drăgulescu, 1995, 
p.31-32): certificarea de produs/serviciu/proces, certificarea de 
sistem (care vizează organizația în ansamblul său precum şi relaţiile 
sale cu mediul în care activează) şi certificarea de persoane: 

- Certificarea de  produs/serviciu/proces care atestă 
conformitatea  produselor/serviciilor/proceselor în raport cu 
reglementări, standarde sau specificații tehnice date. Acest tip de 
certificare poate fi obligatorie sau voluntară. Certificarea obligatorie 

se referă la domeniul reglementat în care se încadrează produsele şi 
serviciile care cad sub incidența unor reglementări obligatorii: 
reglementări naţionale referitoare la protecția vieţii, sănătății 
consumatorului, protecția muncii şi a mediului înconjurător, 
Directivele europene de armonizare privind cerințele esențiale. Este 
obligatorie certificarea acelor produse/servicii/procese ce pot afecta 
viața, sănătatea, securitatea persoanelor, animalelor şi calitatea 
mediului ambiant. Certificarea voluntară se referă la domeniul 
nereglementat, adică la acele produse şi servicii pentru care nu există 
reglementări obligatorii. Acest tip de certificare este folosit ca 
instrument de promovare a imaginii pe noi pieţe de desfacere. 

- Certificarea de sistem care atestă conformitatea sistemului 
de management al calității-SMC dintr-o organizaţie în raport cu un 
standard din seria ISO 9000 (SR EN ISO 9001 Sisteme de 
managemet al calității. Cerinţe). 

- Certificarea de persoane care atestă calificarea şi 
competenţa oamenilor într-un anumit domeniu. 

Recunoaşterea oficială a competenţei organismului de 
certificare se realizează prin proces de acreditare definit ca proces 
prin care o autoritate recunoaşte formal că un organism sau persoană 
este competentă să îndeplinească sarcini specifice. Cerinţele generale 
de competenţă pe care trebuie să le îndeplinească un organism de 
certificare a produselor sunt prevăzute în standardul SR EN 
45011:2001. 

Scopul principal al acreditării este de a ține sub control 
organismele de certificare, iar acest control poate fi realizat de stat 
sau de un organism care se ocupă de toate aspectele tehnice ale 
acreditării. 

În România, bazele sistemului național de certificare a calității 
s-au pus în 1992, iar pe parcurs a fost îmbunătățit odată cu apariția 
Ordonanței Guvernului nr. 38/1998. Din anul 1998, organismul 
național de acreditare este Asociația de Acreditare din România- 
RENAR, persoană juridică de drept privat cu statut de asociație 

neguvernamentală şi non-profit. Printre arribuțiunile principale se 
numără următoarele: 

- acreditarea laboratoarelor de încercări, a laboratoarelor de 
etalonare, organismelor de inspecţie din domeniul asigurării calității 
produselor şi serviciilor, organismelor de certificare a calității 
produselor, sistemelor de management al calității, personalului, 
organismelor de certificare a sistemelor de management de mediu; 

- elaborarea şi actualizarea regulilor acreditării, în funcție de 
evoluţia practicii europene şi internaționale în domeniu; 

- acordarea dreptului de utilizare a mărcii naționale de 
acreditare; 

- reprezentarea României în organizațiile de acreditare 
europene şi internaționale; 

- dezvoltarea parteneriatului internațional în domeniul 
acreditării, recunoaşterea acreditărilor pe baza evaluării reciproce şi 
programelor sectoriale; 

- participarea la elaborarea reglementărilor privind protecţia 
vieţii, a sănătăţii persoanelor fizice şi a mediului ambiant şi apărarea 
intereselor consumatorilor. 

În România funcţionează sistemul certificării conformităţii 
produselor/serviciilor cu standardele naţionale de referință şi este 
reglementată aplicarea „mărcilor de conformitate cu standardele 
române”, mărci gestionate de Asociaţia de Standardizare din 
România-ASRO. Marca SR înregistrată la Oficiul de Stat pentru 
Invenţii şi Mărci are rolul de a certifica conformitatea 
produselor/serviciilor cu standardele române de referință. 

Dovada conformităţii unui produs/serviciu poate îmbrăca 
forma unui certificat de conformitate sau a unei mărci de 
conformitate. 

Certificatul de conformitate reprezintă un document emis pe 
baza regulilor unui sistem de certificare care indică existența 
încrederii adecvate că un produs/serviciu/proces corespunzător 
identificat este în conformitate cu un anumit standard sau cu un alt 
document normativ. Acest document conţine, de regulă, o parte 

informativă în legătură cu caracteristicile impuse, informaţii despre 
organismul de certificare care a efectuat verificările, şi eventual 
marca de conformitate. 

Marca de conformitate (pentru certificare) este o marcă 
protejată, aplicată sau emisă pe baza regulilor unui sistem de 
certificare ce indică existența încrederii adecvate că un 
produs/serviciu/proces corespunzător identificat este în conformitate 
cu un anumit standard sau cu un alt document normativ. 

Licenţa (pentru certificare) este un document prin care 
organismul de certificare acordă unei persoane sau unui organism 
dreptul de a utiliza certificate sau mărci de conformitate pentru 
produsele, procesele sau serviciile sale în conformitate cu regulile 
schemei aferente de certificare. 

Legea 608/2001 privind evaluarea conformităţii produselor, 
publicată în Monitorul Oficial, Partea I nr.712 din 08/11/2001, 
stabileşte cadrul legal unitar pentru elaborarea reglementărilor 
tehnice, evaluarea conformităţii şi supravegherea pieței pentru 
produsele introduse pe piață şi/sau utilizate în România din 
domeniului reglementat, arată producătorilor cum să nu fie produsele 
lor. 

Produsele din domeniul reglementat se introduc pe piață numai 
dacă conformitatea lor a fost evaluată conform procedurii de evaluare 
aplicabile şi dacă sunt marcate potrivit reglementărilor tehnice în 
vigoare. Marcajul de conformitate este un simbol care se aplică de 
producător înainte de intrarea pe piaţă a produsului, pe produs, pe 
ambalaj şi /sau pe documentele însoțitoare şi are semnificația 
conformităţii produsului cu toate cerințele aplicabile prevăzute în 
reglementările tehnice (ex: CE - marcaj european de conformitate; 
CS - marcaj naţional de conformitate). 

Marcajul de conformitate CE este aplicat produselor care sunt 
vândute pe piaţa Uniunii Europene şi care fac parte din domeniul 
reglementat. O condiţie pentru ca un produs să fie admis pe piaţa UE 
este evaluarea obligatorie a conformităţii produselor cu cerințele 

esențiale (Conformity with Essentials) prevăzute în directivele 
europene de armonizare tehnică. 

Marcajul de conformitate CS poate fi urmat de numărul de 
identificare al organismului desemnat care a evaluat conformitatea 
produsului, atunci când reglementările tehnice aplicabile produsului 
prevăd acest lucru. Se aplică în mod vizibil, direct pe produs, pe 
instrucțiunile care însoțesc produsul sau pe o placă de marcaj ataşată 
produsului astfel încât să nu poată fi detaşată. 

Producătorul sau reprezentantul autorizat al acestuia, înainte de 
introducerea pe piaţă şi /sau de utilizarea produselor din domeniul 
reglementat are obligația să asigure: (C. Pop, 2007, p.216) 

- proiectarea şi realizarea produselor, respectând cerinţele 
esențiale; 

- întocmirea şi deținerea dosarului tehnic, în forma, scopul şi pe 
perioada prevăzute de reglementările tehnice care prevăd condiţii 
tehnice fie în mod direct, fie prin referire la un standard, la o 
specificaţie tehnică, la un cod de bună practică sau care preia integral 
conținutul acestora; 

- aplicarea procedurilor pentru evaluarea conformităţii 
produselor cu cerinţele esențiale, prevăzute în reglementările tehnice 

- întocmirea declarației de conformitate, deținerea rapoartelor 
de încercare, a certificatelor sau a altor documente care atestă 
conformitatea, după caz; 

- aplicarea marcajului de conformitate, după caz. 

Metodologia generală a certificării produselor şi serviciilor 
presupune parcurgerea următoarelor etape: 

- solicitarea certificării pe baza unei cereri însoţite de dosarul 
tehnic şi de angajamentul organizaţiei privind respectarea cerințelor 
din reglementarea tehnică de referință 

- instrumentarea dosarului de către organismul de certificare 

- efectuarea unui audit în organizație de către organismul de 
certificare - acordarea certificatului de conformitate şi a dreptului de 
utilizare a mărcii de conformitate 

- menținerea dreptului de a deţine certificatul sau marca de 
conformitate pe baza auditului intern şi a verificărilor periodice 
efectuate de organismul de certificare (audituri de supraveghere). 

Certificarea sistemului calităţii reprezintă atestarea de către 
organismul de certificare a conformităţii sistemului calității cu un 
standard de referință din familia ISO 9000 sau echivalentele acestora. 
Certificarea poate fi realizată şi pe baza altui standard sau document 
normativ cu condiția ca organismul de certificare să dovedească 
faptul că acel document are în vedere un sistem al calității 
comparabil cu standardele ISO 9000. 

Dovada certificării sistemului calității cu standardul stabilit 
este certificatul sistemului calităţii. 

Organismele care realizează procesul de certificare a sistemului 
calității unei organizații sunt acreditate de organisme naţionale şi 
sunt private. Cerinţele generale pe care trebuie să le îndeplinească un 
organism de certificare a Sistemului de management al calității sunt 
cele prevăzute de standardul SR EN 45012:2000. 

Certificarea sistemului de management al calității organizației 
are încă un caracter voluntar pentru majoritatea domeniilor, dar 
existenţa unui certificat de conformitate al sistemului de calitate cu 
ISO 9001 este un punct forte al organizaţiilor care doresc să 
acceseze piețele externe pentru că partenerii străini preferă să 
stabilească relaţii comerciale cu organizaţii al căror profesionalism 
este certificat de o terță parte recunoscută ca autoritate în domeniu. 

Certificarea sistemului calităţii unei organizaţii se realizează 
din rațiuni sau scopuri externe (alinierea la directivele europene, 
promovarea unei imagini favorabile pe o piaţă concurențială, etc.), 
dar şi pentru scopuri interne (îndeplinirea obiectivelor organizației 
stabilite în cadrul politicii în domeniul calității, responsabilizarea şi 
motivarea personalului în scopul îmbunătățirii calităţii, crearea 
condițiilor necesare pentru desfăşurarea tuturor proceselor după 
reguli cunoscute, însuşite şi aplicate de fiecare angajat la locul său de 
muncă, desfăşurarea tuturor proceselor din organizaţie în scopul 

realizării obiectivelor stabilite de managementul de vârf în 
concordanţă cu evoluția mediului economico-social). 

Existenţa certificatului de conformitate nu înseamnă că toate 
procesele din cadrul organizaţiei sunt perfecte şi că se obţin 
produse/servicii de cea mai bună calitate sau fără defecte, ci atestă 
faptul că desfăşurarea acestora îndeplineşte condiţiile certificării 
conținute în standardul sau documentul normativ stabilit ca referință. 

Certificarea obţinută are valabilitate determinată. În perioada 
de valabilitate se desfăşoară activități de audit intern, iar la finalul 
perioadei de valabilitate se procedează la recertificarea sistemului. 
După certificare, organizația trebuie să facă eforturi pentru 
perfecționarea continuă a tuturor proceselor, evitându-se apariția 
deficienţelor şi urmărind o îmbunătățire a calității. Cheltuielile pentru 
certificarea şi menţinerea sistemului calităţii sunt relativ mari, de 
aceea există oarecare reținere din partea organizațiilor mici în a 
demara demersul de certificare a sistemului managementul calităţii. 

Metodologia de certificare a sistemului calităţii presupune 
parcurgerea următoarelor etape: 

> pregătirea auditului de certificare prin completarea unui 
chestionar de autoevaluare de către solicitant pe baza căruia 
organismul de certificare decide dacă se poate trece la etapa 
următoare; există şi posibilitatea de a efectua un preaudit de către 
echipa desemnată de organismul de certificare; 

> examinarea documentelor sistemului calității şi întocmirea 
Raportului privind examinarea documentelor sistemului calității. 
Organismul de certificare verifică documentele sistemului calității: 
manualul calităţii, proceduri, instrucțiuni de lucru şi alte documente 
relevante pe baza unui chestionar tip; auditorul şef ia legătura cu 
organizația pentru a clarifica anumite aspecte în situația în care 
documentele sunt incomplete sau pentru a propune organizaţiei 
îmbunătăţirea sistemului calității sau pentru a comunica faptul că se 
poate efectua auditul de certificare de către o echipă de audit care 
este precizată împreună cu perioada de efectuare a auditului de 
certificare; 

> efectuarea auditului de certificare - potrivit metodologiei 
auditului calităţii prevăzute de standardul ISO 1001 1-1, responsabilul 
de audit împreună cu echipa examinează componentele sistemului 
calității potrivit unui plan stabilit. În acest caz, se recurge la 
completarea unor chestionare aplicate persoanelor care lucrează în 
diferite comparimente, se poartă discuţii cu angajații, cu responsabilii 
de proces, se efectuează vizite şi alte activități specificate în 
referenţialul stabilit pentru certificarea sistemului. În cazul 
constatării de  neconformități se întocmesc rapoarte de 
neconformitate. La finalul activității se întocmeşte un raport 
preliminar care cuprinde, în sinteză, constatările echipei de audit şi 
apoi şeful echipei de auditare, de comun acord cu auditorii, 
întocmeşte raportul final. 

> Acordarea certificatului şi supravegherea respectării 
condițiilor certificării.Certificatul se poate acorda imediat după 
încheierea raportului final de audit sau organismul de certificare 
poate hotărî efectuarea în prealabil a încă unui audit al sistemului 
calității organizației. Dacă s-au constatat abateri importante față de 
referențial, organismul de certificare cere efectuarea unui alt audit. În 
cazul unui raport favorabil, se acordă certificatul de conformitate şi 
se încheie un contract cu organizația auditată în care sunt precizate 
condițiile de efectuare a auditurilor anuale de supraveghere şi a 
auditului de reînnoire potrivit metodologiei auditului de certificare. 

Organismul de certificare are obligația de a dispune de 
proceduri documentate de certificare, de mijloacele necesare pentru 
certificare şi supravegherea respectării condițiilor certificării, de 
proceduri documentate privind rezolvarea recursurilor, retragerea sau 
anularea certificatelor acordate cu obligația de a menține un sistem 
de înregistrare adaptat condițiilor proprii şi conform cu 
reglementările în vigoare. 

Activitatea de certificare a produselor a început în anii `50 prin 
crearea mărcilor de conformitate cu standardele naționale şi s-a 
extins la o gamă variată de produse, în special produse care pot pune 
în pericol viața, sănătatea consumatorilor şi mediul înconjurător. În 

ultimii ani, odată cu apariția standardelor ISO 9000, s-a dezvoltat cu 
rapiditate certificarea sistemelor calității care, potrivit unor opinii ale 
specialiştilor, va deveni predominantă, iar certificarea produselor şi 
serviciilor va urma să se realizeze numai în anumite situaţii, expres 
menţionate. Se recomandă, totuşi, ca cele două tipuri de certificări să 
se realizeze în strânsă legătură. 

Certificarea sistemului calității şi a produselor/serviciilor a 
contribuit substanțial la intensificarea schimburilor comerciale 
internaționale, motiv pentru care şi-a extins continuu aria geografică 
şi aria de aplicabilitate, mai ales după apariția standardelor 
internaționale din familia ISO 9000 şi a standardelor europene EN 
45000. Certificarea sistemului de management al calității presupune 
transformări substanţiale în ceea ce priveşte modalitatea de 
organizare a activităţii, de antrenare şi motivare a personalului, de 
dezvoltare a relaţiilor cu furnizorii şi, de aceea, se poate afirma că un 
sistem de management al calităţii certificat creează o bază solidă de 
încredere pentru relația client-furnizor şi pentru îmbunătăţirea 
mecanismelor specifice culturii organizaționale în sensul 
implementării principiilor calității totale. 

La nivel european se încearcă uniformizarea legislației, a 
mecanismelor şi procedurilor în materie de standardizare şi de 
asigurare a calității pentru a elimina barierele tehnice din calea 
extinderii schimburilor comerciale. A fost elaborată o nouă politică a 
Uniunii Europene privind certificarea conformităţii produselor şi 
serviciilor atât în domeniul reglementat cât şi cel nereglementat. 

Astfel, în 1985, Consiliul Comunităţii Europene a început cu 
adoptarea „noii ordini” în plan legislativ în baza căreia producătorii, 
importatorii şi distribuitorii de produse pe piaţa comunitară au 
obligaţia de a face dovada conformităţii cu cerințele esențiale privind 
sănătatea, securitatea utilizatorilor şi protecția mediului înconjurător, 
cerinţe care au fost definite în directivele de armonizare tehnică 
"Noua abordare” (New approch) (C.Oprean M.Ţiţu, 2008, p.209- 
210) ale căror prevederi au caracter de lege, iar preluarea lor în 
legislația națională a ţărilor membre UE este obligatorie. 

Noua abordare se bazează pe următoarele principii: 

- directivele includ cerinţele esențiale referitoare la protecția 
sănătăţii, securitatea utilizatorilor şi la protecția mediului 
înconjurător; 

- organismele europene de standardizare asigură concretizarea 
cerințelor esențiale definite în directive prin standarde armonizate; 

- aplicarea acestor standarde este voluntară. 

Cerințele esențiale referitoare la securitatea utilizatorilor, la 
protecția sănătății şi a mediului înconjurător sunt definite pe 
categoriile de produse care fac obiectul directivelor „Noua abordare” 
şi sunt concretizate prin standardele europene armonizate care nu 
sunt obligatorii, dar care prin aplicarea lor conferă o mulțime de 
avantaje producătorilor legate de eventuale procese în instanţă, 
simplificarea procedurii de evaluare a conformităţii produselor care 
fac obiectul directivelor ,, Noua abordare”,. 

Conform acestor directive, un standard armonizat este o 
specificaţie tehnică (standard european sau document de armonizare) 
adoptată de către organismele europene de standardizare CEN şi 
CENELEC, pe baza mandatului Comisiei de la Bruxelles, conform 
directivei 83/189/CEE (care prevede o procedură de informare în 
domeniul standardelor şi reglementărilor tehnice). 

În ceea ce priveşte necesitatea elaborării unei concepții 
unitare europene privind încercările şi certificarea produselor şi 
serviciilor, încercările multiple care să se refere atât la domeniul 
reglementat cât şi la cel nereglementat s-a procedat la constituirea 
„Abordării globale a certificării şi încercărilor” care s-a concretizat în 
două hotărâri ale Consiliului UE, respectiv rezoluția 90/C10/01 din 
21.12.1989 privind o abordare globală în domeniul evaluării 
conformităţii şi Hotărârea nr 90/683/CEE din 13.12.1990 referitoare 
la modulele utilizate pentru evaluarea conformităţii produselor şi 
serviciilor cu directivele de armonizare tehnică (a se vedea C. 
Oprean, M.Tiîţu - Managementul calităţii în economia şi organizația 
bazate pe cunoştinţe). 

La nivel naţional, organismele de certificare a sistemelor 
calității sunt acreditate de RENAR-Asociaţia de Acreditare din 
România, o organizatie neguvernamentală, fără scop lucrativ, 
constituită în 1990 şi care a fost recunoscută oficial ca organism 
național de acreditare unic, in temeiul OG 23/ 2009 şi in baza 
prevederilor Regulamentului (CE) nr. 765/2008. Funcţionează în 
coordonarea şi sub supravegherea Ministerului Economiei. 

Pentru a demonstra conformitatea cu criteriile stabilite in 
standardul armonizat de referință pentru organismele de acreditare, 
RENAR se supune evaluării la nivel de omologi organizată de 
European Accreditation, in calitatea sa de infrastructură europeană a 
acreditării. 

RENAR administrează şi utilizează Marca Naţională de 
Acreditare pentru a indica în mod vizibil că acest organism este 
acreditat şi că are competențe în prestarea activităţilor specifice 
acreditate. 

Ca organisme româneşti de certificare acreditate RENAR 
amintim pe cele mai reprezentative: 

- Societatea Română pentru Asigurarea Calităţii - S.R.A.C. 
este organismul de certificare român cu cea mai mare recunoaştere a 
mărcii şi certificatelor. Este organism de certificare acreditat şi de 
RvA Olanda, ESYD Grecia, CAECP Republica Moldova, IQNetLtd 
Elveția. 

Este organism de certificare acreditat RENAR pentru 
certificarea sistemelor de management al calității-ISO 9001, pentru 
certificarea sistemelor de management de mediu ISO 14001, pentru 
certificarea sistemelor de mangement al sănătății şi securității 
ocupaţionale OHSAS 18001, pentru certificarea sistemelor de 
management al securităţii informației ISO/IEC 27001. 

Prin IQNetLtd este singurul organism de certificare românesc 
care poate oferi servicii de evaluare pentru obţinerea certificării 
SA8000 - sistem de management al responsabilităţii sociale. 

- SIMTEX-OC este acreditat de RENAR şi RvA Olanda pe 
ISO 17021 din luna mai 2008. Pentru certificarea conformităţii 

produselor şi dreptul de a acorda marcajul CE pe produse, SIMTEX- 
OC este notificat de Comisia Europeană. Deţine acreditare RENAR 
pentru certificarea sistemelor de management al calității -ISO 9001, 
certificarea sistemelor de management de mediu- ISO 14001, pentru 
certificarea sistemelor de management al securităţii informației -ISO 
27001, ISO 22000 - sistem de management al siguranței alimentelor, 
certificarea sistemelor de management al sănătății şi securității 
ocupaţionale OHSAS 18001. 

- Registrul Auto Român - RAR-OCS este organism de 
certificare de terță parte constituit de Registrul Auto Român ca 
entitate distinctă, acreditat de RENAR şi corespunde condițiilor 
standardului european EN 45012, fiind echivalent cu organisme 
similare din UE. RAR este desemnat de Legea 375/2005 pentru 
Certificare de Produse si Servicii (RAR - OCP) 

Capitolul 3. 
Standardizarea şi sistemul de management al calităţii 


3.1. Evoluţia în timp a standardizării şi rolul standardelor în 
asigurarea funcţionalităţii sistemului de management al calităţii 


Standardizarea poate fi definită foarte simplu ca reprezentând 
un set de reguli acceptate de societate ca asigurând în cadrul 
procesului de producție unde sunt aplicate o activitate 
corespunzătoare, adică conformă cu ceea ce trebuie. 

Standardul este definit (Drăgulescu Nicolae) ca un document 
stabilit prin consens şi aprobat de un organism recunoscut care 
furnizează pentru utilizări comune şi repetate reguli directoare şi 
caracteristici referitoare la activităţi şi rezultatele acestora, în 
scopul obținerii unui grad optim de ordine într-un context dat. Orice 
standard se bazează pe rezultatele conjugate ale ştiinţei, tehnicii şi 
experienței şi are ca scop promovarea avantajelor optime ale 
comunității. 

Standardizarea a devenit o activitate organizată odată cu 
progresul rapid al tehnicii şi cu apariția nevoii de a schimba piese şi 
subansamble pentru realizarea unui produs finit. 

În sec. XIX standardizarea era aplicată mai mult în cadrul 
uzinei şi, datorită faptului că existau multe standarde diferite de la o 
uzină la alta, a apărut necesitatea de a realiza standarde naţionale. 
Prima organizație naţională de standardizare a apărut în Anglia în 
1901, apoi au luat ființă organizaţii de standardizare în Germania- 
1917, în 1918 au luat ființă organizaţiile americană şi franceză de 
standardizare, iar în 1923 în URSS. 

Urmare a dezvoltării relaţiilor economice între ţări şi a tehnicii 
moderne, activitatea de standardizare s-a extins la nivel internațional. 
În 1928 s-a înființat Asociaţia Internaţională de Standardizare-ISA 
care a devenit ulterior ISO - Organizaţia Internaţională de 
Standardizare. 

Pe măsură ce s-a dezvoltat producția de serie, a crescut 
contact direct între producător şi consumator, rolul standardizării s-a 
extins şi a inclus şi aspectele legate de caracteristicile de calitate ale 
produselor care presupun la diferite niveluri obligații şi răspunderi 
economice, juridice, sociale, adică un cadru normativ. Astfel, 
soluţiile la problemele tehnice şi comerciale, la procesele şi 
rezultatele acestora care aveau un caracter repetitiv în relațiile dintre 
partenerii economici, tehnici, sociali s-au regăsit într-un set de 
documente de referință denumite standarde. 

Activitatea de standardizare urmăreşte (C. Pop, 2007, p.86), în 
principal, protecția vieţii, a sănătăţii oamenilor şi mediului 
înconjurător, promovarea progresului tehnic, accelerarea înnoirii 
schimburilor naţionale şi internaționale de produse, servicii şi 
informații. 

În România, prin Legea nr. 21/1924, se înființează Institutul 
Român de Standardizare-IRS, iar în 1960 apare Hotărârea Consiliului 
de Miniştri nr. 1899 privind activitatea de standardizare în România - 
Standardul de stat STAS care constituia un ansamblu de reguli 
tehnice prin care se stabileau însuşirile tehnico-economice pe care 
trebuia să le îndeplineacă un produs, o lucrare sau un serviciu, 
precum şi prescripțiile privind recepţia, marcarea, depozitarea, 
transportul acestora, după caz. Intrucât s-a aprobat prin HCM avea 
obligativitate în aplicare”. 

În 1990, prin Hotărârea de Guvern nr. 143, se constituie 
Comisia Naţională pentru Standarde, Metrologie şi Calitate care a 
fost desființată în 1992, iar în 1998, prin Ordonanţa de Guvern nr. 
39 privind activitatea de standardizare națională în România, se 
înființează Asociaţia de Standardizare din România, ASRO care 
înlocuia IRS. Începând cu anul 1991, România a preluat standardele 
ISO 9000 şi le-a adaptat ca standarde naţionale sub forma seriei SR 
ISO 9000. 


5 A se vedea C. Oprean — Managementul calităţii, Editura Universităţii Lucian Blaga Sibiu, 2002 

La nivel european, în 1961 a luat ființă Comitetul European 
de Standardizare-CEN implicat în problemele de standardizare din 
țările membre ale UE şi AELS. În 1962 se înfiinţează o organizaţie 
similară în domeniul electrotehnic, iar în 1989 Institutul European de 
Standardizare în Telecomunicaţii, corespondent european al Uniunii 
Internaţionale a  Telecomunicaţiilor. Organismele naționale de 
standardizare din mai multe țări europene, între care şi România, au 
fost acceptate ca membrii afiliaţi ai acestor organisme. 

Principalele obiective urmărite de organismele europene de 
standardizare sunt (M. Olaru, 1999, p.185-186): 

> programarea, finanțarea şi organizarea activității de 
standardizare în domeniile lor specifice; 

> furnizarea de proiecte de standarde europene organismelor 
naționale de standardizare pentru anchetă publică şi vot, conform 
regulilor sistemului; 

> promovarea standardizării europene în domeniile lor 
specifice. 

Standardele europene elaborate de comitetele tehnice ale 
organismelor menționate trebuie preluate în mod obligatoriu de 
colecțiile standardelor naționale, ele substituindu-se standardelor 
naționale cu acelaşi subiect, regulă care nu se aplică şi în cazul 
standardelor cu caracter internaţional. 

După 1985, inițiativele Uniunii Europene în privința 
standardizării europene s-au extins prin înscrierea în legislația 
comunitară a susținerii pe termen lung a standardizării. 

La nivel internaţional, în 1946 a fost înființată Organizația 
Internațională de Standardizare ISO care a avut ca scop raţionalizarea 
standardelor contradictorii în domeniile industrial şi comercial 
elaborate in timp de diferite ţări. Noile valenţe ale obiectivelor ISO 
sunt: 

- organizarea coordonării şi unificării standardelor naţionale; 
- elaborarea de standarde internaționale cu prescripţii comune, 
susceptibile de a fi aplicate la nivel național şi internaţional; 

- organizarea schimbului de informaţii între țări privind 
activitatea de standardizare; 
- cooperarea cu alte organizații internaționale similare. 

În prezent, organizaţia acoperă 90% din totalul comerțului 
internațional, 50% din țările membre ONU. Colecţia de standarde 
ISO cuprinde peste 7.000 de documente elaborate de peste 2.000 de 
comitete tehnice organizate pe domenii diverse, industrie, ştiinţă, 
sănătate, etc., cu excepția electrotehnicii unde există Comisia 
Electrotehnică internaţională afiliată ISO din 1947. 

ISO dezvoltă relaţii cu o serie de organisme internaţionale pe 
probleme care ţin de interesele consumatorilor în principal. 

În 1987, urmare a recomandării formulate de GATT care avea 
ca obiect evitarea transformării sistemelor naționale de certificare în 
obstacole în calea comerțului mondial şi transpunerea Acordului 
privind barierele tehnice în comerț pe baza standardelor 
internaționale, Comitetul Tehnic al ISO elaborează standardele din 
familia ISO 9000. În acelaşi an, aceste standarde au fost preluate ca 
standarde europene şi au fost adaptate, în scurt timp, ca standarde 
naționale în cca. 100 de ţări. Standardele ISO 9000 au făcut obiectul 
mai multor revizuiri în anii 1994, 2000, 2005, 2008 pentru a lărgi 
domeniul lor de aplicare şi pentru a elimina anumite neajunsuri 
constate de utilizatori. 

Familia standardelor ISO 9000 reprezintă un consens 
internațional privind bunele practici manageriale necesare în scopul 
asigurării capabilităţii unei organizaţii de a satisface la timp şi în mod 
continuu cerinţele clientului referitoare la calitate precum şi cerinţele 
reglementate aplicabile, în scopul creşterii satisfacției clientului şi al 
realizării îmbunătățirii continue a propriilor performanţe în realizarea 
acestor obiective. Aceste bune practici au fost transpuse sintetic într- 
un set de cerinţe standardizate reprezentând standardele ISO 9000 cu 
privire la sistemul de management al calității implementat într-o 
organizație, indiferent de specificul, mărimea sau tipul proprietății 
acesteia. 

Standardele internaționale ISO 9000 sunt standarde generale 
care conțin cerinţe referitoare la sistemul de management al calității 
organizațiilor şi recomandări privind îmbunătăţirea performanţelor 
acestora. Ele abordează la modul generic managementul calității la 
nivel de organizație,deci fiecare organizaţie are posibilitatea de a-şi 
organiza sistemul de management al calității individual prin alinierea 
modului de lucru, a documentelor, a înregistrărilor, etc la ceea ce 
recomandă standardele. Fiecare sistem de management al calității 
depinde de obiectivele, produsele şi practicile fiecărei organizaţii. 

Standardele ISO 9000 s-au dezvoltat pentru (M. Olaru, 2009- 
2010, p.3) a crea un cadru propice amplificării relaţiilor comerciale 
la nivel regional şi internaţional şi pentru a da mai multă încredere 
clienților privind capacitatea unui anumit furnizor de a satisface în 
mod constant cerințele referitoare la calitatea produselor/serviciilor. 

Structura generală a standardelor ISO 9000:2000 este 
următoarea: 

- SR EN ISO 9000:2000 - Sisteme de management al calității. 
Principii fundamentale şi vocabular; standard revizuit şi îmbunătățit 
cu o nouă serie în 2006 descrie principiile fundamentale ale 
managementului calității şi terminologia specifică referitoare la 
aceste sisteme. 

- SR EN ISO 9001:2008 - Sisteme de management al 
calităţii. Cerinţe - conţine cerințele referitoare la sistemul de 
management al calității pe care trebuie să le îndeplinească o 
organizație ca expresie a capabilităţii ei de a furniza produse care 
satisfac cerințele clienților şi cerințele care decurg din reglementările 
aplicabile; reprezintă standarul de referință pentru certificarea 
sistemului de management al calităţii. 

Această certificare atestă capabilitatea organizaţiei de a oferi 
calitate atât în ceea ce priveşte produsul/serviciul oferit, cât şi în ceea 
ce priveşte relațiile cu toți actorii implicaţi direct şi, indirect, în 
obţinerea produsului/serviciului respectiv. 

Standardul are în vedere calitatea prin prisma clientului şi, de 
aceea, a introdus ca noutate măsurarea satisfacției clientului ca 

metodă de cuantificare a performanțelor sistemului şi prevede ca 
clauză nouă obligativitatea organizației de a implementa un proces de 
culegere şi monitorizare a datelor şi informaţiilor referitoare la 
satisfacția clienților. Toate cerințele incluse în standard sunt 
obligatorii pentru certificarea unui sistem de management al calității 
corespunzător standardului ISO 9000. 

- SR EN ISO 9004:2000 - Sisteme de management al calității. 
Linii directoare pentru îmbunătăţirea performanţelor - versiunea 
românească a standardului european publicat cu permisiunea 
Comitetului European pentru Standardizare conține recomandări 
referitoare la îmbunătățirea performanțelor organizației în ceea ce 
priveşte sistemul de management al calității prin considerarea 
cerințelor clienților şi a altor părți interesate. 

Serveşte ca bază pentru evaluarea progreselor înregistrate de 
organizații în ceea ce priveşte performanţa în afaceri. Nu reprezintă 
un ghid pentru aplicarea standardului ISO 9001. Include cerinţe 
referitoare la îmbunătăţirea ulterioară a performanţelor organizației şi 
a demersului acesteia spre premiile de excelenţă în calitate, spre un 
management al calității eficace şi eficient. De obicei, organizațiile 
care şi-au implementat un sistem de management al calității conform 
cu cerințele ISO 9001, doresc să ia în considerare recomandările 
standardului ISO 9004 referitoare la îmbunătățirea continuă a 
performanţelor. 

- SR EN ISO 19011:2003 - Ghid pentru auditarea Sistemelor 
de management al calității şi/sau mediului oferă îndrumări 
referitoare la principiile de auditare,la efectuarea auditurilor 
sistemelor de management al calității şi /sau de management de 
mediu precum şi îndrumări privind competența şi evaluarea 
auditorilor. 

3.2. Sistemul de management al calităţii 


În prezent, în condiţiile accentuării concurenţei pe piaţă, 
calitatea este privită tot mai mult ca un factor care contribuie direct şi 
element strattegic al luptei concurențiale. Fiecare organizație este 
preocupată să ofere produse/servicii de calitate la preţuri competitive, 
la termene de livrare cât mai scurte, iar una dintre modalitățile prin 
care se pot atinge aceste obiective este elaborarea, implementarea şi 
certificarea unui sistem de management al calității prin care se pot 
ține sub control totalitatea proceselor din organizație care concură la 
obţinerea şi valorificarea produselor. 

Abordarea bazată pe un sistem de management al calității 
obligă organizaţiile să se preocupe continuu de analiza cerinţelor 
clienţilor, de definirea şi controlul permanent al proceselor ce stau la 
baza obţinerii produsului şi de găsirea de soluții pentru îmbunătăţirea 
continuă a calității pentru a obține performanţa economică pe termen 
lung. 

Sistemul de management al calităţii este definit de ISO ca un 
ansamblu de elemente corelate sau în interacțiune prin care se 
orientează şi se controlează o organizație în ceea ce priveşte calitatea. 
Orientarea şi controlul în ceea ce priveşte calitatea includ, în general, 
stabilirea politicii referitoare la calitate şi a obiectivelor calității, 
planificarea calităţii, controlul calităţii, asigurarea calității şi 
îmbunătăţirea calității (SR EN ISO 9000:2006). 

Sistemele de management al calităţii prezintă avantaje atât 
pentru relația organizației cu clienţii, cât şi pentru organizația care l-a 
implementat. 

Pentru relația cu clienții avantajele ar consta în faptul că se 
îmbunătăţeşte substanțial calitatea produselor oferite ca urmare a 
relațiilor ce se stabilesc cu clienții pe baze solide, întrucât 
monitorizarea acestora este obligatorie şi se materializează într-o 
bună comunicare, cu influențe favorabile pentru ambele părți şi 
reducerea costurilor determinate de  reclamaţiile clienților, 

îmbunătăţirea imaginii organizaţiei pe piaţă şi un avantaj față de 
concurenţă. 

Avantajele de ordin intern se referă la o îmbunătăţire a 
activității de monitorizare a proceselor datorită planificării riguroase 
a tuturor proceselor, la o mai bună organizare a muncii, o mai bună 
repartizare a sarcinilor angajaților în raport de pregătire, competenţe, 
disponibilități însoţită de o motivare adecvată, de realizarea unor 
produse/servicii conforme cu specificațiile şi de consecvență în 
aplicarea tehnologiilor şi în îndeplinirea sarcinilor conform fişei 
postului. 

Ambele categorii de avantaje conduc în final la îmbunătățirea 
performanţelor economico-financiare ale organizației pe termen lung. 

Proiectarea unui sistem de management al calității 
presupune parcurgerea următoarelor etape: 

1. definirea şi documentarea politicii privind calitatea 
formulată de către managementul de vârf în cuprinsul Declaraţiei 
privind politica în domeniul calității 

2. introducerea funcției de asigurare a calității în organigrama 
organizației 

3. stabilirea obiectivelor referitoare la calitate 

4. organizarea pentru calitate care presupune: 

- crearea în structura organizatorică a departamentului care 
se va ocupa de coordonarea, implementarea şi asigurarea unui 
sistem al calităţii în conformitate cu standardul adoptat; 

- desemnarea responsabilului cu managementul calității la 
nivel de organizaţie şi a responsabililor cu asigurarea calității 
la nivelul fiecărui compartiment; 

- stabilirea responsabilităţilor pe linia asigurării calităţii. 

5. informarea şi inițierea personalului de la nivelul de vârf al 
managementului, a managerilor executivi, a reprezentantului 
managementului şi a responsabililor pe linia asigurării calității în 
vederea familiarizării şi însuşirii noțiunilor specifice domeniului 
asigurării calităţii şi a instrumentelor şi metodelor de lucru necesare; 

6. diagnosticarea nivelului la care se situează organizația din 
punctul de vedere al cerințelor din standardul adoptat ca referință 
pentru a se stabili care sunt activităţile de realizat în legătură cu 
proiectarea şi implementarea sistemului calității ; 

7. instruirea celorlalte categorii de personal; 

8. precizarea responsabilităţilor (întocmirea documentaţiei 
aferente şi aplicarea ei) privind elaborarea şi implementarea 
sistemului calității, a competențelor, legăturilor ierarhice şi 
funcționale şi a circuitelor de comunicare corespunzătoare; 

9. elaborarea documentelor sistemului calității: proceduri 
operaționale, proceduri de sistem elaborate în conformitate cu 
cerințele din standardul adoptat ca referință, manualul calității 
redactat conform standardului respectiv; 

10. implementarea sistemului calităţii: aplicarea în practică a 
conținutului documentelor sistemului calităţii care presupune: 

- difuzarea documentelor calității în toate compartimentele 
de activitate; 

- prelucrarea acestor documente de către personalul deja 
instruit; 

11. auditarea internă, concomitent cu implementarea sistemului 
calității pentru a evalua stadiul implementării sistemului precum şi a 
conformităţii dintre standardul de referință şi documentele elaborate; 
deficienţele sau neconformitățile constatate legate de elaborarea 
documentelor sau de implementarea acestora vor fi eliminate prin 
acțiuni corective; 

12. reactualizarea documentelor sistemului calității şi ținerea lor 
permanentă sub control; 

13. certificarea calităţii, adică atestarea conformităţii unui 
produs/serviciu sau a proceselor sau a sistemului de organizare în 
raport cu un standard de către un organism neutru, independent de 
producător şi beneficiar, competent din punct de vedere juridic şi 
profesional denumit organism de certificare. 

Prin implementarea sistemului de management al calităţii se 
obține o îmbunătăţire substanţială a rezultatelor economico- 
financiare şi o mai bună poziționare pe piaţă în raport de concurenţă. 

Implementarea sistemului de management al calităţii 
presupune parcurgerea următoarelor etape : 

> identificarea nevoilor, dorințelor şi aşteptărilor clienţilor şi ale 
altor actori implicaţi în producerea şi consumul unui produs/serviciu; 

> definirea politicii şi a obiectivelor organizației referitoare la 
calitate; 

> stabilirea proceselor şi a responsabilităţilor pentru realizarea 
obiectivelor; 

> stabilirea metodelor de monitorizare a fiecărui proces; 

> determinarea resurselor necesare pentru realizarea 
obiectivelor; 

> aplicarea metodelor pentru evaluarea proceselor; 

> definirea programului de îmbunătățire continuă a sistemului 
de management al calității. 

Sistemele de management al calității sunt direcționate către 
îndeplinirea obiectivelor prin 4 procese ( C. Pop, 2007, p.90): 

- specializarea responsabilităților referitoare la calitate prin 
intermediul funcțiilor (ex. auditor de calitate, responsabil cu 
asigurarea calității-RAC, etc.) şi structurilor organizatorice (ex. 
departament calitate, departament audit intern); 

- crearea unui sistem informațional care să furnizeze angajaților 
indicii clare referitoare la ceea ce trebuie să facă pentru îndeplinirea 
obiectivelor; 

- realizarea proceselor necesare prin intermediul proiectelor şi a 
planurilor de acţiune; 

- controlul prin intermediul benchmarking-ului, auditurilor şi a 
feedback-ului. 

Scopul implementării unui sistem de management al calității 
este acela de a conferi siguranța utilizării şi aplicării consecvente a 
aceloraşi informaţii şi metode pentru acelaşi proces indiferent de 
numărul de procese repetate, de a supraveghea tot mai multe aspecte 

ale activității organizaţiei pornind de la însuşirile mereu în schimbare 
ale clienţilor şi de la grija manifestată de autorităţile statului pe linia 
asigurării pe piață a unor produse de calitate. Sistemul dispune de 
referențiale, auditori, organisme ale statului care inspectează 
organizațiile ce şi-au implementat sistemul de management al 
calității, organisme terță parte care îl certifică. 

Pentru înțelegerea conţinutului standardelor ISO 9000 care stau 
la baza fundamentării, implementării şi monitorizării sistemului de 
management al calităţii este importantă clarificarea termenilor şi a 
definiţiilor cu care se operează în construirea şi implementarea 
unui sistem de management al calităţii (C. Oprean, 2002, p.118- 
123): 

Concepte specifice calității 
Figura nr. 3.1 

1. Concepte specifice calității: 

e cerința - nevoia sau aşteptarea care este declarată, implicită 
sau obligatorie; 

e grad sau clasă - gama diferitelor cerințe de calitate pentru 
produse, procese sau sisteme având aceeaşi utilizare funcțională; 

e calitate- măsura în care un ansamblu de caracteristici 
implicite satisfac cerințele; 

e capabilitate - capacitatea unei organizaţii, sistem sau proces 
de a realiza un produs care satisface cerinţele pentru acel produs; 

e satisfacţie client-perceperea de către client a măsurii în care 
cerințele sale au fost satisfăcute. 

În figura nr. 3.1 sunt reprezentate într-o relație asociativă 
câteva dintre conceptele referitoare la calitate şi definițiile asociate 
conform standardului SR EN ISO 9000: 

Din figura prezentată rezultă tipul de relaţie cauză-efect, 
activitate-rezultat, respectiv satisfacția clientului este rezultatul, 
efectul activităţilor organizaţiei de a identifica gama nevoilor sau 
aşteptărilor clienţilor şi al capabilității acesteia de a realiza un produs 
sau serviciu care satisface cerințele pentru acel produs prin 
intermediul unui ansamblu de caracteristici implicite. 

2. Concepte specifice managementului (figura nr. 3.2): 

e sistem, sistem de management, sistem de management al 
calităţii care se află în relaţie generică şi care desemnează ansamblul 
elementelor asociate sau în interacțiune care au rolul de a stabili şi 
coordona politica unei organizații în general şi cea în domeniul 
calității; 

e management, managementul calităţii se află în relație 
generică şi desemnează acţiunile menite a direcționa activitatea unei 
organizații în general, respectiv în domeniul calităţii, activitate care 
se concretizează în acțiuni de planificare a calităţii (stabilirea 
obiectivelor, responsabilităţilor, termenelor şi resurselor), de control 
al calităţii, de asigurare a calității (acțiuni îndreptate către oferirea 
încrederii că cerințele privind calitatea vor fi satisfăcute) şi de 
îmbunătăţire a calității (creşterea capacității organizației de a 
satisface cerințele calităţii), acțiuni aflate în relaţie partitivă cu 
managementul calității; 

e top management, politica în domeniul calităţii, obiectivul 
calităţii şi îmbunătăţirea continuă sunt concepte care se află în 
relație asociativă în sensul că, top managementul reprezentat de o 
persoană sau un grup de persoane care are funcția de coordonare a 
unei organizaţii la cel mai înalt nivel, foloseşte drept instrumente 
politica în domeniul calității, obiectivele calităţii şi acțiunile de 

creştere a capacității de a satisface cerințele pentru a îmbunătăţi 
capacitatea organizației de a satisface cerinţele calității 

Sistemul de management al calităţii se construieşte pentru a 
coordona şi controla o organizaţie în domeniul calității prin acţiuni 
concertate de management (planificare, control, asigurarea calității, 
îmbunătăţirea calităţii) spre atingerea obiectivelor referitoare la 
calitate şi spre îmbunătățirea continuă a calității ca garanție a 
eficacității (măsurii în care activităţile planificate au fost realizate şi 
rezultatele planificate atinse) şi eficienţei (relaţia dintre resursele 
folosite şi rezultatul obținut). 

3. Concepte specifice organizaţiei (figura nr. 3.3): 

e organizaţie - termenul organizație derivă de la grecescul 
Opyavov, care are sensul de instrument, unealtă, desemnează un grup 
de oameni care lucrează împreună pentru atingerea unui ţel precum şi 
totalitatea responsabilităților, facilităților şi relaţiilor care stau la baza 
activităților derulate de acel grup de oameni pentru atingerea 
obiectivelor; 

e structură organizaţională - totalitatea responsabilităților 
actorilor dintr-o organizaţie, modalitatea de distribuire a lor pe nivele 
organizatorice precum şi relaţiile dintre ele; 

e infrastructură - totalitatea echipamentelor şi facilităților care 
fac posibilă buna funcționare a unei organizaţii; 

e mediu de lucru - ambianța, totalitatea condițiilor în care se 
desfăşoară activitățile într-o organizație 

e parte interesată - persoana sau grupul care interacționează 

cu produsele şi sistemul de organizare specific unei organizații, 
respectiv furnizorii care oferaă organizației materii prime, 
semifabricate, produse şi clienții care beneficiază de produsele 
activității unei organizații. 
Toate aceste concepte se află în relație asociativă. Organizația prin 
intermediul grupului de angajați şi a facilităților relaționale, al 
structurii organizaționale, al infrastructurii şi al mediului de lucru 
reuşeşte să ofere performanță părții interesate cu care relaționează, 
respectiv furnizorii şi clienții. 

Concepte specifice managementului 
Figura nr. 3.2. 

activitate frecventă pentru a creşte 
capacitatea de a satisface cerințele 


planificarea controlul asigurarea îmbunătăţirea 
calităţii calităţii calității calităţii 
stabilire a focalizare pe focalizare pe oferirea focalizare pe 

obiectivelor, satisfacerea încrederii că creşterea capacității 


responsabilităţilor, cerinţelor de cerinţele de calitate de a satisface 
termenelor şi calitate vor fi satisfăcute cerințele calității 


resurselor 
eficacitate eficienţă 


măsura în care activităţile planificate sunt relaţia între rezultatul 


realizate şi rezultatele planificate sunt atinse obţinut şi resursele utilizate 

Concepte specifice organizaţiei 
Figura nr. 3.3 


organizaţie 


grup de oameni şi facilităţi cu o 
repartizare a responsabilităților, 
autorităţilor şi relaţiilor 


structura organizaţională parte interesată 


dispunere a responsabili- persoană sau grup care au 
tăților, autorităţilor şi interes în performanţa sau 
relaţiile dintre ele succesul unei organizații 


infrastructura 3 
furnizor 


sistem de facilităţi, echipamente 
şi servicii necesare pentru 
funcționarea unei organizații 


mediu de lucru 


ansamblu de condiţii 
în care sunt realizate 


organizaţie sau organizație sau 
persoană care persoană care 
oferă un produs primeşte un 
produs 


activitățile 

4.Concepte specifice procesului şi produsului (figura nr. 
3.4): 

e produs - este rezultatul unui proces derulat în cadrul 
organizației; 

e proces - totalitatea activităților integrate prin care intrările 
într-o organizație sunt transformate în ieșiri; 

e procedură - mod de realizare a unei activități sau proces; 

e proiectare şi dezvoltare - ansamblul activităților integrate 
prin care cerințele identificate pe piaţă se transformă în specificaţie 
de produs, proces sau sistem, adică în documente care stabilesc 
cerințele asociate activităților sau produselor; 

e proiect - ansamblul activităților prin care se realizează în 
mod integrat un obiectiv în corelație cu cerințele specifice în 
condiţiile folosirii unei anumite cantități de resurse şi respectării unor 
restricții de timp şi de cost. 


5.Concepte specifice caracteristicilor (figura nr. 3.5): 


e caracteristica - trăsătură distinctivă; 

e trasabilitate - capacitatea de a regăsi istoricul, aplicaţia sau 
localizarea a ceea ce este sub consideraţie; 

e dependabilitate - performanţa de disponibilitate şi factorii săi 
de influență:fiabilitate, mentenabilitate, suport a mentenanței; 

e caracteristica de calitate - trăsătură distinctivă implicită a 
unui produs , proces sau sistem specifică unei cerințe. 


110 


Concepte specifice procesului şi produsului 
Figura nr. 3.4 


proces 


ansamblu de rezultatul unui 
activități asociate şi proces 
în interacțiune care 
proces transformă intrările 


în ieşiri 
proiectare şi dezvoltare proiect 


ansamblu de procese care proces ce constă dintr-un ansamblu 

transform cerinţele în de activităţi coordinate şi controlate 
caracteristici specificate sau cu date de începere şi finalizare, 
în specificaţie a unui produs, desfăşurate pentru realizarea unui 


procedură 


mod specificat de 
realizare a unei 


activităţi sau a unui 


proces sau sistem obiectiv conform cu cerințele 
specific, incluzând restricţii de timp, 
cost şi resurse 

Concepte specifice caracteristicilor 


Figura nr. 3.5 


caracteristica 
trăsătură distinctivă 


dependabilitate trasabilitate 


termen colectiv utilizat pentru a capacitatea de a regăsi istoricul, 
descrie performanţa de aplicaţia sau localizarea a ceea 
disponibilitate şi factorii săi de ce este sub considerație 
influență: perfomanţa de 
fiabilitatea, performanţa de 
mentenabilitate si performanţa 
de suport a mentenanţei 


caracteristica de calitate 


caracteristică implicită a unui 


produs, proces sau sistem 
specific cerinţei 


6. Concepte specifice conformităţii (figura nr. 3.6.): 
e defect - nesatisfacerea unei cerinţe specifice unei utilizări 
intenţionate sau precizate; 
e neconformitate - nesatisfacerea unei cerinţe; 

e conformitate - satisfacerea unei cerințe; 

e acţiune preventivă - acţiune de eliminare a cauzei unei 
neconformităţi potențiale sau a unei situaţii potenţiale nedorite; 

e acţiune corectivă - acțiune de eliminare a cauzei 
neconformităţii detectate sau a unei situaţii nedorite; 

e derogare - permisiunea de a utiliza sau lansa un produs care 
nu este conform cu cerințele specificate; 

e permisiune de deviere - permisiunea ee abatere de la 
cerințele specifice inițiale ale unui produs anterior realizării; 

e corecție - acțiune de eliminare a neconformității detectate; 

e rebut - produs neconform; 

e reprelucrare - acţiune asupra produsului neconform pentr a-l 
face conform cu cerințele; 

e reclasare - modificarea gradului unui produs neconform 
pentru a-l face conform cerinţelor diferite de cele inițiale; 

e reparare - acţiune asupra produsului neconform pentru a-l 
face acceptabil pentru utilizarea intenționată. 

7. Concepte specifice documentaţiei (figura nr. 3.7): 

e informaţie - date semnificative; 

e document - ansamblul informaţiilor şi suportul de prezentare. 
Acesta poate fi reprezentat prin: 

- specificaţie - document care prezintă cerinţele; 

- manualul calităţii - document care prezintă sistemul de 
management al unei organizații; 

- planul calităţii - documentul care specifică procedurile şi 
resursele, autorul unui proiect, produs , proces sau contract, timpul 
de aplicare a acestor proceduri; 

- înregistrare - document care specifică rezultatele, evidența 
activităților realizate 

Concepte specifice conformităţii. Figura nr. 3.6 


nesatisfacerea unei cerințe nesatisfacerea unei satisfacerea unei 
specific unei utilizări cerinţe cerințe 


intenționate sau precizate 
derogare 


acțiunea de acţiunea de permisiunea de a permisiunea de a 
eliminare a cauzei eliminare a cauzei utilize sau lansa se abate de la 
neconformității neconformității un produs care cerințele 
potenţiale sau a detectate sau a nu este conform specificate iniţial 
altei situații altei situații cu cerințele ale unui produs 
potenţiale nedorite nedorite specificate anterior realizării 


corecție 


acțiuni de eliminare a 


acţiune 
preventivă 


acţiune 
preventivă 


permisiune de 
deviere 


acţiune asupra produsului neconform 
i uri pentru a preveni utilizarea intenționată 
neconformităţii detectate 


reprelucrare reclasare 


acțiune asupra produsului modificarea gradului unui produs 
neconform pentru a-l face neconform pentru a-l face conform 
conform cu cerințele cerințelor diferite de cele inițiale 


reparare 


acțiune asupra produsului neconform pentru a-l 


face acceptabil pentru utilizarea intenţionată 

Modelul de abordare procesuală a sistemului de management al 
calităţii în viziunea standardelor ISO 9000 
Figura nr. 3.7 


Îmbunătăţirea continuă a sistemului de 
management al calităţii 


RESPONSABILITATEA 
MANAGEMENTULUI 


MANAGEMENTUL MĂSURARE, 
RESURSELOR „ANALIZĂ, 
ÎMBUNĂTĂȚIRE 


CERINȚE 
SATISFACŢIE 


REALIZAREA 
PRODUSULUI 


INTRĂRI 
IEŞIRI 


Sursa: Standardul SR EN ISO 9001:2008, p.5 citat de Marieta Olaru ş.a . 
Managementul calităţii, suport de curs Bucureşti, 2009/2010 cap. 4,p.7 

3.3. Documentaţia sistemului de management al calităţii 


Partea vitală a unui sistem de management al calităţii este chiar 
documentaţia acestuia care are rolul de a ţine sub control toate 
procesele din cadrul organizației, de a identifica rezultatele obținute, 
măsurile corective care se impun pentru îmbunătățirea sistemului de 
management al calității. 

Documentaţia sistemului de management al calităţii depinde 
de mărimea organizaţiei şi tipul activităților, de complexitatea 
proceselor şi interacţiunea lor, de competența personalului şi 
cuprinde: 

- politica în domeniul calităţii şi obiectivele calității; 

- manualul de management al calității; 

- proceduri de sistem, operaţionale, de lucru stabilite pentru a 
se asigura planificarea, operarea şi ţinerea sub control a proceselor; 

- documente folosite în activitatea curentă; 

- specificaţii prin care se precizează cerințe (regulamente 
interne, fişe de post); 

- instrucțiuni de lucru care oferă informații legate de modul în 
care se realizează produse/servicii şi procese; 

- înregistrările necesare sistemului de management al calității 
pentru a furniza dovezi ale implementării şi menținerii sistemului de 
management al calității. 

Structura generală a documentației SMC conform SR ISO /TR 
10013:2003 - Linii directoare pentru documentația sistemului de 
management al calităţii, include trei nivele: 

> nivelul A — manualul calităţii care descrie sistemul de 
management al calității organizației în conformitate cu politica şi 
obiectivele referitoare la calitate; 

> nivelul B - procedurile sistemului de management al 
calităţii care descriu procesele şi modul de desfăşurare a activităților 
necesare implementării SMC; 

> nivelul C - instrucţiuni de lucru şi alte documente de lucru 
referitoare la sistemul de management al calității. 

Un mod de ierarhizare a documentaţiei unui sistem de 
management al calităţii este sub forma unei „piramide a 


... 


documentelor calităţii” (figura nr. 3.8): 


Piramida documentelor calităţii 
Figura nr. 3.8 


Politica, Obiectivele şi 
Manualul Calităţii 


Proceduri 
Sistem 


Proceduri operaţionale, 
instrucţiuni de lucru, 
înregistrări, desene etc. 


Construirea unui sistem de managementul calităţii constă în 
redactarea manualului calităţii, a procedurilor de sistem şi în 
aplicarea lor. 

În elaborarea documentaţiei unui sistem de management al 
calităţii, trebuie să se țină seama de următoarele reguli: 

= să existe suficiente documente care să descrie toate procesele 
care afectează conformitatea produselor / serviciilor livrate; 

= documentele să fie lizibile, datate (inclusiv datele reviziilor), 
uşor de identificat şi să fie păstrate într-un mod ordonat; 

= să fie elaborate într-un limbaj accesibil care să ofere 
utilizatorilor înţelegerea şi aplicarea lor; 

= să fie difuzate în compartimentele unde se aplică şi să existe 
la utilizator. 

Principalele procese (de management, de bază, procese 
suport, procese de feed-back), relaţiile interne şi externe ale 
organizației cu furnizorii, cu clienţii, cu alte organizaţii sau instituții 
care alcătuiesc mediul extern al organizației sunt descrise în 
cuprinsul hărţii proceselor . 

Manualul calităţii este documentul care descrie sistemul de 
management al calităţii unei organizaţii şi are rolul de referenţial în 
implementarea şi menţinerea acestui sistem. Este documentul prin 
care sunt prezentate politica şi obiectivele calității, organizarea, 
structura şi condiţiile referitoare la funcționarea sistemului de 
management al calității aplicat, precum şi modul în care este 
organizată societatea, responsabilitățile, autorităţile şi interfețele 
definite în cadrul acesteia. Sunt definite activitățile pentru calitate 
realizate în organizaţie şi sunt descrise procesele reglementate de 
sistemul de management al calității. 

De asemenea, manualul calității mai are rolul de: 
- a prezenta partenerilor contractuali sistemul de management 
ca garanție referitoare la calitatea produselor realizate; 
- a se constitui în instrument util pentru îmbunătățirea continuă 
a funcționării interne a organizaţiei şi pentru coordonarea în mod 
eficient a activităților realizate; 
- a asigura o bază documentată în vederea auditării interne şi 
externe a sistemului de management al calităţii. 
Responsabilitatea redactării şi administrării manualului calității 
revine, de regulă, responsabilului departamentului calitate care 
trebuie să consulte compartimentele sau persoanele direct implicate 

în activitățile care au incidență asupra calității. Anual, manualul 
calității este revizuit ca urmare a reviziilor periodice instrumentate. 
Prin manualul calității trebuie să se facă dovada faptului că toate 
cerințele standardului ISO 9001 sunt îndeplinite şi, în consecință, 
sistemul funcționează. 

Actualizarea manualului poate fi generată de schimbările 
organizatorice şi funcționale ale organizaţiei, de modificarea 
obiectivelor în domeniul calității, de modificarea condițiilor din 
documentele de referință şi modificarea legislaţiei precum şi de 
schimbarea practicilor de lucru. 

Actualizările manualului pot fi realizate prin emiterea unei noi 
ediții atunci când sunt operate miodificări substanţiale ale manualului 
care impun o nouă reeditare sau prin revizie atunci când sunt operate 
doar modificări ale unor paragrafe. Responsabilitaea efectuării 
actualizărilor manualului revine RMC sau altor persoane desemnate 
de conducerea organizaţiei. Orice actualizare, revizie sau ediție nouă 
este supusă aceluiaşi ciclu de avizări şi aprobări ca şi varianta inițială 
a manualului. 

Structura manualului este identică cu structura 
standardului şi cuprinde : 

Pagina de titlu 
Cuprins 
Capitolul 1 - Domeniu de aplicare: 

- prezentarea organizaţiei; 

- scopul manualului calității; 

- documente de referință; 

- domenii de aplicare a cerințelor standardului ISO 

9001:2008; 

- terminologie. 

Capitolul 2 - Administrarea manualului calității 

- responsabilitatea elaborării; 

- analiză şi aprobare; 

- înregistrarea modificărilor; 

- evidența edițiilor şi reviziilor manualului; 

- documente asociate. 
Capitolul 3 - Politica şi obiectivele referitoare la calitate 
Capitolul 4 - Sistemul de management al calității 

- procesele SMC; 

- structura documentației SMC. 

Capitolul 5 - Responsabilitatea conducerii 

Capitolul 6 - Managementul resurselor 

Capitolul 7 - Realizarea produsului 

Capitolul 8 - Măsurare, analiză şi îmbunătăţire 

Anexe: 

- organigrama organizației; 

- proceduri/instrucțiuni de lucru; 

- lista de corespondenţă între documentația SMC şi standardul 
ISO 9001:2008; 

- alte documente referitoare la calitate. 

Procedurile sistemului de management al calităţii reprezintă 
un ansamblu de reguli după care se realizează un proces care 
interesează mai multe persoane, funcţii, departamente( C. Pop, 2007, 
p.116). Pot fi prezentate în scris şi, de aceea, se numesc proceduri 
scrise sau documentate şi sunt clasificate, conform standardului ISO 
9001:2000, în: 

— proceduri generale care prezintă obiectivele şi modul de 
desfăşurare a diferitelor activități cu incidență asupra calității, 
precum şi responsabilitățile, relațiile dintre persoanele implicate în 
coordonarea, verificarea, efectuarea sau analiza activităților 
respective; 

— proceduri operaționale care detaliază procedurile generale şi 
precizează obiectivele şi rezultatele aşteptate de la diferitele activităţi 
cu incidență asupra calității. ( ex. instruire personal, aprovizionare, 
proiectare produse noi, monitorizarea  satisfacției clienților, 
contractare, etc). 

Procedura este un mod specificat de efectuare a unei activități 
şi conţine ceea ce trebuie făcut şi de către cine, când, unde şi cum 
trebuie efectuată activitatea, ce materiale, ce echipamente precum şi 

domeniile în care trebuie utilizate, cum trebuie controlată şi 
înregistrată activitatea. 

Standardul SR EN ISO 9001:2008 prevede, prin cerinţele sale, 
ca organizația să întocmească şi să implementeze 6 proceduri 
documentate pentru următoarele procese: 

- ținerea sub control a documentelor; 

- ținerea sub control a înregistrărilor; 

- auditul intern; 

- ținerea sub control a produsului neconform; 
- acțiuni preventive; 

- acțiuni corective. 

O procedură documentată cuprinde, de regulă, următoarele 
capitole: 

- scop — obiectivul documentului, ce proces descrie, indicatorii 
de performanță ai procesului, responsabilul de proces, modul de 
monitorizare al procesului descris; 

- domeniu de aplicare — departamentele din organizație care 
trebuie să aplice procedura; 

- documente de referință - toate documentele de bază şi 
conexe care clarifică sau detaliază activităţile descrise în procedură; 

- definiţii şi prescurtări — sunt explicați termenii specifici 
folisiţi în cadrul procedurii , precum şi abrevierile folosite în text; 

- descrierea procesului — este capitolul principal al procedurii 
prin care se indică pas cu pas modul de desfăşurare a activităţilor ce 
fac obiectul procedurii; în acest capitol se tratează ce trebuie să se 
execute, controleze sau supravegheze (se detaliază activitățile care 
fac obiectul cerinţei din standard sau activităţii luate în considerare), 
unde, cum, când se execută, se controlează sau se supraveghează 
activitățile descrise; 

- responsabilităţi - se menţionează cine execută, controlează 
sau supraveghează activităţile descrise; 

- înregistrări - capitol care cuprinde toate documentele, 
formularele şi înregistrările care rezultă în urma desfăşurării 
activităților descrise în procedură; se prezintă modul de înregistrare 

şi difuzare a lor, modul şi timpul de păstrare şi arhivare care trebuie 
să corespundă reglementărilor legale în vigoare; ele reprezintă dovezi 
pentru rezultatele obținute şi pentru audit; 

- anexe — capitol care prezintă în formă listată, anexele 
prevăzute în cuprinsul procedurii, necesare desfăşurării activităților 
descrise (formulare, scheme, tabele, etc). 

În elaborarea unei proceduri trebuie să se ţină seama de 
următoarele aspecte: 

- informaţiile folosite trebuie să fie reale şi pertinente şi 
obţinute pornind de la întrebarea , cât de bine poate fi realizat acest 
proces?” 

- cum am putea îmbunătăţi indicatorii de performanţă? 

- cerințele impuse de beneficiarii procedurii; 

- condițiile specifice în care îşi desfăşoară activitatea 
compartimentele care aplică procedura ( structură şi organizare, 
dotări). 

Gradul de detaliere a procedurii este în funcție de 
complexitatea produselor/serviciilor, nivelul tehnic şi calitativ al 
produsului, cerințele speciale impuse de client, experiența şi 
competenţa tehnică a personalului implicat în aplicarea procedurii, 
existența unor reglementări legale în domeniu. 

Procedurile documentate sunt întâlnite sub diverse denumiri: 
proceduri de sistem, proceduri generale, proceduri obligatorii. În 
afara acestora organizațiile mai folosesc şi proceduri considerate 
necesare pentru ţinerea sub control a proceselor sale, denumite 
proceduri operaționale. Lista procedurilor sistemului de management 
al calităţii se ataşează la Manualul calităţii. 

Procedurile de sistem reprezintă forma documentaţiei de bază 
folosită pentru implementarea şi menținerea sistemului de 
management al calității a căror documentare este explicit impusă de 
standardul de referință. Descriu obiectivele şi modul de desfăşurare a 
diferitelor activități cu incidență asupra calității precum şi 
responsabilitățile, autoritatea şi relațiile dintre persoanele care 
coordonează, efectuează, verifică sau analizează activitățile 

respective. Se referă la cele 6 elemente ale sistemului de 
management al calităţii descrise în standardul de referință şi fac parte 
din categoria documentelor controlate. Conform standardului SR EN 
ISO 9001/2001, procedurile de sistem sunt: Controlul documentelor, 
Controlul înregistrărilor, Auditul intern, Controlul produsului 
neconform, Acţiuni corective, Acţiuni preventive. 

Procedurile operaționale conțin reguli scrise pentru 
organizarea şi desfăşurarea activităților din cadrul compartimentelor 
funcționale. Ele descriu modul în care sunt implementate elementele 
din standardul de referință şi reglementează detaliat activități 
specifice la nivelul de execuție. Exemple: aprovizionare, relația cu 
clientul, evaluarea furnizorilor, planificarea proceselor, recrutarea, 
instruirea şi motivarea resursei umane, difuzarea documentelor 
sistemului calității, situații de urgență şi capacitatea de răspuns, 
comunicare internă şi externă. 

Procedurile au următoarele scopuri: 

= încurajarea salariaților să se implice în rezolvarea 
problemelor; 

= direcționarea salariaților spre un sistem de acțiune uniform; 

= minimizarea variațiilor şi eliminarea sincopelor; 

= transpunerea problemelor rezolvate în informaţii scrise; 

= definirea clară a responsabilităților şi crearea condițiilor 
pentru un autocontrol; 

= îmbunătățirea comunicării; 

= stabilirea de criterii de evaluare considerate în procesul de 
audit intern calitate; 

= stabilirea bazelor de date şi de analiză privind practicile 
existente în scopul identificării oportunităţilor de îmbunătățire. 

În conceperea unei proceduri trebuie să se considere 
următoarea structură: 

e scopul procedurii; 

e domeniul de aplicare; 

e definiții şi prescurtările specifice activității descrise dacă nu 
au fost menţionate în manualul calității; 

e documente aplicabile de referință (folosite în elaborarea 
procedurii) şi conexe (documente la care se face apel în procedură); 

e responsabilitățile persoanelor implicate în activitatea descrisă 
în procedură; 

e procedura, respectiv descrierea modului de desfăşurare a 
activității ce face obiectul procedurii şi unde se efectuează toate 
fazele, ținându-se seama de cerințele standardului şi precizându-se 
ce materiale, echipamente şi documente se folosesc şi modul în care 
se controlează toate acestea; 

e înregistrările şi formularele corespunzătoare activităţii 
descrise; 

e toate tipurile de formulare la care se face referire în procedură 
se anexează ca model. 

Instrucţiunea de lucru conține regulile necesare desfăşurării 
unei singure activităţi care interesează o singură funcţie. Conţine 
aceleaşi capitole ca şi procedurile, dacă nu s-a prevăzut altfel în 
procedura „Controlul documentelor”. 

Se cere ca managerul de la cel mai înalt nivel să facă cunoscute 
în cadrul organizației, cerințele clienților, să comunice cerințele 
legale şi reglementare (legi, decizii, HG etc), să stabilească politica 
pentru calitate, să asigure stabilirea obiectivelor calităţii, să conducă 
analizele şi să asigure disponibilitatea resurselor. 

Dezvoltarea, implementarea şi îmbunătăţirea unui sistem de 
management al calității revine managementului de vârf care trebuie 
să considere problemele specifice sectorului pe care îl coordonează, 
cerințele clienților. 

Politica şi obiectivele reprezintă înregistrări ale 
angajamentului său în ceea ce priveşte calitatea. O reprezentare 
sugestivă a modului cum politica, şi mai ales, obiectivele se 
corelează pe verticală într-un sistem piramidal poate fi analizata în 
figura nr. 3.9. 

Politica pentru calitate trebuie să specifice obiectivele, 
angajamentul pentru calitate al organizaţiei şi să fie relevantă pentru 
aşteptările şi necesitățile clienţilor, să fie înțeleasă de întregul 

personal prin mijloace adecvate de comunicare şi explicare şi 
analizată peridic pentru adecvare continuă. 


Sistemul piramidal al obiectivelor specifice politicii calității 


Figura nr. 3.9 

3.4. Managementul principalelor procese 
ale sistemului de management al calităţii 


3.4.1. Relaţiile cu clienţii 


În condiţiile pieţei concurenţiale, orientarea către client este un 
principiu fundamental în managementul calităţii. Întrucât 
organizaţiile depind de clienţii lor, trebuie să întreprindă demersuri 
pentru a cunoaşte şi înțelege nevoile curente şi viitoare pentru a putea 
să satisfacă aceste nevoi şi să depăşească aşteptările clienţilor. 
Identificarea şi satisfacerea cerinţelor clienţilor reprezintă punctul de 
plecare al procesului de organizare şi proiectare a activităţii 
organizației. Trebuie să se pornească de la cerințele specificate de 
către client, dar să se considere şi cerinţele legale şi de reglementare 
şi alte cerințe identificate de organizaţie. În identificarea nevoilor 
clienţilor trebuie să se țină seama de faptul că se impune şi o evaluare 
a diferenţei dintre nevoile şi aşteptările reale ale clienților şi ceea ce 
consideră organizaţia că ar reprezenta acestea. 

Obiectivul prioritar al organizaţiei îl constituie creşterea 
satisfacției clientului care, conform ISO 9001:2000, se poate obţine 
prin îmbunătățirea continuă a sistemului. De aceea, a fost introdusă 
ca noutate măsurarea satisfacției clientului ca metodă de măsurare a 
performanţelor sistemului. Organizaţia trebuie să implementeze un 
proces de culegere şi monitorizare a datelor şi informațiilor 
referitoare la satisfacția clienţilor, iar ISO 9004:2000 menţionează 
câteva exemple de metode de măsurare a satisfacţiei clientului, 
respectiv: reclamaţiile de la client, comunicare directă cu clientul, 
chestionare şi supravegheri, subcontractarea colectării şi analizării 
datelor, grupuri focalizate, rapoarte de la organisme ale 
consumatorilor, studii sectoriale şi industriale, analiza cererilor de 
despăgubiri în perioade de garanție a contractelor anulate, a 
comenzilor repetitive, analiza clienților noi, analiza cotelor de piață 
(Ştefănescu, Rusu, 2001, p.84). 

În operaţionalizarea concepţiei potrivit căreia clientul se află 
în centrul tuturor acțiunilor organizației, un rol important revine 
înțelegerii importanţei şi implementării unui set de procese 
organizaționale care pun în evidență conceptul de cultură a calităţii 
conform căruia calitatea nu este o dimensiune asociată numai 
produsului finit, ci se bazează pe dezvoltarea relațiilor de tip client- 
furnizor. Internalizarea relației client-furnizor presupune un efort 
permanent de îmbunătăţire a activităţii fiecărui angajat care este 
concomitent client intern şi furnizor intern, iar acest efort are ca 
finalitate satisfacerea cât mai bună a cerințelor clienților şi 
aşteptărilor furnizorilor. În general, organizaţiile îşi construiesc o 
procedură operațională referitoare la monitorizarea satisfacției 
clientului. 


3.4.2. Resursele materiale 


Resursele materiale ale organizaţiei trebuie supuse unui proces 
strict de gestiune pentru a putea asigura buna funcţionare a 
Sistemului de management al calității. Pentru a-şi desfăşura 
activitatea în condiţii de normalitate, fiecare organizaţie trebuie să 
monitorizeze cât mai bine relația cu furnizorii astfel încât calitatea 
produsului/ serviciului să nu fie influențată negativ de acțiunile 
furnizorilor de resurse materiale. Unul din principiile 
managementului calității, intitulat Relații reciproc avantajoase cu 
furnizorii, precizează necesitatea stabilirii cu fiecare furnizor în 
parte a unei relații avantajoase şi a unui sistem de colaborare care să 
conducă la îmbunătățirea continuă a calității şi la eliminarea în cât 
mai mare măsură a diferendelor referitoare la calitate. 

Este de preferat ca fiecare organizație să-şi elaboreze o 
procedură operațională de aprovizionare, un sistem propriu de 
specificații pentru produsele pe care le va achiziționa şi anumite 
criterii de evaluare a furnizorilor. 

Este deosebit de important ca organizația să nu accepte să 
lucreze numai pe baza specificațiilor date de către furnizor prin 

buletine de analiză, certificate de calitate, etc., ci să-şi construiască 
specificaţii pentru fiecare produs întrucât există posibilitatea de a 
selecta acei furnizori care sunt dispuşi să răspundă cerințelor 
personalizate. Personalul implicat în procesul de aprovizionare 
trebuie să se asigure că specificațiile proprii sunt clar definite, sunt 
aprobate de directorul general şi înțelese de către furnizori. Selecţia 
furnizorilor se face avându-se în vedere condiţiile avantajoase de 
colaborare, recunoaşterea acestora pentru calitatea produselor oferite. 

La modul general, evaluarea furnizorilor este o activitate care 
se realizează anual sau ori de câte ori este necesar şi are în vedere: 

- capacitatea furnizorului de a răspunde cerințelor tehnice ale 
clientului; 

- termenul de livrare, preţ şi condiţii de plată; 

- existența unui sistem de management al calităţii adecvat care 
să garanteze îndeplinirea angajamentelor sale. 

Documentarea în legătură cu furnizorii de produse şi servicii 
este un proces amplu care se bazează pe studierea documentelor 
referitoare la modul de organizare a sistemului calităţii şi a 
informațiilor privind certificările din partea unor organisme 
recunoscute pentru sistem de management al calităţii şi pentru 
produsele furnizate, privind performanţele furnizorului în raport de 
competitorii săi, privind capabilitatea logistică, privind 
comportamentul organizațional în cazul reclamațiilor, privind 
fiabilitatea produselor şi istoricul produselor în raport cu cerințele. 

În general, se merge pe selectarea mai multor furnizori pentru 
acelaşi produs, iar evaluarea şi selectarea acestora este coordonată de 
managementul de vârf. Documentele de aprovizionare au regim de 
documente controlate şi se arhivează în dosarul fiecărui furnizor. 
Este recomandabil să se realizeze periodic şi vizite sau inspecții la 
furnizor pentru produsele aprovizionate pentru că se pot elimina 
eventuale efecte negative în procesul de producție. 

3.4.3. Resursele umane 


Resursa umană capătă dimensiuni tot mai importante cu rol 
strategic în eficientizarea utilizării celorlalte categorii de resurse ale 
organizației. Definind organizaţia din punctul de vedere al resurselor 
umane putem spune că aceasta este un sistem structurat de 
interacțiune a oamenilor în scopul realizării unor obiective comune. 
(C. Pop, 2007, p.141). 

Modul de interacțiune al angajaţilor trebuie să se bazeze pe un 
anumit echilibru între interesele angajaţilor şi obiectivele 
organizației, echilibru ce trebuie construit şi coordonat de manageri. 
Angajaţii participă la evenimentele din activitatea organizaţiei ca 
reprezentanţi ai acesteia, iar imaginea organizației în rândul clienților 
şi al partenerilor de afaceri este influenţată de felul în care aceştia 
interacționează cu mediul extern. 

În cadrul sistemului de management al calităţii, organizaţiile 
întocmesc în fiecare an programe de pregătire şi instruire a 
personalului pe probleme specifice pregătirii de specialitate cât şi în 
domeniul calităţii şi elaborează proceduri operaționale intitulate 
„Instruirea personalului”, „Instruirea şi evaluarea resurselor umane”, 
etc. în scopul creşterii calității resurselor umane printr-o mai bună 
conştientizare a rolului lor în cadrul organizaţiei şi prin dezvoltarea 
orizontului de cunoştinţe şi abilități profesionale. Fiecare procedură 
trebuie să conţină indicatori de performanţă pentru procesul descris. 
Printre aceşti indicatori pot fi enunțaţi: 

- număr de instruiri efectuate; 

- nivel de cunoştinţe dobândit demonstrat prin certificate, 
diplome, rapoarte de instruire; 

- resursele financiare alocate în acest scop; 

- performanţele profesionale ale angajaților redate prin 
indicatorii de performanță comercială, indicatori de eficiență a 
rezultatului activităţii. 

În managementul calităţii trebuie urmărită eficienţa fiecărei 
activităţi programate şi desfăşurate. În acest scop, se întocmeşte un 

Raport de instruire care reuneşte informaţii despre: data şi tema 
cursului, durata cursului, datele de identificare ale lectorului, numele 
participanților, calificativele obținute de cursanți pe baza testelor sau 
dezbaterilor de la finalul cursului. 

De asemenea, este necesar a se întocmi unul din cele mai 
importante documente care defineşte relația angajat-angajator, fişa 
postului care precizează locul şi obligaţiile fiecărui angajat în sistem. 
Conţinutul fişei postului este stabilit de personalul desemnat în acest 
scop, se stabileşte pentru fiecare funcție în parte, este însuşită de 
angajator şi angajat şi poate conține următoarele informații: 

- denumirea postului; 

- poziția în Codul ocupațiilor din România; 

- scopul postului de muncă; 

-  poziția-marca; 

- departamentul; 

- cerințe referitoare la calificarea şi pregătirea necesară, 
cunoştinţe, competențe, abilități, aptitudini; 

- relații ierarhice şi funcționale; 

- sarcinile postului de muncă; 

- responsabilităţi; 

- limite de autoritate; 

- materiale şi mijloace aflate în directa răspundere a 
angajatului. 

Fiecare angajat are obligația de a cunoaşte, de a înţelege şi de 

a respecta politica în domeniul calităţii, de a realiza sarcinile care-i 
revin pe linia calităţii aşa cum au fost definite în procedurile şi 
manualul calităţii. Angajatul trebuie să confirme că a citit şi a înţeles 
cerinţele specificate în fişa postului şi că va răspunde de respectarea 
lor în întregime. Se precizează şi faptul că nerespectarea obligațiilor 
stipulate în fişa postului poate conduce la suspendarea şi încetarea 
contractului de muncă, în condițiile legii şi a Contractului colectiv de 
muncă. Fişa postului se datează şi se semnează obligatoriu de către 
toți cei implicați (director, şef departament, salariat). 

Un alt aspect al Sistemului de mangement al calității cu referire 
la resursa umană este evaluarea performanţelor pe baza unor 
criterii de performanţă profesională prin completarea unei fişe de 
apreciere de către şeful ierarhic. Fiecărui criteriu de apreciere 
profesională îi corespund anumite nivele de performanță cărora li se 
atribuie un punctaj de la 1 la 10, iar fiecare criteriu are o pondere în 
funcție de importanța sa. Punctajul total se obţine ca medie ponderată 
a punctajelor tuturor criteriilor. Evaluarea performanţelor se face 
anual în luna ianuarie pentru anul precedent. 

În realizarea obiectivelor organizaţiei, fiecare angajat are rolul 
său şi, de aceea, personalul organizaţiei trebuie înţeles, antrenat şi 
motivat prin crearea unui climat motivaţional sau organizațional 
adecvat în care să fie cunoscute nevoile angajatului care apoi să fie 
integrate în nevoile organizației. 

Procesul implementării unui sistem de management al calității 
corespunzător cerințelor standardelor ISO 9000 implică importante 
mutații atât la nivelul sistemului general de management al 
organizaţiei cât şi la nivelul culturii organizaționale al acesteia, în 
sensul că sistemul de management se transformă într-un sistem 
matur, performant, orientat către valori culturale în cadrul cărora 
calitatea este considerată un factor strategic al progresului 
permanent, iar valorile culturale susținute cu ocazia implementării 
sistemului reprezintă consecinţa schimbărilor intervenite în cultura 
organizațională. 

În eficientizarea procesului de schimbare organizaţională este 
important modul în care este perceput şi transmis conceptul 
schimbării pe cele trei niveluri ale culturii organizaționale, 
respectiv: 

- nivelul credințelor şi convingerilor referitoare la sensul şi 
modalităţile de desfăşurare a activităţilor firmei; toate acestea sunt 


* Pop Cecilia, Pop I.M. - Consideration on the culture of quality within the moder economy 
conditions. European Society for New Methods in Agricultural Research XXXVI Annual meeting, Iaşi- 
România, Editura Ion Ionescu de la Brad, 2006 

întipărite în conştiinţa personalului, fiind dificil de detectat chiar şi 
de salariaţii în cauză; 

- nivelul valorilor, atitudinilor şi normelor pentru care salariaţii 
organizaţiei optează, pe care le etalează şi partajează, referitoare la 
punctele forte şi slabe ale firmei, la asumarea riscurilor, dezvoltarea 
organizației şi salariaților, calitatea produselor şi serviciilor oferite; 

- nivelul comportamentelor de suprafață, compus din 
comportamente individuale şi de grup, simboluri, sloganuri, 
documente. 

Componentele structurale ale celor trei niveluri se influenţează 
unele pe altele şi numai o conştientizare a rolului acestora prin 
acțiuni programate la nivel organizațional poate asigura succesul 
aşteptat prin schimbarea organizaţională. Astfel, este importantă 
comunicarea corectă a managerului cu angajaţii de la toate nivelurile 
în privinţa traiectoriei pe care o va parcurge organizaţia pe termen 
scurt, în privința valorilor pe care organizația îşi propune să le 
promoveze pentru a se menține pe piață, în privința rolului 
fundamental pe care îl are fiecare angajat la locul său de muncă 
pentru bunul mers al activităţii organizației în direcția stabilită. 

Este importantă acțiunea direcționată la nivelul al doilea prin 
care sunt responsabilizaţi angajaţii în sensul conceperii realiste şi 
corecte a documentaţiei sistemului de management al calității şi al 
implementării corespunzătoare a acesteia. 

Dezvoltarea comportamentului organizațional orientat către 
calitate specific nivelului trei trebuie asigurată de toți angajaţii aflați 
pe diversele trepte organizatorice prin dezvoltarea deprinderilor care 
susțin procesul schimbării în favoarea implementării sistemului de 
management al calității. 

Este important ca dezvoltarea unei culturi organizaționale 
orientate către calitate să fie riguros planificată şi să se bazeze pe 
participarea întregului colectiv de conducere şi de execuţie. În acest 
fel, schimbarea este sustenabilă întrucât sistemul de management al 
calității presupune un nivel de performanță atent monitorizat şi 

îmbunătățit prin mecanisme proprii rezultate din evaluarea 
permanentă a proceselor sistemului organizaţional. 

Înțelegerea şi asimilarea elementelor culturale specifice 
sistemului organizațional împreună cu implementarea sistemului de 
management al calității permit o mai bună adaptare a organizației la 
mediul concurenţial şi menținerea sustenabilității calității. 

Pornind de la cele prezentate în acest paragraf se poate 
concluziona că "fără un management al calităţii, la care nu putem 
ajunge fără o bună educație, nu putem avea o adevărată economie de 
piață. Aceasta deoarece piaţa este departe de a fi doar un spațiu de 
comerţ; ea este şi un spaţiu cultural. Consolidarea unei culturi a 
calității va pune în prim plan, nu munca în sine, ci recunoaşterea 
muncii de către piață” (C. Pop, 2007, p.154). 

Considerarea importanței strategice a resursei umane în 
implementarea sistemului de mangement al calității trebuie însoțită şi 
de o motivare adecvată a acesteia prin descoperirea necesităților 
angajaților în calitate de clienți interni pornind de la cele cinci 
necesități identificate de Maslow şi Herzberg care determină 
motivațiile acestora (cerințe fiziologice - alimentație, somn, 
îmbrăcăminte, un salariu de bază, cerințe de securitate - nevoia de 
locuință, de a avea un loc de muncă stabil, de a beneficia de 
securitate socială şi de securitatea muncii, cerințe sociale sau de 
apartenenţă - nevoia de a face parte dintr-o comunitate sau grup, de 
a fi acceptat, de a fi la curent cu ceea ce se întâmplă, cerințe de 
recunoaştere, de stimă, cerințe de autorealizare) şi prin încercarea de 
a le satisface prioritar pe primele două întrucât ele condiţionează 
satisfacerea celorlalte cerințe aflate pe trepte superioare (figura nr. 
3.10) Herzberg afirmă faptul că cerinţele sociale, de recunoaştere şi 
cele de autorealizare sunt factori de motivare, iar managerii trebuie 
să se asigure că au întreprins toate demersurile pentru a răspunde 
favorabil tuturor categoriilor de cerinţe. 

Pentru angajaţi este importantă şi respectarea şi oficializarea 
relației client intern-furnizor intern ca garanție a obținerii unui proces 
de dezvoltare colectivă progresivă. Organizațiile cu experiență în 

managementul calității recunosc în mod oficial aceste drepturi şi 
obligaţii . 

Un rol important în motivarea personalului revine şi 
implementării managementului  descentralizat care presupune 
responsabilizarea angajaților, controlul rezultatelor deciziilor 
adoptate de angajați pe diferitele trepte ierarhice şi motivare pozitivă 
sau negativă, rolul managerului fiind de animator al echipei de lucru 
pentru realizarea unor obiective concrete. 


Figura 3.10. Piramida satisfacerii cerinţelor 
(după Maslow şi Herzberg) 

I. Cerințe fiziologice de subzistență 
II. Cerinţe de securitate 

III. Cerinţe sociale 

IV. Cerinţe de recunoaştere (stimă) 


V. Cerinţe de autorealizare 
Sursa: Cecilia Pop — Managementul calității, Ed. Alfa, laşi, 2007, p. 157 


134 


3.4.4. Procesul de realizare a produselor sau serviciilor 


Activitatea de planificare a realizării unui produs/serviciu are 
un rol important în contextul implementării unui sistem de 
management al calităţii care are ca referențial standardul ISO 9001. 
Procesul de planificare a realizării produsului/serviciului 
presupune parcurgerea următorilor paşi : 

a) Analiza obiectivelor calităţii aşa cum reies din documentaţia 
aferentă sistemului de management al calității. 

b) Stabilirea caracteristicilor produselor de realizat pornind de 
la cerinţele clienţilor, atât cerințele explicite care se regăsesc în 
comenzi, contracte, etc., cât şi a cerințelor implicite pe care clientul 
nu le solicită în mod expres întrucât ele trebuie să existe în practica 
obişnuită a organizaţiei, dar a căror absență determină insatisfacția 
clienţilor (ex. rezervarea unui loc într-o cameră de hotel nu este 
însoțită de cerința expresă a turistului ca aceasta să fie pregătită 
corespunzător la momentul începerii zilei turistice). Trebuie 
considerate şi cerințele referitoare la reglementările în vigoare care 
au rolul de a asigura sănătatea şi siguranţa consumatorului, precum 
şi alte cerinţe utile clientului şi care sunt identificate prin studierea 
literaturii de specialitate, a practicii organizaţiilor curente, prin 
comunicarea directă cu clientela. 

c) Stabilirea proceselor tehnologice de realizare a produselor, 
documentarea lor, verificări, monitorizări pe tot parcursul derulării 
procesului de obţinere a unui produs. Este etapa în care organizația, 
pornind de la procedura documentată cerută de standardul ISO 9001- 
Controlul documentelor, îşi întocmeşte instrucțiunile tehnice, de 
lucru ţinând seama şi de procedurile care se regăsesc în documentaţia 
SMC. Se întocmesc şi anexe la instrucțiunile tehnologice sub forma 
diagramelor flux, diagrame de proces precum şi schema tehnologică 
de control tehnic de calitate pentru obţinerea produsului în cauză care 
include informaţii referitoare la locul unde se efectuează controlul, 
parametrii monitorizați, frecvenţa, metoda de control, aparatura 
folosită, persoana care execută controlul, documente de întocmit, etc. 

În cazul serviciilor, se procedează la proiectarea unei hărţi a 
serviciului, o schiţă a activităţilor care compun serviciul cu rol în 
coordonarea fluxurilor de activităţi desfăşurate în scopul prestării 
serviciului şi care face posibilă şi o mai bună înţelegere a activităților 
vizibile şi invizibile consumatorului. 

Harta serviciului oferă posibilitatea de a identifica fiecare punct 
de interferență a personalului organizației cu consumatorii şi de a 
stabili cu exactitate ordinea logică de desfăşurare a activităţilor, 
interacțiunea dintre ele precum şi cerințele clienților ce trebuie 
considerate şi evaluate prin prisma posibilităţilor organizaţiei de a le 
presta cât mai bine. 

Harta serviciului permite evidenţierea fiecărui detaliu al 
procesului servucţiei, a tuturor activităţilor vizibile clientului, dar şi a 
celor care, deşi nu se văd, sunt indispensabile desfăşurării în condiții 
de eficacitate a procesului de prestare. Este o fotografie care redă 
foarte fidel toate activitățile desfăşurate atât de prestator cât şi de 
client în scopul programării acțiunilor care susțin procesul de 
prestare a serviciului. 

Fiecare interacțiune a clientului, fie cu personalul de contact, 
fie cu suportul material al prestaţiei implică şi activităţi ce nu pot fi 
observate de client, dar care presupun un sistem de organizare care să 
asigure fluență procesului servucției. De exemplu, folosirea camerei 
de hotel de către turist implică drept activități efectuate de personalul 
unităţii de primire, întreţinerea camerei care presupune asigurarea 
unui stoc de obiecte necesare şi aprovizionarea cu aceste obiecte, 
stabilirea programului de întreţinere a camerei, etc. 

d) Stabilirea modalităților de comunicare a organizației cu 
clienții începând de la preluarea şi confirmarea comenzilor şi până în 
momentul în care produsul/serviciul a intrat efectiv în consum şi 
după aceea. Această activitate este utilă pentru că se pot obține 
informații foarte importante de la clienţi care pot fi folosite ca sursă 
de îmbunătățire a performanţelor produselor şi ale organizaţiei. 

Modalitatea de a determina clienţii să formuleze reclamaţii, de 
a le prelua reclamațiile şi de a le soluţiona sunt considerate acțiuni 

importante de care poate depinde evoluţia favorabilă a relaţiei 
organizației cu categoriile de clienți şi de consumatori. Trebuie 
înțeles faptul că lipsa reclamaţiilor nu este un aspect favorabil 
organizației întrucât nu înseamnă că totul este perfect. Această 
situaţie este, de cele mai multe ori, urmarea unui comportament 
nesănătos al clientului nemulțumit care, în loc să reclame, se 
mulţumeşte să migreze către concurență, considerând că formularea 
unei reclamaţii înseamnă timp pierdut. 

Este necesar un efort de educare atât a angajaţilor în sensul de a 
facilita accesul clientului la reprezentanții conducerii organizației cu 
ajutorul unei reclamaţii formulate, dar şi a clienților pentru a avea o 
atitudine participativă, constructivă în relația cu organizaţia cu care 
interacționează. Fiecare organizaţie care a implementat sistemul de 
management al calității trebuie să facă dovada faptului că a facilitat 
comunicarea cu clientul. 

Este necesar să se promoveze un sistem de interacţiune 
personalizat cu clientul astfel încât avantajele să fie de ambele părți. 
Practica a dovedit faptul că acei clienți care au formulat reclamaţii şi 
care au beneficiat de o soluţionare personalizată s-au transformat în 
clienți fideli şi chiar în promotori ai unei imagini favorabile 
organizației. 

În relaţie directă cu calitatea produselor realizate de organizaţie 
apare şi procesul de aprovizionare precum şi controlul proceselor 
de producţie sau prestare de servicii şi validarea acestora. Validarea 
se impune numai proceselor speciale , adică acelor procese la care 
eficiența realizării nu poate fi verificată la finalul execuției prin 
măsurători sau monitorizări, iar scopul acesteia este demonstrarea 
corectitudinii realizării proceselor speciale de către o comisie de 
validare care foloseşte diferite înregistrări (procese verbale ale 
comisiei de validare). 

Este recomandat ca organizaţiile care şi-au implementat SMC 
să-şi construiască o procedură operațională referitoare la procesul 
identificării şi trasabilității produselor, notificări şi rechemării. 

Identificarea este acţiunea prin care, cu ajutorul înregistrărilor, 
(denumire, număr de lot, număr şarjă, tip produs, cod, etichetă, fişă 
de însoţire, marcare pe produs, menţiuni înregistrate referitoare la 
traseul produsului, tratamente efectuate, îmbunătăţiri, etc.) se poate 
reconstitui traseul unui produs de la aprovizionare şi până la produsul 
finit şi se pot menţiona şi toate metodele de încercare şi inspecţie la 
care a fost supus produsul. Identificarea este importantă în cazul 
semnalării unei neconformităţi pentru că, pe baza istoricului realizării 
produsului, se poate stabili faza în care a intervenit abaterea şi se 
poate interveni cu acţiuni corective. 

Notificarea este activitatea care intervine după semnalarea de 
către clienți a unei neconformități după momentul lansării produsului 
pe piață şi constă în anunţarea instituţiilor implicate în protecția 
sănătăţii consumatorilor. Este însoțită de retragerea produselor din 
lotul identificat (rechemarea produselor). 


3.5. Structura standardului SR EN ISO 9001:2008. Sisteme de 
management al calităţii. Cerinţe 


Standardul SR EN ISO 9001:2008 stabileşte cerințele pentru 
sistemul de management al unei organizaţii care doreşte să 
demonstreze abilitatea de a furniza constant un produs/serviciu 
conform cerințelor clienţilor şi cerințelor legale şi care vizează 
creşterea satisfacției clienților prin aplicarea efectivă a sistemului, 
inclusiv a îmbunătățirii continue a sistemului. 

Familia de standarde ISO 9000 a fost elaborată pentru a ajuta 
organizaţiile, indiferent de tip, mărime şi produsul furnizat, să 
proiecteze, să implementeze şi să conducă eficace sistemele de 
management al calității. Cea de a patra ediție a standardului ISO 
9001 anulează şi înlocuieşte ediţia a treia (ISO 9001:2000) care a fost 
modificată pentru a clarifica unele puncte şi pentru a îmbunătăți 
compatibilitatea cu ISO 14001:2004. Dacă ediția anterioară a acestui 

standard a prezentat o modificare radicală a abordării sistemelor 
calității trecându-se de la asigurarea calității la managementul 
calității, această nouă ediție aduce clarificarea cerințelor 
standardului, clarificare bazată pe opt ani de experiență a 
implementării standardului în întreaga lume (circa un milion de 
certificate în 170 de ţări). De asemenea, s-au introdus schimbări care 
să conducă la corelarea cu cerințele lui ISO 14001, referențialul 
pentru sisteme de management de mediu, în vederea asigurării unui 
standard pentru un sistem de management al calității cât mai util 
pentru activitatea de implementarea sistemelor integrate de 
management. 

Cerinţele ISO 9001:2008 referitoare la sistemul de 
management al calităţii sunt următoarele: 

1.Sistemul de management al calităţii 

- cerințe generale: identificarea proceselor corespunzătoare 
sistemului de management al calităţii, stabilirea succesiunii şi a 
interacțiunii acestor procese,stabilirea modalităților de tinere sub 
control a proceselor, monitorizarea şi analiza proceselor în scopul 
obținerii rezultatelor stabilite şi a îmbunătăţirii permanente a 
proceselor; 

- cerințe referitoare la documentaţie : conţinutul documentației 
trebuie să includă politica şi obiectivele organizației în domeniul 
calității, manualul calităţii, procedurile documentate solicitate de 
standardul ISO 9001,documentele pentru planificarea, desfăşurarea şi 
ținerea sub control a eficacităţii proceselor organizației, înregistrările 
solicitate de standardul ISO 9001. 

2.  Responsabilitatea conducerii implică următoarele 
demersuri: 

- angajamentul conducerii privind implementarea şi 
îmbunătățirea continuă a sistemului de management al calității; 

- orientarea spre client; 

- politica referitoare la calitate; 

- planificarea obiectivelor referitoare la calitatea 
produselor/serviciilor şi a sistemului de management al calității; 

- desemnarea reprezentantului organizației care să asigure 
menţinerea conformităţii sistemului de management al calității cu 
standardul de referinţă şi stabilirea unui sistem de comunicare; 

- analiza periodică efectuată de conducere pentru evaluarea 
conformităţii sistemului de management al calității cu standardul de 
referință. 

3. Managementul resurselor constă în: 

- asigurarea resurselor necesare implementării şi menținerii 
sistemului de management al calităţii; 

- resurse umane - asigurarea de programe de instruire şi 
conştientizare a angajaţilor în legătură cu calitatea; 

- infrastructură necesară şi a unui mediu de lucru adecvat. 

4. Realizarea produsului presupune: 

- planificarea realizării produsului, respectiv stabilirea 
cerințelor referitoare la produs, a proceselor necesare obținerii 
produsului, a sistemului de verificare şi monitorizare a produsului şi 
a înregistrărilor necesare care să dovedească desfăşurarea 
corespunzătoare a proceselor; 

- procese referitoare la relația cu clientul, respectiv stabilirea 
şi analiza cerințelor clienților referitoare la produs, stabilirea 
sistemului de comunicare cu clientul pentru a se asigura rezolvarea 
promtă a tuturor problemelor ce pot să apară pe parcursul prestării 
serviciului sau a consumului unui produs; 

- proiectarea şi dezvoltarea produsului/serviciului implică 
acțiuni referitoare la stabilirea parametrilor produsului pornind de la 
cerințele identificate ale clienților, la cerințele referitoare la 
performanţele produsului, la cerințele legale şi acțiuni de culegere de 
informații referitoare la produse/servicii similare care au fost 
realizate anterior apariției noului produs/serviciu; 

- aprovizionarea, respectiv stabilirea cerințelor referitoare la 
materia primă folosită, la caracteristicile furnizorilor de materii 
prime, la documentația care stă la baza relației dintre producător şi 
furnizori; 


140 


- producția şi furnizarea de servicii presupune stabilirea 
informațiilor referitoare la caracteristicile  produsului/serviciului, 
identificarea instrucțiunilor de lucru necesare, asigurarea unei 
ambianţe de lucru adecvate, acţiunile de monitorizare a parametrilor 
şi a activităţilor de livrare şi prestare a serviciilor post-livrare, 
validarea proceselor de producție şi de furnizare de 
servicii,menținerea conformităţii produsului pe parcursul procesului 
de manipulare,ambalare, depozitare şi de protecție; 

- ținerea sub control a dispozitivelor de măsurare şi control, 
respectiv asigurarea protecției echipamentelor împotriva reglajelor 
neautorizate, întreținerea corespunzătoare a echipamentelor. 

5. Măsurare, analiză şi îmbunătăţire presupune: 

- evaluarea satisfacției clientului - stabilirea metodelor de 
aplicat în evaluare şi monitorizarea permanentă a  satisfacției 
clientului; 

- monitorizarea şi evaluarea conformităţii proceselor şi a 
produsului prin realizarea auditului intern cu rol în identificarea şi 
înregistrarea în raportul de audit a sincopelor înregistrate în procesul 
de realizare a produsului/serviciului şi stabilirea măsurilor corective; 

- ținerea sub control a produsului neconform prin stabilirea 
modului de tratare a produsului neconform, păstrarea informațiilor 
referitoare la neconformităţi şi la acţiunile întreprinse; 

- analiza datelor pentru a obţine informaţii în legătură cu 
satisfacția clientului, conformitatea produsului cu specificaţiile, 
evoluţia proceselor şi a produselor; 

- îmbunătăţirea presupune considerarea rezultatelor auditurilor, 
a analizei datelor de către conducere, stabilirea de acţiuni corective 
pentru eliminarea neconformităților şi prevenirea repetării acestora, 
stabilirea procedurilor documentate referitoare la analiza 
neconformităţilor şi la identificarea cauzelor acestora şi a acţiunilor 
necesare pentru eliminarea lor, stabilirea de acţiuni preventive şi de 
proceduri documentate pentru inițierea acțiunilor preventive. 

Un standard internațional sau regional poate opera pe teritoriul 
unei țări numai după aprobarea sa de către organizaţia de 
standardizare a ţării respective. 

Semnificaţia siglelor SR EN ISO este:standardele ISO 
elaborate de Organizaţia Internaţională de Standardizare au fost 
adoptate de către Comitetul European de Standardizare -CEN 
primind pe lânga sigla ISO şi EN; ele au fost adoptate şi de Asociaţia 
de Standardizare din România-organism național dobândind statutul 
de standard român cu sigla SR 


3.6. Managementul calităţii mediului conform ISO 14000 


Problema elaborării unor standarde naționale şi internaționale 
care să ofere organizaţiilor recomandări cu privire la implementarea 
unui sistem de management al mediului cu scopul de a facilita ținerea 
sub control a tuturor proceselor de creare şi livrare a unui 
produs/serviciu astfel încât să fie minimizat impactul lor ambiental 
negativ s-a pus la începutul anilor 90. În 1991, Organizaţia 
Internaţională de Standardizare ISO a constituit un Grup Strategic 
Consultativ privind mediul înconjurător care să se ocupe de 
demararea acţiunilor de elaborare a unor standarde referitoare la 
managementul de mediu. Prima reuniune a Comitetului tehnic 
ISO/CT 207 înfiinţat la recomadarea grupului s-a desfăşurat în 1993 
când s-a hotărât elaborarea unor standarde internaționale referitoare 
la managementul de mediu cu următoarele scopuri: 

- crearea unui standard de referință în domeniul mediului care 
să faciliteze comerțul internațional; 

- punerea la dispoziția organizaţiilor a unui instrument menit a 
facilita îmbunătăţirea performanțelor de mediu şi evaluarea 
progreselor înregistrate. 

Seria ISO 14000 referitoare la managementul de mediu 
cuprinde standarde referitoare la: 


142 


- sisteme de management de mediu; 

- auditul de mediu; 

- analiza preliminară de mediu; 

- evaluarea de mediu a amplasamentului; 

- marcarea ecologică; 

- evaluarea performanţei de mediu; 

- analiza ciclului de viaţă; 

- includerea aspectelor de mediu în standardele de produs; 
- termeni şi definiţii cu privire la managementul de mediu. 

Standardele ISO 14000 aplicabile pentru ținerea sub control a 
impactului proceselor unei organizaţii asupra mediului trebuie privite 
nu ca un referenţial absolut care să fie folosit în scopul modificării 
obligaţiilor ce revin organizațiilor în virtutea reglementărilor în 
vigoare referitoare la protecția mediului sau a altor reglementări 
aplicabile. Scopul fundamental al standardelor ISO 14000 îl 
constituie stabilirea unui punct de echilibru între cerințele referitoare 
la protecția mediului şi cele care decurg din rațiuni de ordin 
economico-social. 

Sistemul de management de mediu reprezintă acel sistem de 
management care include structura organizatorică, activitățile de 
planificare, responsabilitățile, practicile, procedurile şi resursele 
necesare pentru elaborarea, implementarea, realizarea, analiza şi 
menţinerea politicii de mediu. 

Standardul ISO 14001 — model de sistem de management de 
mediu, aplicabil în scopuri externe (certificare, declararea 
conformităţii)prevede cerinţe referitoare la managementul de mediu 
care urmăreşte implementarea şi îmbunătăţirea sistemului de 
management de mediu, asigurarea conformităţii sistemului cu 
politica sa de mediu, demonstrarea conformităţii sistemului cu acest 
standard, certificarea/înregistrarea SMM, declararea pe propria 
răspundere a conducerii a conformităţii sistemului cu acest standard. 

Standardele ISO 14000 referitoare la aspectele de mediu ale 
produselor şi serviciilor reprezintă o a doua grupă de standarde care 
oferă instrumente pentru luarea deciziilor în privința îmbunătățirii 

produselor şi serviciilor şi a celor care sunt luate de cei responsabili 
pentru elaborarea politicilor de mediu. Ele se referă, în principal, la: 

- marcarea ecologică pentru demonstrarea de către ofertant a 
caracteristicilor ecologice ale produsului; 

- analiza ciclului de viaţă a produsului pentru a evalua 
caracteristicile ecologice ale produsului; 

- includerea aspectelor de mediu în standardele de produs. 

Standardele ISO 14000 referitoare la marcarea ecologică a 
produselor şi serviciilor ( ISO 14020, 14021,.....-14024) urmăresc să 
ofere o modalitate recunoscută la nivel internaţional de evaluare a 
caracteristicilor ecologice ale produselor şi de informare a 
consumatorului privind caracteristicile respective. 

Aceste standarde definesc trei tipuri de marcare ecologică: 

- marcare tip I de către terță parte care stabileşte şi criteriile de 
evaluare; 

- marcare tip II pe baza declaraţiei pe propria răspundere a 
producătorilor, importatorilor, distribuitorilor sau altor părți 
interesate care poate avea diferite forme:simboluri grafice menționate 
pe produs sau ambalaj, un înscris care să însoţească produsul; 

- marcare tip III care include informaţii cuantificabile despre 
produs bazate pe indici predeterminaţi. 

Standardele referitoare la analiza ciclului de viață ca 
instrument de evaluare a caracteristicilor ecologice ale produsului 
(ISO  14040,14041,...14043) urmăresc evidențierea impactului 
produselor asupra mediului în fiecare etapă a ciclului de viață. Ele 
definesc principiile de bază ale analizei ciclului de viață, oferă 
recomandări privind metodologia analizei, evaluarea impactului de 
mediu în etapele ciclului de viață şi a progreselor înregistrate. 

Pe baza acestei analize, organizația îşi poate elabora planurile 
strategice pentru proiectarea proceselor şi produselor ca şi pentru 
evaluarea metodelor de fabricaţie alternative din perspectiva 
exigenţelor ecologice pe care trebuie să le satisfacă. Poate fi utilă şi 
ca bază pentru marcarea ecologică sau pentru stabilirea indicatorilor 
de evaluare a impactului de mediu. 

Elementele care pot fi luate în considerare în procesul de 
analiză a ciclului de viaţă a produsului/serviciului sunt (C. Oprean, 
M. Tîţu, 2008, p.231): contribuţia la efectul de seră, impactul asupra 
stratului de ozon, contribuția la ploaia acidă,poluarea apei din 
pânzele freatice, ape reziduale, impactul asupra canalizării, sisteme 
de tratare, consumul de energie,poluarea aerului, gaze toxice, 
degradarea peisajului, eroziunea solului, degradarea pădurilor, 
zgomot, vibrații, praf şi particule, deversări, deşeuri solide, deşeuri 
periculoase. 

Ghidul ISO 64 „Ghid pentru introducerea aspectelor de mediu 
în standardele de produs” conţine recomandări referitoare la 
demersurile organizației de reflectare în standarde a aspectelor de 
mediu ale produselor pe care le realizează. Iniţierea demersului se 
realizează pornind de la analiza ciclului de viață al produselor astfel 
încât să poată fi evidențiate aspectele de mediu în fiecare din etapele 
acestui ciclu: momentul concepției-proiectării, aprovizionare cu 
materii prime, materiale, energie, producție, distribuţie,folosință şi 
post folosință. 

Se apreciază că, în perspectivă, impactul standardelor ISO 
14000 va fi semnificativ atât la nivel micro cât şi la nivel naţional şi 
internațional. Implementarea sistemului comunitar de management 
de mediu ca şi a celui definit de standardul ISO 14001 este voluntară. 
Ambele au aceeaşi finalitate, reducerea impactului proceselor din 
cadrul organizaţiei asupra mediului şi satisfacerea cerinţelor 
societăţii cu privire la protecția mediului. 

Potrivit opiniilor specialiştilor, standardul internaţional ISO 
seria 14000 reprezintă rezultatul abordării în domeniul 
managementului de mediu a aspectelor fundamentale ale 
managementului sistemului calității definit de standardul ISO seria 
9000. 

Se vorbeşte tot mai mult de necesitatea abordării standardelor 
ISO 14000 şi ISO 9000 ca un sistem integrat de management 
calitate-mediu datorită utilizatorilor standardelor care doresc o 
simplificare a eforturilor în aplicarea ambelor sisteme în condițiile în 

care există compatibilități în ceea ce priveşte principiile, cerințele, 
sistemele de management al calităţii şi de management de mediu, 
metodologia de auditare a celor două sisteme şi terminologia folosită 
de ambele serii de standarde. Cele mai importante aspecte comune 
din punctul de vedere al abordării concrete a construirii, 
implementării şi funcționării celor două sisteme de management al 
calității şi de mediu sunt cele de mai jos (C. Oprean, 2002, p.201): 

- ambele standarde iau în considerare conceptul de 
„îmbunătăţire continuă”; 

- ambele standarde iau în considerare „conceptul de prevenire”; 

- ambele standarde pun factorul uman în centrul proceselor de 
construire, implementare şi funcționare a sistemului de management. 

Între cele două categorii de standarde există diferenţe în ceea 
ce priveşte finalitatea lor în sensul că standardul ISO 9000 urmăreşte 
ținerea sub control a proceselor din cadrul organizaţiei în scopul 
asigurării conformităţii produselor cu specificaţiile şi satisfacerii 
cerințelor clienţilor în ceea ce priveşte calitatea, iar standardul ISO 
14001 face posibilă urmărirea minimizării impactului proceselor 
organizației asupra mediului ca cerință şi exigenţă tot mai importantă 
a societăţii în ansamblu. 

Biroul de conducere tehnică a ISO susține efortul de 
sincronizare a proceselor de revizuire a celor două categorii de 
standarde astfel încât să fie posibilă publicarea simultană a noilor 
ediţii ale acestora cu luarea în considerare a tuturor cerințelor privind 
armonizarea şi asigurarea compatibilităţii lor. 

3.7. Modelul HACCP (Hazard Analysis and Critical Control 
Point - Analiza pericolelor şi punctelor critice de control) 


Sistemul de management al siguranţei alimentare conform 
principiilor HACCP (Hazard Analysis and Critucal Control Process) 
evaluează riscurile posibile care pot afecta calitatea unui aliment; 
face posibilă prevenirea contaminărilor şi/sau reducerea la un nivel 
acceptabil a riscurilor inerente procesului de producție sau 
produsului finit.Obiectivul principal al standardului HACCP este 
obținerea de produse alimentare sigure pentru consum. 

Documentele de referință (C. Oprean, 2002, p.219) sunt: 

-  Cidex of Practice; 

- Codex General Priciples of Food Hygiene; 

- Hazard Analysis and Critical Control Point (HACCP) System 
and Guidelines for its Application; 

- Codex Alimentariua Commission, 1996: annexes I to 
Appendix II-ALINORM 97/13; 

- Training Considerations for the Application of the HACCP 
System to Food Precessing and Manufacturing-OMS, 1993; 

- Directiva europeană privind igiena alimentelor 93/43 intrată 
în vigoare în februarie 1998 care prevede, în principiu, ca fiecare 
organizație care se ocupă cu pregătirea, prelucrarea, producerea, 
manipularea, ambalare, depozitarea, distribuirea sau livrarea de 
alimente trebuie să demonstreze că menține sisteme de măsuri care 
asigură că pot fi puse în circulaţie numai alimentele care nu dăunează 
sănătăţii şi că organizaţiile stabilesc punctele critice pentru siguranța 
alimentului în fluxul procesului, aplică continuu măsuri de siguranță 
adecvate orientându-se după principiile HACCP, iar autoritățile 
competente verifică punctele critice stabilite de organizaţii pentru a 
evalua dacă măsurile de supraveghere şi control au fost aplicate în 
conformitate cu prescripțiile aplicabile. 

La aceste documente de referință se mai adaugă Directiva 
europeană cadru privind protecția sănătății 83/391 şi prescripții 

legale, reglementări şi standarde naţionale privind siguranţa 
alimentelor. 

Conceptul de Hazard Analysis and Critical Control Point- 
Analiză a Riscului şi Punct Critic de Control-HCCP a fost 
dezvoltat în SUA în 1959, când o companie americană de industrie 
alimentară a primit ordin de la agenţia spațială NASA să producă 
alimente care să poată să fie consumate în spaţiu fără nici un fel de 
risc. Acest concept preventiv a fost dezvoltat apoi în colaborare cu 
NASA şi a fost publicat şi documentat drept HACCP-ul din SUA în 
1971. Din 1985, agenții comerciali au implementat acest sistem la 
recomandarea Academiei Naţionale de Ştiinţă a Statelor Unite -NAS 
şi de atunci sistemul a fost testat şi dezvoltat în continuare în întreaga 
lume. HACCP se referă la implementarea de către organizaţii a unui 
sistem de autocontrol pentru siguranța alimentelor şi pentru 
PE riscurilor de sănătate. Cerinţele HACCP sunt: 

Analiza tuturor riscurilor posibile conform 


descrierii produsului, procesului de producţie 
A | Analiza ; LD P P 5 
şi condiţiilor de operare. 
[C| Critic 


ontrol 
identificarea punctelor de control. 
|P | Punct | 


Aplicarea principiilor HACCP necesită cunoaşterea: 
corelațiilor cauză/efect, a metodelor şi procedurilor de fabricație, a 
compoziției alimentelor, a sănătății consumatorului. HACCP este o 
normă recunoscută internațional ca bază științifică pentru sistemul de 
management al siguranței alimentului şi este utilizată pentru a ajuta 
fabricanți de produse alimentare. Metodologia HACCP este 
standardizată internaţional de Comisia Codex Alimentarius care a 
fost creată de Organizaţia pentru Agricultură şi Alimente (FAO) şi de 
Organizaţia Internațională de Sănătate (WHO) a Naţiunilor Unite, 
pentru dezvoltarea standardelor alimentare. A fost creat in principal 
pentru a preveni, reduce şi elimina potenţialele riscuri biologice, 
chimice şi fizice, aferente industriei alimentare, inclusiv a celor care 

provoacă contaminare in masă. Standardul ISO 22000 publicat la 1 
septembrie 2005 este primul standard internațional pentru sistemul 
de management al siguranţei alimentului (FSMS) şi are următoarea 
structură:cerințe pentru programe pre-operaționale — PRP; cerinţe 
pentru principii HACCP în conformitate cu Codex Alimentarius; 
cerințe prntru sistemul de management al siguranței alimentului. 
Principalele beneficii ale HACCP/ ISO 22000 sunt: 

- identificarea riscurilor curente şi potențiale şi eliminarea lor; 

- creşterea încrederii în siguranța produsului alimentar; 

- monitorizarea controlului parametrilor; 

- costuri mai mici decât cele pentru analize microbiologice şi 
chimice; 

- recunoaştere internațională; 

- compatibilitatea cu alte sisteme de management-ISO 9001. 

Principiile standardului HACCP sunt: 

e identificarea riscurilor, pericolelor asociate cu producerea 
alimentelor în toate etapele procesului tehnologic, evaluarea lor şi 
descrierea măsurilor de control sau de prevenire; 

e identificarea punctelor critice pe fluxul tehnologic, 
menţinerea sub control pentru a elimina sau reduce riscul la limite 
acceptabile; 

e stabilirea limitelor critice de control -CCP care nu trebuie 
depăşite; 

e stabilirea sistemului de monitorizare a punctelor critice de 
control pentru a evalua dacă sistemele stabilite au fost respectate; 

e stabilirea de acţiuni corective în cazul în care un anumit punct 
critic de control nu se mai afla sub control; 

e stabilirea procedurilor care să permită verificarea dacă 
sistemul HACCP indeplineşte obiectivele fixate; 

e elaborarea şi implemetarea unui sistem de documente şi 
înregistrări care să acopere toate modurile de lucru şi să asigure 
respectarea principiilor arătate. 

Sistemul HACCP este un sistem preventiv de control care are 
ca obiectiv principal fabricarea de produse sigure pentru consum. 

Principiile sale pot fi aplicate tuturor sectoarelor producătoare de 
alimente. 

Sistemul HACCP operează cu anumite noţiuni, respectiv 
pericol (hazard în engleză), analiza pericolului, punct critic de 
control, monitorizare,verificare, înregistrările documentate, acțiuni 
preventive. 

Pericol - un factor biologic, chimic sau fizic ce poate cauza un 
efect negativ asupra sănătăţii. 

Analiza pericolului - ansamblul activităților de colectare şi 
evaluare a informaţiilor privind pericolele şi condiţiile care le pot 
genera pentru a decide care sunt esențiale pentru siguranța 
alimentului şi care ar trebui abordate pe baza principiilor HCCP. În 
identificarea pericolelor posibile se iau în considerare materiile prime 
folosite pentru obținerea unui aliment cât şi procesul tehnologic. 

Punctul critic de control - CCP reprezintă fie momentul, fie o 
procedură, operație sau stadiu al procesului la care se impune a se 
aplica acţiuni de control. Este esenţial pentru prevenirea, eliminarea 
sau reducerea la un nivel acceptabil a pericolului. Stabilirea CCP- 
urilor se face în raport de analiza pericolelor şi este însoțită de 
elaborarea acţiunilor de readucere sub control a pericolului 
identificat. Ex : procedee de sterilizare sau pasteurizare, temperaturi 
de îngheţ şi de încălzire, valoarea pH-ului. Pentru măsurile stabilite 
se dau valorile nominale şi intervalele în care pot varia. 

Monitorizarea constă în desfăşurarea unei succesiuni 
planificate de observații sau măsurători ale parametrilor de control 
pentru a evalua dacă un CCP se află în limitele admise.Este 
operațiunea prin care se asigură că sunt respectate măsurile 
preventive stabilite. 

Verificarea constă în aplicarea de metode, procedee, teste şi 
alte evaluări suplimentare față de monitorizare pentru a stabili 
conformitatea cu principiile HACCP sau necesitatea aplicării unor 
acțiuni. 

Înregistrările documentate - înscrisuri ale acțiunilor 
întreprinse în cadrul sistemului HACCP pentru a dovedi că planul 
HACCP funcționează eficient şi că este eficace. 

Cauzele de pericole sunt acele acţiuni care determină pericolele 
şi reprezintă baza pentru elaborarea acțiunilor de prevenire: 
eliminarea incompletă a agenţilor patogeni, aprovizionare cu materii 
prime improprii, infectarea produselor cu agenți patogeni la 
pregătire, procesare, depozitare, folosirea greşită a alimentului din 
cauza lipsei de informaţii adecvate privind modul de pregătire şi 
păstrare, nerespectarea regulilor de igienă personală la lucrul cu 
alimente deschise. 

Acțiunile preventive - se referă la măsuri generale de igienă 
personală, la locul de muncă, igiena organizaţiei, asigurarea 
parametrilor de mediu adecvaţi, separarea liniilor de producţie de 
căile de acces care pot determina contaminări încrucişate, calificarea 
personalului în cunoaşterea sistemului HACCP şi a regulilor privind 
igiena alimentelor. 

În scopul implementării sistemului HACCP se procedează la 
elaborarea unui plan HACCP care defineşte procesul HACCP aplicat 
unui produs şi este structurat astfel încât să demonstreze respectarea 
principiilor sistemului enunțate anterior (figura nr. 3.11). 

Se recomandă aplicarea HACCP în cadrul unui sistem de 
management al calității bazat pe ISO 9001 întrucât facilitează 
obținerea unui sistem de management al siguranței alimentare mai 
eficace decât aplicarea separată a celor două sisteme ISO 9001 şi 
HACCP.Identificarea riscurilor şi controlul riscurilor în cadrul 
aplicării HACCP este legată de planificarea calității şi acțiunile 
preventive cerute de ISO 9001. De îndată de punctele critice au fost 
planificate, principiile din ISO 9001 pot fi folosite pentru control şi 
monitorizare. 

Diagrama flux a procesului HACCP”. Figura nr. 3.11. 

7 C. Oprean — Managementul calității, Ed. Universităţii „Lucian Blaga”, Sibiu, 2002, p. 222 

3.8. Sistem de management al sănătăţii şi securităţii 


Standardul OHSAS 18001-99 BS 8800:1996 are ca obiectiv 
îmbunătăţirea siguranței şi sănătăţii ocupaţionale prin precizarea 
liniilor directoare asupra modului în care managementul siguranței şi 
sănătăţii ocupaţionale trebuie să fie integrat cu alte componente ale 
managementului pentru a minimiza riscurile pentru angajaţi şi alte 
părți interesate şi pentru a îmbunătăți performanțele organizației. 

Standardul BS 8800 conţine şi anexele: 

- anexa A - indică legăturile cu ISO 9001; 

- anexa B - oferă indicii în privinţa organizării; 
- anexa C — implementarea; 

- anexa D - evaluarea riscurilor; 

- anexa E - măsurarea performanţei; 

- anexa F — audit. 

Pentru a facilita integrarea managementului sănătății şi 
securității ocupaţionale cu managementul calității şi de mediu, în 
anul 1999 a fost creat referențialul OHSAS 18001- Occupational 
Health and Safety Assessment Series structurat similar cu un 
standard ISO. În anul 2002 s-a publicat un ghid de implementare 
cunoscut sub denumirea de OHSAS 18002. 

OHSAS 18001:1999 a fost tradus şi publicat in mod oficial in 
limba română în anul 2004, sub denumirea de “Sisteme de 
management al sănătăţii şi securității ocupaţionale”. Noua versiune a 
OHSAS 18001 publicat in 1 iulie 2007 este compatibilă cu ISO 
9001:2000 şi ISO 14001:2004. Ulterior, Standardul SR OHSAS 
18002:2009 a înlocuit standardul român OHSAS 18002:2008 ca 
răspuns la cererea clienților cu privire la un standard recunoscut al 
sistemului de management al sănătăţii şi securităţii ocupaţionale față 
de care pot fi evaluate şi certificate sistemele de management. Este 
similar cu standardul de calitate ISO 9001 şi standardul de mediu 
ISO 14001. Este un instrument deosebit de util acelor organizaţii care 
au în vedere implementarea (eventual certificarea) unui sistem de 
management al securității şi sănătăţii în muncă, şi presupune 

abordarea problemei de pe principiile responsabile ale 
managementului, în scopul menținerii sănătății, securității şi 
implicit, a productivității, motivației şi loialității lucrătorilor. 


3.9. Social Accountability — SA 8000:2001 Responsabilitatea 
Socială a Companiilor — 


SA 8000 :2001 este un standard voluntar pentru organizațiile 
interesate în auditarea şi certificarea practicilor de lucru, precum şi în 
colaborarea cu furnizori sau parteneri care îşi demonstrează 
responsabilitatea socială. Se bazează pe normele internaţionale ale 
drepturilor omului, aşa cum sunt descrise în Convenţia Organizaţiei 
Internaţionale a Muncii, Convenţia Naţiunilor Unite a Drepturilor 
Copilului şi Declaraţia Universală a Drepturilor Omului. 

SA 8000: 2001 este aplicabil în organizația care doreşte: 

e să măsoare performanța companiilor în 8 zone cheie: munca 
copilului, munca forțată, sănătate şi securitate ocupaţionala, libera 
asociere în asociaţii colective, discriminarea, practici disciplinare, 
programul de lucru, remunerarea; 

e să investigheze şi să rezolve problemele angajaţilor sau ale 
părților interesate, precum şi să stabilească unele acţiuni în vederea 
corectării acestora; 

e să conceapă un sistem de management al sănătaţii şi 
securității ocupaţionale pentru a elimina sau minimiza riscul pentru 
angajați sau alte părți interesate care ar putea fi expuse la riscurile 
legate de sănătatea şi securității ocupaţionale asociate activităților 
desfăşurate; 

e să implementeze, mențină şi îmbunătăţească permanent un 
sistem de management al responsabilităţi sociale; 

e să asigure conformitatea acestuia cu politica sa în domeniul 
responsabilității sociale. 

În ultimile decenii, profilul consumatorului a evoluat de la 
consumatorul preocupat de economisire la cel atent la calitatea 
produsului (sfârşitul anilor '70) şi, apoi, la cel al consumatorului atent 

la calitatea producătorului (sfârşitul anilor '80). Ulterior, odată cu 
dezvoltarea organizațiilor nonguvernamentale precum UNICEF care 
au făcut cunoscute condițiile de muncă din unele părți ale lumii şi 
chiar condiţiile în care lucrează copiii, s-a ajuns la un alt tip de 
consumator, cel atent la responsabilitatea socială a întreprinderii. 
Consumatorul nu mai este dispus să îmbogăţească organizaţii care 
exploatează forța de muncă şi oferă condiţii inumane angajaților săi. 
De aici, a rezultat necesitatea de a putea garanta consumatorului 
„etica producătorului”, modul în care acesta respectă principiile 
sociale. În acest scop, pe lângă ISO 9001:2000 (Sistemul de calitate) 
şi ISO 14001 (sistemul de gestiune ambientală), au fost dezvoltate 
standardele internaţionale SA 8000 care vizează introducerea in 
gestiunea organizaţiilor a principiilor de responsabilitate socială. 
Certificarea SA 8000 oferă un mijloc prin care organizațiile şi 
consumatorii pot fi informaţi exact cu privire la comportamentul şi la 
regulile societăţilor a căror produse le utilizează. Avantajele oferite 
de acest standard se referă, în principal, la: 

- îmbunătățirea imaginii organizaţiei față de colectivitate,de 
acționari, clienți, administraţia publică şi, mai ales, faţă de angajaţi 
care vor avea siguranța faptului că lucrează într-o societate sigură şi 
corectă din punct de vedere etic; 

- un mai bun control etic asupra furnizorilor în legătură cu 
posibilitatea apariției costurilor legate de deteriorarea imaginii în 
cazul unor anunţuri publice referitoare la colaborarea cu furnizori 
care nu au un comportament etic corespunzător; 

- creşterea loialității consumatorilor față de produse, mărci şi 
emblemele de prezentare ale organizaţiei. 

3.10. Modele ale excelenţei în afaceri şi în turism 


În condiţiile economiei concurenţiale se poate afirma că numai 
managementul calității organizației poate facilita obţinerea de 
produse şi servicii de calitate pentru clienți în condiții de maximă 
eficienţă şi eficacitate a produsului aşa cum îşi doresc actorii jucători 
pe o piaţă dinamică, flexibilă. Pentru a obţine asemenea performanţe 
pentru ambele părți (clienți şi organizaţie) este necesar ca însăşi 
organizația cu toate componentele ei să fie „de calitate”, adică să fie 
în stare să satisfacă în cât mai mare măsură cerinţele clienţilor dar şi 
ale angajaţilor, ale partenerilor şi ale autorităţilor publice. 

Un rol important în dezvoltarea managementului calității l-a 
avut apariţia premiilor pentru calitate, respectiv promovarea unor 
contexte competitive cu rol de stimulare şi recunoaştere a eforturilor 
de implementare a managementului calității. Instituirea premiilor 
pentru calitate şi crearea unei culturi adecvate pentru calitate au 
condus în mod necesar spre un concept nou —managementul calității 
totale (Oakland,2003).Astăzi se vorbeşte de un management al 
excelenţei care contribuie la succesul durabil al unor organizații, 
respectiv care au construit o cultură organizaţională a 
excelenţei. Managementul excelenţei (Brătianu, 2006, p.44) are 
misiunea de a crea o stare de spirit pentru toți angajații firmei 
pemntru a inova continuu şi a crea valoare pentru consumatori la 
nivelul maxim pe care firma îl poate atinge, într-un mediu extern dat. 

Organizațiile care doresc să implementeze Managementul 
calității totale-TQM se confruntă cu anumite greutăți determinate şi 
de faptul că se află în faţa unor principii relativ abstracte, nu dispun 
de referenţiale la care să se raporteze şi nu pot să evalueze progresele 
înregistrate de organizații în implementarea TQM. 

În scopul stimulării organizaţiilor în adoptarea filosofiei TQM, 
s-au instituit, începând cu anii '80, premiile pentru calitate sau 
modele de excelenţă care oferă acestora un set de criterii pe baza 
cărora să poată evalua dacă îndeplinesc condiţiile minimale pentru 

implemetarea TQM şi dacă au capacitatea de a obţine rezultate 
favorabile în afaceri. 

O foarte bună evaluare a performanțelor unei organizații se 
poate obține prin depunerea candidaturii la un premiu pentru calitate. 
În sprijinul acestei afirmaţii pot fi prezentate următoarele argumente: 

-în urma evaluării organizaţiei participante la competiția 
pentru obținerea unui Premiu pentru calitate, aceasta primeşte din 
partea evaluatorilor un raport de evaluare din care se pot desprinde 
aspecte referitoare la situația performanţelor obţinute comparativ cu 
cele mai bune organizaţii similare aflate pe piaţă şi în competiţie atât 
din ţară cât şi din străinătate; 

- obținerea Premiului pentru calitate contribuie la o puternică 
promovare a organizaţiei pe piaţă cu impact asupra performanţelor 
economice financiare ale acesteia; 

- organizaţiile câştigătoare ale unui Premiu pentru calitate 
acceptă să ofere altor organizații interesate un transfer de experiență 
contra cost care includ informaţii privind modul în care au obţinut 
performanţele pentru care au fost premiate; 

- organizația care gestionează Premiul pentru calitate 
contribuie la dezvoltarea proceselor de instruire a celor care sunt 
implicați în realizarea performanțelor supuse evaluării prin cursuri, 
conferinte; 

-de regulă, organizația care gestionează Premiul atribuie 
organizației câştigătoare dreptul de a utiliza pe toate documentele 
emise de aceasta mențiunea „câştigător al Premiului pentru Calitate 
din anul ...” 

Ansamblul criteriilor pe care trebuie să le îndeplinească 
organizațiile pentru a obține un premiu pentru calitate se numește şi 
model de excelență în afaceri. Cele mai importante modele de 
excelență, în ordinea apariției lor sunt cele corespunzătoare criteriilor 
premiilor japonez, american şi european pentru calitate. Ele sunt 
considerate a fi şi modele de management total al calității întrucât se 
referă la toate activităţile organizaţiei, la toate compartimentele 
acesteia şi la întregul personal. 

În lume, cele mai importante premii acordate pentru calitate 
sunt : 

- Premiul Deming -— instituit de Japonia în 1951 de către 
Uniunea Oamenilor de Ştiinţă şi Inginerilor din Japonia la care pot 
candida organizaţii din întreaga lume. Poartă numele lui W. Eduard 
Deming ca o recunoaştere a meritelor sale în domeniul perfecționării 
profesionale a lucrătorilor din industria japoneză. 

- Premiul Naţional American „Malcom Baldrige” instituit 
de SUA in 1987 la care pot accede şi organizaţii din afara SUA. 

- Premiul European pentru Calitate instituit în 1991 de 
Fundația Europeană pentru Mangementul Calității EFQM — 
European Foundation For Quality Management sprijinită de EOQ — 
European Organization For Quality şi de Comisia Europeană. 

Premiul Deming este primul premiu din lume pentru calitate 
care se acordă, începând cu anul 1951 în Japonia, acelor organizaţii 
japoneze care obțin rezultate remarcabile în ţinerea sub control a 
proceselor, prin folosirea metodelor de control a proceselor, prin 
utilizarea metodelor de control statistic al calității în cadrul Company 
Wide Quality Control-CWQC ca o recunoaştere a meritelor 
calitologului american Deming la « miracolul japonez al calității ». 
Din 1984, premiul poate fi acordat organizaţiilor şi din alte țări care 
sunt evaluaţi de Comitetul Deming condus de preşedintele Uniunii 
Oamenilor de Ştiinţă şi Inginerilor din Japonia sau un alt membru al 
Consiliului director al acesteia. 

Criteriile de evaluare a candidaţilor la premiul Deming pentru 
aplicarea TQM, denumite în Japonia „puncte de vedere ale 
examinării” constituie „Modelul japonez al TQM” (figura nr. 3.12). 

Se foloseşte în evaluare o listă de verificare care cuprinde 63 
de criterii grupate pe zece categorii ( M. Olaru, 1999, p.214) : 
politica şi obiectivele organizației; 
sistemul de organizare şi funcționare a acestuia; 
formarea şi perfecționarea profesională a lucrătorilor; 
colectarea, prelucrarea şi analiza informaţiilor; 
analiza proceselor şi rezultatele acestora; 

activitatea de standardizare la nivelul organizației; 
sistemul de control al proceselor; 
metodologia de asigurare a calităţii; 
. rezultatele obţinute în afaceri; 
0. perspectivele organizaţiei. 
Aplicarea „Modelului Japonez al TOM” are importante efecte 
pentru organizațiile candidate la Premiul DEMING: 

- îmbunătățirea calității şi creşterea gradului de adecvare a 
produselor şi serviciilor la nevoile şi cerințele clienţilor şi ale 
societăţii; 

- creşterea productivităţii şi reducerea costurilor ca urmare a 
reducerii neconformităților, defecțiunilor; 

- creşterea satisfacției clienţilor şi a vânzărilor; 

- îmbunătățirea performanțelor  economico-financiare, a 
eficienţei şi eficacității; 

- îmbunătățirea continuă a activității şi a managementului 
organizației. 

Deosebirea de celelalte premii constă în aceea că Premiul 
Deming este organizat ca un examen şi nu ca un concurs, iar durata 
necesară unei organizaţii pentru atingerea cerințelor premiului este 
de circa opt ani. 


. 

Criteriile de evaluare în Modelul japonez 
Figura nr. 3.12 


10. Contribuţie la realizarea obiectivelor organizației 

valori ale TOM 


Sursa: V. Cătuneanu, N. Drăgulănescu — „Premiile pentru Calitate”, 
FRPC, Bucureşti, 2001, p. 20 


160 


Premiul naţional pentru calitate „Malcom Baldrige”, 
conceput după premiul Deming, a fost introdus prin lege în SUA în 
anul 1987 cu scopul de a consolida competitivitatea organizaţiilor 
americane pe piața internaţională ca urmare a îmbunătăţirii continue 
a calității proceselor şi rezultatelor acestora. Organizațiile care pot 
obține acest premiu au fost clasificate în organizaţii producătoare, 
organizaţii prestatoare de servicii şi organizaţii mici cu maximum 
500 de lucrători, iar în cadrul fiecărei categorii se acordă două 
premii. Evaluarea este realizată de o Comisie de examinatori care 
cuprinde reprezentanţi din toate sectoarele economiei americane 

Răspunderea pentru acordarea premiului revine Institutului 
Naţional pentru Standarde şi Tehnologie din cadrul Departamentului 
Comerţului care este sprijinit de Asociaţia Americană a Controlului 
calității. Premiul este înmânat organizaţiilor câştigătoare personal de 
preşedintele SUA. Evaluarea rezultatelor se realizează pe baza a 7 
criterii principale, structurate pe patru categorii fiecare având o 
anumită pondere (C. Oprean, M. Tîţu, 2008, p.117): conducerel 1%, 
sistem 36%, scop 8%, evaluarea progreselor 45%. Cele 7 criterii se 
subdivid în 20 de criterii parțiale, iar evaluarea gradului de 
îndeplinire a cerinţelor pentru fiecare criteriu se realizează pe baza 
unei scări cu 5 trepte 0%, 10-30 9%,40-60%, 70-90%,100% prin 
acordare de puncte. Punctajul maxim obținut corespunzător 
îndeplinirii integrale a cerinţelor referitoare la toate cele 28 domenii 
de evaluare este de 1000 puncte. 


Criterii de evaluare pentru acordarea 
Premiului naţional pentru calitate Malcolm Baldrige 


Cod Criterii Punctaj 
criteriu de evaluare maxim 
1.0 Conducerea organizaţiei 110 
1.1. Sistemul de conducere 80 
1:2; Răspunderea față de societate şi intregrarea 30 

în comunitate 

2.0. Planificarea strategică 80 

2A: Procesul dezvoltării strategice 40 

2.2; Strategia organizației 40 

3.0. Orientarea spre client şi spre piață 80 

3.1. Cunoaşterea clienților şi a pieței 40 

3:2; Satisfacția clienților şi dezvoltarea relațiilor 40 
de parteneriat 

4.0. Prelucarea şi analiza informatiilor 80 

4.1. Selecția şi utilizarea informațiilor şi a 25 
datelor 

4.2. Selecția şi utilizarea informațiilor şi a 15 
datelor în compararea performanțelor proprii 
cu cele ale concurenţilor şi liderilor 

4.3. Analiza şi  revederea performanțelor 40 
organizației 

5.0. Dezvoltarea şi managementul resurselor 100 
umane 

5.1. Evaluarea performanțelor şi recunoaşterea 40 
meritelor 

5:2. Formarea, educarea şi dezvoltarea resurselor 30 
umane 

5.3. Împlinirea personalității şi satisfacția 30 
lucrătorilor 

6.0. Managementul proceselor 100 

6.1. Managementul proceselor de proiectare, 60 
realizare şi de desfacere a produselor şi 
serviciilor asociate 

6.2. Managementul proceselor -suport 20 

6.3. Managementul proceselor în relațiile cu 20 
subcontractantții şi partenerii 

7.0. Rezultate în afaceri 450 

7.1. Rezultate privind satisfacția clienților 130 

7.2. Rezultate financiare şi cota de piață 130 

7.3. Rezultate privind managementul resurselor 35 
umane 

7.4. Rezultate în relațiile cu subfurnizorii şi 25 
partenerii 

7.5. Rezultate specifice ale organizației 130 
Total puncte 1000 


Sursa: C Oprean, M Ţîţu — Managementul calității în economia şi 


organizaţia bazate pe cunoştinţe, 2008, p. 118-119 


aceştia; 


Printre organizaţiile care au obţinut în timp premiul național 
pentru calitate Malcolm Baldrige se numără mari organizaţii ca: 
Motorola Inc.Schaumburg, Xerox Business Products and Systems 
Stamford CT, The Ritz-Carlton Hotel Company Atlanta GA, etc. 
Prestigiosul premiu american „Malcom Baldrige” a fost obţinut 
în turism în anii 1992 şi 1999 de către hotelurile de lux Ritz Carlton 
(V.Rondelli, St.Cojocaru, 2004, p.266). Acesta a fost denumit de 
George Bush ca fiind standardul de excelenţă în afaceri. 

Criteriile care au stat la baza evaluării sistemului calității sunt: 


leadership; 

planificare strategică; 

concentrare pe client şi pe piaţă; 

informații şi analiză; 

dezvoltarea şi managementul resurselor umane; 
managementul proceselor; 


Aplicarea la Ritz Carlton a criteriilor enumerate mai sus se 
realizează astfel: 

1. Leadership: managerii trebuie să fie pasionaţi de excelenţă, 
iar acțiunile întreprinse între ei au în vedere următoarele acțiuni : 


instruirea salariaților şi interacțiunea cu fiecare dintre 


distribuirea informaţiilor către angajaţi în mod transparent; 
informarea salariaților în legătură cu noile orientări; 
instruirea dezvoltată pas cu pas, permanent; 

întâlniri zilnice de raport; 

e diminuarea presiunii; 

Evaluarea eficacităţii manageriale se face prin: 

e întrebări cheie puse semestrial angajaților în legătură cu 
faptul dacă respectivul manager a obținut suportul lor; 

e controlul asupra responsabilităților publice; 

e planuri de instruire pentru eliminarea problemelor privind 
eficacitatea managerială. 

2. Planificarea strategică: se bazează pe analiza 
macromediului în care acționează organizația, pe identificarea 
eventualelor probleme şi stabilirea obiectivelor vitale şi a acțiunilor 
întreprinse pentru atingerea obiectivelor. Acţiunile de întreprins 
pentru atingerea obiectivelor sunt: 

e analiza importanței muncii pentru angajaţi şi stabilirea 
punctelor slabe comparativ cu concurenţa existentă; 

e executarea proceselor suport pentru a sprijini funcţiile 
organizației; 

e implicarea salariaţilor prin comunicarea obiectivelor şi a 
termenelor limită, urmată de introducerea activităţilor în planificarea 
financiară a bugetului; 

e stabilirea bugetului semestrial, comunicarea lui salariaților 
şi executarea acestuia; 

e scurte informări zilnice referitoare la fiecare activitate; 

e evaluarea anuală a procesului de îmbunătaţire a calității prin 
bench-marketing (un aspect foarte important al Premiului Malcom 
Baldrige). 

3. Concentrare pe client şi pe piaţă: se bazează pe studierea 
nevoilor clienţilor şi a surselor de cercetare a pieţei care se identifică 
astfel (tabel 3.1). Pentru fiecare criteriu acţiunile se referă la 3 
procese : 

> Conceptul celor 6P (problema, produs, promisiune, 
personal, poziționare, preț) care accentuează atributele: grijă, confort, 
prestigiu, lux. 

> Operarea cu baza de date pentru cunoașterea fiecărui client 
care revine şi pentru a înţelege ce este nou şi diferit la fiecare client. 

> Măsuri standard care vizează rezervări în avans, camere 
libere, satisfacția clienților, procesul rezolvării reclamaţiilor. 

4. Informaţii şi analiză care se obțin prin două tipuri de 
măsurări:măsurări organizaționale pentru managerul de vârf şi 
operaţionale în scopul îmbunătățirii operaţiunilor zilnice. 

Se identifică toate defecțiunile ce apar zilnic într-un hotel; se 
face o medie aritmetică ponderată pentru a se obține o medie zilnică 
a valorilor care se compară cu cel mai important competitor, cu alte 
departamente din interiorul companiei, cu alte organizații din afara 
domeniului. 

Tabelul 3.1. Concentrarea pe client şi pe piață 


Informaţii ale Aduse în atenția Disponibile spre Trebuie create printr- 
pieței despre noastră citire, dar necesită | un studiu special 
nevoile analiză 
clientului 
Determinarea Alianța cu agenții, 
segmentelor companii aeriene, etc 
pieței 
Identificarea Funcţia de Idem 
clienților vanzări-marketing 
potențiali analizează clienții 
potențiali după 
volum, arie 
geografică şi 
profil 
Previziunea Folosirea 
cererii tehnologiei 
informaționale 
Nemulțumiri Reclamaţii, 
individuale ale solicitări, informaţii 
clienților de la forţele de 
vânzare rezumate în 
indicatorii calităţii 
serviciilor 
Informarea Analiza Interviuri cu clienţii 
despre indicatorilor 
nemulțumirile calității serviciilor 
clienților 

Statutul calităţii | Criterii, ratinguri şi | Ratinguri de la Date despre satisfacția 
competitive premii ale clienți, reportaje, clienţilor şi a 
publicaţiilor raportul forțelor salariaților 
industriei turistice de vânzare 
Oportunităţi de Analiza diagramei Idem Studii psihologice 
îmbunătăţire a cauză-efect pentru pentru a înțelege: CE 
cifrei de afaceri | identificarea gândesc clienții şi ce 
prin calitate cauzelor majore ale spun că gândesc; 
nemulțumirilor CUM să te apropii de 
clienților client într-o limbă pe 
care o înţelege cel mai 
bine 


Sursa: V. Rondelli, St. Cojocariu — Managementul calității serviciilor din 
turism şi industria ospitalităţii, Ed. THR-CG, Bucureşti, 2004, p. 269-270 


50% din procesul de instruire a angajaților se face la locul de 
muncă. La finalul activităţii se obţine certificatul de instruire care 
atestă faptul că angajatul este stăpân pe munca sa. Anual se identifică 
punctele slabe în abordarea instruirii şi dezvoltării şi se determină 
satisfacția salariaților. 

6. Managementul proceselor: hotelurile Ritz Carlton îşi 
desfăşoară activitatea cu ajutorul proceselor şi procedurilor standard, 
dar baza eficienţei proceselor o reprezintă manualul calității. 

7. Rezultatele afacerii se evaluează în următoarea structură: 
rezultatele concentrării pe clienți, pe resurse umane şi pe 
management. 

În concluzie, se poate afirma că este important ca organizaţia 
să fie orientată către clienţii interni şi externi astfel încât calitatea 
obținută să depăşească cu mult particularitățile produsului şi să se 
ajungă la spiritul uman al calității, adică ceea ce se întreprinde şi se 
obține reprezintă excelența care îi face fericiți atât pe investitori cât şi 
pe beneficiari. 

Premiul european pentru calitate - European Quality 
Award - EAQ a fost intituit începând cu anul 1991 şi administrat de 
Fundația Europeană pentru Managementul Calităţii - EFQM care 
include peste 450 de membrii titulari şi o serie de membrii asociaţi 

între care şi Fundaţia Română pentru Managementul Calităţii. Scopul 
instituirii acestui premiu de excelență l-a constituit stimularea 
organizațiilor pentru implementarea TQM considerat a fi una din cele 
mai eficiente modalități de îmbunătăţire continuă a performanţelor 
economico-financiare.Organizaţiilor care obțin rezultate excepționale 
în managementul calității li se oferă, tot din 1991, Medalia 
Europeană pentru Calitate. 

Premiul European pentru Calitate se acordă pe baza unui 
proces de evaluare care începe cu autoevaluarea organizaţiei 
solicitante pe baza criteriilor elaborate în acest scop de către EFQM, 
proces care este continuat de evaluarea dosarului de candidatură 
efectuată la distanță de mai mulți evaluatori provenind din ţări şi 
medii profesionale diferite. Această evaluare se materializează în 
acordarea unei note de fiecare evaluator pentru fiecare criteriu şi 
subcriteriu, note care se iau în calcul în cadrul reuniunii evaluatorilor 
de obţinere a consensului pentru elaborarea Raportului de evaluare şi 
pentru stabilirea obiectivelor şi a datei vizitei la sediul candidatului. 
La finalul vizitei, evaluatorul-şef calculează scorul final obţinut de 
candidat şi transmite toate datele şi dosarul de candidatură juriului 
care decide acordarea unui Trofeu şi a mai multor premii la fiecare 
categorie de organizații (întreprinderi mari, întreprinderi mici şi 
mijlocii) primilor clasaţi pe o scară cuprinsă teoretic între 500-1000 
puncte (C. Oprean, 2002, p.228).Trofeul şi premiile constau în 
obiecte simbolice, dar câştigătorii sunt intens mediatizați şi constituie 
obiectul unor ample şi profitabile acțiuni de benchmarking care 
contribuie şi ele la crearea unei imagini favorabile pe piaţă, iar 
fiecare candidat primeşte o copie a raportului de evaluare. 

Modelul european al excelentei în afaceri (figura nr. 3.13) 
este bazat pe nouă criterii: cinci dintre ele se referă la modul în care 
s-au obţinut rezultatele (CAUZE), iar celelalte patru - la ceea ce s-a 
obținut (REZULTATE). 

Fiecare criteriu are 2-5 subcriterii şi ponderi între 6-20%. 
Aceste criterii sunt: 

1. Factorii determinanți (50%) : 
- leadership 15% 
- politică şi strategii 8% 
- personal 9% 
- parteneriate şi resurse 9% 
procese 14% 
2. Rezultate (50%) : 
- referitoare la clienţi (satisfacția clienţilor) 20% 
- referitoare la personal (satisfacția personalului) 9% 
- referitoare la societate (impactul asuprav societăţii) 6% 
- referitoare la performanțele cheie (rezultate în afaceri) 
15% 


Modelul EFQM al excelenţei 
Figura nr. 3.13 


N NS 
FACTORI DETERMINANȚI (50%) `> REZULTATE (50%) > 


3. PERSONAL 7. REZULTATE 
(9%) PRIVIND 
PERSONALUL 
(9%) 


2. POLITICĂ ŞI 
STRATEGIE 
(8%) 


6. REZULTATE 
PRIVIND 
CLIENȚII (20%) 


5. PROCESE (14%) 
9. REZULTATE PRIVIND 
2] 


1. LEADERSHIP (1 0%) 
PERFORMANȚELE ESENȚIALE 
(159 


8. REZULTATE 
„PARTENERIATE 


ŞI RESURSE 
(9%) 


ÎNVĂȚARE ŞI INOVARE 
‘N 


N 


Sursa: V. Cătuneanu, N. Drăgulănescu — „Premiile pentru Calitate”, 
FRPC, Bucureşti, 2001, p. 72 

Modelul arată că obţinerea satisfacției clienţilor şi a angajaților, 
considerarea responsabilității sociale se poate realiza numai printr-un 
leadership adecvat care să constituie un model şi un impuls care să 
mobilizeze toate resursele, toate procesele organizației în 
concordanță cu politica şi strategiile definite pornind de la principiile 
de bază ale TQM. 

În Europa, aproape toate țările au câte un premiu național 
pentru calitate. În România s-a instituit, începând cu anul 2000, 
„Premiul Român pentru Calitate J. M. Juran” gestionat de Fundaţia 
„Premiul Român pentru Calitate — J. M. Juran”. Ansamblul criteriilor 
Premiului Român pentru Calitate reprezintă modelul românesc al 
excelentei în afaceri şi se foloseşte ca referențial în evaluarea 
gradului de excelență al unei organizații, având rol similar cu cel al 
standardului SR EN ISO 9001:2001, respectiv de referențial şi 
implementarea, evaluarea şi certificarea unui sistem de management 
al calității. 

Primele organizații care au obținut acest premiu de excelență în 
2000 au fost: Oltchim Rm Vâlcea, Monitorul Oficial București, JTI- 
Reynolds Manufacturing Bucureşti, United Romanian Breweries 
Tuborg România-Bucureşti, Matricon Tg Mureş şi Omnitech 
Partners-Celsius 2000 Bucureşti. 

Evaluarea organizației pentru acordarea Premiului J.M. Juran 
se face pe baza a 9 criterii care servesc pentru evaluarea 
multicriterială complexă a performanţelor înregsitrate de organizație. 
Criteriile se împart, ca şi în cazul Premiului European pentru 
Calitate, în criterii referitoare la factori determinanți (leadership, 
strategie şi planificate, managementul personalului, parteneriate şi 
resurse, procese) şi criterii referitoare la rezultate (satisfacția 
clienților, satisfacția personalului, rezultate privind impactul asupra 
societăţii, rezultate cheie). 

Există echipe de 5-7 experți atestaţi selectaţi astfel încât să se 
evite conflictul de interese între aceştia şi organizaţiile evaluate. 

Diagrama din figura nr. 3.14 reprezintă un referențial pentru 
cei interesaţi şi prezintă momentele de implicare a fiecărei părți. 


169 


Fig. 3.14. Modelul românesc pentru calitate - J. M. Juran 


Decizia de principiu Selectarea evaluatorilor 
a conducerii şi instruirea acestora 
Întocmirea Primirea documentelor 
documentelor de de candidatură 
candidatură 
Evaluarea individual 
Stabilirea unui consens 


Decizia juriului 
privind Site Visit? 


Sprijinirea Planificarea şi realizarea 
evaluatorilor Site Visit 


pentru vizita la faţa 


locului f 
Verificarea rezultatelor 


Decizia juriului privind 
căştigătorii premiului 


Primirea şi prelucrarea Rapoartele Feed-back 
Rapoartelor Feed-back la candidați 
Acordarea premiului 


Sursa : C. Oprean — Managementul calității, Ed. Universităţii „Lucian 
Blaga”, Sibiu, 2002, p. 248 


170 


Capitolul 4. 
Metode, instrumente, tehnici folosite în managementul calității 


4.1. Tehnici şi instrumente clasice şi moderne specifice 
managementului calităţii 


De-a lungul timpului, au existat preocupări legate de 
identificarea tehnicilor şi instrumentelor managementului calităţii. În 
anul 1950, Ishikawa propunea folosirea tehnicilor statistice pentru 
ținerea sub control a calităţii. În opinia lui, următoarele şapte tehnici 
statistice elementare trebuie considerate tehnici de bază ale 
managementului calităţii sau cele 7 instrumente clasice: diagrama 
Pareto, diagrama cauză-—efect, diagrama de corelaţie, stratificarea, 
fişa de verificare, histogramele, diagrama de control. Ele au rolul de 
a cunoaşte şi analiza cauzele care determină variația unui proces, 
produs/serviciu şi care pot influenţa calitatea acestora şi de a stabili 
măsurile corective pe baza soluţiilor stabilite prin folosirea unor 
metode adecvate. 

Implementarea managementului calităţii totale într-un număr 
tot mai mare de organizaţii care presupune antrenarea întregului 
personal în identificarea problemelor şi a soluţiilor posibile de 
rezolvare au facilitat dezvoltarea de noi tehnici şi instrumente. În anii 
"70, Uniunea oamenilor de ştiinţă şi inginerilor japonezi a selectat 
dintr-un număr de tehnici de creativitate şi de management: 
diagrama  afinităţilor, diagrama relaţiilor, diagrama matricială, 
diagrama arbore, diagrama săgeată, diagrama deciziilor şi analiza 
factorială a datelor care au fost considerate cele 7 instrumente noi 
ale managementului calității. 

Tehnicile şi instrumentele clasice specifice managementului 
calității au fost preluate în cea mai mare parte din statistică. Ele se 
mai numesc şi metode numerice întrucât se bazează pe folosirea 
datelor şi informaţiilor exprimate sub formă numerică şi au rolul de a 
facilita obținerea rapidă a unor concluzii pentru luarea deciziilor, 
prelucrarea automată a datelor şi reprezentarea lor grafică. 

Diagrama Pareto sau regula 80/20 este rezultatul cercetărilor 
economistului şi sociologului italian Vilfredo Damaso Pareto, o 
tehnică sigură şi eficace pentru selectarea problemelor mai 
importante. El consideră că, în general, 80% din efecte sunt 
determinate de 20% din cauze. Diagrama lui Pareto este un grafic cu 
bare care prezintă date în ordinea descrescătoare care apoi sunt 
sortate în funcție de importanța pe care o au în explicarea unui 
fenomen sau unei situații. Este un grafic care prezintă cauzele 
importante ale unei probleme permiţând determinarea priorităţilor, 
focalizarea eforturilor pe aspectele cele mai importante; este un 
instrument util în luarea deciziilor. 

Construirea diagramei Pareto necesită folosirea unei diagrame 
de tipul cauză-efect pentru a identifica problemele şi cauzele 
disfuncţionalităţii. În acest sens trebuie culese datele pe parcursul 
unei perioade de timp şi ordonate defectele în funcție de frecvența 
apariţiei lor, urmată de trasarea graficului prin dispunerea pe abscisă 
a tipurilor de defecte sau a cauzelor acestora sub forma unor 
dreptunghiuri, iar pe ordonată valoarea absolută în ordinea 
descrescătoare. 

Pot fi situaţii în care probleme cu o frecvență mare a apariției 
să nu determine costurile cele mai mari, după cum pot fi şi situaţii în 
care probleme puţin costisitoare sunt foarte importante pentru client 
influențând semnificativ satisfacția acestora şi încrederea în 
produs/serviciu sau organizația ofertantă. 

Pornind de la principiul diagramei Pareto, metoda ABC 
grupează diagrama Pareto în trei segmente : 

- clasa A unde 20% din cauze determină 80% din probleme; 

- clasa B unde 30% din cauze determină 15% din probleme; 

- clasa C unde 50% din cauze determină 5% din probleme. 

Prin considerarea clasei A se vor elimina 80% din problemele 
legate de disfuncționalități. 

Diagrama  cauză-efect cunoscută şi sub denumirea de 
diagrama Ishikawa sau diagrama „schelet de peşte” se foloseşte 
pentru identificarea cauzelor nerealizării conformităților. Este o 

reprezentare grafică a relaţiilor ce se stabilesc între un obiectiv fixat 
(efect) şi factorii sau cauzele care concură la realizarea lui. Cauzele 
care influențează rezultatul unei activități pot fi materia primă, 
utilajele, maşinile folosite, muncitorii, măsurătorile şi mediul, 
cunoscute sub denumirea de 6M. 

Diagrama de corelaţie este folosită pentru evidenţierea grafică 
a relaţiilor dintre două variabile şi tipul de nivel dintre ele. 

În raport de distribuţia punctelor de coordonate (x,y) pe grafic 
se apreciază tipul de corelaţie care poate fi: 

- corelație pozitivă între cele două categorii de date atunci 
când valorilor crescătoare ale lui x îi corespund valori crescătoare 
ale lui y. Corelația este puternică atunci când punctele de coordonate 
(x,y) nu prezintă un grad mare de împrăştiere, în caz contrar spunem 
că această corelație este slabă. 

- corelație negativă între x şi y când pentru valori crescătoare 
ale lui x corespund valori descrescătoare ale lui y. Dacă punctele de 
coordonate x,y prezintă un grad mare de împrăştiere această corelaţie 
este slabă, în caz contrar este puternică. 

- corelaţie inexistentă atunci când între punctele de 
coordonate x,y există un grad mare de împrăştiere. 

- corelație neliniară atunci când pentru o parte dintre valorile 
crescătoare ale lui x corespund valori crescătoare şi apoi 
descrescătoare ale lui y. 

Fişele pentru înregistrarea datelor referitoare la calitate se 
folosesc pentru a evidenția frecvența neconformităților, a cauzelor 
neconformităților,tipologia defectelor, locul în care s-au colectat 
datele, cine le-a colectat şi cum s-au colectat datele. 

Graficele în coloane şi în bare se folosesc pentru a face 
comparații între mărimile elementelor analizate. Pe abscisă sunt 
marcate elementele analizate (caracteristici de calitate, tipuri de 
defecte), iar pe ordonată mărimea elementelor analizate. 

Graficul liniar este folosit pentru evidențierea variaţiei în timp 
a elementelor analizate. Pe abscisă se marchează perioada de timp 
luată în considerare, iar pe ordonată mărimea elementelor (valorile 


173 


caracteristicilor de calitate a produselor în anumite condiții de 
depozitare,punctajul acordat de clienți diferitelor caracteristici de 
calitate unui produs). 

Graficul circular este folosit pentru a reda ponderea diferitelor 
elemente ale fenomenului analizat, în special pentru analiza 
diferitelor categorii de defecte, evidenţierea ponderii factorilor care 
determină un anumit nivel al calității produselor. 

Graficul Gantt este folosit pentru reprezentarea succesiunii 
activităților prevăzute în cazul implementării unui proiect.Se 
procedează la stabilirea activităţilor de realizat în cadrul proiectului , 
a duratei lor în timp,la ordonarea în funcție de succesiunea logică şi 
marcarea succesiunii activităţilor cu ajutorul unor linii orizontale 
care arată momentul începerii şi finalizării fiecărei activităţi. 

Histograma sau diagrama de distribuţie este folosită pentru 
evidenţierea grafică a distribuţiei unui ansamblu de date, pentru 
măsurarea parametrilor de tendință medie, a parametrilor de dispersie 
şi pentru vizualizarea distribuţiei în scopul unei mai bune aprecieri a 
dispersiei. În cazul managementului calităţii ilustrează elementele 
asupra cărora trebuie intervenit pentru îmbunătățirea rezultatelor. Se 
folosesc histograme de frecvenţă şi cea cumulată. 

Stratificarea este o tehnică folosită pentru a ajuta definirea cu 
precizie a unei probleme prin identificarea posibilităţilor de a apare 
sau nu. Datele sunt separate cu un set de criterii prestabilite înaintea 
începerii colectării lor pentru a proiecta modalitatea de colectare şi 
după colectarea datelor în scopul de a focaliza analiza. 

Diagrama de control se foloseşte pentru evaluarea stabilității 
procesului, determinarea momentului în care procesul trebuie ajustat 
şi pentru confirmarea îmbunătățirii acestuia. Prin folosirea 
controlului statistic cu aplicarea diagramelor de control procesele 
complexe se descompun în procese elementare şi se poate verifica 
conformitatea rezultatelor proceselor. 

Din categoria metodelor nenumerice fac parte: diagrama 
arbore, diagrama matriceală, diagrama săgeată-PERT, lista de 
verificări. 

Diagrama arbore stabileşte relaţia dintre obiectivele de 
realizat şi mijloacele necesare pentru atingerea lor în cazul 
problemelor de tipul „cum să îmbunătăţim”. Prin construirea acestei 
diagrame se obţine un plan de acţiune concret pentru identificarea 
măsurilor de natură corectivă şi preventivă şi a momentului în care 
ele se vor aplica. Se porneşte de la un obiectiv superior sau problema 
analizată căruia i se stabilesc anumite măsuri pe etape. 

Diagrama matricială permite analiza relaţiilor dintre elemente 
sau fapte şi a criteriilor considerate pentru caracterizarea lor. Se 
urmăreşte definirea priorităților în selectarea elementelor sau faptelor 
ce vor fi analizate şi între care există un anumit tip de relaţie 
exprimat printr-o corelaţie mai puternică sau mai slabă. 

Diagrama săgeată sau diagrama PERT se foloseşte pentru 
optimizarea planificării unui proiect, depistarea rapidă a riscurilor de 
întârzâiere. Poate fi aplicată în cazul implementării unui sistem al 
calității, pentru urmărirea auditurilor calităţii. Practic, se porneşte de 
la definirea temei sub forma „ce trebuie făcut pentru a ajunge la 
realizarea unui obiectiv”, se continuă cu stabilirea termenelor şi a 
momentelor în care trebuie începute acțiunile cel mai devreme şi cel 
mai târziu şi se încheie cu marcarea pe diagramă a drumului critic. 

Lista de verificări este legată de conceptul de audit şi este 
alcătuită dintr-un şir de activităţi ordonate într-o succesiune logică de 
desfăşurare care conduc persoanele implicate în activitate spre 
obiectivul propus. Poate fi folosită pentru elaborarea manualului 
calității într-o organizaţie. 

Diagrama afinităţilor a fost elaborată de Kawakita Jiro, fiind 
cunoscută sub denumirea metoda KJ şi se foloseşte pentru a clarifica 
şi structura o situaţie complexă când există mai multe opinii pentru a 
se trece de la percepția individuală la exprimarea în grup. Se 
foloseşte pentru a organiza un număr mare de opinii, idei într-o 
reprezentare structurală bazată pe afinitate. Opiniile individuale cu 
privire la problema pusă în discuţie se înregistrează în cuprinsul 
unor fişe care se grupează în funcție de compatibilitatea lor şi apoi 

se construieşte diagrama de afinități printr-o reprezentare 
arborescentă a cauzelor. 

Diagrama de relaţii se poate folosi pentru identificarea 
cauzelor unei probleme legate de implementarea sistemului calității, 
de rezolvarea reclamaţiilor clienţilor. Fundamentul acestei tehnici 
constă în descrierea problemei, identificarea cauzelor care au 
determinat problema respectivă, stabilirea legăturilor cauză-efect cu 
ajutorul unui grup de lucru care înregistrează individual cuplurile 
cauză-efect identificate. Se foloseşte în cazul în care nu se pot 
distinge clar cauzele de efecte; permite ordonarea logică a cauzelor, 
identificarea categoriilor de cauze. 

Diagrama deciziilor sau Diagrama acțiunilor condiționate sau 
Diagrama programului procesului de decizie iniţiată de Jiro Kondo 
are ca scop prezentarea modului de desfăşurare a unui proces într-o 
situație bine definită prin considerarea factorilor aleatori posibili şi a 
măsurilor de contracarare necesare.În practica organizaţiilor 
diagrama se aplică la îmbunătăţirea planurilor de calitate aflate în 
faza de proiect. Se simulează desfăşurarea activităţilor prevăzute, se 
fac propuneri de îmbunătăţire şi se construieşte diagrama procesului 
de decizie. 


4.2. Metode, tehnici şi instrumente de îmbunătățire a calităţii 


Îmbunătăţirea calității este un concept care mobilizează toți 
factorii care contribuie la construcția unui produs din momentul 
identificării cerințelor clienților potenţiali, al conceperii produsului şi 
până în etapa de postvânzare. Pentru multe organizaţii, îmbunătăţirea 
calității este un obiectiv pe termen scurt, deşi ar trebui să reprezinte 
preocuparea constantă a acestora. 

Îmbunătăţirea calității reprezintă una din funcțiile 
managementului calității care ar trebui tratată ca fiind cea mai 
importantă întrucât, aşa cum sublinia şi Juran, procesele 
corespunzătoare acestei funcții trebuie să asigure eliminarea 
pierderilor cauzate de problemele grave ale calității şi obținerea unor 

performanţe superioare nivelurilor prevăzute în standarde. În plus, în 
contextul secolului XXI problema calității ar trebui să fie tratată ca o 
problemă stategică şi ca o problemă a tuturor. Juran aprecia că 
„fiecare dintre noi avem oportunitatea şi responsabilitatea de a 
îmbunătăţi calitatea în organizație şi societate nu numai prin produse 
ŞI servicii, ci în tot ceea ce spunem sau facem” (Juran, Gruna, 1980). 
Este recomandabil pentru organizație ca aceasta să implementeze un 
sistem de îmbunătăţire a calității care să fie rezultatul îmbinării cu 
succes a strategiilor de producție, de marketing şi de proiectare- 
dezvoltare de produs cu strategia calității. 

Japonezii au obținut rezultate bune în domeniul 
managementului calității întrucât îmbunătățirea calității este tratată 
ca o problemă națională şi se bazează pe acordarea unei atenții 
majore procesului de realizare a produselor şi nu în mod special 
rezultatelor, produselor aşa cum procedează occidentalii. 

Îmbunătăţirea continuă a calităţii în condiţiile pieţei actuale 
caracterizată de incertitudine, risc, dinamism trebuie acceptată ca o 
necesitate şi ca sursă reală de apariție a noi posibilități şi opțiuni. 
Astăzi, orientarea managementului nu mai este centrată direct pe 
produs/serviciu ci este direcționată către client, produsele/serviciile 
reprezentând un mijloc prin care se satisface o necesitate sau o 
dorinţă a clienţilor. Datorită experienței de consum şi abundenței de 
produse şi servicii clienţii devin tot mai exigenți, iar satisfacerea 
cerințelor ca o condiţie de supraviețuire pe piață impune 
îmbunătăţirea continuă. 

În condiţiile accentuării procesului de maturizare a pieţei, 
devine prioritară preocuparea permanentă pentru îmbunătăţirea 
activității organizației în fiecare zi în raport de capacitatea acesteia şi 
nu pentru inovare spectaculoasă. Datorită mediului concurențial în 
cadrul căruia îşi desfăşoară activitatea, organizația trebuie să pledeze 
pentru acţiuni care au ca scop anticiparea viitorului pentru a putea 
face față schimbărilor foarte rapide cu care se confruntă şi să-şi 
construiască o „cultură a anticipaţiei” care „să fructifice în mod 
benefic ocaziile ivite, dar totodată o va obliga să se angreneze într-o 

activitate permanentă de supraveghere a unui univers în continuă 
schimbare”(C. Pop, 2007, p.199). 

În construirea acestei culturi a anticipaţiei e nevoie ca 
organizația să se informeze permanent în legătură cu noutățile din 
cadrul domeniilor sale de interes, să identifice chiar în ramuri de 
activitate diferite de specificul său alte modalităţi de realizare a unor 
activități referitoare la produse sau servicii care să-i permită o mai 
eficientă apropiere de nevoile şi aşteptările clientului. 

Strategia îmbunătățirii continue cuprinde toate activitățile 
desfăşurate în procesul de creare şi livrare a unui produs sau serviciu 
în scopul obţinerii unui nivel al calității superior celui stabilit în 
cadrul standardelor sau specificaţiilor. Este considerată o strategie 
integratoare, transfuncțională care urmăreşte capacitarea întregului 
personal în acțiunile care vizează îmbunătăţirea treptată, continuă a 
Această strategie este denumită în Japonia KAIZEN (kai-schimbare, 
zen-pentru mai bine). 

Conceptul Kaizen este cel mai important concept al 
managementului japonez care reuneşte cea mai mare parte a 
conceptelor şi practicilor tipic japoneze. A fost lansat de Masaaki 
Imai, autorul cărţii „Kaizen, the key to Japan's Competitive 
Success”. Autorul afirmă că acesta este un concept „umbrelă” 
(figura nr. 4.1) în care se cuprind cele mai multe concepte şi practici 
japoneze precum: orientarea spre client, cercurile calităţii, sistemul 
de sugestii, îmbunătățirea calităţii, just-in-time (exact la timp), zero 
defecte, grupe mici de lucru, management participativ, creşterea 
productivităţii, dezvoltarea noilor produse. 

Punctul central al strategiei Kaizen îl reprezintă Company 
Wide Quality Control (varianta japoneză a managementului total al 
calității ), iar principiile sale de bază care sunt şi ale TQM 
sunt (M.Olaru, 1999, p.110): 

e orientare spre client ("market in") 
e  internalizarea relaţiei client furnizor ("the next process is 
your customer") 

e calitatea pe primul plan ("quality first”) 

e argumentarea cu date ("speak with data”) 

e ținerea sub control a variabilității şi prevenirea repetării 
("key quality checkpoints ”) 


Concepte şi tehnici pe care se bazează strategia Kaizen 
Figura nr. 4.1. 


KAIZEN 


e Orientare spre client e Kanban 


e CWQC e Zero defecte 


e Roboți industriali e Grupuri mici de 


lucru 

e Relaţii de 
management 
productive 

e Îmbunătăţirea 
productivității 


e Automatizare 

e Sistemul de sugestii 

e Cercurile calității 

e Mentenanta 
productivă 


Sursa: Varvara Ciobanu — Cum îmbunătăţim calitatea. Ghid practic, Ed. 
Economică, Bucureşti, 2009, p. 14 

Principalele diferenţe între strategia Kaizen şi strategia inovării 


Tabel 4.1. 


Criterii 


Strategia Kaizen 


Strategia inovării 


Efect Pe termen lung Pe termen scurt 
Ritm Paşi mici Paşi mari 
Delimitare în timp Continuă In salturi 


Şansa de succes 


În mod constant 
ridicată 


Bruscă, nesigură 


Protagoniştii 


Fiecare persoană din 
întreprindere 


Persoanele „alese” 
pentru inovare 


Modul în care se 


Acţiuni sistematice, 


Idei şi acțiuni 


acționează grupe de lucru individuale 
Deviza Mentinerea şi Renuntarea la situația 
îmbunătăţirea anterioară şi 
reconstruirea 
Reţeta succesului Know-how Modificare 
convenţional şi tehnologică 


nivelul existent al 
tehnicii 


importantă şi soluții 
noi 


Efort 


Investiţii mici, 
mobilizare puternică 


Investiţii importante, 
mobilizare slabă 


Factorul principal de 
succes 


Factorul uman 


Factorul tehnic 


Criterii de evaluare 


Capacitatea de a 
obţine rezultate 
superioare 


Profitul rezultat 


Avantaj 


Creştere economică 
lentă 


Creştere economică 
rapidă 


Sursa: I. Stanciu - Managementul calității totale, Editura Cartea 


universitară, 2003, p107 

Trăsăturile esenţiale comparative dintre INOVAȚIE şi KAIZEN 


Tabel 4.2 

INOVAȚIE KAIZEN 
Creativitate Capacitate de adaptare 
Individualitate Lucru în echipă 
Orientare spre specializare Orientare spre generalitate 
Tinderea spre progrese mari în Tindere spre îmbunătățiri 
timp scurt detaliate în producţie 
Orientare spre tehnologie Orientare spre colaboratori şi 

coordonatori 

Informaţii secrete şi interne Informaţiile publice şi comune 
Orientare pur funcțională Orientare interfuncțională 
Permanentă căutare de noi Construieşte pe tehnologii deja 
tehnologii existente 
Corp de conducere şi de Organizare interfuncțională 
colaboratori 
Feed-back limitat Feed-beck intensiv cuprinzător 


Sursa: Imai M, Kaizen - Der Schlussel Zum Erfolg din Japaner in 
Wettbewerb  WirtschoftsverlangLanger Muller Herling, Munchen, 1992 in I 
Stancu, Op. cit., p.109 


Aplicarea cu succes a acestor principii depinde de calitatea 
angajaţilor care trebuie ajutaţi să dobândească „conştiinţa Kaizen”, 
adică să înțeleagă necesitatea îmbunătăţirii continue şi să acţioneze în 
permanență în acest spirit. Angajaţii trebuie ajutaţi să identifice 
problemele, să înţeleagă tehnicile şi instrumentele de rezolvare a lor 
pentru a le putea rezolva singuri în funcție de resursele organizaţiei, 
de specificul mediului organizațional şi pe baza relațiilor funcționale 
din cadrul organizației sau din afara acesteia. Toate acțiunile lor 
trebuie să aibă la bază informaţii obţinute din observaţia statistică şi 

să urmărească concomitent obiectivele calităţii, termenele şi costurile 
realizării produselor oferite clienților. 

Strategia Kaizen presupune o schimbare a culturii organizaţiei, 
a sistemului de valori pe care se bazează aceasta. 

Îmbunătăţirea continuă a calităţii înseamnă aplicarea strategiei 
„zero defecte” care implică o responsabilizare a fiecărui angajat 
pentru calitate prin implementarea acelor măsuri care fac posibilă 
execuția corectă a fiecărei operațiuni, prin prevenirea defectelor, 
eliminarea cauzelor defectelor, deci printr-o abordare sistematică, 
profesională. 

Strategia Kaizen presupune o implicare totală, individualizată a 
fiecărui angajat, o centrare a activităţii pe proces în măsură mai mare 
decât pe rezultat şi o investiție majoră în oameni, în timp ce inovaţia 
se bazează pe rezultat, pe susținerea eforturilor financiare şi 
tehnologice. 

Cadrul conceptual şi metodologic al îmbunătățirii continue a 
calității, tehnicile şi instrumentele care pot fi utilizate în acest scop 
sunt prezentate în standardul ISO 9004:2000, intitulat „Sisteme de 
management al calității-linii directoare pentru îmbunătăţirea 
performanţelor”. Îmbunătăţirea continuă este una din cerinţele 
standardului SR EN ISO 9001:2001 Sisteme de management al 
calității. Cerinţe. 

Îmbunătăţirea continuă se poate realiza prin aplicarea unei 
politici pentru calitate mobilizatoare, revizuită anual care include 
obiective performante de la o perioadă la alta, reieşite din 
valorificarea corespunzătoare a rezultatelor auditurilor interne şi 
externe concretizate în acțiuni corective şi preventive analizate în 
cadrul şedinţelor de analiză efectuate de manageri care trebuie să se 
finalizeze şi cu propuneri de îmbunătățire. 

Abordarea unitară a calității în organizație presupune 
respectarea principiilor de bază referitoare la îmbunătăţirea calității 
aşa cum sunt prezentate în Standardul ISO 9000: 

- îmbunătățirea continuă a calităţii produselor pornind de la 
cerinţele referitoare la calitate; 

- îmbunătățirea continuă a calității produselor astfel încât să 
poată fi satisfăcute în permanenţă nevoile explicite şi implicite ale 
clienților şi partenerilor; 

- desfăşurarea tuturor proceselor şi activităților din 
organizație fără erori; 

- asigurarea încrederii că cerințele referitoare la calitate sunt 
satisfăcute în mod constant şi că se urmăreşte îmbunătățirea calității 
în mod constant. 

Aceste principii stau la baza strategiilor organizației în 
domeniul calităţii care influenţează strategiile concurenţiale şi permit 
organizaţiei să-şi consolideze valorile existente. Planificarea 
strategică în domeniul calității trebuie să pornească de la calitatea 
definită de client întrucât nu mai este suficientă stabilirea 
obiectivelor pe bază de criterii numai financiare sau de marketing. 
Menţinerea pe piaţă a organizaţiei este asigurată numai prin 
centrarea atenției organizaţiei pe satisfacția clienţilor, pe menținerea 
acestora, pe creşterea capabilității operaționale prin îmbunătățirea 
flexibilității, a vitezei de lucru şi de răspuns. 

Abordarea strategică a calității şi satisfacției clientului trebuie 
să capaciteze managementul de vârf, angajații, furnizorii şi clienții în 
planificarea proceselor, să aibă în vedere optimizarea utilizării 
resurselor, colectarea şi analiza datelor interne şi a celor externe 
referitoare la cerințele şi aşteptările clienților şi ale pieţei, la mediul 
competitiv, la riscurile financiare şi de altă natură, la atuurile şi 
slăbiciunile organizaţiei, la necesitățile şi posibilitățile partenerilor şi 
ale furnizorilor. Strategiile trebuie implementate corect la nivel 
organizațional, la nivel de proces şi la nivelul fiecărui lucrător. 

Îmbunătăţirea calităţii trebuie să fie un proces care se 
desfăşoară în mod sistematic, la care participă întreaga organizație şi 
care se bazează pe un model constituit dintr-o succesiune de etape 
care sunt cunoscute şi înțelese de angajaţi care sunt implicaţi în toate 
activitățile în condiţiile în care cultura organizației este orientată spre 
managementul calității totale-TQM. Elementele principale ale 

managementului calității totale sunt susținute de anumite metode, 
tehnici, instrumente (a se vedea tabelul nr. 4.3). 


Clasificarea metodelor, tehnicilor şi instrumentelor 
aferente managementului calităţii totale 


Tabel 4.3 
Nr Element TQM Metode, tehnici, instrumente 
crt. 
1. | Viziunea şi planificarea | T1.Diagrama tip arbore 
calității T2. Analiza modurilor de 


defectare şi a efectelor acestora 
T3.Diagrama deciziilor 

2. | Designul produselor T4.Casa calităţii 

T5.Designul experimentelor 
T6.Revizuirea proiectelor 


3. | Controlul şi MI.Mentenaţa productivă totală 
îmbunătăţirea T7.Eşantionare 
proceselor T8.Diagrama cauză-efect 
T9.5 „de ce?” 
T10.Bilanţ 


T11. Evaluarea ideilor 
T12.Strauficare 

T14.Lista redusă 

T15 Compararea perechilor 
T16.Votarea ponderată 
T17.Diagrama procesului 
T18.Control statistic al 
proceselor 

T19.Diagrama de săgeți 
T20.Diagrama tip matrice 
Il.Liste de verificare (control) 
12.Grafice 

13.Histograme 

14.Diagrama Pareto 
15.Grafic GANTT 
16.Diagrama de corelaţie 
4. | Îmbunătăţirea M2. Just in Time 
sistemului calității M3. 3S şi 5S 
T21.Brainstorming 
T22.Diagrama afinităților 
T23.Diagrama de relații 


T24.Benchmarking 
5. | Managementul calității | T25.Audit la furnizori 
furnizorilor T26.Punctajul furnizorilor 
6. | Evaluarea T27. Auditul calității 
T28.Evaluarea performanțelor 
angajaților 


T 29.Evaluarea departamentală 
T30.Costurile calității 

7. | Participarea angajaților | T31.Sistemul de sugestii 
T32.Cercurile calității 
T33.Poka-Yoke 


8. | Educare şi instruire T34.Tabelul de bord 
T35.Instruire în echipă 

9. | Focalizare pe client T36. Întâlniri focusate 
T37.Studiu 


T38.Chestionare 
Sursa: V. Ciobanu — Cum îmbunătăţim calitatea.Ghid parcatic,Editura 
Economică, 2009, p.29-30 


Metode şi tehnici specifice strategiei îmbunătăţirii 
continue: 

Cercul lui Deming sau metoda PDCA (Plan, Do, Check, 
Act) include patru etape legate între ele care concură la 
îmbunătăţirea continuă a calității. Este un instrument util care 
permite stabilirea planului de acțiune în analiza cauzelor 
disfuncționalităților. 

Deming subliniază faptul că în activitatea de îmbunătățire a 
calității trebuie pornit de la ceea ce organizația poate face, dar nu 
suficient de bine şi abia apoi va trece la inovare şi nu invers. 

Dinamica PDCA într-o organizaţie presupune? ; 

1. Etapa I de pregătire, planificare în care se stabileşte ceea 
ce se va realiza şi care se derulează în trei faze: identificarea 
problemei , pregătirea care constă în cercetarea cauzelor cu ajutorul 
metodei Pareto sau diagramei Ishikawa sau metodei cei 5 de ce?, 
stabilirea soluțiilor şi planificarea activităților. 

2. Etapa a doua care constă în stabilirea unei îmbunătățiri 
de mici dimensiuni comparativ cu experiența deja existentă, dar 
respectând dispozițiile definite în prima etapă urmată de realizare şi 
implementare. 

3. Etapa a treia — controlul în cadrul căreia se studiază 
rezultatele obţinute şi dacă acestea corespund aşteptărilor; dacă nu 
corespund, se stabilesc cauzele. 

4. Etapa a patra - acţiune în cadrul căreia fie se adoptă 
schimbarea şi se generalizează experienţa, fie se abandonează ideea 
şi se continuă activitatea în condițiile iniţiale, fie se reia ciclul de 
identificare a schimbării. 

Este o metodă care oferă rezultate foarte bune cu condiția ca să 
se acorde atenţie deosebită primei etape şi este considerată ca 
principală manifestare a stilului de management orientat spre 
cunoaştere. 

Mentenanta productivă totală este o tehnică utilizată în 
cadrul strategiei îmbunătățirii continue pentru a creşte gradul de 
folosire şi durata de viaţă a utilajelor prin instruirea fiecărui lucrător 
cu privire la modul de funcționare şi de întreținere a utilajelor la care 
lucrează. 

Metoda celor ''3 S" şi ''5 S" poartă această denumire întrucât 
s-a pornit de la cuvintele japoneze care încep cu S şi care redau 


% Frederic Massot — La dynamique PDCA dans une entreprise în F Saverino-Diminuer la non-qualite en 
entreprise, AFNOR; 2010,p.35-39 

fundamentul pentru calitate şi productivitate în concepția japonezilor, 
respectiv : 

- SEIRI - îndepărtarea de la locul de muncă a tuturor 
elementelor inutile, adică a acelor care nu aduc valoare plătită de 
client; 

- SEITON - aranjarea locului de muncă pentru a crea condiții 
bune pentru a lucra bine la momentul potrivit; 

- SEISO - asigurarea curăţeniei întregului spațiu de lucru şi a 
tuturor obiectelor care se află în cadrul acestuia; 

- SEIKETSU - menţinerea unei ambianţe plăcute la locul de 
muncă întrucât nu există calitate în afara curăţenie; 

- SHITSUKE - disciplină în respectarea strictă a procedurilor. 

Brainstormingul sau „asaltul de idei” este o tehnică de 
creativitate elaborată de psihologul Alexander Osborn care serveşte 
la emiterea unui număr cât mai mare de idei privind modul de 
rezolvare a unei probleme, idei care combinate vor conduce la 
obținerea soluției optime privind îmbunătăţirea calităţii produselor 
sau proceselor. Aplicarea ei presupune constituirea unui grup care 
este moderat de o persoană abilitată în acest sens. Se formulează un 
anumit număr de idei care vor conduce la identificarea de soluții 
pentru problemele referitoare la îmbunătăţirea calității. Aceste idei 
sunt înregistrate, sunt ordonate şi evaluate în cadrul unei întâlniri 
viitoare. Înaintea selectării ideilor valoroase se procedează la 
combinarea, adaptarea, susținerea cu argumente de către membrii 
grupului. 

Sistemul de sugestii de îmbunătăţire a calităţii este o tehnică 
ce presupune implicarea directă a personalului organizației în actul 
de luare a deciziilor privitoare la îmbunătățirea calităţii prin 
stimularea acestuia de a formula sugestii referitoare la îmbunătățirea 
calității activităţii derulate de fiecare la locul său de muncă. Astfel, 
angajaţii pot formula sugestii pertinente care sunt înregistrate şi 
analizate de către manageri prin prisma impactului lor asupra 
demersului activității organizației în privința îmbunătățirii calității 
activității angajaților, a proceselor, a relațiilor funcționale, cu 

consecinţe remarcabile în privinţa rezultatelor economico-financiare 
ale organizaţiei pe termen lung. 

Pentru a aplica cu succes această tehnică este important ca 
managerii aflați pe diferitele trepte ale managementului organizaţiei 
să încurajeze personalul să formuleze sugestii pertinente, să 
informeze angajaţii în legătură cu domeniile unde se impune 
formularea de sugestii, să formuleze răspunsuri pozitive şi să 
implementeze sugestiile. 

Cercurile calităţii reprezintă o tehnică de dezvoltare a 
resursei umane, de rezolvare a unor probleme, expresia 
managementului participativ care se aplică pentru: 

- a îmbunătăţi calitatea activităţii organizaţiei; 

- a contribui la ameliorarea calității muncii prin implicare 
emoțională; 

- a stimula dezvoltarea personală a angajaţilor prin dobândirea 
unor noi abilități la locul de muncă; 

- a stimula dezvoltarea spiritului de echipă şi a 
managementului participativ, a crea un climat de muncă favorabil 
care să conducă la un nivel înalt al motivației. 

Succesul aplicării acestei tehnici este asigurat dacă există un 
suport adecvat din partea managementului şi implicare profesionistă 
din partea angajaților care se bazează pe o cunoaştere şi înțelegere 
corectă şi completă a obiectivelor organizației, pe o formare continuă 
şi motivare adecvată a acestora, pe folosirea membrilor cercurilor de 
calitate a unor tehnici de investigare adecvate ca brainstormingul, 
analiza Pareto,diagrama cauză-efect, metoda Poka-Yoke. 

Poka-Yoke (denumirea vine de la cuvintele japoneze „poka ” — 
erori neintenționate şi „yokeru ” — a evita) este o tehnică ce se referă 
la prevenirea apariţiei unor erori accidentale sau la detectarea erorilor 
prin crearea unor dispozitive sau a unor caracteristici ale produselor 
care să elimine orice posibilitate de a comite o eroare neintenţionată. 

Conceptul japonez Poka Yoke (lonescu,1997,p.118) aparținând 
lui S. Shingo, a fost preluat în Kaizen cu semnificaţia „să fie mai 
greu să faci un produs defect decât unul de calitate”, ceea ce 

presupune că sunt necesare măsuri care să asigure acest lucru, deci 
stăpânirea atentă a calității. 

Prin această tehnică se urmăreşte: 

- îmbunătățirea proceselor de lucru; 

- prevenirea realizării de erori; 

- detectarea în timp real a anormalităţilor ; 
stoparea imediată a proceselor pentru a nu genera mai multe 


defecte; 

- îndepărtarea cauzei inițiale generatoare de defecte, înainte 
de reluarea activităţii productive; 

- obținerea satisfacției în procesul de muncă şi creşterea 
performanţelor anhajaţilor. 

În cazul serviciilor, deoarece nu se poate aplica principiul 
„reprelucrării”, calitatea depinde esențial de identificarea şi utilizarea 
de elemente de tip Poka Yoke. Astfel de elemente includ definirea de 
fluxuri de proces şi stabilirea de puncte de control şi decizie, 
utilizarea de metode de management al timpului şi de analiză — 
pentru eliminarea prejudecăţilor în procesul de luare a deciziilor, 
utilizarea de liste de control, agende şi alte instrumente de verificare. 

Aplicarea acestei tehnici presupune identificarea problemei, 
descrierea activităţii şi a anormalităţilor care au produs defectul, 
identificarea cauzei cheie care a produs defectul, stabilirea soluțiilor 
de prevenire a problemei. Pentru a se ajunge la identificarea cauzei 
cheie care a produs efectul negativ se aplică tehnica ”5 de ce” care 
constă în reluarea problemei de analizat de la capăt (rezultatul 
negativ) şi din aproape în aproape, prin interogarea responsabililor 
abilitați se ajunge la identificarea cauzei care a condus la apariția 
problemei. 

Metoda celor 5 M ( men - oamenii, salariaţii, methods - 
metodele folosite,materials - materialele utilizate, machines -maşini, 
measurements — măsurători) aparține lui Kaoru Ishikawa, inginer 
chimist japonez şi unul din teoreticienii gestiunii calității şi constă 
într-o reprezentare grafică şi logică a combinațiilor de evenimente 
care se succed până la identificarea unui eveniment nedorit. Această 

diagramă poate fi folosită în cadrul şedinţelor de brainstorming 
pentru a evidenția toate cauzele ce pot influenţa o anumită problemă 
şi pentru a stabili un plan de acțiune în vederea eliminării acelei 
probleme. Americanii grupează cauzele în patru categorii, deci 
folosesc 4 M (men, materials, methods „machines) şi apoi clasează 
toate cauzele pe categorii. Este cunoscut faptul că, în ultima 
perioadă, a fost luată în considerare o nouă categorie de cauze, un al 
şaselea M: Milieu — mediu. 

Metoda QQOQCCP permite colectarea totală şi riguroasă a 
datelor adoptând un demers de analiză critică constructivă bazată pe 
chestionare sistematică pornind de la remarca formulată de F 
Saverino - o problemă bine pusă este o problemă pe jumătate 
rezolvată. 

Exemplu de tablou QQOQCCP 
Tabel 4.4. 


Intrebări Da | Nu | Remarci 
Q Quoi ? (ce ?) 

maşini 

mentenanta 

piese 

proceduri 

produse 

altele 

Q Qui ? (cine ?) este responsabil 

furnizorii 

personalul 

O Ou ? (unde) locul 

Se indică locul 

Q Quand ? (când ?) data, periodicitate, durată 
ce zi 

ce oră 

C Comment ? (cum) procedură, acţiune 
materiale, 

transport 


190 


C Combien ? (câţi) cuantificare 
greşeli, 

de câte ori s-au tratat aceste erori ? 
P Pourquoi ? (de ce ?)- justificare 
cauze 

Sursa: F. Saverino — Diminuer la non-qualiteen entreprise, AFNOR, 2010, p.47 


Cei 5 de ce? este un instrument de analiză care permite 
cercetarea cauzei profunde a unei situaţii care pune probleme şi 
identificarea unui simptom al unei probleme care poate deveni reală 
inventată de Toyota Company. Constă în formularea întrebării de ce 
de mai multe ori pentru a însuma cauzele totale şi pentru a vizualiza 
sub formă arborescentă diferitele niveluri ale problemei pentru a 
acționa eficient în vederea soluționării acesteia. Cauzele aparente ale 
unei probleme vor duce la o altă intrebare, fiecare răspuns identificat 
devine o nouă problemă de cercetat şi aşa mai departe. E necesar a 
formula întrebarea de ce ? de minimum 5 ori. Uneori sunt suficiente 
numai 3 întrebări pentru a găsi cauza unei probleme majore. Edward 
Hodnett spunea: "Dacă nu pui întrebările corecte, nu vei primi 
răspunsurile corecte. O intrebare pusă la modul corect de multe ori 
indică răspunsul său bun. A pune intrebări este abecedarul 
diagnozei. Numai o minte iscoditoare rezolvă problemele. " 

Această tehnică presupune parcurgerea următorilor paşi: 

1. Se formulează problema specifică in scris pentru că acest 
lucru facilitează descrierea completă şi sprijinirea echipei în procesul 
de concentare asupra aceleiaşi probleme. 

2. Se formulează întrebarea De ce apare problema respectivă? 
şi se scrie răspunsul sub problemă. 

3. Dacă răspunsul formulat nu duce la identificarea cauzei 
primare a problemei, atunci se mai formulează o dată "de ce?" şi se 
scrie din nou răspunsul. 

4. Se continuă aşa până când se ajunge la cauza originală a 
problemei în 5 paşi , mai mulți sau mai puțini. 

În continuare sunt prezentate câteva exemple pentru utilizarea 
metodei: 

Exemplu: Clienţii sunt nemulțumiți fiindcă le trimitem 
produse care nu corespund specificaţiilor lor. ° 

1. De ce le trimitem produse neadecvate clienţilor? 

Fiindcă sectorul de producție a realizat produse cu o 
specificaţie diferită de cea pe care au convenit-o cei din sectorul de 
vânzări cu clienţii. 

2. De ce producţia realizează produse cu o specificaţie diferită 
de cea a celor de la vânzare? 

Fiindcă cei de la vânzări discută direct cu şeful de producție 
când să inceapă fabricaţia. A apărut o eroare atunci când au fost 
comunicate sau scrise specificațiile. 

3. De ce cei de la vânzări il cheamă direct pe şeful de 
producţie şi nu se respectă procedurile stabilite in cadrul firmei? 

Fiindcă formularul de incepere a fabricaţiei necesită aprobarea 
directorului de vânzări inainte ca să inceapă producția şi asta 
frânează procesul sau il opreşte când directorul nu e in birou. 

4. De ce formularul conţine şi aprobarea de către directorul de 
vânzări? 

Fiindcă directorul de vânzări trebuie să fie mereu informat 
asupra vânzărilor pentru a putea să le discute cu directorul general. 

In acest caz a fost nevoie numai de 4 De ce? pentru a constata 
că o semnătură fără valoare adăugată contribuie la perturbarea 
procesului. 


Exemplu : Managerul de vânzări nu a cercetat cauzele care 
produc scăderea vânzărilor şi a incercat să vină direct cu soluții, 
presupunând că pregătirea sau motivația angajaților sunt 
problemele. Soluțiile găsite de el s-au dovedit a fi irelevante. 


Aplicând tehnica celor 5 “de ce?” se poate ajunge foarte rapid 
la identificarea cauzei oricărei probleme. Astfel, se ia problema de la 
capăt (rezultatul negativ) şi se întreabă persoana responsabilă de ce s- 


” Revista Kapa .ro. nr. 219/2006 

a intâmplat acel lucru? Răspunsul său va conduce la un alt 
responsabil şi din aproape în aproape se ajunge la cauza problemei. 


Exemplu: 
1. De ce clientul nostru este nemulțumit? 
Deoarece nu i-am livrat comanda la timp. 


2. De ce nu i-am livrat comanda la timp? 
Deoarece transportul a durat mai mult decât am previzionat. 


3. De ce a durat transportul mai mult decat am previzionat? 
Deoarece am ales un traseu pe care se executau lucrări de 
reparație a carosabilului. 


4. De ce aţi ales acel traseu? 
Deoarece era cel mai scurt, nu am fost informaţi că se vor 
executa acele lucrări de reparaţie. 


5. De ce nu aţi fost informaţi despre acele lucrări? 

Deoarece nu am avut de unde să ne informăm. Ar trebui să 
facem un abonament la un site care oferă informaţii actualizate 
despre starea drumurilor, pentru a evita acest tip de probleme 
pe viitor. 


În continuare sunt prezentate câteva aspecte, incidente care 
trebuie evitate în procesul de implementare a managementului 
calităţii şi câteva trucuri’: 

> neînţelegerea conceptului “ cum funcționează”; 

> neaplicarea unor proceduri în mod sistematic; 

> analiza fără profunzime sau cu tehnici incorecte; 

> încercarea de a rezolva problema identificată cu o soluţie de 
slabă calitate; 


1 Jean Marie Wilkin, Arcelor Mittal, juin 2008 - Les 5 pourquoi, în F. Saverino Diminuer la non- 
qualiteen entreprise, AFNOR, 2010, p 50 

> legături ilogice între cauză şi efect; 
> aurmări efectul şi nu cauza. 


Trucuri : 
e în formularea întrebării de ce ? este bine de utilizat sintagma 
« este cauzată de ...... » sau « este provocată de ..... »; 


e neutilizarea cuvintelor «rău» sau «bun» în formularea 
răspunsului la un De ce ?; 

e dacă analiza nu este arborescentă înseamnă că s-a omis un 
aspect important referitor la relația cauză-efect, iar obiectivul nu va fi 
atins; 

e nu luați hotărâri de valoare fără o interpretare corectă . 

Mini-auditul intern este un instrument care conduce la 
îmbunătăţirea continuă a calităţii, la eliminarea disfuncționalităților 
pentru că permite realizarea rapidă a unor analize de situaţii prin 
controlul efectuat în diferite puncte ale circuitului activității 
organizaţiei de către şeful de serviciu, de manager. Aspectele 
negative identificate trebuie făcute cunoscute întregului personal 
pentru a nu mai fi repetate şi nu trebuie uitat faptul că investiția în 
ameliorarea competenţelor personalului reprezintă prima bogăţie a 
întreprinderii. 

4.3.Model de îmbunătăţire a calităţii 


În continuare este propus un demers în opt etape pentru 
îmbunătăţirea calității care se bazează pe modelul de îmbunătăţire a 
calității conceput în spiritul ciclului Deming PDCA (planifică- 
execută-verifică-acţionează).(V. Ciobanu, 2009, p.49-56) 


Matricea utilizării metodelor, tehnicilor şi instrumentelor 
în cadrul modelului de îmbunătăţire a calităţii 
Tabel 4.5. 


ETAPĂ 


FAZĂ 


Generator de idei 
Atingerea 
acordului 
Definirea 
procesului 
Colectarea datelor 
Cauza-efect 
Analiza şi 
monitorizarea 
datelor 
Instrumente de 
planificare 
benchmarking 


Selectarea 
oportunității de 
îmbunătățire 
Analiza 1 1 2 2 1 1 1 
situației 
existente 
Identificarea 
cauzelor 2 2 2 2 |2 2 2 
principale 
Selectarea şi 
planificarea 2 2 2 1 1 2 2 
soluțiilor 
Implementarea 
soluției pilot 1 1 2 2 


N 


2 1 


= 
= 
= 
= 


Panifică 


Execută 

sa | Monitorizarea 

42 | rezultatelor şi 1 2 2 1 

a evaluarea 

> | soluţiei 

œ | Standardizare 1 2 2 2 

o 

< | Reciclare 2 2 1 1 1 1 
l- utilizate frecvent 2 - utilizate foarte frecvent 


Sursa: V. Ciobanu — Cum îmbunătăţim calitatea. Ghid practic. Editura 
Economică, 2009, p.59 


Etapa 1. Selectarea oportunităţilor de îmbunătățire în scopul 
de a crea valoare pentru client. Se pornește de la selectarea ideilor de 
proiecte importante care pot contribui la creşterea valorii pentru 
client ca o garanție a creşterii valorii pentru organizație. Ideile de 
îmbunătățire au ca sursă principală cunoaşterea şi înțelegerea 
nevoilor clienților interni şi externi. Acestea trebuie ulterior 
transpuse în scopuri şi obiective care vor antrena întreaga 
organizație. Informațiile se pot obține prin folosirea unei game 
variate de metode, tehnici şi instrumente cum ar fi: interviuri, 
chestionare de cuantificare a satisfacției clienților, grupuri focusate, 
evaluări interne/externe. Etapa aceasta se încheie cu stabilirea echipei 
de îmbunătățire. 

Etapa 2. Analiza situației existente prin considerarea 
procesului care va fi supus îmbunătățirii, a participanților la proces 
(clienți, furnizori) şi a performanţelor care se aşteaptă a se obține şi 
care definesc de fapt aşteptările clienților şi specificaţiile furnizorilor. 
În această etapă sunt foarte importante tehnicile referitoare la 
generarea de idei, obţinerea acordului echipei întrucât ele facilitează 
stabilirea acelor factori de succes prin care organizaţia se deosebeşte 
de competitorii săi. 

Etapa 3. Identificarea cauzelor principale în scopul eliminării 
lor. Această etapă se bazează pe analiza relației cauză-efect, analiza 
cauzelor principale şi confirmarea oportunității modificării. 

Etapa 4. Selectarea şi planificarea soluţiilor de îmbunătăţire 
a proceselor pe baza analizei efectuate în etapa precedentă. Astfel, se 
procedează la analiza şi selectarea soluţiilor potenţiale de 
îmbunătăţire a calității urmate de dezvoltarea planului de 
implementare cu nivelul ridicat de detaliere. În cuprinsul planului 
sunt stabilite obiective, resursele alocate şi responsabilitățile, 
sistemul de măsurători şi descrierea metodelor, tehnicilor şi 
instrumentelor care vor fi folosite, demersul şi strategia de 
implementare. 

Etapa 5. Implemetarea soluţiei pilot este etapa în care se 
testează soluţia propusă pentru a se stabili în ce măsură aceasta va 
asigura obţinerea performanţelor dorite. În acest demers, ca metode, 
tehnici şi instrumente se folosesc colectarea datelor, verificarea 
legăturilor cauzale, analiza şi monitorizarea datelor , planificarea. 

Etapa 6. Monitorizarea rezultatelor şi evaluarea soluțiilor în 
scopul stabilirii măsurii în care au avut loc schimbările dorite şi dacă 
a fost eliminată problema principală. 

Etapa 7. Standardizarea presupune implementarea soluţiilor 
pilot în activităţi similare la nivelul organizaţiei. Se vor avea în 
vedere numai acele schimbări care au avut soluţii ce s-au dovedit a fi 
eficiente. Această etapă se încheie cu un anumit număr de 
instrucțiuni care vor contribui la sinergia îmbunătăţirilor. 

Etapa 8. Reciclarea — reluarea etapei întâi în următorul ciclu 
de îmbunătățire a calităţii pentru a se asigura că organizația este 
capabilă să implementeze managementul îmbunătăţirii continue. 

Generarea de idei şi prelucrarea ideilor este metoda prin 
care se construieşte succesul planificării procesului de îmbunătățire a 
calității în cadrul organizaţiei. În acest sens, se folosesc diferite 
tehnici de creativitate: brainstormingul, sistemul de sugestii, cercurile 
calității, Poka-Yoke. 

Atingerea acordului este metoda prin care se stabileşte în ce 
măsură membrii grupului care urmăresc să obțină îmbunătăţirea 
calității sunt de acord cu decizia adoptată prin analiza variantelor 
rezultate din etapa l-generarea de idei. Atingerea acordului în 

domeniul calității este un proces de durată şi este susținut de câteva 
tehnici care se aplică în grup : 

e diagrama afinităţilor; 

e lista redusă care constă în ordonarea până la un nivel 
acceptabil şi evaluarea ideilor rezultate ca urmare a aplicării 
tehnicilor de creativitate; se rețin ideile care au fost acceptate de toți 
membrii grupului prin vot; 

e bilanțul evidenţiază punctele slabe şi cele forte ale ideilor, 
alternativelor generate de membrii grupului; 

e evaluarea ideilor prin compararea alternativelor folosind 
aceleaşi criterii pentru a se ajunge la un consens prin valorificarea 
alternativelor/ideilor cu ajutorul criteriilor ponderate; 

e stratificarea este o tehnică ce constă în gruparea 
datelor/informaţiilor cu caracteristici asemănătoare folosind criterii 
multiple; are principii asemănătoare cu diagrama afinităților şi lista 
redusă; 

e compararea perechilor este o tehnică prin care se urmăreşte 
simplificarea procesului de ierarhizare a soluţiilor de rezolvare a 
problemelor/oportunităților de îmbunătăţire; 

e votarea ponderată este o tehnică prin care se urmăreşte 
alegerea alternativelor prin votul echipei care este rezultat prin 
ponderarea punctajului oferit fiecărui criteriu stabilit. 

Definirea procesului supus îmbunătăţirii prin stabilirea 
caracteristicilor şi performanţelor acestuia cu ajutorul tehnicilor : 

e Diagrama de proces este o reprezentare grafică a etapelor 
unui proces (informaţii, angajaţi, materii prime folosite în cadrul 
procesului) şi include următoarele elemente: activitatea, documentele 
şi produsele de intrare şi ieşire, responsabilităţile şi relaţiile între 
client şi furnizor, timpul alocat, costurile şi valoarea adăugată, 
aşteptările clienților care reprezintă oportunități de îmbunătăţire. 

Prin construirea acestei diagrame se realizează o fotografiere 
exactă a procesului cu posibilitatea monitorizării şi identificării 
eventualelor sincope ce pot apărea în derularea acestuia şi stabilirea 
măsurilor de îmbunătăţire.Pornind de la diagrama de proces se poate 

construi diagrama dezvoltată care evidențiază interacțiunile între 
client-furnizor,  responsabilitățile, cauzele care pot determina 
intârzâieri, insatisfacția clientului, etc. 

e Diagrama tip arbore sau diagrama sistematică pune în 
evidență relațiile dintre obiectivele de realizat şi mijloacele necesare 
pentru atingerea lor, precum şi evaluarea metodelor şi a măsurilor de 
rezolvare a unei probleme. Fiecare obiectiv este îndeplinit cu ajutorul 
anumitor acţiuni care la rândul lor sunt susţinute de alte acțiuni. În 
acest fel se creează o schemă tip arbore, fiecare acțiune constituindu- 
se într-o ramură. 

e Evaluarea departamentală are ca obiectiv îmbunătăţirea 
colaborării interdepartamentale pornind de la ideea că fiecare 
componentă structurală a organizației este concomitent client intern 
şi furnizor intern. Fiecare departament sau fiecare angajat este privit 
ca o zală a unui lanț de activităţi, iar orice greşeală apărută într-una 
din verigile lanţului poate avea ca efect un impact negativ asupra 
întregului proces sau asupra rezultatelor acestuia. 

Colectarea datelor este metoda prin care se obţin informaţiile 
care vor permite selectarea oportunităţilor de îmbunătățire a calității. 
În acest sens, se folosesc următoarele instrumente : 

e Evaluarea performanțelor angajaților. 

e Întocmirea fişelor pentru înregistrarea datelor referitoare 
la calitate sau fişe de verificare cu scopul de a controla calitatea 
produselor, a condițiilor de lucru, a evoluţiei producției, pentru 
analiza şi prevenirea problemelor care se pot produce. 

e Auditul furnizorilor în scopul stabilirii capacității 
furnizorului de a satisface cerințele clientului în raport cu standardele 
de referință şi cu cerințele impuse de client prin contract. Aplicarea 
aceastei tehnici are drept consecință îmbunătățirea relației client- 
furnizor, îmbunătățirea calității produselor/serviciilor prin creşterea 
nivelului calității imputurilor provenite de la furnizori. Procedura de 
realizare a unei evaluări la furnizori este asemănătoare cu efectuarea 
auditului extern. 

e Auditul este o activitate care are ca scop evaluarea 
conformităţii proceselor şi rezultatelor acestora în raport cu un 
anumit standard sau alt document normativ, a conformităţii unor 
elemente ale sistemului calității sau a sistemului în ansamblu precum 
şi evaluarea eficacităţii sistemului calității organizației privind 
realizarea obiectivelor stabilite. Urmarea examinării calității 
produselor/serviciilor, a proceselor sau a sistemului calității este 
identificarea punctelor slabe şi inițierea de măsuri corective care să 
conducă la îmbunătăţirea proceselor şi a rezultatelor acestor procese 
derulate de organizație. 

e Întâlnirea focalizată este o tehnică desfăşurată cu ajutorul 
unui eşantion reprezentativ pentru populaţia consumatorilor efectivi 
şi care constă în culegerea şi analizarea informaţiilor primite de la 
consumatori în legătură cu aşteptările lor şi cu satisfacția obținută de 
aceştia ca urmare a achiziţionării şi consumului produselor/serviciilor 
oferite de organizație în scopul îmbunătățirii calității 
produselor/serviciilor, a proceselor care facilitează obţinerea 
rezultatelor. Opiniile critice ale consumatorilor constituie, de cele 
mai multe ori, mai ales în domeniul serviciilor, sursa principală de 
îmbunăţire a calității. 

e Eşantionarea este o tehnică de control şi îmbunătăţire a 
proceselor care constă în examinarea, evaluarea calității unei părți 
reprezentative din lotul de produse şi luarea deciziilor 
corespunzătoare referitoare la acceptare, respingere, remediere, 
reclasare sau resortare. Este deosebit de important modul de alcătuire 
a eşantionului şi reprezentativitatea acestuia astfel încât să reflecte 
cât mai fidel calitatea întregului analizat. În acest sens, se porneşte de 
la rezultatele auditului calităţii, de la punctajul furnizorilor, se 
folosesc informaţiile oferite de diagrama Pareto. 

e Studiul bazat pe folosirea chestionarului ca instrument de 
culegere a datelor este tehnica de îmbunătăţire a relației cu clienţii 
din domeniul cercetării aplicative şi constă în colectarea unui volum 
de informaţii care se referă la derularea şi rezultatele interacțiunii 

organizație-client din perspectiva transformării acestora în clienți 
fideli. 

e Stabilirea cauzelor şi efectelor este metoda prin care se 
identifică aspectele negative, problemele apărute în cadrul 
sistemului, proceselor derulate în organizaţie în scopul stabilirii 
acțiunilor corective menite a conduce la îmbunătăţirea calității. În 
acest sens se pot folosi următoarele tehnici : 

e Diagrama cauză-efect sau diagrama lui Ishikawa sau 
diagrama « schelet de peşte » cu cele două părți, respectiv o parte a 
cauzelor şi o parte a efectelor definite prin caracteristici de calitate 
sau activităţi legate de cercurile calităţii. 

Cauzele sau problemele pot fi de natură diferită pornind de la 
categoriile de resurse folosite în procesul de producție/servucţie, 
modalitatea de gestionare a acestora, influenţele factorilor externi, 
etc. Cauzele evidenţiate sunt clasate pe categorii şi analizate pentru a 
se stabili măsurile corective, graficul de implementare şi de control. 

Această diagramă poate fi folosită pentru identificarea cauzelor 
nerealizării calității în conformitate cu un referenţial, cauzelor 
creşterii numărului de reclamaţii formulate de clienți, etc. Poate fi 
folosită şi ca o etapă preliminară pentru întocmirea diagramei Pareto. 
Este eficientă folosirea acestei diagrame atunci când se stabileşte 
clar efectul. Cauzele se pot determina cu ajutorul regulii celor 6 M 
(muncitori, materii prime, maşini, metode, măsurare, mediu). 

e Tehnica 5 de ce ? este considerată ca o extensie a tehnicii 
cauză-efect ce are ca finalitate caracterizarea relaţiei cauză-efect, 
descompunerea problemelor complexe , stabilirea cauzelor principale 
care necesită noi informaţii. 

e Diagrama de relaţii este o tehnică ce are ca scop 
identificarea problemelor importante şi a cauzelor acestora dintr-o 
perspectivă mai amplă. Pentru a se obţine rezultate concludente ea 
trebuie corelată cu brainstormingul, tehnica celor 5 de ce ?, diagrama 
afinităților. 

e Diagrama tip matrice este o tehnică ce permite analiza 
relației dintre două sau mai multe variabile de tip cauză-efect. În 

practică se folosesc mai multe tipuri de matrice în raport de 
multitudinea elementelor luate în considerare (matricea tip X, tip Y, 
tip T, tip L, tip acoperiş). 

Etape necesare în construirea unei diagrame tip matrice(V 
Ciobanu, 2009,p.103-104) : 

= crearea unui format de matrice cu ajutorul unui tabel (tabel 
4.6); 


Caracterizarea diferitelor formate ale diagramei tip matrice 


Tabel 4.6 
Format | Număr de Număr de Număr de relaţii 
variabile | relaţii directe indirecte 
X 4 4 2 
Y 3 3 0 
T 3 1 1 
L 2 1 0 
C 3 3 simultan 0 
Acoperiş 1 - - 


= se definesc variabilele şi criteriile acestora pe fiecare axă, 
plecând de la diagrama-arbore, diagrama afinităților sau 
brainstorming; 

= se definesc relațiile dintre variabile şi criteriile acestora de 
pe coloane şi linii cu ajutorul unor simboluri grafice care indică o 
relație mai puternică sau mai slabă între variabilele/elementele 
respective; dacă variabila şi criteriul nu au o relație între ele, 
intersecția rămâne nemarcată; 


202 


Simbolurile folosite pentru construirea diagramei tip matrice 


Tabel 4.7 
Simbol | Valoare |  Relaţie | Intensitate | Responsabilitate 
simbol relaţie 
! 10 Puternică | Puternică Primară 
O Normală Medie Secundară 
A 1 Probabilă Slabă Informativă/ 
consultanță 


Sursa - Swanson, R.C. Quality Improvement Handbook, Kogan Page, 
UK, 1995 in V. Ciobanu, Op. cit., p. 104 


= convertirea simbolurilor în valori nominale conform 
tabelului de mai sus şi determinarea punctajului de linie, ținând 
seama de ponderile şi valorile stabilite prin simbolurile grafice 
utilizate; 

= reverificarea relațiilor şi simbolurilor; 

= formularea concluziilor în funcție de rezultatele obţinute. 

Analiza şi monitorizarea datelor are ca scop colectarea, 
interpretarea şi monitorizarea datelor în scopul îmbunătățirii calității 
produselor, proceselor, sistemului calității. Ca instrumente utilizate 
pot fi precizate următoarele: 

e graficele liniare, de bare, de sectoare, etc.; 

e histograme sau diagrama de distribuţie a frecvențelor care 
se construiesc cu ajutorul altor tehnici din cadrul managementului 
focalizate, studiu, control statistic al proceselor, auditul calităţii, 
punctajul furnizorilor; 

e diagrama Pareto este o tehnică ce permite identificarea 
cauzelor principale, clasificarea acestora pe categorii, fundamentarea 
oportunităţilor şi a soluțiilor de îmbunătăţire; 

e diagrama de corelaţie care evidențiază relaţiile dintre două 
categorii de date, tipul de corelaţie existent între categoriile 
respective de date şi cât de puternică este corelația; 

e costurile referitoare la calitate reprezintă o tehnică ce 
trebuie abordată cu atenţie întrucât costurile acesteia trebuie integrate 
în sistemul de evaluare a eficienţei sistemului de management; în 
general, se consideră că de fapt calitatea nu costă, dar costurile 
referitoare la calitate pot fi folosite de organizații ca instrument de 
optimizare a proceselor şi activităților strategice pentru calitate; 

e punctajul furnizorilor este o tehnică ce are ca scop 
selectarea furnizorilor pe baza unor criterii riguroase care se referă la 
nivelul calității, preţ, timp de livrare, servicii postvânzare şi 
îmbunătăţirea relaţiei cu aceştia; fiecărui criteriu de selecție i se 
atribuie o pondere în raport de importanță, apoi se consideră fiecare 
furnizor prin prisma criteriilor urmărite şi se obține o notă ca o medie 
ponderată a notelor acordate fiecărui criteriu care se ponderează cu 
importanţa criteriului; aceste informații sunt evidențiate într-un tabel 
care redă punctajul obţinut de fiecare furnizor ca urmare a evaluării 
pe baza criteriilor stabilite; din tabel se extrag apoi furnizorii rezultați 
ca fiind acceptaţi; 

e tabelul de bord cuprinde toate informațiile referitoare la 
proiectele de îmbunătăţire a calităţii, respectiv oportunitatea de 
îmbunătăţire, modul în care s-a abordat problema, personalul 
implicat, tehnicile şi instrumentele analitice folosite, constatările, 
recomandările, rezultatele şi monitorizarea lor. 

Planificarea este o activitate importantă a managementului 
îmbunătăţirii calității întrucât se referă la ansamblul activităților care 
vor conduce la atingerea obiectivelor legate de îmbunătăţirea 
calității, ansamblul resurselor şi al mijloacelor folosite în acest scop. 
Printre instrumentele de planificare se numără : 

e diagrama PERT care facilitează stabilirea celui mai scurt 
traseu de la începutul până la finalul activităţilor cu menţionarea 
perioadei de inceput şi de sfârşit a fiecărei etape, a timpilor necesari 
pentru fiecare etapă; această tehnică trebuie coroborată cu alte tehnici 

de tipul diagrama cauză-efect, diagrama procesului, diagrama 
afinităților; 

e diagrama deciziilor sau arborele de decizii se aplică pentru 
simularea desfăşurării activităţilor necesitate de îmbunătățirea 
planului calității şi pentru stabilirea măsurilor ce trebuie luate pentru 
evitarea situațiilor nedorite; 

e analiza modurilor de defectare şi a efectelor acestora se 
aplică în etapa de proiectare a unui produs sau a unui proces şi constă 
în analiza defectărilor potențiale în scopul planificării măsurilor 
necesare pentru prevenirea apariţiei lor prin prisma probabilității 
defectărilor, a probabilității detectării defectelor şi a importanţei 
defectărilor; 

e casa calităţii este o tehnică folosită pentru a considera în 
planificarea produsului cerinţele clienților atât cele implicite cât şi 
cele explicite; se porneşte de la determinarea cerinţelor clienților şi a 
ponderii lor în raport de importanță, se continuă cu stabilirea 
caracteristicilor de calitate de către echipa ce se ocupă de 
managementul calității, se compară produsul planificat cu cele oferite 
de concurență atât din perspectiva clientului cât şi din cea a 
concurenței şi se stabilesc valorile caracteristicilor de calitate care 
trebuie obținute evaluându-se şi gradul de dificultate a realizării lor; 

e planificarea experimentelor 

Benchmarking este o metodă care constă în compararea 
produselor, proceselor, performanţelor cu cele ale liderilor 
recunoscuţi în domneniu pe o anumită piață. Se determină cu 
obiectivitate unde se situează organizaţia în raport cu concurența şi 
pentru a stimula organizaţia să acţioneze pentru identificarea 
oportunităţilor de îmbunătățire a calităţii şi stabilirea priorităților 
pentru obținerea avantajului competitiv strategic. Dificultatea acestei 
metode constă în accesul limitat al organizațiilor la informaţiile 
referitoare la organizațiile lider. 

În lucrarea „Diminuer la non-qualite en entreprise”, Fernard 
Saverino (2010) subliniază faptul că există două tipuri de 
disfuncționalităţi care conduc la noncalitate şi care sunt legate de 

eroarea umană şi cea provocată de fiabilitatea maşinilor, numai că 
eşecul uman are influenţe nefavorabile mai puternice asupra bunului 
mers al activităţii organizaţiei. 

Disfuncționalitățile produse de factorul uman sunt determinate 
de lipsa competenţelor acestuia, de pasivitate, lipsa atenției, 
neaplicarea corectă a procedurilor, lacune în programul de formare a 
angajaților, lipsa  motivației. Acestea pot fi reglate prin 
implementarea unui program de formare continuă, prin schimbarea 
comportamentului la locul de muncă urmare a implementării unor 
proceduri ce impun rigoare, autocontrol, autoformare. 

Managerului îi revin sarcini majore legate de folosirea celor 
mai bune instrumente pentru eliminarea disfuncționalităților pentru 
că reuşita se obţine prin rigoare, organizare şi comunicare. În acest 
sens, are misiunea de a stabili obiective realizabile pentru organizaţie 
prin capacitarea întregului personal însoțită de delegare de 
competenţe, comunicare, control şi motivare. Managementul 
participativ oferă personalului posibilitatea de a participa la procesul 
de luare a deciziilor legate de definirea şi atingerea obiectivelor care 
vizează eliminarea disfuncționalităţilor din cadrul organizaţiei. 

Implementarea cu succes a managementului participativ se 
poate realiza parcurgând următoarele etape (Saverino, 2010, p.67): 

1. Etapa de constituire a grupului de lucru care să se ocupe de 
stabilirea demersului pentru îmbunătăţirea calităţii. 

2. Etapa de identificare şi cuantificare a disfuncţionalităților 
care pot reprezenta pentru organizație sursa cea mai importantă de 
îmbunătăţire a calității. Se are în vedere stabilirea costurilor totale ale 
noncalității, clasarea lor pe categorii şi aplicarea de metode de 
identificare a disfuncționalităților sporadice şi a celor cronice. Este 
util a identifica şi responsabilitatea persoanelor care constituie 
originea sincopelor şi a explica acestora că scopul nu este acela de a 
monitoriza personalul, ci de a găsi experiențe pozitive pentru a 
promova metode de lucru eficiente care conduc la diminuarea 
noncalității şi la dezvoltarea competenţelor lor. 

3. Etapa de analiză a costurilor pentru a identifica motivele 
apariţiei disfuncționalităților,a noncalităţii. 

Cunoştinţele, competențele, capacitatea de a fi ascultat, de a 
discuta şi a acționa, transferul de competențe sunt aspecte importante 
referitoare al personalul organizației care pot atenua carenţele în 
domeniul calității. 

4. Etapa de planificare a acţiunilor, a mijloacelor şi a 
modalităților de îmbunătăţire a calităţii. Se porneşte de la 
identificarea şi clasarea disfuncționalităților cu ajutorul diagramei 
Pareto. Pentru fiecare disfuncționalitate se aplică procesul de 
măsurare folosind metoda 5M sau 5 de ce ?, apoi se continuă cu o 
analiză comparativă a disfuncționalităților aferente echipelor de lucru 
comparabile realizată într-o manieră pozitivă pentru a putea stabili 
ulterior acțiuni preventive şi corective. Se planifică acțiuni 
preventive care au rolul de a elimina cauzele unei neconformități 
potențiale sau ale unei situaţii potențiale nedorite şi acțiuni corective 
care au rolul de a elimina cauzele unei neconformități sau unei 
situații nedorite identificată, produsă.  Comparaţia sau 
benchmarkingul trebuie să aibă ca finalitate stimularea personalului 
şi accentuarea diminuării noncalității. 

5. Etapa de stabilire a obiectivelor SMART, adică a 
obiectivelor care vizează rezultate concrete care permit monitorizarea 
progresului atingerii lor, realizabile de către organizație şi de către 
echipa responsabilă de realizare a lor luându-se în calcul resursele 
existente, capacitatea organizației, timpul disponibil necesar şi care 
să aibă impact asupra bunului mers al organizației. 

6. Stabilirea acțiunilor care vor conduce la atingerea 
obiectivelor fixate şi îmbunătățirea continuă a activității. 
Motivarea personalului reprezintă în cele mai multe cazuri 
modalitatea eficientă de menţinere sau de ameliorare a rezultatelor, 
un factor important care concură la obținerea competitivităţii şi 
rentabilității organizației. Motivarea se reflectă în intensitatea 
angajamentului persoanei în atingerea obiectivelor organizației, în 
capacitatea de a îmbunătăți activitatea la locul de muncă, în 

performanță în muncă,posibilitatea de a evolua în carieră. Motivarea 
personalului permite obţinerea a tot ce este mai bun de la fiecare 
angajat. Pentru a construi o motivare riguroasă este necesar să se 
respecte principiul „omul potrivit la locul potrivit”, să se definească 
foarte clar rolul şi responsabilităţile aferente postului ocupat şi apoi 
să se ofere mijloacele cu ajutorul cărora se poate presta foarte bine 
munca respectivă. 

Specialiştii în domeniul calității recomandă zece reguli de 
respectat pentru a nu produce noncalitate : 

1. neacceptarea  noncalității printr-o selecție atentă a 
furnizorilor, a partenerilor; 

2. sensibilizarea personalului cu privire la consecințele 
noncalității care pot conduce la riscul de a scădea beneficiile, de a 
pierde clienți şi până la riscul de a închide organizația; 

3. menținerea unei ambianţe plăcute în cadrul organizaţiei 
care poate reprezenta o condiţie a obţinerii de rezultate bune; 

4. neacordarea priorități randamentului, productivităţii în 
detrimentul calității; 

5. rigoarea este cheia succesului în organizaţie; 

6. plasarea corectă a personalului pe posturi în raport de 
competențele şi abilităţile necesitate de postul ocupat; 

7. respectarea procedurilor de către un personal bine format 
ca garanție a neapariției noncalității; 

8. tratarea  disfuncționalităților prin folosirea metodelor 
adecvate; 

9. realizarea cu regularitate a auditului intern pentru a depista 
la timp disfuncționalitățile şi a stabili acțiuni corective; 

10. noncalitatea nu trebuie să ajungă la client, ci ea trebuie 
depistată la timp, înainte de a părăsi organizația. 

Capitolul 5. 
Costuri referitoare la calitate 


5.1. Definirea costurilor referitoare la calitate 


Costurile referitoare la calitate permit organizației să-şi 
identifice activităţile ineficiente, punctele critice ale proceselor care 
necesită acțiuni corective sau de îmbunătăţire. Ele nu trebuie înţelese 
ca o măsură absolută de obținere a performanțelor, ci trebuie 
integrate în sistemul managementului organizației pentru o evaluare 
corectă şi continuă a eficienţei şi eficacității activităţii şi folosite ca 
instrument de optimizare a proceselor şi activităților referitoare la 
calitate. 

Studiile efectuate pentru a dimensiona costurile referitoare la 
calitate au stabilit că, în prezent, până la 25% din cifra de afaceri a 
unei organizaţii industriale şi cca 5-15% din costurile de producție 
sunt costurile referitoare la corectarea noncalității şi la prevenirea şi 
evaluarea acesteia. Crosby opinează că, în cazul organizaţiilor 
prestatoare de servicii, ponderea acestor costuri se ridică până la 
40%. 

Prima organizație care a introdus în sistemul de management al 
calității costurile calității a fost General Electric, organizaţie 
americană care, în 1946, a prezentat la cel de-al VII lea Congres al 
Societăţii Americane pentru Controlul Calităţii noţiunea de “Quality 
Cost Management System”. 

Există mai multe puncte de vedere cu privire la definirea 
costurilor calităţii. 

Lesser (1953) defineşte costurile calității ca reprezentând 
costurile datorate rebuturilor, remanierilor, inspecțiilor, testelor, 
deficienţelor constatate de cumpărător, asigurării calităţii incluzând 
programele de instruire în domeniul calității, auditul calității 
produselor, controlul şi analiza statistică. 

Juran, în lucrarea ,„ Quality Control Handbook”, precizează 
că realizarea unor produse corespunzătoare pentru folosire presupune 
un ansamblu de cheltuieli grupate în 11 categorii: 

1. costurile implicate de studiul pieţei pentru identificarea 
cerințelor de calitate ale clienților şi a atitudinilor față de 
caracteristicile noi ale produselor; 

2. costurile implicate de activitățile de cercetare şi 
dezvoltare în scopul proiectării produselor; 

3. costurile activităţii de proiectare a fabricaţiei, respectiv de 
creare a specificaţiilor care stau la baza fabricării şi a operațiunilor de 
service al produsului; 

4. costurile activităților de planificare a fabricaţiei pentru 
asigurarea unor procese tehnologice şi echipamente capabile să 
satisfacă specificaţiile de calitate; 

5. costurile de menţinere a preciziei de lucru a proceselor şi 
echipamentelor; 

6. costurile datorate resurselor umane şi materiale necesare 
pentru controlul procesului tehnologic; 

7. costurile aferente activităţilor de promovare, desfacere şi 
serviciilor asociate; 

8. costurile necesitate de evaluarea produsului, adică de 
inspecție,calibrare,încercări şi alte forme de măsurare, aprecierea 
gradului de conformitate cu specificaţiile; 

9. costurile prevenirii defectelor; 

10. costurile determinate de nereuşitele în realizarea calităţii; 

11. costul informării permanente a întregului personal în 
legătură cu desfăşurarea activităţilor referitoare la calitate. 

În legătură cu structura acestor costuri, Juran menționează 
faptul că primele trei categorii de costuri se referă la definirea şi 
proiectarea unor produse corespunzătoare pentru utilizare, iar 
celelalte se referă la asigurarea conformităţii produselor cu 
specificaţiile tehnice. De asemenea, el consideră că primele 7 
categorii de costuri enumerate trebuie suportate de organizaţie, iar 
celelalte sunt, într-o anumită măsură, evitabile. 

Masser a dezvoltat metodologia costurilor calităţii adoptată de 
compania General Electric pe care a integrat-o într-un sistem al 
costurilor denumit „Quality Cost Analysis” care include trei categorii 
de costuri ce ar trebui să fie analizate lunar sau trimestrial: 

1. costuri de prevenire; 

2. costuri de evaluare; 

3. costuri de defectare sau de nonconform cu specificațiile. 
Aceste categorii de costuri au fost acceptate de practica economică. 

Feigenbaum propune folosirea a patru categorii de costuri 
pentru a face distincţie între costurile de defectare internă (defectări 
identificate înaintea livrării produsului) şi cele de defectare externă 
(defectări identificate după expedierea produsului la destinatar). 

1. costuri de prevenire; 

2. costuri de evaluare şi control; 

3. costuri de defectare internă; 

4. costuri de defectare externă. 

Crosby propune două categorii de preţuri şi nu de costuri 
pentru că, în opinia sa, calitatea nu costă .Acestea sunt: 

- prețul conformităţii care include toate cheltuielile necesitate 
de asigurarea conformităţii produsului cu cerințele; 

- prețul neconformității care include cheltuielile datorate 
faptului că produsul nu este conform cu cerințele. 

Kedala propune două categorii de costuri (Oprean, Ţîţu, 2008, 
p.374): 

- costuri directe ale noncalității care sunt cuantificabile şi 
necuantificabile şi care includ costuri cauzate de calitatea 
necorespunzătoare, costurile de evaluare în scopul identificării 
noncalitătții, costurile pentru prevenirea noncalității şi a supracalității, 
pierderea unei comenzi, a unui client; 

- costuri indirecte ale calității cuantificabile şi 
necuantificabile sunt costurile necesitate de analiza activităților unei 
organizații concurente privind realizarea unor produse de calitate 
superioară, costul corectării sau redresării imaginii unei organizații 


211 


ca urmare a comercializării unor produse care i-au decepţionat pe 
clienţi, achiziționarea unor echipamente cu precizie mai mare. 

În prezent, practica economică foloseşte abordarea clasică a 
costurilor calităţii cu cele patru categorii de costuri: de prevenire, 
evaluare, defectări interne şi defectări externe. 

Cheltuielile necesitate de activităţile de prevenire şi de evaluare 
precum şi pierderile cauzate de defectările interne şi externe sunt 
considerate de Organizația Europeană pentru Calitate-EOQ ca 
reprezentând costurile calităţii. 

Categoriile de costuri, aşa cum sunt evaluate astăzi se împart 
în: costuri ale conformităţii care cuprind costurile de prevenire şi cele 
de evaluare şi costurile neconformităţii care cuprind costurile 
defectărilor interne şi externe. 


Categoriile de costuri referitoare la calitate 
Figura 5.1. 


Costuri referitoare 
la calitate 


Costurile Costurile 
conformităţii neconformităţii 


Costuri de Costuri de Costurile Costurile 
prevenire evaluare defectărilor defectărilor 
interne externe 


Sursa : M. Olaru ş.a. — Managementul calității, suport de curs, Bucureşti, 
2009-2010 cap. 6, p.3 

Autori consacrați în domeniul managementului calității (M. 
Olaru, Oprean,Tîţu) au detaliat structura costurilor referitoare la 
calitate aşa cum este prezentată în figura de mai sus astfel: 

Costurile de prevenire reprezintă costurile eforturilor de 
preîntâmpinare a apariției defectărilor şi includ costurile care 
implică: 

e elaborarea documentelor referitoare la managementul 
calității: manualul calităţii, procedurile documentate ale sistemului 
calității; 

e programul de îmbunătățire a calității; 

e capacitarea, motivarea şi instruirea personalului în domeniul 
calității; 

e evaluarea furnizorilor; 

e benckmarkingul în domeniul calității; 

e auditul calității; 

e ținerea sub control a proceselor prin aplicarea metodelor de 
control statistic; 

e ctalonarea echipamentelor; 

e implementarea unui sistem de management al calității; 

e alte măsuri vizând asigurarea calității. 

Costurile de evaluare sunt considerate costurile încercărilor, 
inspecțiilor şi examinărilor pentru a stabili dacă cerințele specificate 
sunt satisfăcute, adică acele costuri necesare pentru ca un produs 
neconform să nu ajungă la clientul intern sau extern. Din această 
categorie fac parte : 

e inspecțiile şi încercările materialelor, produselor 
achiziționate; 

e inspecțiile şi încercările pe fluxul de fabricație; 
recepţia produselor finite; 
achiziționarea şi întreținerea echipamentelor de inspecție; 
testele de laborator; 
documentaţia referitoare la inspecții, încercări; 

e salariile personalului care efectuează inspecțiile şi 
încercările; 

e materialele şi produsele distruse cu prilejul încercărilor. 

Costurile defectărilor interne sunt costurile pe care le implică 
corectarea tuturor neconformităților descoperite înainte de livrarea 
produsului către beneficiar şi includ: 

e rebuturi; 
remedieri, recondiționări şi reparații; 
reprocesare, retratare, repetarea încercărilor; 
produse declasate; 
analiza defectărilor pentru stabilirea cauzelor acestora; 
pierderile de timp deteminate de neconformitatea materiilor 
prime nedescoperită la timp; 

e separarea componentelor neconforme. 

Costurile defectărilor externe sunt costurile pe care le 
presupune corectarea neconformităților descoperite după livrarea 
produselor la beneficiari şi includ costuri determinate de: 

e reclamațţiile clienţilor; 

e produsele returnate; 

e primele de asigurare pentru riscuri legate de răspunderea 
Juridică a organizației față de produs; 

e despăgubirile pentru daune; 

e penalizările pentru întârzâierea livrării; 

e asigurarea service-ului în perioada de garanție şi post 
garanţie; 

e înlocuirea produselor în perioada de garanție. 

5.2. Determinarea costurilor referitoare la calitate 


Determinarea costurilor referitoare la calitate este o activitate 
dificilă întrucât o serie de costuri din această categorie nu sunt 
cuantificabile, estimarea lor fiind subiectivă, iar pe de altă parte 
sistemele contabile nu au fost concepute astfel încât să permită 
evidenţierea acestor categorii de costuri. Există adesea un decalaj 
important între momentul apariției deficienței şi cel al identificării 
acesteia. 

Printre sursele de documentare pentru determinarea costurilor 
calității menţionăm: contabilitatea generală şi analitică, documente 
administrative, tehnice sau comerciale, chestionare completate de 
persoanele din organizație care dispun de informaţii valorificabile 
pentru determinarea costurilor referitoare la calitate, sondaje 
efectuate la clienți. 

În România, pentru prezentarea costurilor referitoare la calitate 
pe total şi pe categorii se foloseşte Bilanţul costurilor calității care 
permite analiza comparativă a categoriilor de costuri ale calității, a 
ponderii acestora în costurile totale referitoare la calitate (analiza pe 
orizontală) şi analiza evoluţiei costurilor referitoare la calitate pe 
total şi pe categorii (analiza pe verticală). 


Determinarea costurilor referitoare la calitate (exemplificativ 
Tabel 5.1. 


Nivelul 
costurilor 
(euro) 


Contabi 
litate 
analitică 


Contabi 
litate 
generală 


Elementele şi 
categoriile de costuri 
referitoare la calitate 


COSTURI DE PREVENIRE ŞI EVALUARE 
Costuri de prevenire 
Elaborarea 
documentaţiei 
referitoare la 
managementul calităţii 

1.1.2 | Evaluarea furnizorilor 

1.1.3 | Program de instruire a 
personalului în 
domeniul calităţii 


1.1.4 
1.1.5 
1.1.6 | Alte costuri de 
Total 1.1 
1.2. Costuri de evaluare 
1.2.1 | Salariile personalului 
care efectuează 
inspecţiile şi încercările 
1.2.2 | Materiale şi produse 
distruse cu ocazia 
încercărilor 
1.2.3 | Amortizarea 
materialelor de 
încercări şi inspecției 
utilizate 
1.2.4 | Mentenaţa 
echipamentelor de 
inspecţie şi încercări 
1.2.5 
Total 1.2 
Total 1 (1.1. + 1.2) 
2 COSTURILE DEFECTARILOR 
21; Costurile defectărilor E 
2.1.1 | Rebuturi | 


21.2. Recondiţionări, 

[Sa II II 
2.1.3 | Produse declasate | | e | e | 
2.1.4 | Alte costuri de 

aime f IG RI 
Total 2.1 
2:2, Costurile defectărilor La — 


2.2.1 | Reclamaţii clienți | | | e | 

2.2.2 | Costuri garanție | | | èe | 

2.2.3 | Produse returnate | | e | e | 

2.2.4 | Alte costuride | | e | e | 

defectări externe: 


- penalizări pentru 
întârziere 
- despagubiri pentru 
daune 


Total 2.2 
Total 2 (2.1 + 2.2) 
Total costuri referitoare la 
calitate 

(Total 1 + Total 2) 


Sursa: M. Olaru ş.a. — Managementul calităţii, suport de curs, 2009/2010 
Editura ASE cap. 6, p. 6; C. Oprean, M Ţiîţu- Managementul calității în economia 
şi organizaţia bazate pe cunoştinţe, Editura Agir, 2008, p.379 


Analiza costurilor referitoare la calitate are ca scop 
coordonarea şi ținerea sub control a aspectelor economice ale 
activităților de asigurare a calităţii, evidențierea structurii costurilor 
referitoare la calitate la nivel de organizație, compartiment, produs 
precum şi incidenţa acestor costuri asupra rezultatelor economico- 
financiare. 

Fiecare proces de coordonare şi ţinere sub control cuprinde 
patru etape importante care sunt parcurse ciclic potrivit modelului 
PEVA ( Oprean, Țîţu, 2008, p.381-382): 

- identificarea problemei, stabilirea abaterii faţă de obiectivul 
prevăzut; 

- analiza problemei, stabilirea cauzelor abaterii constatate; 

- identificarea soluţiilor, stabilirea măsurilor necesare pentru 
evitarea repetării abaterii,; 

- analiza soluțiilor, asigurarea implementării măsurilor 
preconizate; 

Analiza costurilor referitoare la calitate înseamnă evidenţierea 
elementelor şi structurii costurilor, identificarea punctelor critice, 
stabilirea şi implementarea măsurilor corective sau de îmbunătățire a 
activității în domeniul calității. 

Un loc special în analiza costurilor referitoare la calitate ocupă 
analiza defectărilor interne şi externe întrucât aceasta permite 
evidențierea măsurilor corective, fundamentarea investițiilor 
necesitate de prevenirea apariției deficienţelor în procesele 
următoare. Analiza se realizează cantitativ şi valoric şi se folosesc în 
acest scop reprezentări grafice (histograme). 

În analiza costurilor este important de urmărit costul 
defectărilor şi nu în mod special numărul defectărilor pentru că pot 
exista situaţii în care un număr mic de defectări generează o pondere 
mare a costurilor. 

C. Oprean şi M. Tîţu (2008, p.383-386) propun modalităţi de 
analiză a costurilor pe cauze corelată cu analiza costurilor pe 
compartimente ale organizației (tabel 5.2). 

Analiza costurilor defectărilor se bazează, în principal, pe 
identificarea cauzelor pentru a putea stabili măsurile corective menite 
să asigure prevenirea apariției cauzelor în procesele ulterioare. 

Tabel 5.2 


Compartiment | Costurile Costurile defectărilor pe cauze 
defectărilor | Proiectare | Materii | Proces Alte 
prime | tehnologic | le 


aprovizionare 
producţie 


Total costuri 
defectări 
Ponderea 
costurilor de 
defectare 


Este utilă determinarea unor indicatori pentru analiza 
elementelor costurilor referitoare la calitate. Cei mai utilizati 
indicatori în practica economică sunt: 

a) Analiza costurilor rebuturilor se bazează pe calculul: 

- costului total al rebuturilor: produsul dintre cantitatea de 
produse rebutate şi costul de producție unitar; 

- ponderii rebuturilor în total costuri de producţie; 

- pierderilor totale efective cauzate de rebuturi; 

- ponderii pierderilor totale efective din cauza rebuturilor în 
costurile de producţie. 

b) Analiza costurilor produselor declasate se bazează pe 
folosirea următorilor indicatori: 

- costul total al produselor declasate; 

- ponderea produselor declasate în costurile de producție; 

- pierderi totale efective datorate produselor declasate; 

- ponderea pierderilor în costurile totale. 

c) Analiza costurilor reclamaţiilor clienților se realizează cu 
ajutorul indicatorilor: 

- costul total al reclamaţiilor clienților; 

- ponderea costurilor reclamațiilor în valoarea produselor 
reclamate în termenul de garanție. 

Pe baza datelor obținute se determină ponderea diferitelor 
categorii de costuri (costuri de prevenire, evaluare şi costurile 
defectărilor interne şi externe) în costurile totale referitoare la 
calitate. Folosind diferite tipuri de reprezentări grafice această 
analiză se poate realiza pe produse sau grupe. Se pot obţine 
informații utile prin analiza comparativă a ponderii elementelor de 
costuri pe categorii cu ajutorul diagramei Pareto. 

Impactul costurilor referitoare la calitate asupra performanţelor 
financiare ale organizației este important, dar dificil de cuantificat. 
Există o anumită corelație între costuri şi calitate în sensul că pe 
măsura creşterii calității produselor costul defectărilor scade, în 
schimb cresc costurile de prevenire şi evaluare. 

În concluzie, analiza costurilor referitoare la calitate este un 
proces care trebuie avut în vedere pe tot parcursul ciclului de viață al 
produsului. Aceste costuri reprezintă cheltuieli efectuate de 
producător, beneficiar şi societate în legătură cu calitatea proceselor, 
produselor/serviciilor şi protecția mediului, iar corespunzător ISO 

9000 costurile referitoare la calitate apar în legătură cu realizarea 
calității propuse în raport direct cu satisfacerea cerinţelor clienților. 

Reducerea costurilor se poate obţine numai printr-o politică 
coerentă în domeniul calităţii, politică ce este bine formulată, corect 
înțeleasă şi aplicată de toţi angajaţii organizației. 


A 


5.3. Rolul personalului în procesul de diminuare a non-calității în 
organizaţia prestatoare de servicii 


"Calitatea este afacerea tuturor; ea se poate obţine cu un singur 
cuvânt — rigoare care se adresează personalului existent la toate 
nivelurile ierarhice”(F. Saverino, 2010, p.9). 

Calitatea a devenit un obiectiv strategic pentru majoritatea 
organizațiilor întrucât ea le va permite acestora să evolueze. Pentru 
atingerea acestui obiectiv organizaţiile trebuie să se asigure că fiecare 
membru, fiecare actor al organizației îşi cunoaşte rolul care-i revine 
în acest demers şi cunoaşte care sunt problemele calităţii. 

H. Mintzberg afirma faptul că nu putem defini calitatea, dar o 
recunoaştem atunci când o vedem. Calitatea are ca obiectiv principal 
satisfacerea nevoilor implicite şi explicite ale clienților interni şi 
externi. Ea este eticheta şi garanţia care conferă clientului încredere, 
securitate, aspecte care devin obligatorii pentru succesul durabil al 
organizației şi are semnificație diferită pentru personal, pentru 
managerul organizației şi pentru client. Astfel, pentru personalul 
organizaţiei calitatea este echivalentă cu ataşamentul faţă de muncă, 
față de rezultatele muncii. Pentru manager calitatea înseamnă 
producție fără defecte, iar pentru client înseamnă oferirea unui 
produs care-i satisface aşteptările. 

Asigurarea calității în cadrul organizației este garanția 
fidelizării clienților, diferenţierii acesteia în raport de concurenţă, 
oportunitatea de a cuceri noi pieţe şi de a îmbunătăți performanţele 
financiare. 

Calitatea este sinonimă cu capacitatea organizației de a construi 
şi consolida încrederea clienţilor interni şi externi, cu rigurozitatea. 

Calitatea poate fi obținută prin implementarea cu fermitate a 
unor reguli şi proceduri în procesul de obținere a unui bun sau 
serviciu şi prin capacitarea întregului personal al organizației.Deci 
calitatea se bazează pe rigoare care poate fi considerată materia 
primă a acesteia. 

Non calitatea este determinată de cele mai multe ori de eroarea 
umană care este cauza a cca. 80% din accidentele şi catastrofele care 
se produc în lume. Statisticile demonstrează faptul că în cadrul unei 
organizații 80-90% din anomalii, din greşeli sunt rezultatul erorilor 
de organizare şi comportament, în concluzie de factorul uman 
(F.Saverino , 2010, p.13). 

Factorul uman poate induce noncalitatea prin incapacitatea sa 
de a respecta cu rigurozitate regulile prescrise, prin lipsa atenţiei, 
prin lipsa unei bune organizări şi gestionări a locului de muncă, prin 
lipsa competenţei. Prin natura fiinţei sale omul poate să greşească 
numai că nu are dreptul de a repeta aceleaşi greşeli. Trebuie să 
devină responsabil, să corijeze greşelile comise şi să facă cunoscute 
colaboratorilor săi acele aspecte ale erorii care pot avea impact 
negativ şi asupra muncii lor. 

Noncalitatea este diferenţa care apare între ceea ce se doreşte 
şi ceea ce se obține.Deţine o poziție privilegiată în cadrul costurilor 
ascunse. De multe ori, managementul organizaţiei consideră ca 
principală cauză a noncalităţii personalul fără a lua în calcul faptul că 
organizarea activităţii poate fi cauza comportamentului defectuos al 
personalului cu consecințe negative asupra calităţii. Lipsa 
echipamentului adecvat, lipsa pieselor de schimb, carenţe în crearea 
şi implementarea procedurilor sunt mijloace care pot influența 
noncalitatea. 

Personalul de contact care-şi desfăşoară activitatea în domeniul 
serviciilor joacă un rol foarte important, primordial în asigurarea 
unui serviciu de calitate. Întrucât producţia şi consumul in servicii 
sunt operațiuni simultane, iar clienții sunt întotdeauna prezenți la 


221 


locul producției serviciului angajaţii unităţii prestatoare de servicii nu 
au dreptul să greşească. Toate imperfecţiunile determinate de 
producţia unui serviciu vor fi inevitabil resimţite de client şi va fi 
foarte dificil să se corijeze ulterior greşeala chiar dacă se merge până 
la a oferi compensaţii. 

Întrucât activitatea de creare de servicii este o activitate care 
implică un consum mare de resursă umană, personalul de contact se 
află în legătură directă cu clientul, imperfecțiunile în procesul 
servucţiei sunt legate de procesul de gestiune a personalului. În 
activitatea de servicii procesul de recrutare, de formare şi de 
menţinere a angajaților este esenţial. Pentru personalul aflat în relaţie 
directă cu clientul capacitatea relațională este fundamentală şi de 
aceea este  preferabilă recrutarea lor pe baza trăsăturilor de 
personalitate, pe baza atitudinilor, a comportamentului bazat pe 
competenţe pur tehnice. 

În timp ce competențele tehnice pot fi dobândite prin activitate 
de formare profesională, atitudinea şi comportamentul se modifică 
permanent. Cele mai multe organizaţii prestatoare de servicii acordă 
importanță majoră numai competenţelotr tehnice în procesul de 
recrutare. Rolul important al resurselor umane în servicii, 
intervenția frecventă a clienților în procesul servucției, caracterul 
simultan al producţiei şi consumului de servicii fac ca aceste 
activități să fie mult mai dificil de a fi standardizate decât se întâmplă 
în domeniul producției de bunuri materiale. 

În servicii se poate vorbi de standardizarea caracteristicilor 
unui produs, a modului de organizare a procesului de producție, a 
modului de utilizare a resursei umane şi a capacitării clientului în 
procesul servucției. Nu se poate vorbi de o standardizare a modului 
de relaționare cu clientul în condiţiile în care atât prestatorul direct 
cât şi clientul sunt persoane fizice care reacționează diferit în situaţii 
diferite. 

Pentru multe din servicii numai experienţa de consum a 
serviciului va permite o cunoaştere reală a caracteristicilor şi a valorii 
oferite. De aceea, este important ca strategiile adoptate să aibă în 

vedere crearea unei poziționări diferențiate care să permită clienților 
să reţină aspecte esențiale care justifică raportul calitate- preţ. Cum în 
servicii numai experiența serviciului permite clientului să aprecieze 
valoarea reală, a propune un serviciu mai bun care nu va antrena 
renunțarea, o ofertă superioară va determina obţinera unei poziții 
superioare în raport de concurenţă. 

Pentru organizațiile prestatoare de servicii care ajung să se 
diferențieze prin performanța deosebită a personalului, această 
diferențiere este foarte dificil a fi imitată de concurenţă. Schimbarea 
atitudinii şi comportamentelor persoanelor de contact este foarte 
dificil de a fi aplicată şi imitată de o organizaţie. 

Capitolul 6. 
Calitatea şi cultura organizaţională 
specifice unităţilor prestatoare de servicii turistice 


6.1. Specificul produsului turistic, element determinant în 
construirea sistemului de management al calității 


Turismul reprezintă o ramură importantă a economiei naționale 
care, prin specificul său, se integrează în sectorul terțiar. Este 
cunoscută ca o ramură de interferență datorită legăturilor care se 
dezvoltă între turism şi celelalte ramuri ale economiei şi o ramură de 
consecinţă întrucât produsul turistic oferit pe piaţă este şi rezultatul 
acțiunilor întreprinse de diverşi actori din economie care furnizează 
turismului elemente tangibile pe care le regăsim în structura oricărui 
produs turistic. 

Produsul turistic este rezultatul colaborării unui spectru larg de 
agenți economici care concură la a oferi consumatorului 
avantaje,experienţe, stări, visuri, efecte utile a căror obținere este 
simultană cu comercializarea şi consumul lor. 

În domeniul serviciilor din turism obținerea unei calități 
constante şi omogene este dificil de realizat.În susţinerea acestor 
afirmaţii trebuie pornit de la particularitățile pieţei turistice şi ale 
produsului turistic. 

În raport cu piaţa totală şi cu celelalte componente ale acesteia, 
piața turistică prezintă o serie de particularități care influenţează 
calitatea produsului turistic şi a prestației determinate de acţiunea 
diverşilor factori ai mediului intern şi extern organizației, iar, pe de 
altă parte, de modul concret de manifestare a elementelor definitorii 
ale pieţei, respectiv ofertă şi cerere (M. Diaconu, 2003, p.58): 

= produsele turistice care se vând pe piaţa turistică nu pot fi 
definite cantitativ şi calitativ decât indirect şi parțial pentru că se 
încadrează în categoria produselor “invizibile”, abstracte ; pe piața 
turistică se vând satisfacţii, visuri, imagini ale produselor turistice; 

= pe piața turistică, oferta este percepută de cerere sub forma 
unei “imagini” care se formează ca urmare a informaţiilor primite de 
fiecare turist potenţial din surse interne sau externe; contactul direct 
cu oferta turistică se stabileşte în momentul consumului prin 
deplasarea clientului de la locul de reşedinţă spre oferta turistică; 

= piaţa turistică presupune pentru cumpărători şi ofertanți o 
serie de incertitudini ; riscul la care se supun ambele categorii este 
mai mare decât pe piața bunurilor materiale datorită specificului 
produsului turistic; 

= pe piaţa turistică, nu întotdeauna consumatorul este şi cel 
care decide asupra achiziţionării unui produs turistic; există anumiți 
cumpărători care nu sunt şi consumatori, aceştia cumpărând 
produsele turistice în numele consumatorilor pe care îi reprezintă şi 
pe care îi influenţează; de aceea, pe piaţa turistică pot să apară mai 
multe incertitudini decât pe piața bunurilor materiale, incertitudini 
generatoare de riscuri. 

În condiţiile actuale, se impune tot mai mult ca piaţa turistică 
să devină o piață a cumpărătorului pentru a se asigura 
comercializarea în întregime a produselor turistice. Pentru 
organizatorii de voiaje şi prestatorii de servicii turistice, aceasta 
înseamnă adaptarea din mers la cerinţele consumatorilor astfel încât 
să se creeze un echilibru între cumpărători şi capacitatea de absorbţie 
a pieței turistice. 

Produsul turistic reprezintă materializarea eforturilor 
organizației în vederea satisfacerii nevoii turistice, modalitatea de 
particularizare a ofertei turistice specifice unei firme turoperatoare. 
El trebuie analizat din perspectiva clientului care urmăreşte beneficii, 
satisfacţii concrete, dar nu trebuie omise nici elementele ce țin de 
funcționalitatea socială sau psihologică a produsului. 

Din punct de vedere al turistului, „produsul turistic acoperă 
experiența completă de la plecarea de acasă şi până la întoarcere” 
(F.Stăncioiu, 1999, p.124). 

Produsul turistic poate fi definit ca un amalgam de elemente 
tangibile şi intangibile concentrate într-o activitate specifică. El 

cuprinde şi combină atractivitatea unei destinaţii date, facilitățile şi 
căile de acces pe care turistul le cumpără ca o combinaţie de activități 
şi aranjamente. 

„Ansamblul de servicii şi de facilităţi care se materializează în 
ambianța specifică a factorilor naturali şi artificiali de atracție şi a 
amenajărilor turistice create care reprezintă elemente componente 
ale ofertei turistice şi pot exercita o forţă pozitivă de atracție asupra 
turiştilor desemnează produsul turistic” (O. Snak, 1976 , p.374). 

Produsul turistic este un produs complex care este achiziționat 
sub formă de promisiune şi consumat ulterior. De aceea, analiza 
produsului turistic cu caracteristicile sale particulare şi cu 
componentele sale reprezintă un obiectiv fundamental pentru 
managementul calității în turism. 

Serviciul turistic poate fi definit ca o tranzacţie a unui bun 
imaterial care se fundamentează pe participarea beneficiarilor, 
tranzacție care se adresează unui public divers, dar segmentat şi care 
presupune o ofertă personalizată. 

Produsul turistic se reduce la tot ce aşteaptă consumatorii de la 
o călătorie turistică şi este influenţat de creativitatea celor care-l 
concep. Cu toate că un produs turistic are aceeaşi esenţă, valoarea sa 
va fi diferită pentru diversele categorii de consumatori. De multe ori, 
unicitatea produselor turistice este conferită de elementele tangibile 
din structura produsului. Important de reținut este că produsul în 
sine nu creează satisfacţii, ci atributele care îl compun şi avantajele 
oferite consumatorului sunt cele care conturează produsul. În cazul 
unui produs hotelier, turistul este interesat, în primul rând, de gama 
de servicii de care va beneficia şi nu de capacitatea de cazare oferită 
de acesta. Produsul turistic este alcătuit atât din bunuri materiale 
asupra cărora turistul are, de regulă, numai dreptul de folosinţă şi din 
servicii. Elementele materiale ca atare nu definesc produsul turistic ci 
numai serviciile sau prestațiile realizate cu ajutorul lor. 

Elementele fundamentale care contribuie la conturarea 
produsului turistic sunt: 

- elemente naturale: climat, peisaj, topografie, floră, 
faună,aşezare geografică; 

- activități umane: limbă, mentalitate, ospitalitate, cultură, 
folclor; 

- infrastructura generală; 

- infrastructura turistică. 

În afara acestor componente obligatorii ale produsului turistic, 
componente de natură economică, un factor important care creează 
valoare produsului turistic este factorul uman. Factorul uman are 
importanţă deosebită în domeniul turistic întrucât acesta se află în 
contact permanent cu consumatorii de servicii turistice. Esenţiale 
sunt performanţele profesionale, nivelul educației civice şi culturale, 
disponibilitatea, ospitalitatea, empatia. 

Calitatea produsului turistic va fi influențată de fiecare din 
aceste elemente meționate care se regăsesc în produsul turistic global 
într-o anumită combinaţie şi care au rol în asigurarea satisfacției 
clientului. Toate componentele produsului turistic influențează 
satisfacția turistului. Dacă o singură componentă oferă un nivel de 
satisfacție mai redus decât cel aşteptat, imaginea de ansamblu asupra 
produsului turistic consumat este deteriorată şi satisfacția turistului 
este mai redusă. De aceea, se impune acordarea maximumului de 
atenţie tuturor aspectelor care compun produsul turistic, inclusiv 
comportamentului personalului de contact care poate suplini uneori 
neajunsurile bazei tehnico-materiale. 

Produsul turistic presupune anumite particularități care-l 
deosebesc fundamental de produsul în sens general: 

e produsul turistic este unic, fiecare produs reprezintă un caz 
singular determinat de modul de structurare a resurselor turistice; 

e produsul turistic este o combinaţie de elemente materiale şi 
servicii în cadrul căreia serviciile au rolul fundamental întrucât ele 
sunt cele care determină funcționalitatea bazei materiale şi a 
infrastructurii de transport turistic; 

e produsul turistic nu poate fi stocat, transportat pentru că el 
se consumă la sursă implicând deplasarea consumatorului, 
imprimându-i şi caracterul de produs perisabil ; 

e produsul turistic este foarte complex şi se caracterizează 
prin diversitate, nu se poate standardiza decât într-o anumită măsură 
întrucât este consumat de clienţi care sunt oameni ce reacționează 
diferit în situații diferite şi care au motivații de consum turistic foarte 
diversificate ; 

e produsul turistic este neelastic (nu se poate modifica imediat 
şi foarte uşor); 

e comercializarea produsului turistic presupune achiziționarea 
imaginii acestuia, achiziţionarea de informaţii în legătură cu structura 
şi particularitățile elementelor ce-l compun; 

e durata de montaj a unui produs turistic depinde de 
capacitatea firmei de turism de a-l furniza clienților, dar, în acelaşi 
timp, depinde şi de client, de cererea turistică sezonieră. 

Îmbunătăţirea calității a devenit o preocupare strategică a 
industriei serviciilor. Asigurarea calității în turism presupune 
considerarea  caracteristicilor fundamentale ale serviciilor în 
contextul turistic şi considerarea experienţei serviciului. Pentru a 
putea aborda noţiunile de calitate a serviciului şi de satisfacţie a 
clientului consumator de produse turistice în continuare vor fi 
prezentate caracteristicile serviciilor turistice. 

O caracteristică fundamentală a serviciilor turistice cu impact 
major asupra modului de organizare a activității şi asupra riscului la 
care se expune un consumator de servicii turistice este 
intangibilitatea, imposibilitatea de a încerca, de a vedea produsul 
turistic achiziționat înainte de consum. 

Calitatea serviciilor oferite de un restaurant sau de o unitate 
hotelieră nu poate fi cunoscută decât după consum. Consumul 
produselor turistice se realizează întotdeauna în afara reşedinţei 
proprii consumatorului care, de cele mai multe ori, este o zonă 
necunoscută şi care poate induce un anumit risc legat de ceea ce 
urmează să primească acolo turistul comparativ cu ceea ce gândeşte 

că va obţine. Incertitudinea consumatorului poate fi redusă prin 
contactul acestuia cu caracteristicile tangibile (decor, curăţenie) şi cu 
însemnele calităţii (categorie de clasificare şi etichetare). De aceea, 
componenta tangibilă a produsului turistic poate reduce acest risc 
întrucât ea este clasificată, etichetată şi aceste informaţii conferă o 
anumită garanție consumatorului înainte de deplasarea către zone de 
consum turistic. 

Intangibilitatea serviciilor impune anumite exigențe din partea 
ofertantului de servicii în ceea ce priveşte comunicarea în legătură cu 
serviciul propus, preocuparea permanentă de tangibilizare a 
serviciului prin construirea unei mărci, prin poziționarea elementelor 
tangibile folosite în procesul de prestare a serviciului turistic astfel 
încât să ofere un plus de valoare clientului şi să reducă riscul la 
client. 

Produsele turistice presupun existența şi a unei părți variabile 
importante a elementelor tangibile care influențează nivelul 
satisfacției clientului. De exemplu, serviciile prestate de un ghid 
turistic au un grad de intangibilitate accentuat. Calitatea prestaţiei 
acestuia este influențată de calitatea comunicării, a cunoştinţelor 
transmise, rigurozitatea şi flexibilitatea utilizării timpului destinat 
călătoriei dar şi de atractivitatea zonei turistice vizitate. 

În cazul unui produs turistic ce presupune transport pe calea 
aerului, există suficiente aspecte intangibile importante legate de 
calitatea serviciilor prestate de stewardese, serviciile prestate la sol, 
serviciile oferite în timpul zborului. 

În cazul unei unităţi prestatoare de servicii de alimentaţie tip 
fast-food există posibilitatea de a standardiza serviciile şi produsele, 
iar acest aspect are impact favorabil asupra gestionării procesului 
servucţiei. 

În cazul unui restaurant elementele intangibile sunt mai 
numeroase pentru că nivelul experienţei consumului va fi influențat 
de decor, ambianţă, originalitatea meniului, calitatea servirii şi au o 
importanță mai mare decât aspectele tangibile. 


229 


Simultaneitatea producţiei şi consumului, altă caracteristică 
a producției serviciului turistic, implică considerarea faptului că o 
prestație de calitate înseamnă a oferi serviciul la timp, într-o 
ambianță deosebită şi în condițiile în care mai sunt prezenți şi alți 
clienți care pot provoca anumite neajunsuri legate de 
incompatibilitate. Prestatorii de servicii turistice trebuie să se 
organizeze astfel încât să limiteze timpul de aşteptare printr-un 
sistem de gestionare adecvat. Impactul negativ al aglomerației ca 
urmare a prezenței concomitente a mai multor clienți poate fi 
estompat prin considerarea decorului, a ambianţei sonore şi olfactive 
care să optimizeze starea de bine a clientului prin faptul că acesta 
practic pierde noțiunea timpului datorită structurii ambianţei oferite. 

Spre exemplu, agenţiile de turism au trecut de la prezentarea 
tradițională rigidă şi funcțională unde numai vitrinele reprezentau 
puncte de atracție la un desing revoluționat prin reconsiderarea 
decorului interior care să stimuleze clientul să petreacă mai mult 
timp în incinta agenţiei. 

Astăzi agenţiile de turism sunt mai bine luminate, au spațiile 
mai bine organizate, birourile au forme mai atractive, mai 
ergonomice, au amenajate biblioteci cu ghiduri turistice, hărţi, afişe 
armonizate, vitrine care prezintă anumite destinaţii sau produse 
turistice. Se preocupă pentru a putea prezenta produsele turistice de 
comercializat pe ecrane tip plasmă amplasate în vitrine; produsele 
prezentate sunt însoțite de muzică şi ambianță luminoasă adaptată 
specificului zonei turistice care face obiectul produselor prezentate. 
Agenţiile de turism investesc tot mai mult în marketingul 
multisenzorial. 

Există, din păcate, şi anumite elemente componente ale 
produsului turistic care rămân incontrolabile şi care pot influența 
nivelul satisfacției clientului. Este vorba, în principal, de aspectele 
meteorologice care pot modifica nivelul satisfacției şi frecventarea 
anumitor situri turistice. 

Inseparabilitatea de persoana prestatorului şi a clientului 
determină un plus de atenţie în ceea ce priveşte calitatea personalului 

de contact, profesionalismul întregului personal implicat în procesul 
prestaţiei serviciului turistic şi capacitatea de relaționare cu clientul, 
de personalizare a produsului global oferit şi de înţelegere a 
clientului din perspectiva identificării elementelor care au valoare 
pentru client şi care pot influența actul de cumpărare şi revenirea 
clientului, fidelizarea lui. 

Eterogenitatea serviciilor turistice determină dificultăți de 
standardizare a serviciilor turistice cu impact asupra gestionării 
procesului de creare şi livrare a serviciilor. Serviciul turistic implică 
contacte multiple şi variate cu un personal căruia uneori este dificil 
de a-i garanta o calitate constantă. Se mai adaugă şi faptul că 
industria turistică angajează şi personal sezonier care este lipsit de 
motivare şi recunoaştere profesională. 

Serviciile turistice sunt perisabile. Un loc rămas liber într-o 
unitate de primire sau într-un mijloc de transport este de facto 
pierdut, chiar dacă există toate condiţiile ca prestarea serviciului să 
fie realizată la un nivel calitativ înalt. Industria turistică trebuie să 
gestioneze eficient o cerere care este variabilă, sezonieră şi o 
capacitate de primire care rămâne invariabilă, este rigidă. 

Pentru a evita aceste pierderi s-au implementat diferite 
strategii de gestionare a vânzărilor cum este yield management sau 
managementul venitului al cărei obiectiv este maximizarea vânzării 
de servicii folosind un evantai de prețuri care se adresează clienţilor 
diferiți în perioade diferite. Vânzările în ultimul minut permit, de 
asemenea,vânzarea la tarife preferențiale. 

Pentru numeroase produse turistice o mare parte a serviciilor 
sunt indirecte. Clientul participă la crearea serviciului alături de 
prestator, fiecare având un rol de jucat în derularea vacanţelor. Sunt 
multe servicii care pot fi prestate de clientul însuşi datorită 
automatizării care face posibil ca turistul să se autoînregistreze şi să 
obţină un loc în avion, servicii de restaurare într-un centru comercial, 
hotelărie fără personal de contact ca urmare a rezervării pe Internet. 

Noţiunea serviciu turistic este multidimensională în sensul că o 
persoană nu cumpără numai un serviciu, ci un ansamblu de produse 


231 


şi servicii care influenţează calitatea percepută de client. Aprecierea 
calității de către consumator nu este legată numai de produsul final ci 
de toate etapele procesului de obţinere a serviciului global unde 
intervin trei tipuri de experiențe: contactele interpersonale între 
clienţi, contactele cu personalul prestator direct şi interacţiunile cu 
ambianța, mediul în care se obține şi se consumă serviciul. 


6.2. Calitatea serviciilor turistice în contextul economiei moderne 


Conform Ordonanţei Guvernului nr 21/1992 privitoare la 
protecţia consumatorilor, calitatea este definită ca fiind ansamblul de 
proprietăți şi caracteristici ale unui produs sau serviciu care îi 
conferă acestuia aptitudinea de a satisface necesităţile exprimate şi 
implicite. 

În accepțiunea organizaţiilor prestatoare de servicii, calitatea 
este măsura în care vor reuşi să atingă nivelul de perfecțiune sau de 
excelenţă în relația cu clienţii. 

Calitatea produselor turistice este evidenţiată prin considerarea 
următoarelor categorii de elemente : 

e naturale: frumuseţea peisajelor, puritatea aerului şi a apei, 
peisajele deosebite aflate la o anumită altitudine, climatul, existența 
zăpezii, frecvenţa ploilor, a inundaţiilor, a cutremurelor, viscolelor, 
avalanşelor etc.; 

e tehnice: accesibilitatea obținerii informațiilor şi 
achiziţionării produsului turistic, accesibilitatea obiectivelor turistice, 
siguranţa, viteza şi confortul mijloacelor de transport turistic, gradul 
de uzură, ambianța (iluminat, zgomot, vibrații, mirosuri, climă), 
capacitatea şi arhitectura unităților de cazare, alimentație, transport şi 
arhitectura oraşelor şi a clădirilor, uzura drumurilor şi a şoselelor; 

e organizatorice: organizarea procesului de prestare: 
momentul începerii şi al finalizării, programarea vizitelor, 
sincronizarea produselor turistice, durata sejurului, ponderea 
serviciilor turistice de bază față de serviciile turistice complementare, 
numărul, pregătirea, amabilitatea şi atenția personalului aflat la 

dispoziția consumatorului, uşurinţa comunicării cu acesta, 
posibilitatea rezolvării problemelor şi a situațiilor neaşteptate, 
aglomerarea destinaţiei turistice. 

În aprecierea calităţii unui produs turistic mai trebuie 
considerate şi următoarele aspecte: 

- întrucât serviciile turistice se produc pe măsură ce se 
consumă,calitatea acestora poate fi analizată imediat şi beneficiul 
obținut de client poate fi evaluat rapid; 

- pentru a răspunde solicitărilor foarte diferite ale 
consumatorilor trebuie să existe o gamă foarte variată de servicii din 
aceeaşi categorie astfel încât fiecare consumator să identifice 
produsul de care are nevoie şi să mai revină pentru a achiziţiona şi 
alte servicii; 

- nu întodeauna prețul este un factor strategic în alegerea 
serviciilor; 

- prestarea serviciului trebuie să se bazeze pe un set de 
reglementări cunoscute şi aplicate de personal astfel încât procesul de 
creare şi prestare a serviciului să fie unul reglementat; 

- trebuie să existe concordanță între aşteptările clienților şi 
nivelul de percepere şi înțelegere a acestora de către prestator; 

- personalul de contact trebuie să presteze constant serviciile 
la un nivel calitativ cunoscut, înţeles şi aplicat de el. 

Calitatea produselor turistice şi satisfacția clienţilor sunt 
considerate două concepte apropiate ca sens care pot fi uşor 
confundat. 

Calitatea este o caracteristică a unui produs sau serviciu 
turistic, iar satisfacția reprezintă o stare a clientului dobândită după 
consumul unui serviciu. 

Calitatea are efect asupra clientului şi se poate transforma în 
satisfacţie prin comparaţia rezultatului obținut de client în raport de 
propriile aşteptări şi prin modul de percepere a calităţii. 

Calitatea se defineşte prin specificaţii tehnice proprii bazei 
tehnico-materiale şi personalului de contact şi prin modalitatea de 
implementare a specificațiilor tehnice în cadrul procesului de 

prestare. În turism, calitatea se bazează pe două caracteristici : 
standardizarea şi relativitatea. 

Standardizarea presupune obligativitatea aplicării cu 
regularitate a unor proceduri foarte stricte în relația cu toți clienții, 
nelăsând să intervină hazardul, rutina. 

Relativitatea presupune adaptarea modului de implementare a 
procedurilor în relația cu clienţii în raport de caracteristicile de vârstă 
ale clientului, de venituri, de mediul de proveniență, situația în care 
se află acesta. Specialiştii apreciază că nu există servicii bune sau 
proaste, ci există servicii care convin şi altele care nu convin. 

P. Eiglier a identificat trei nevoi principale pe care organizația 
prestatoare de servicii, împreună cu personalul său, trebuie să le 
satisfacă: securitatea (nevoia de protecţie, securitatea socială) stima, 
conştiinţa de sine (nevoia de a fi tratat ca o persoană importantă, 
respectabilă şi competentă căreia 1 se oferă toate informaţiile de care 
are nevoie) şi justiția (tratament egal pentru toți clienţii, echitate, 
încredere). 

Cele cinci dimensiuni ale calităţii în servicii identificate de 
Parasuraman şi al. (1988) sunt: tangibilitatea, încrederea, 
înțelegerea, siguranţa, empatia. Dimensiunile calității unui serviciu 
rămân, în continuare, o temă importantă de clarificat în literatura 
serviciilor. Dintre dimensiuni se pare că tangibilitatea se detaşează ca 
element de diferenţiere a serviciilor. 

Satisfacţia clientului reprezintă percepția acestuia despre 
măsura în care cerințele sale au fost îndeplinite. Reclamaţiile 
formulate de clienţi constituie un indicator obişnuit al satisfacției 
scăzute a clientului, dar absenţa acestora nu presupune în mod 
automat o satisfacție înaltă a clientului. 

Satisfacţia este explicată de specialişti prin intermediul ştiinţei 
comportamentului consumatorului şi, în general, cu ajutorul ştiinţelor 
sociale. Reprezintă o evaluare care intervine după cumpărarea, 
consumul unui serviciu şi se poate manifesta prin repetarea actului de 
cumpărare care conduce la fidelizare şi la transformarea clientului în 
avocat al organizaţiei prestatoare de servicii. Satisfacția clientului 

trebuie să se bazeze pe înțelegerea detaliată de către conducerea 
organizației şi de personalul de contact a influențelor elementelor 
procesului servucţiei asupra comportamentului consumatorului şi pe 
relația dintre aceste elemente. 

Satisfacţia consumatorului de servicii este explicată în 
literatura de specialitate în relație directă cu calitatea percepută, cu 
aprecierile proprii ale clientului şi nu cu determinarea obiectivă a 
experților sau a managementului, cu experiența anterioară, cu 
atitudinea clientului care combinată cu satisfacția poate influenţa 
comportamentul viitor. 

Formarea satisfacției este adesea analizată ca un proces de 
comparare a valorii pe care clienții doresc să o primească cu cea 
efectivă folosind norme individuale, aşteptări, idealuri, adică un 
ansamblu de criterii pe care clienţii le au în memorie şi pe care le 
consideră drept puncte de referință în evaluarea experienței de 
consumator. Este posibil ca clienții să utilizeze standarde de 
comparație diferite pentru a evalua aceeaşi experiență a unui serviciu. 
Comparaţiile se pot realiza in funcție de variația în timp a punctelor 
de vedere ale clientului, de situaţiile diverse în care se află clientul, 
în funcție de produs/serviciu. 

În aprecierea satisfacţiei oferite de consumul unui serviciu 
turistic, un rol important revine aşteptărilor clienților, adică acelor 
valori pe care clientul doreşte să le obțină şi pentru care este dispus 
să plătească un anumit preţ considerat de acesta ca fiind just. De 
regulă, aşteptările clienților pot fi analizate pe două niveluri: 

> nivelul dorit este cel pe care consumatorul doreşte să-l 
primească, o îmbinare între ceea ce gândeşte că ar putea fi şi ceea ce 
ar trebui să fie; 

> nivelul acceptat este cel considerat suficient în raport de 
tariful perceput pentru acel serviciu luând în considerare o varietate 
de factori externi şi personali. 

Este preferabil ca organizaţiile prestatoare de servicii să ofere 
serviciul peste nivelul acceptat pentru a putea folosi satisfacția în 
scopul obţinerii unui avantaj competitiv prin fidelizarea clientului. 

Între cele două niveluri de aşteptare apare o zonă de toleranţă 
în care consumatorul acceptă serviciul ca fiind mulțumitor. Dacă 
nivelul de prestare a serviciului este sub cel acceptat, apare 
nemulțumirea clientului şi scăderea încrederii acestuia în serviciile 
organizației. Dacă nivelul de prestare este peste cel acceptat, clientul 
va fi foarte mulțumit. 

Dimensiunile zonei de toleranță diferă de la un consumator la 
altul datorită caracteristicilor individuale ale consumatorului. Nivelul 
dorit se modifică încet ca urmare a creşterii experienței 
consumatorului, a mutaţiilor din interiorul mediului în care-şi 
desfăşoară activitatea, iar nivelul acceptat se modifică mult mai uşor 
în raport de necesitate, de diversitatea alternativelor oferite. 

În optica managerilor organizaţiilor prestatoare de servicii, 
definiția clasică a calităţii necesită o readaptare a obiectivelor 
strategice urmărite şi trebuie să exprime nivelul de perfecțiune sau de 
excelență pe care organizaţia şi-a propus să-l atingă şi să-l mențină 
cât mai mult timp pentru a satisface cerinţele, aşteptările clienților pe 
care trebuie să-i fidelizeze. 

Fidelizarea clienților reprezintă obiectiv strategic al 
organizațiilor prestatoare de servicii, iar o condiție fundamentală a 
fidelizării o constituie oferirea unui plus de valoare clientului prin 
satisfacerea aşteptărilor acestuia la cele mai înalte standarde stabilite 
de client. Îmbunătăţirea calității serviciilor trebuie să se realizeze cu 
efortul conjugat al tuturor participanților direcți sau indirecți la 
procesul de creare şi livrare a produsului turistic şi să aibă în atenție 
atât rezultatul activităţii cât şi întregul proces care stă la baza 
obținerii satisfacției clientului. 

Calitatea unui produs/serviciu turistic este întotdeauna relativă 
întrucât se referă la gradul de adecvare în raport de anumite exigențe 
care de cele mai multe ori sunt strict individuale, personalizate şi în 
continuă schimbare ca urmare a experienţei de consum a turistului şi 
a influenţei factorilor mediului extern al organizaţiei. În nici un caz 
calitatea unui produs turistic nu poate să reprezinte ceea ce vrea, 

poate sau ştie să furnizeze un anumit prestator sau ofertant de 
produse turistice. 

În turism, calitatea trebuie privită separat pentru ansamblul 
resurselor ce alcătuiesc potenţialul turistic natural şi antropic şi 
pentru infrastructura turistică şi personalul antrenat direct sau 
indirect în procesul servucției. 

Astfel, când vorbim de calitate în turism, trebuie să considerăm 
calitatea bazei tehnico-materiale, calitatea personalului de servire 
care trebuie analizată din punct de vedere cantitativ (număr) şi 
calitativ (profesionalism, empatie, eleganță, pricepere) şi de calitatea 
relațională apreciată prin prisma relaţiilor dintre client şi persoana de 
contact. Relaţiile cu clienţii trebuie abordate ca un posibil avantaj 
concurențial numai în condiţiile unei abordări a organizării sub 
formă piramidală inversă. 


Piramida inversă 
Figura nr. 6.1. 


Direcţie 
generală 


Sursa: C. Pop — Managementul calității, Ed. Alfa, laşi, 2007, p. 41 

Această abordare se bazează pe faptul că pentru clientul unei 
unităţi prestatoare de servicii cea mai importantă persoană este cea 
de contact, iar toate celelalte categorii de personal: operativ, 
funcțional şi de conducere trebuie să acționeze ca personal de 
susținere a celui care intră în relaţie directă cu consumatorul. 

Calitatea serviciilor trebuie să se regăsească în toate etapele 
procesului de creare şi prestare a serviciului dar şi după consumul 
serviciului întrucât acest aspect poate fi considerat un factor cheie de 
succes pe termen lung. 

Calitatea în servicii trebuie privită ca şi conformitate cu 
exigenţele clientului, ca valoare suplimentară pentru client, sau 
plusul calitativ şi de utilitate al procesului față de calitatea 
elementelor folosite. Astfel, conceptul de calitate include 
desfăşurarea calitativă a activității (conform structurii sistemului de 
servucție şi organizării ) care determină efecte de servire (serviciul în 
sine) şi concomitent receptarea de către beneficiar a unei satisfacţii, a 
unei impresii despre calitate care să-l mulțumească (calitate 
subiectivă) şi care să-l determine să revină şi treptat să se transforme 
în client fidel. 

Prestarea serviciilor turistice presupune folosirea intensivă a 
resursei umane considerate cea mai importantă resursă şi de aceea 
analiştii sunt de părere că alături de cele patru componente ale 
mixului de marketing în industria serviciilor devin operante şi alte 
instrumente operaționale, respectiv marketingul intern şi marketingul 
interactiv. "! 

Marketingul intern reprezintă"? „atragerea, perfecționarea şi 
menținerea angajaţilor firmei în funcţii care să asigure utilizarea 
maximă şi eficientă a capacităţii lor de muncă şi totodată un sistem 
de motivații care să permită satisfacerea atât a necesităților 
materiale, cât şi a aspirațiilor de ordin profesional ale personalului 


e Grönroos - A Service Quality Model and Its Marketing Implications, European Journal of 


Marketing nr 4/1994, p 34-36 în V. Olteanu -Marketingul serviciilor o abordare managerială, Editura 

Ecomar, 2005 

2? L, L, Berry, A. Parasuraman - Marketing Services: Competing Through Quality în Marketingul competitiv în 
sectorul serviciilor, de Iuliana Cetină, Ed. Teora, Bucureşti, 2001, p. 49 

firmei”. De modul de implicare a personalului de contact în relația cu 
clienții depinde succesul organizaţiei prestatoare de servicii. 
Colectivul permanent şi sezonier al organizației trebuie să acţioneze 
unit şi în echipă pentru a oferi satisfacţii clientelei ca garanţie a unei 
activități profitabile. 

Marketingul intern (M. Diaconu, 2007, p.100) este demersul 
prin care se urmăreşte modul de lucru al resurselor umane din cadrul 
întreprinderii care intră în contact cu clienţii, pe de o parte, şi modul 
în care sunt tratate acestea precum clientelă internă, pe de altă parte. 

Obiectivele marketingului intern sunt: 

> recrutarea celor mai buni specialişti din domeniu; 

> construirea unui sistem propriu de pregătire teoretică şi 
practică; 

> perfecționarea profesională continuă; 

> motivarea corespunzătoare a personalului de contact în 
scopul încurajării în demersul prin care să aibă un comportament 
favorabil în derularea servucției; 

> cunoaşterea şi înțelegerea corespunzătoare a obiectivelor 
servucției în scopul organizării eficiente a activității personalului de contact; 

> promovarea muncii în echipă. 

Personalul de contact are o poziţie strategică în întreprindere 
întrucât contribuie direct la crearea şi menţinerea imaginii întreprinderii; 
trebuie să înțeleagă foarte bine interesele clienților, dar şi pe cele ale 
întreprinderii exprimate în cadrul normelor interne ale acesteia. 

Personalul de contact trebuie să îndeplinească concomitent 
două tipuri de funcţii: una operațională care presupune efectuarea 
unui anumit număr de sarcini conform fişei postului şi obiectivelor 
firmei, şi una relațională, legată direct de contactul cu clientul. 

Marketingul interactiv (L. Dumitrescu,1998, p.13) sau 
relaţional sau marketingul pentru clienţii existenţi include acțiunile 
care se desfăşoară în momentul contactului dintre prestator şi 
consumator, abordate în viziunea de marketing. Componenta centrală 
este produsul creat şi livrat (ambianţă, personal în contact, baza 
tehnico-materială, participarea clientului), acţiuni promoționale, preț 

efectiv şi distribuție (preluarea comenzii, ordonarea cererii, 
organizarea plăţii). El se bazează pe interacțiunea directă şi pe termen 
lung între piață şi personalul firmei. Urmăreşte dezvoltarea unei 
comunicări avantajoase pentru ambele părți în scopul fidelizării 
clientului şi crearea de valoare pentru client. 

Cele mai relevante trăsături — cheie ale marketingului 
relațional sunt (V. Adăscăliţei, 2003, p.431): 

e punerea accentului pe asigurarea unor bune relaţii intense, 
interactive şi fidelizarea cumpărătorilor; 

e orientarea spre beneficiile pentru clienți; 
un contact ridicat cu clienţii; 
preocupare a întregului personal pentru calitate; 
angajare ridicată în asigurarea serviciilor pentru clienți; 
abordare dinamică şi pe termen lung a efectelor în timp. 

În servicii calitatea prestaţiilor este dependentă şi de atitudinea 
ospitalieră față de client. Consumatorul apreciază nivelul calitativ ala 
serviciilor nu numai din punctul de vedere al calității tehnice ci şi din 
punctul de vedere al calității funcționale conferite de interacțiunea 
cumpărător-vânzător, de abilitatea prestatorului de a găsi soluții 
pentru client şi de a aplica conceptul de marketing interactiv. 

În domeniul serviciilor trebuie construită atât calitatea 
obiectivă conferită de componentele tangibile din procesul servucţiei 
şi calitatea subiectivă reprezentată de imaginea şi impresiile pe care 
şi le formează clientul prin intermediul percepţiei componentelor 
materiale ale procesului servucției. Sunt situații în care unitatea 
prestatoare de servicii oferă în realitate mai puţin decât crede 
clientul că obține datorită comportamentului relațional eficient. De 
aici rezultă că în servicii calitatea este ceea ce oferă clientului 
satisfacție, iar acest aspect este foarte subiectiv şi personal. 

În optica consumatorilor de servicii evaluarea calităţii 
presupune considerarea a trei aspecte, respectiv (N. Neacşu, P. 
Baron, O. Snak, 2006, p.392): 

- calitatea căutată - caracteristicile serviciilor pe care clientul 
le poate evalua înaintea consumării lor; 

- calitatea experimentală - caracteristicile serviciilor pe care 
clietul le poate evalua după cumpărare sau consumare; 

- calitatea credibilă - caracteristicile serviciilor pe care nu le 
poate evalua nici după cumpărare/consumare, dar faţă de care 
manifestă mare încredere. 

Pentru client, aspectele care compun conceptul de calitate a 
servirii pot fi comportamentul şi atitudinea personalului de contact, 
timpul de aşteptare, posibilitatea de informare, accesul la unitatea 
prestatoare, confortul oferit, ambianța, varietatea şi complexitatea 
serviciilor, prețul. Nu toate aceste aspecte au aceeaşi importanță 
pentru client. Ele diferă în raport de timp, loc, tipul serviciului 
consumat. De aceea, pentru a creşte satisfacția clientului, organizația 
trebuie să studieze toate implicaţiile şi toți factorii determinanți care 
pot influența direct şi indirect nivelul serviciului folosind modele 
statistico-matematice. 

Trebuie corelați parametrii analizaţi cu obiectivele fixate de 
organizaţie pentru a se reliefa concluzii referitoare la calitatea 
servirii, la modalități de reorganizare a sistemului de aşteptare, la 
dimensionarea optimă a spaţiilor de aşteptare şi a celor de servire 
efectivă. Este important de cunoscut care sunt elementele care 
prezintă importanță pentru segmentul de clienţi cărora se adresează 
organizația pentru ca prin strategiile adoptate să anticipeze un anumit 
nivel al calităţii receptat de clienţi. La acestea se adaugă impresia pe 
care clientul şi-a făcut-o înainte de consum şi nivelul calitativ al 
prestației efective. 

Analiştii domeniului serviciilor au elaborat o listă a 
determinanțţilor criteriilor de apreciere a serviciilor de calitate (N. 
Neacşu, P. Baron, O. Snak, 2006, p.394): 

- accesibilitatea la servicii - serviciile trebuie să fie primite la 
timpul cuvenit fără aşteptări prelungite care ar demobiliza clienţii şi 
ar putea provoca decizii de renunțare din partea acestora; 

- comunicarea - serviciile trebuie prezentate corect şi în 
limbajul uzual al consumatorilor; 

- competența profesională a personalului — experiență, 
cunoştinţe de specialitate şi calificarea necesară; 

- ospitalitatea - amabilitate şi considerație pentru orice client; 

- credibilitatea faţă de firma ofertantă - organizaţia şi 
angajaţii ei trebuie să impună încredere în performanţele firmei şi să 
se preocupe de interesele clienților; 

- reliefabilitatea - serviciile trebuie să fie consistente şi 
prestate cu acuratețe şi minuţiozitate pentru a câştiga încrederea 
clientului; 

- _responsabilitatea personalului - operativitate şi creativitate 
la solicitările clienţilor şi la problemele acestora legate de consumul 
de servicii; 

- securitatea - serviciile trebuie prestate fără pericol, riscuri 
sau nesiguranță din partea consumatorilor; 

- tangibilitatea - laturile tangibile ale serviciilor trebuie să 
reflecte corect calitatea acestora; 

- înțelegerea şi cunoaşterea manifestărilor de consum — 
personalul prestator trebuie să depună eforturi pentru a înţelege 
nevoile consumatorilor şi să le acorde atenţia cuvenită în procesele 
de servire. 

Calitatea produselor turistice reprezintă un element strategic 
al managementului organizației exprimând măsura în care aceasta 
satisface aşteptările clienţilor. Deşi vorbim de produse foarte 
eterogene, s-au identificat următoarele caracteristici prin care poate 
fi definită calitatea : 

= respectarea promisiunilor transmise cu ocazia informării 
clientului potenţial şi implementarea cât mai corectă a conţinutului 
regulilor stabilite prin documentele de organizare interioară ; 

= comunicarea corectă şi folosirea unui limbaj adaptat 
specificului clientului; 

= competența personalului de contact şi responsabilizarea 
acestuia; 

= amabilitatea personalului, politeţea, empatia față de clienții 
potențiali şi cei fideli; 

= receptivitate faţă de identificarea dorințelor clienților şi a 
posibilităților de satisfacere promtă a acestora ; 

= credibilitatea asigurată de existența unei mărci, de reputația 
organizației prestatoare de servicii turistice; 

= siguranța fizică, financiară ca garanție a diminuării riscului 
în privința prestării serviciului turistic; 

= corectitudine în întocmirea notelor de plată; 

= garantarea serviciilor prestate şi oferirea unor servicii 
suplimentare ca element de atracție şi de manifestare a grijii față de 
client care pot conduce la fidelizarea şi creşterea atractivităţii 
organizației pentru clienți; 

= accesibilitatea produsului turistic exprimată prin 
flexibilitatea orarului de funcționare, minimizarea timpului de 
aşteptare, uşurinţa în identificarea prestatorului de servicii turistice; 

= personalizarea produselor turistice şi a dialogului cu 
consumatorul în scopul înțelegerii profunde a nevoilor specifice 
segmentului de consumatori identificat; 

= atractivitatea elementelor tangibile folosite în procesul de 
prestare a serviciului turistic, a ambianţei şi a ținutei personalului de 
contact. 

Subtilitatea şi complexitatea calităţii în servicii este analizată 
şi de Organizația Mondială a Turismului care defineşte calitatea în 
turism” ca fiind rezultatul unui proces care implică satifacerea 
nevoilor legitime de produse şi servicii, a cerințelor şi aşteptărilor 
consumatorului la un preț acceptabil în conformitate cu standardele 
de calitate legate de asigurarea siguranţei şi securităţii turiştilor, 
igienei, accesibilității, transparenţei, autenticităţii şi armoniei 
activității de turism cu mediul uman şi natural. 

Analiza fiecăruia din termenii utilizați în această definiție 
sugerează măsuri complete care pot fi considerate de organizație în 
raport de criteriile calității. Astfel : 

e Rezultatul trebuie înţeles ca fiind satisfacția obţinută de 


'5 Definiţia Comitetului de sprijin OMT pentru calitate, modificată la a 6a reuniune — Varadero, Cuba, 
mai 2003 

client după consum prin compararea nivelului dorit şi acceptat al 
calității serviciului turistic cu cel obținut efectiv ca şi implicaţiile 
economice, sociale şi de mediu pe care le generează consumul de 
servicii turistice. 

e Procesul semnifică întregul efort depus de managementul 
organizației turistice şi de toţi angajații acesteia de a identifica 
nevoile clienților şi măsurile necesare pentru satisfacerea lor la cel 
mai înalt nivel al aşteptărilor. 

e Satisfacerea nevoilor presupune identificarea tuturor 
categoriilor de clienți în raport de particularitățile cerințelor şi 
aşteptărilor lor şi organizarea procesului servucției astfel încât ecartul 
între nivelul dorit al calității şi cel obținut efectiv să fie cât mai mic. 

e Legitimitatea din definiţia OMT face trimitere la aspectele 
juridice ale actului de vânzare-cumpărare. Consumatorii nu pot 
pretinde mai mult decât au plătit pentru ceea ce urmează să consume 
în materie de produs turistic, iar ofertanţii trebuie să coreleze nivelul 
calității cu nivelul preţului stabilit. 

e Nevoile în această definiție decurg din legitimitatea 
aşteptărilor turiştilor şi se referă la nevoile concrete de confort, 
siguranță, fiziologice, stimă, respect, etc. Turistul va fi mulţumit 
numai în măsura în care îi vor fi satisfăcute atât nevoile materiale cât 
şi cele psihologice. 

e Cerințele se referă la acele componente ale produsului 
turistic care sunt intangibile şi dificil de măsurat, evaluat, în contrast 
cu atributele fizice ale componentei tangibile a produsului turistic 
care sunt supuse clasificării. Sunt, totuşi, elemente care pot fi 
cuantificate ca : timpul de aşteptare, frecvenţa prestării serviciilor de 
curăţenie în camere, numărul serviciilor incluse în prețul de bază. 

e Termenul așteptări face referire la modul de percepere de 
către client a caracteristicilor produsului consumat şi este influențat 
de experienţa de consum, de informaţiile de care dispune clientul şi 
de nivelul preţului. De regulă, aşteptările trebuie să fie legitime, să se 
încadreze în anumite limite, deşi experienţa a demonstrat că nu pot fi 
satisfăcute toate aşteptările clienților pentru că fiecare client este 


244 


unic, are un anumit nivel al experienţei de consum şi este uşor 
influențabil de subiectivismul clientului. 

e Termenul consumator se referă la consumatorii individuali, 
dar şi la grupuri de persoane (familii, intermediari, firme). Aceştia 
pot să pretindă evaluarea şi certificarea calității produsului turistic de 
către reprezentanți proprii sau de către o terță parte. 

e Expresia preț acceptabil sugerează că aşteptările clienților 
trebuie să fie corelate cu nivelul prețului plătit, iar surprizele nu ar 
trebui să fie extrem de generoase pentru a nu implica un cost 
exagerat fără acoperire în preţ, după cum nici o calitate superioară nu 
trebuie oferită la un preț scăzut. 

e Un produs turistic trebuie să confere clientului: 

- securitate; 

- protecție (normele de securitate şi protecție trebuie 

considerate ca norme de calitate şi sunt în mod normal definite 

de lege); 

- igienă (să nu pună în pericol securitatea alimentară); 

- accesibilitate prin eliminarea obstacolelor fizice şi a celor de 

comunicare; 

- transparență (informare corectă şi completă a clientului în 

legătură cu structura produsului şi a costurilor consumului 

produsului turistic achiziționat); 

- autenticitate (element de individualizare a produsului 

turistic); 

- armonie cu mediul urban şi natural pentru a gestiona 

eficient dezvoltarea turistică durabilă care presupune asigurarea 

calității vieţii sub toate aspectele şi în toate ţările. 

Caracteristicile calităţii, aşa cum reies din definiția dată de 
OMT, stabilesc nivelul minim al protecției consumatorului, acele 
condiţii de calitate care sunt vitale pentru consumator, absenţa lor 
însemnând practic noncalitate, iar absența uneia dintre componentele 
de bază semnificând reducerea apreciabilă a satisfacției şi a 
consumului. Nu trebuie omis nici faptul că conceptul calitate în 
servicii este un concept dinamic şi cu un grad de subiectivism 

accentuat. 

Din definiția calităţii formulată de OMT se pot desprinde 
acțiuni concrete rezultate din considerarea criteriilor de calitate: 

- măsurarea satisfacției clienților şi a efectelor sociale, 
economice şi de mediu ale activităţii turistice; 

- organizarea şi defăşurarea procesului de obţinere a calității 
astfel încât să se poată identifica constrângerile unei oferte care pot 
influența inclusiv imaginea produsului turistic cu urmări negative 
asupra performanțelor organizaţiei sau destinaţiei; 

- identificarea consumatorilor în funcție de aşteptările şi 
nivelul de percepţie a calităţii ; 

- corelarea justă a nivelului prețului cu nivelul calității oferite; 

- satisfacerea atât a nevoilor concrete ale clienților, inclusiv 
nevoia de hrană, de odihnă, de confort, de siguranţă, cât şi a nevoilor 
psihologice, inclusiv nevoia de stimă şi respect, de informare, de 
apartenenţă la un grup; îndeplinirea acestor categorii de nevoi ale 
clienţilor conferă certitudinea fidelizării clienților; 

- stabilirea nivelului calităţii ce trebuie atins, monitorizarea, 
promovarea şi dezvoltarea calităţii ; 

- cuantificarea elementelor aparent intangibile referitoare la 
calitatea resursei umane care pot influența calitatea percepută de 
client ; pot fi cuantificate elemente ca : timpul de aşteptare, numărul 
clienților cu care interacționează produsul, frecvența operațiilor de 
igienizare a spaţiilor, etc. ; 

- comunicare pozitivă cu consumatorul astfel încât acesta să 
primească ceea ce i s-a promis sau chiar mai mult, adică aşteptările 
clienților să fie în concordanţă cu ceea ce primesc efectiv aceştia pe 
toată durata consumului turistic. 

Conform O.G. nr. 21/1992, factorii care determină criteriile 
de apreciere a serviciilor de calitate sunt: 

e accesibilitatea redată prin capacitatea prestatorului de a oferi 
serviciile turistice la timp, de a sprijini turiştii să identifice cu 
uşurinţă unitățile prestatoare de servicii turistice ; 

e comunicarea; capacitatea de a informa corect şi complet 
turiştii; 
competenţa profesională a personalului; 
gradul de încredere şi siguranță oferit 
receptivitatea 
ospitalitatea; 
credibilitatea ofertantului de servicii turistice ; 

e acurateţea, corectitudinea procesului de creare şi livrare a 
serviciului turistic; 

e empatia, înțelegerea şi cunoaşterea clientului 

e securitatea şi siguranța 

Literatura de specialitate evidenţiază criterii de calitate pe 

diferite niveluri ale activităţii turistice. Astfel, în cazul unei destinații 
turistice, criteriile calității sunt : 

= imaginea înaintea vizitei; 

= informaţii obținute înaintea vizitei; 

= rezervarea; 

= drumul până la destinaţie; 

= primirea şi înregistrarea în hotel; 

= informaţiile obținute la destinaţii utile pe parcursul şederii ; 

= infrastructura şi mediul înconjurător; 

= plata şi drumul spre casă; 

= amintiri şi contacte în urma vizitei. 

În cazul unei unităţi de primire, criteriile calităţii pot fi : 

= rezevarea / confirmarea ( cunoştinţele despre produs, limba 
vorbită); 

= primirea, parcarea, amplasarea; 

= camera: echipament, curăţenie, securitate; 

= şederea: facilități de comunicare în interior şi cu exteriorul, 
liniştea; 

= plecarea: timp de aşteptare, servicii suplimentare (carduri 
de credit, taxe) ; 

= contacte în urma vizitei: informarea, rezolvarea 
reclamațiilor. 


247 


În privința agențiilor de turism, criteriile calităţii ce stau la 
baza deciziilor de cumpărare au în vedere, pe de o parte : 

- factorii vitali pentru efectuarea unei vânzări, respectiv 
amplasarea agenţiei, atmosfera din cadrul agenţiei şi oferta adaptată 
la nevoile clienților, iar pe de altă parte, 

- factorii vitali pentru susţinerea pe piaţă : preţul, încrederea 
într-o colaborare corectă şi onestă, accesibilitatea produselor 
turistice, comunicarea eficientă cu clientul. 

Înțelegerea şi implementarea celor două categorii de criterii ale 
calității menţionate reprezintă condiția satisfacerii clienţilor la un 
cost rezonabil. Important pentru un management eficient al 
organizației este identificarea segmentului de consumatori pentru 
care organizaţia are suficiente resurse pentru a oferi la locul potrivit, 
la momentul potrivit, într-o gamă sortimentală adecvată produse 
turistice care să atragă clienți satisfăcuţi pe care să-i transforme în 
clienți fideli. 


6.3. Particularităţile asigurării calităţii în domeniul serviciilor 


Conform literaturii de specialitate, obiectivele calității ce ar 
trebui urmărite de unitățile turistice sunt : 

> o foarte bună cunoaştere a pieței, a mediului agentului 
economic pentru a se putea previziona performanța afacerii; 

> cunoaşterea şi înțelegerea nevoilor clienţilor şi a 
caracteristicilor concurenţilor pentru a conferi performanță 
produsului/serviciului turistic; 

> stabilirea corectă a capabilități sau capacității reale a 
agentului economic, a eficienței şi eficacității pentru a obține 
performanţa procesului; 

> identificarea capacităţii organizatorice de a se adapta la 
schimbare, de a fi flexibilă pentru a obține performanţa ; 

> evaluarea corectă a nivelului de calificare, a cunoştinţelor, 
abilităților angajaţilor şi a posibilității organizaţiei de a asigura o 
motivare adecvată a acestora pentru a obţine performanţa 
personalului. 

Un rol deosebit de important în asigurarea unei calități 
superioare a serviciilor turistice revine activității de proiectare a 
acestora ca un sistem integrat unitar întrucât numai dacă toate 
elementele componene ale procesului de creare şi livrare a serviciului 
turistic sunt concepute şi folosite la un nivel superior rezultatul 
servucţiei se transpune în satisfacție pentru clienți. 

Calitatea produsului turistic şi satisfacția consumatorului se 
obțin nu din însumarea calităţii componentelor, ci din impresia pe 
care şi-o formează consumatorul. Organizațiile turistice trebuie să 
acorde o atenţie deosebită tuturor aspectelor ce compun produsul 
turistic. Calitatea superioară a unui produs turistic şi satisfacția 
clientului au rolul de a diminua riscul perceput de consumator la 
achiziționarea acestuia. 

O imagine deteriorată a unui produs turistic este dificil de 
reabilitat; presupune multe eforturi financiare, de comunicare, etc. 
De aceea, este preferabil a se monitoriza cu maximă atenţie toate 
sincopele identificate în procesul servucției de personalul de contact 
sau semnalate de clienți pentru a stabili măsuri prin care să se evite 
experiențele neplăcute care conduc la o imagine negativă asupra 
organizației prestatoare de servicii turistice. 

Studierea insatisfacției clientului trebuie să fie o activitate cu 
caracter permanent şi atent monitorizată la toate nivelurile întrucât 
nemulțumirile semnalate de clienți pot conduce la acţiuni de 
îmbunătăţire a proceselor de prestare a serviciilor turistice şi la 
fidelizarea clienţilor. Clienţii care îşi manifestă nemulţumirea pot fi 
transformați în clienți fideli şi chiar în avocaţi ai organizațiilor 
turistice. 

Există preocupare din partea prestatorilor de servicii turistice 
pentru a folosi instrumente de culegere a informaţiilor referitoare la 
satisfacția clienților, (chestionar privind satisfacția clientului), tehnici 

de monitorizare a procesului servucției tocmai pentru a determina 
clienţii să-şi expună puncte de vedere în legătură cu ceea ce au 
consumat în unitățile turistice în scopul identificării măsurilor 
corective menite a îmbunătăți ambianța şi, în general, calitatea 
procesului de prestare a serviciului turistic. 

De multe ori clientul apreciază calitatea produsului turistic 
prin prisma comportamentului şi atitudinii personalului din front- 
office. De aceea, este necesară o atentă selectare şi instruire a 
personalului, o standardizare a comportamentului acestuia faţă de 
client însoţită de acțiuni permanente de control, evaluare şi testare a 
personalului. 

Sunt foarte utile întrunirile periodice dintre manager şi 
personalul de contact în cadrul cărora să se semnaleze sincopele 
identificate în procesul servucției, iar acestea să facă obiectul 
activității de formare continuă pentru personalul de contact. 

A. Parasuraman,V.A. Zeithaml şi L.L. Berry au descoperit un 
model care ar trebui să stea la baza managementului organizației 
prestatoare de servicii întrucât prezintă principalele obstacole care 
creează posibilitatea ca organizaţia să nu ofere servicii de calitate. Este 
cunoscut sub denumirea de modelul GAP şi prezintă principalele 
deficienţe care se întâlnesc frecvent în organizațiile prestatoare de 
servicii cu impact negativ asupra calității activităţii şi satisfacției 
clienților şi care trebuie considerate în proiectarea politicii în domeniul 
calităţii. În figura nr. 6.2 sunt prezentate diferitele ecarturi sau 
deficienţe care au următoarea semnificație: (M. Bruhn, 2001, p.79-82). 

Modelul GAP 
Figura nr. 6.2 

Sursa: Adaptare după: A. Parasuraman, V.A.Zeithaml, L.Berry, A Conceptual 
Model of Service Quality for Future Ressearch, Journal of Marketing, 1985 

GAP1 -— evidențiază diferenţa între aşteptările reale ale 
clienților şi aşteptările clienţilor aşa cum Sunt percepute de 
managementul întreprinderii. Această deficiență este rezultatul 
lipsei de preocupare din partea managementului în legătură cu 
identificarea, înţelegerea şi implementarea în procesul de creare şi 
prestare a serviciului a aşteptărilor clienților. 

GAP 2 — evidențiază diferenţa între aşteptările clienților 
percepute de întreprindere şi transpunerea lor în normele de 
calitate a serviciilor. Această diferenţă este determinată de lipsa unor 
măsuri clare de îmbunătăţire a calității. 

GAP 3 — diferența între specificaţiile, normele de calitate ale 
serviciilor şi serviciul prestat efectiv este rezultatul lipsei 
responsabilizării personalului şi a preocupării pentru evaluare şi 
control. 

GAP 4 -— diferența între calitatea efectivă a serviciilor 
prestate clienţilor şi comunicarea firmei adresată clienţilor în 
legătură cu serviciile prestate este determinată de o comunicare 
necorespunzătoare, incompletă în legătură cu capabilitățile 
organizației prestatoare de servicii 

GAP 5 — discrepanța dintre aşteptările clienților față de 
servicii şi percepția efectivă asupra serviciilor prestate reflectă 
deficiența majoră a modelului care poate fi redusă prin minimizarea 
celorlalte categorii de discrepanțe. 


În anul 1987, în literatura de specialitate, P. Eiglier şi E. 
Langear au prezentat importanţa interacțiunii dintre toate 
componentele procesului servucţiei, a interacțiunii dintre mediul 
vizibil (front office) şi cel invizibil (back office) pentru asigurarea 
calității şi satisfacției clientului. Pentru descrierea cât mai fidelă a 
influenței proceselor care se derulează cu ocazia creării şi livrării 
unui serviciu global asupra nivelului calităţii serviciului şi satisfacției 
clientului se foloseşte aşa numita hartă a serviciului sau 
organigrama serviciului care prezintă diferitele puncte de 
intracțiune a clientului cu organizația prestatoare de servicii, 

respectiv numărul, natura şi intensitatea contactelor şi permite o bună 
înțelegere a experienţei clientului. Este o reprezentare grafică a 
procesului servucţiei pentru a identifica eventuale disfuncționalități 
determinate de partea vizibilă a serviciilor. 

În scopul îmbunătățirii calităţii serviciilor turistice şi pentru a 
oferi clienţilor garanţia că vor cumpăra şi consuma produse turistice 
create după reguli acceptate în domeniu s-a creat sistemul de 
certificare a calității. Certificatele de calitate atestă existenţa unui 
sistem de management al calității care oferă clientului garanția că 
unitatea turistică funcționează pe baza unor proceduri scrise, 
rezultate din experiență şi perseverența de a oferi încredere şi 
siguranță clienților ca expresie a calităţii. 

Diversificarea bazei tehnico-materiale a cazării a determinat 
necesitatea adoptării unui sistem unitar la nivel mondial a claselor de 
confort. În 1962, UIOOT (Uniunea Internaţională a Organizaţiilor 
Oficiale de Turism), un precursor al UNWOT, a propus un sistem 
global de clasificare uniformă a hotelurilor. 

Asemenea încercări de standardizare au avut şi asociațiile 
profesionale, fie ale hotelierilor, fie ale agenţilor de turism sau ale 
altor asociaţii, ale instituțiilor guvernamentale sau ale unor mari 
companii de servicii comerciale (Guide Michelin, AA Britain, 
American Automobile Association - AAA) care sunt prezentate în 
continuare (Tabel.6.1.) Astfel a rezultat o mare diversitate de sisteme 
de clasificare care au încercat să ofere consumatorilor o prezentare a 
caracteristicilor bazei  tehnico—materiale utilizând concomitent 
anumite criterii fizice pentru structuri şi calitative pentru servicii. 

Categoria hotelului este dată de confort, facilități, localizare, 
renume, iar calitatea serviciilor depinde de calitatea prestației, de 
gradul de implicare a personalului de contact şi a celui funcțional. 
Categoriile calitative ale hotelului se referă la clasele de confort şi nu 
la calitatea serviciilor hoteliere. O unitate hotelieră dintr-o clasă 
inferioară de confort care oferă cazare la un tarif corespunzător 
dotărilor de care dispune poate fi considerat un hotel de calitate bună 
dacă serviciile oferite au această calitate. 

Tabel 6.1. Selecţie de sisteme de clasificare 


Franța- SUA-AAA Oficială în | Oficială in | Oficială în 
Ghid Israel Marea Spania 
Michelin Britanie 
Tip de model | Cf. opiniei | Conf. opiniei | Obligatorie Voluntară | Obligatorie 
de Michelin AAA 
clasificare 
Criteriul de | Cerinţe de | Servicii de Caracteristici | Cerinţe de | Dictate de 
bază al calitate şi | întreținere şi | fizice şi calita- | calitate şi autoritătUe 
clasificării | organizare facilități tea serviciilor | organizare regionale 
a activitătii a activităţii 
Simboluri 5 căsuțe 5 diamante 5 stele de lux | 5 coroane 5 stele 
utilizate 4 căsuțe 4 diamante 5 stele 4 coroane 4 stele 
pentru gama | 3 căsuțe 3 diamante 4 stele 3 coroane 3 stele 
calitativă 2 căsuțe 2 diamante 3 stele 2 coroane 2 stele 
1 căsuţă I diamant 2 stele 1 coroană I stea 
1 stea Înregistrate 
Sistem Michelin AAA Ministerul Direcția tu- | Autoritatea 
administrat Turismului rismului de resort a 
de..... naţional prin| comunității 
autorităţile regionale 
regionale 
Forma de Inspecţii Evaluări anu- | Inspecţii ano- |Chestionare,|  Sporadice 
monitorizare | anonime ale nime la fiecare | inspecții şi dictate 
1-4 ani de politica 
regională 
Finanţarea | Michelin Cotizaţiile Guvern Hoteluri şi Guvern 
sistemului prin membrilor subvenții 
vânzarea AAA guverna- 
ghidurilor mentale 
Sistemul de | Selecţie de | Selecție de | Toate hotelurile | Toate for- Toate for- 
clasificare al | hoteluri hoteluri şi mele de ca- | mele de ca- 
hotelurilor moteluri zare zare profe- 
include sională 


Sursa: Cr. Cristureanu, Strategii şi tranzacții în turismul internaţional, 
Editura: C.H. Beck, 2006, p 328 adaptat după Gee, International Hotels. 
Development and Management", p. 407 

În unele ţări europene există şi alte practici în afara certificării 
atestată de un organism acreditat.Astfel, pe piața franceză există o 
practică nouă respectiv cea de etichetare care exprimă conformitatea 
cu un regulament (caiet de sarcini şi cerințe minime de etică) şi 
atestă faptul că un produs/serviciu este conform cu specificaţiile 
cuprinse în cererile de ofertă ale diferiților actori de pe piața 
turistică, membrii ai asociaţiilor profesionale. Etichetarea produselor 
turistice trebuie însoțită de acțiuni de promovare pentru a fi făcute 
cunoscute atuurile diferitelor componente structurale ale produselor 
turistice care conferă clienților încredere. 

Există în multe ţări preocupări la nivel național legate de 
armonizarea demersului referitor la calitatea în turism. De exemplu 
în Franţa în 2006 s-a lansat de către Direcția de Turism programul 
„Qualite France” conceput pentru a coordona inițiativele naţionale în 
materie de calitate a produsului turistic. 

În România, ca expresie a intervenţiei statului în acţiunea de 
stabilire a unei relații juste între client şi unitatea turistică, s-a creat 
şi implementat un sistem de criterii de încadrare pe categorii de 
clasificare a unităţilor de primire, însoţit de norme metodologice 
adoptate prin ordin al ministrului de resort. 

Categoria de clasificare este determinată de îndeplinirea în 
totalitate a criteriilor obligatorii prevăzute în normele metodologice 
şi de realizarea unui anumit punctaj rezultat din evaluarea criteriilor 
suplimentare prevăzute în anexele la norme. 

În România, structurile de primire turistică se clasifică pe stele 
(de la 5 stele la o stea) şi respectiv pe flori în cazul pensiunilor 
turistice rurale, în funcţie de caracteristicile constructive, dotările şi 
calitatea serviciilor pe care le oferă potrivit criteriilor de clasificare 
stabilite pentru fiecare unitate în parte. Printre criteriile obligatorii 
pentru încadrarea pe categorii de clasificare a unităților de primire de 
tipul hotelurilor se numără: 

- starea generală a clădirii; 

- organizarea spaţiilor şi a serviciilor aferente; 

- instalații; 


255 


- suprafața minimă a camerelor; 

- dotarea cu mobilier, lenjerie şi cu alte obiecte; 

- servicii minime oferite turiştilor (cel puţin 18 la cele de 5 şi 
4 stele, min 15 la cele de 3 stele, min 10 la cele de 2 stele, min 5 la 
cele de o stea). 

În cazul în care, structurile turistice de primire au şi structuri cu 
funcțiuni de alimentaţie, trebuie să existe o anumită compatibilitate 
între cele două categorii. Însemnele calităţii unităților de alimentaţie 
incluse în circuitul turistic sunt categoriile, iar corelațiile acestora cu 
însemnele specifice clasificării unităţilor de cazare sunt: 

- Categoria a III-a -1 stea 

- Categoria a Il-a - 2 stele 

- Categoria 1 - 3 stele 

- Categoria lux - 4 şi 5 stele 

Pentru plaje, în baza HG 107/1996 se foloseşte însemnul 
număr de delfini (3,2,1) care este atribuit după criteriile: calitatea 
nisipului, grosimea stratului de nisip, existența duşurilor, a cabinelor 
de schimb, a vestimentaţiei, frecvența curățirii apei, a plajei, a 
grupurilor sanitare, prezența grupurilor de prim ajutor şi salvamar, 
dotările de agrement, sistem de semnalizare a condițiilor de 
îmbăiere. 

Prin H.G. 335/2002 s-a aprobat constituirea Comitetului 
Naţional „Steagul Albastru-Blue Flag” în vederea implementării în 
România a Programului „Steagul Albastru-Blue Flag”, coordonat de 
Fundaţia de Educaţie pentru Mediu cu sediul în Danemarca, singura 
organizație internaţională care se ocupă de implementarea acestui 
program fiind recunoscută şi susținută de Consiliul Europei şi de 
Organizaţia Naţiunilor Unite pentru Mediu (UNEP). 

„Steagul Albastru- Blue Flag” este un ecolebel, o distincție 
acordată anual acelor plaje şi acelor porturi care îndeplinesc 29 de 
criterii imperative şi generale pentru plaje şi 22 de criterii pentru 
porturile de agrement care obţin un calificativ foarte bun în urma 
analizei calității nisipului şi a apelor din zona respectivă efectuată de 
specialişti. Criteriile fac referire la patru domenii: calitatea apei, 

siguranță şi servicii, managementul mediului şi educație şi informare 
privind mediul. 

Prin H.G. 668/2003 s-a aprobat Programul naţional de 
creştere a calităţii serviciilor hoteliere şi de lansare a mărcii „Q”, 
simbolul prin care se atestă faptul că hotelul îndeplineşte anumite 
condiţii şi criterii de certificare şi cuantificare a calității serviciilor 
hoteliere. Programul, început în 2002 şi reluat în 2004, şi-a propus 
îmbunătăţirea calității serviciilor prestate de unităţile hoteliere pentru 
creşterea gradului de satisfacție a clienților precum şi folosirea 
simbolului „Q” pentru promovarea şi recunoaşterea hotelurilor pe 
plan naţional şi internaţional. Se bazează pe folosirea unui sistem de 
evaluare intern şi extern care acționează ca un instrument eficace de 
management pentru garantarea calităţii serviciilor prestate. 

Marca Q în unitățile hoteliere reprezintă o modalitate de 
aliniere la cerințele europene şi un instrument de evaluare a 
capabilități hotelierilor de a desfăşura activitate într-un context 
optim şi coerent. Este definită ca un model de bune practici pentru 
implementarea şi certificarea calității serviciilor hoteliere din 
România care poate completa sistemul de clasificare pe stele. 

Obţinerea mărcii de calitate de către hotelieri presupune 
îndeplinirea unui set de criterii care acoperă toate activitățile cuprinse 
în lanţul valoric al serviciilor de primire, respectiv: 

e management, 

e performanţele personale; 

e accesibilitate/poziţie; 

e faţada/spaţii exterioare/parcare; 

e spaţii comune; 

e recepţie; 

e camere/grupuri sanitare proprii; 

e mic dejun/restaurant/bar/room service; 
e servicii oferite clienților; 

e aprovizionare. 

În scopul desfăşurării unei activităţi performante atât pentru 
clienți cât şi pentru ofertanți, este necesară stabilirea standardelor, a 

regulilor care să fie cunoscute, înțelese şi aplicate de fiecare persoană 
care are legătură directă sau indirectă cu activitatea de creare şi 
prestare a unui serviciu turistic. 

În stablirea acestor standarde este bine de pornit de la 
informațiile obţinute de organizație în legătură cu ceea ce doreşte 
material existent, cu limitările, contrângerile legislative, de timp şi de 
spaţiu disponibil. 

Este preferabil ca aceste standarde să fie măsurabile, să fie 
interpretabile pentru că pot genera neînțelegeri şi să permită 
angajatului să identifice cu uşurinţă rezultatele de obținut. 

În stabilirea standardelor este bine să se pornească de la 
standardele folosite în trecut, să se folosească estimări, calcule 
referitoare la timpul necesar pentru realizarea anumitor activități, să 
se valorifice experienţa persoanelor implicate în activitate de-a 
lungul timpului, să se adopte practici eficiente din succesul altor 
experienţe similare şi, nu în ultimul rând, să se folosească intuiţia 
proprie, aprecieri, estimări, prognoze. 

Unităţile prestatoare de servicii turistice folosesc mai multe 
categorii de standarde ( V. Rondelli, St. Cojocariu, 2004, p.84) 

a) standarde de performanţă 

b) standarde de servicii 

c) standarde profesionale referențiale 

d) standarde care includ specificații 

e) standarde cu proceduri de operare (operaţionale). 

a) Standardele de performanţă au scopul de a stabili cât de 
bine funcționează o activitate turistică luând în calcul: 

— criterii economice (costul componentelor produsului 
turistic, costul total al organizării); 

— criterii de eficiență ce stabilesc raportul dintre efect şi 
efort sau efort/efect (număr de clienți serviţi/angajat, 
încasări/angajat); 

— criterii de eficacitate care au în vedere rezultatele 
obținute de proces în raport de nevoile şi aşteptările 

clientului (numărul de clienţi serviţi pe oră, gradul de 
ocupare, numărul de produse turistice valorificate). 

În stabilirea standardelor de performanţă trebuie pornit de la: 
e performanţele istorice ale organizației 
e obiectivele fixate anual de către organizație şi bugetul 
anual; 
e performanţele concurenţilor preluate din diferite surse de 
informare: presa de specialitate, rapoarte anuale, analiza 
vânzărilor, cercetări de piaţă; 
e cele mai bune practici identificate în cadrul altor ramuri 
concurente pentru a stimula gândirea inovativă şi 
flexibilizarea activă; 
e particularitățile cererii, nevoile şi aşteptările clienților. 

b) Standardele de servicii se referă la aspectele fundamentale 
ale comportamentului factorului uman în corelație cu regulile de 
funcționare a organizației care să permită obținerea unui nivel dorit 
al calității serviciilor (organizarea activităţii, lucrul în echipă, 
dezvoltarea abilităților specifice şi stabilirea responsabilităților). 
Responsabilizarea angajaţilor este un factor important de succes 
alături de preocupările constante privind îmbunătățirea unui proces, a 
unei proceduri sau a unei structuri. 

c)Standardele profesionale referenţiale detaliază 
caracteristicile fundamentale ale funcțiilor din cadrul unităţilor de 
profil, atât funcții de conducere cât şi de execuţie. Fac referire la: 
compartimentul în care se desfăşoară activitatea, descrierea 
activităților, atribuţiilor şi sarcinilor pe care le realizează, 
competențele generale şi specifice, cerințele funcției/meseriei, şi 
criteriile de evaluare a lucrătorilor. 

d) Standarde care includ specificaţii care se stabilesc pentru 
fiecare proces din cadrul organizației 

e) Standarde cu proceduri de operare stabilesc cum se 
desfăşoară activitatea şi au rolul de a satisface necesitățile şi 
interesele organizaţiei şi necesitățile şi aşteptările clienţilor. 
Principalele componente ale acestora sunt: accesibilitatea clienților la 

ofertă, comunicarea internă şi externă eficientă, elementele 
motivaționale care stimulează cumpărătorii şi utilizarea produsului 
sau serviciului. 


6.4. Sisteme de management al calității 
în turism şi industria ospitalităţii 


Obiectivul implementării managementului calităţii îl reprezintă 
realizarea în condiții de eficiență şi eficacitate maximă a acelor 
produse care satisfac cerințele clientului, respectă cerințele societății, 
ocrotesc sau protejează consumatorul şi mediul şi sunt oferite la un 
preţ acceptat de client şi la termenul convenit cu acesta. 

Importanța managementului calităţii în turism capătă noi 
dimensiuni, mult mai speciale datorită mutaţiilor în ceea ce priveşte 
consumatorii care au devenit tot mai experimentați şi, în consecință, 
tot mai critici. Şi schimbările în ceea ce priveşte oferta, respectiv 
globalizarea pieţei turistice mondiale care a devenit tot mai 
competitivă, creşterea investițiilor pentru produse noi, îmbunătățite 
pentru a diferenția şi poziționa produsele turistice în raport de 
cerințele clienților identificate în piață şi anticipate impun o nouă 
abordare, mult mai profesionistă a managementului calităţii. 

Implementarea managementului calității are ca finalitate 
fidelizarea clienţilor, reducerea cheltuielilor determinate de 
nemulțumirile semnalate şi nesemnalate de clienţi, o mai bună 
motivare a angajaților cu efecte favorabile asupra performanţelor 
economico-financiare ale organizaţiei. 

Implementarea managementului calității trebuie să fie 
rezultatul activității desfăşurate de toți membrii organizaţiei care 
trebuie să se implice în dezvoltarea unei strategii în domeniul 
calității. Acţiunea trebuie să înceapă cu evaluarea activităţii curente 
desfăşurată de agentul economic din turism care să implice o analiză 
detaliată realizată de conducere cu privire la: 

- măsura în care se țin promisiunile exprimate cu ocazia 
comunicării; 

- calitatea comunicării reflectată prin conţinut, obiectivitate; 

- modalitatea de întreţinere a relațiilor cu clienții şi cu 
partenerii şi rezultatele obținute ca urmare a aplicării metodelor de 
studiere a clienţilor: observația, ancheta pe bază de sondaj, 
managementul reclamaţiilor, cutia cu sugestii, clientul misterios, 
telefonul verde; 

- raportul calitate-preţ; 

- identificarea celor mai bune practici prin aplicarea 
benchmarkingului, prin comparaţia cu liderii de piaţă şi stabilirea de 
noi obiective referitoare la îmbunătăţirea performanţelor organizaţiei 
care să includă activități, procese, proceduri. 

Evaluarea trebuie să se incheie cu stabilirea strategiei calității 
care să stabilească un nivel al calității determinat, aferent cerințelor 
grupurilor de consumatori cu referire strictă la rezervare, primire, 
informații oferite, confort, cerințe generale de curăţenie şi întreţinere 
a spaţiilor de primire şi alte facilități. După stabilirea nivelului dorit 
al calităţii, trebuie să se identifice acele acţiuni care au ca scop 
atingerea nivelului dorit stabilit, iar în final trebuie să se controleze 
nivelul de performanță pentru a raporta eventualele deficienţe 
descoperite. Organizaţia prestatoare de servicii turistice trebuie să-şi 
formuleze un plan de îmbunătățire a calităţii care include acțiuni de 
conştientizare a importanței educaţiei în spiritul calităţii, de stabilire 
a priorităţilor, de comunicare internă şi externă şi apoi să 
implementeze planul de îmbunătăţire a calității şi de monitorizare a 
acesteia. 

Întrucât calitatea unui serviciu turistic prestat nu poate fi 
desprinsă de calitatea unităţii care îl produce şi îl livrează, este 
important şi necesar să se conceapă şi să se gestioneze un sistem de 
management al calității care să includă o parte referitoare la calitatea 
produselor comercializate, o parte referitoare la calitatea actului de 
producţie a serviciului sau la prestarea serviciului şi o alta care să 

aibă în vedere calitatea coordonării, gestionării organizării unităţii 
de turism. 

Sistemul de management al calității operează cu norme specifice 
pentru fiecare componentă a produsului turistic şi a procesului de 
prestare a serviciului turistic, cu proceduri specifice pentru 
supravegherea şi îmbunătăţirea calității (manual ghid de pregătire a 
informației obţinute de la client, de la intermediari, autoevaluări şi un 
sistem de indicatori interni), proceduri de analiză pentru luarea 
deciziilor în legătură cu informaţia gestionată şi instrumente de 
evaluare a resurselor umane. 

Sistemul de management al calităţii prezintă beneficii pentru 
țara de destinaţie, pentru agenţii economici, pentru consumatori. 
Pentru ţara de destinaţie introducerea managementului calității 
contribuie la creşterea competitivităţii ca destinație turistică. 

Pentru agenții economici introducerea managementului 
calității aduce beneficii ca: 

- posibilitatea de a monitoriza eficient procesul de creare şi 
livrare a serviciului turistic; 

- identificarea aspectelor critice în cadrul sistemului de 
producţie şi de management; 

- îmbunătățirea performanţelor economico- financiare datorită 
creşterii gradului de fidelizare a clienţilor, scăderii cheltuielilor 
legate de reclamaţii; 

- obținerea unui avantaj competitiv în raport de concurență 
prin practicarea unor prețuri atractive, prin îmbunătățirea imaginii 
organizației ; 

- dovada unui management performant în cadrul căruia 
calitatea este un element strategic ce asigură progresul societății 
comerciale. 

Pentru consumatori avantajele sunt : 

- garanția că pot cumpăra servicii turistice în concordanță cu 
aşteptările lor; 

- garanția că produsele consumate sunt create conform unor 
reguli, norme acceptate la nivel național, european; 

- existența posibilității de a selecta produsele turistice pe baza 
unui suport informațional bogat, corect şi eficient. 

Prin implementarea şi instrumentarea sistemului calității se 
urmăreşte crearea unei mărci ca garanție a calității produsului, a 
procesului de prestare a serviciilor, a managementului aplicat în 
unitatea turistică. Marca se constituie într-un element de tangibilizare 
a serviciului turistic, element de poziționare a organizației pe o piață 
puternic concurențială. 

În România au fost implementate mai multe sisteme de 
calitate, adecvate turismului, în general, şi industriei ospitaliere, în 
special, respectiv: 

=" Sistemul de management al calității bazat pe standardul 
internațional SR EN ISO 9001 : 2001. 

= Sistemul de management al mediului bazat pe standardul 
internațional SR EN ISO 14001:1007. 

= Sistemul de management al sănătății şi securității în muncă 
bazat pe standardul internațional OHSAS 18001:1999. 

= Sistemul de management al siguranței alimentare conform 
principiilor HACCP bazat pe standardul ISO 22000. 

Standardul SR EN ISO 9001:2001 este folosit pentru 
implementarea unui sistem de management al calității în orice 
agenție de turism, hotel, restaurant. Evaluarea conformităţii 
sistemului de management al calității cu modelul conținut în SR EN 
ISO 9001:2001 se realizează de o organizație de certificare acreditată 
pentru a desfăşura această activitate. 

Conform acestui standard, principiile managementului 
performant sunt: 

e orientarea spre client; 

e leadership: folosirea unor anumite proceduri pentru a-i 
stimula pe angajați să obțină rezultate favorabile; 

e implicarea personalului; 

e abordarea bazată pe proces; 

e abordarea managementului ca sistem: folosirea sistemului 
de procese ca garanție a unor contacte între organizație şi client; 

e îmbunătățirea continuă a performanţei, a proceselor şi a 
performanţlor organizaţiei; 

e abordarea bazată pe fapte în luarea deciziilor; 

e relaţii reciproc avantajoase cu furnizorii. 

În cadrul standardelor de mediu, un loc important revine 
Standardului internaţional pentru produse de ecotursim sau 
GREEN GLOBE 21 care stă la baza evaluării performanţelor 
mediului pentru produsele de ecoturism şi a recunoaşterii „Codului 
de bună practică din ecoturism”. 

Principiile care stau la baza standardelor sunt: 
focalizarea pe zone naturale: clientul să aibă acces la natură; 
înțelegerea, aprecierea experienţelor în natură; 
practica durabilității mediului; 
contribuţia la conservarea zonelor naturale; 
beneficii pentru comunitățile locale; 
păstrarea, conservarea respectului cultural; 
asigurarea satisfacției clientului; 
marketing responsabil: promovare corectă, exactă. 

Standardul de mediu include 3 părți: 

m Politica în domeniul ecoturismului şi cadrul legal. 

= Principiile de ecoturism şi zonele de activitate sau de 
operare conexe. 

m Reguli de conduită. 

Sistemul de management al siguranţei alimentare conform 
principiilor HACCP (Hazard Analysis and Critucal Control Process) 
se pretează a fi implementat în unitățile de alimentație din structura 
unităților de primire turistică întrucât garantează producerea igienico- 
sanitară a alimentelor. Acesta evalueză riscurile posibile care pot 
afecta calitatea unui aliment, face posibilă prevenirea contaminărilor 
şi/sau reducerea la un nivel acceptabil a riscurilor inerente 
procesului de producție sau produsului finit. 

Obiectivul principal al standardului HACCP este obținerea de 
produse alimentare sigure pentru consum. Principiile generale ale 

standardului HACCP sunt definite de Comisia Codex Alimentarius 
în Codul său internațional de bună practică recomandat. 

Sistemul HACCP este un sistem preventiv de control. 
Principiile sale pot fi aplicate tuturor sectoarelor producătoare de 
alimente. 

În România, Federaţia Industriei Hoteliere a creat pentru 
operatorii industriei ospitalităţii instrumente de lucru necesare pentru 
formarea profesională şi managerială concretizate în ghidul practic 
S.A.F.E. - Este hrana sigură ? pentru aplicarea normelor HACCP şi 
două ghiduri practice privind operarea în parametrii ecologici a 
unităților hoteliere şi restaurantelor. Acestea se bazează pe cele mai 
bune practici în domeniu în Marea Britanie şi SUA, țări cu un control 
foarte sever al aplicării normelor HACCP, al igienei şi securității 
alimentelor. 

S.A.F.E. utilizează principiile HACCP şi implică urmărirea a 
trei zone principale din circuitul sigur al alimentelor : 

- curăţenia pentru evitarea contaminării alimentelor; 

- fierberea/coacerea pentru a omorî bacteriile sau a stopa 
dezvoltarea lor prin procedee corecte de fierbere/coacere /frigere şi 
de menţinere la cald a hranei; 

- răcirea şi refrigerarea pentru a stopa dezvoltarea bacteriilor 
prin răcire rapidă şi temperaturi adecvate de păstrare la rece. 

Etapele de implementare a S.A.F.E. recomandate sunt : 

a) Constituirea echipei care va demara activitatea şi care este 
dispusă să folosească acele mijloace ce presupun schimbări şi costuri 
pentru a revizui meniurile în scopul identificării alimentelor cu risc 
ridicat. 

b) Alimentele cu risc ridicat se identifică pentru a fi urmărite şi 
pentru a fi grupate prin analiza meniului. Este de preferat ca meniul 
să se concentreze pe alimente nonacide, suculente, proteine, sosuri şi 
zeamă de carne, cereale preparate. 

c) Se identifică toate etapele procesului de preparare de la 
recepţia materiei prime până la servirea preparatelor.Se notează 

etapele proceselor tehnologice pe aliment sau grupe de alimente 
folosite şi se întocmeşte o diagramă a fluxurilor de alimente 

d) Pentru fiecare etapă de mişcare a alimentelor se identifică 
riscurile potenţiale. 

e) Se stabilesc punctele critice de control în etapele de 
preparare şi controlul curent (temperaturile de stocare, perioada de 
stocare, durata de răcire, standarde de curăţenie).Dezinfecţia este un 
punct critic şi dificil de măsurat. Contaminarea încrucişată trebuie 
avută în vedere şi separarea zonelor din bucătărie cu risc ridicat sau 
preparatele delicate de cele cu risc scăzut. Alte elemente de risc cum 
sunt corpurile străine pot contamina mâncarea. 

f) Punctele critice de control se convertesc în planuri de 
acțiune care includ verificările necesare privind respectarea punctelor 
de control din evaluarea S.A.F.E. 

Cauzele sau factorii care pot determina apariția 
neconformităților sunt: 

- contaminarea de la echipament sau de la cei care 
manipulează alimente şi mâncare 

- temperaturi neadecvate de reîncălzire a mâncărurilor 
temperatura prea ridicată pentru mâncarea păstrată la rece 
- temperatura scăzută la mâncarea păstrată pentru servicrea la 

pregătirea prea timpurie a hranei ce urmează a fi servită 
peste câteva ore. 


6.5. Măsuri de îmbunătățire a calității serviciilor 
în unitățile turistice 


Conform standardelor internaționale ISO 9000 îmbunătățirea 
calității se defineşte ca „ansamblul acțiunilor întreprise la nivelul 
întregii organizații, în scopul dezvoltării eficacității activităților şi 
proceselor în vederea obținerii unor avantaje superioare atât pentru 
ogranizație cât şi pentru clienții săi”. 

Specialiştii şi practicienii din domeniul turismului!“ propun 
următoarele măsuri de îmbunătăţire a calității în turism: 
1. măsuri de natură organizatorică; 
2. măsuri de natură motivaţională; 
3. măsuri de natură logistică. 


1. Măsuri de natură organizatorică 

1.1 Standarde cu proceduri de operare pentru toate 
activitățile ce se desfăşoară în unitatea cu profil turistic unde sunt 
precizate situaţiile care pot să apară în activitatea unităţii şi 
procedurile corecte de operare pentru fiecare categorie de lucrători în 
respectivele situații. 

1.2  Fişele posturilor cu detalierea atribuţiilor şi 
responsabilităților ce revin fiecărui angajat. Principalele componente 
structurale ale fişei sunt: 

a. Identificarea şi definirea postului de muncă şi precizarea 
informațiilor: 
- definirea oficială a postului; 
- obiectivele postului; 
- statisticile postului redate prin parametri măsurabili (ex. 
număr de bilete vândute/lună, număr de contracte noi/lună) 
b. Integrarea postului în Structura organizatorică în care se 
precizează: 
- poziția postului în cadrul structurii funcționale; 
- poziția postului în cadrul structurii ierarhice (ex. nivelul 
ierarhic din organizarea ierarhică a societăţii); 
- relaţii ierarhice; 
- posibilitatea de a fi înlocuit şi de a înlocui un angajat 
dintr-un alt post al societăţii; 
- situaţii de simultaneitate în caz de necesitate; 
- relaţii funcționale în intern cu ceilalți angajați ai 
societăţii; 


14 A se vedea V. Rondelli, St. Cojocariu - Managementul calității serviciilor din turism şi industria 

- relaţii de colaborare în extern; 
- relaţii de reprezentare; 
c. Condiţiile postului de muncă 
- locul de desfăşurare a activităţii; 
- dotarea locului de muncă; 
- program de muncă; 
- caracteristicile locului de muncă; 
- caracterul muncii; 
- deplasări (delegaţii); 
- salarizarea. 

d. Pregătirea necesară de bază şi de specialitate 

e. Competenţele postului (ex. gândire logică şi pozitivă, 
putere de concentrare şi atenție distributivă, spirit de inițiativă şi 
dinamism, flexibilitate şi adaptabilitate, abilităţi de comunicare, 
politeţe, curtoazie, capacitatea de a lucra în echipă, capacitatea de a 
asimila rapid noutățile în domeniu, rezistenţă la stres) 

f. Sarcinile sau atribuţiile postului şi responsabilităţile 
corespunzătoare 

g. Menţiuni speciale (restricţii pentru funcţionarea pe post 
referitor la starea de sănătate, exigenţa privind ţinuta) 

1.3 Listele de control folosite pentru verificarea serviciilor 
din punct de vedere al raportării standardelor de calitate la nivel de 
sector şi departament. 

Aceste liste includ toate elementele referitoare la efectuarea 
serviciilor şi procesele privind asigurarea calității cuprinzând un 
anumit număr de criterii. Fiecărui criteriu i se acordă o notă de la 0 la 
10 şi se obţine un punctaj maxim care certifică faptul că sunt 
îndeplinite toate aşteptările clienţilor şi ale managerului unității. În 
cazul în care pentru o parte din criterii nu se îndeplineşte punctajul 
maxim sau sunt neconforme se împarte la numărul total de criterii, 
obținându-se astfel nivelul de conformitate. Pentru un hotel de 3 stele 
nivelul de conformitate trebuie să se situeze între 85%-100%. 

Acest instrument este folosit fie de manager, fie de 


responsabilul cu calitatea serviciilor prestate în unitatea respectivă. 
Exemplu. Lista de control pentru un hotel de 3 stele 


Criteriile în baza cărora se stabileşte nivelul de conformitate 


pot fi grupate astfel, iar fiecărui criteriu îi corespund mai mulți itemi: 


exteriorul clădirii; 
parcarea; 

terasa; 

uşa de la intrare; 
recepția/holul; 
toaletele publice/lifturi/coridoare; 
camera; 

baia; 

restaurantul; 

barul; 

mic dejunul; 

sălile de conferință . 


Exemplu. Check-list pentru verificarea modului de desfăşurare 
a activităţii unui agent de turism pe parcursul unei zile normale de 


lucru. 


Criterii 


- întocmirea unei situaţii financiare 

- desfăşurarea activității de completare a unei polițe de 
asigurare 

- valorificarea ofertei de produse 

- promovarea directă a produsului turistic 

-  prospectarea pieței turistice 

- prestări servicii personal 


1.4 Dosar (manual) pentru angajaţi are rolul de a disemina 


informațiile de bază pentru fiecare angajat şi de a întări sentimentul 
de apartenenţă la un grup de elită. 


Conţinutul unui asemenea document ar trebui să cuprindă: 


- un cuvânt din partea conducerii unității 
- o prezentare succintă a istoricului unității 

- misiunea unităţii 
- organigrama unității 
- fişa propriului post 
- norme de comportament şi responsabilitățile angajaților 
- standardele de ţinută şi vestimentaţie 
- reguli şi proceduri legate de plata salariilor 
- măsuri de siguranţă şi pază 
- transferuri şi promovări 
- orice alte informaţii utile pentru fiecare angajat 
2. Măsuri de natură motivaţională 
2.1. Procesul motivaţional se bazează pe mijloace băneşti şi 
nebăneşti pe care managerii le au la dispoziție pentru motivarea 
salariaților. 

Mijloacele băneşti sunt reprezentate de venituri salariale, iar 
cele nebăneşti se referă la condiţiile de muncă, orarul de muncă, 
posibilitatea de a avea inițiative proprii şi de a contribui la progresul 
societăţii, conducerea participativă, munca în echipă, posibilitatea de 
a participa la acțiuni de formare profesională continuă, perspectiva 
carierei profesionale. 

2.2. Delimitarea competențelor - competențele exprimă 
atribuțiile şi responsabilitățile în baza cărora lucrătorii vor desfăşura 
o activitate de calitate. Fiecărui angajat i se deleagă competențele 
generale şi competențele specifice domeniului de activitate. 

Exemplu de competențe pentru  guvernantă de hotel 
(V.Rondelli, St.Cojocariu, 2004, p.224): 

Competenţe generale: 

- manifestarea unui comportament profesional elevat; 

- plasarea clientului în centrul atenției; 

- respectarea şi aplicarea regulamentelor legale specifice. 

Competenţe specifice: 

- organizarea locului de muncă; 

- comunicarea interactivă la locul de muncă; 

- realizarea sarcinilor specifice; 

- gestionarea patrimoniului şi a resurselor compartimentale; 

- coordonarea activităților compartimentului de etaj; 

- optimizarea rezultatelor; 

- conducerea eficientă a echipei de lucru. 

2.3 Reprezentarea unităţii de către angajaţii săi cu ocazia 
participării la congrese, seminarii, workshopuri, târguri, expoziţii, 
precum şi în cadrul contactului direct cu clientul (ecuson cu numele 
prestatorului de servicii, numele bucătarului pe lista de preparate, 
fotografii ale personalului front office). 

2.4. Implicarea clientului în cuantificarea calităţii serviciilor 
prestate prin descrierea de către acesta a nivelului de satisfacție 
obținut. De obicei, clienții sunt stimulaţi să-şi exprime puncte de 
vedere proprii în legătură cu posibilitățile de îmbunătăţire a 
performanţelor activității unităţii. 

3. Măsuri de natură logistică - se referă, în principal, la 
componenta materială a ofertei turistice, respectiv unităţile de 
cazare, de alimentație, de transport turistic. 

În cazul spaţiilor de cazare elementele de îmbunătățit 
permanent pentru a creşte gradul de confort şi, implicit, nivelul 
satisfacției clienţilor sunt: dimensiunea camerelor, aranjamentul, 
mobilierul, ambianța, instalațiile astfel încât să se respecte funcțiile 
camerei de hotel: odihnă şi relaxare, igienă, lucru, primirea 
oaspeţilor, divertisment, informare, comunicare, alimentaţie. 

În cazul restaurantului imbunătăţirea vizează comportamentul 
angajaților,comunicarea, designul restaurantului, designul prezentării 
produselor gastronomice, designul listei de preparate. 

Spațiile verzi ocupă o poziție importantă în proiectarea şi 
amenajarea unității de primire turistică. Este necesară orientarea 
corectă a spaţiului de primire, combinarea acesteia cu spații verzi. 
Trebuie respectate norme de operare ecologică (utilităţi pentru 
aducțiuni de apă fără a afecta pânza freatică şi fauna) 

4. Îmbunătăţirea calităţii oferită de agenţii de turism 

Tratatul de la Maastricht din februarie 1992 (art. 3) şi Carta 
Verde semnată la Reuniunea miniştrilor turismului la 15 aprilie 1994 
la Atena au stabilit anumite măsuri pentru a proteja turistul având în 

vedere specificul activităţii de producție a serviciilor turistice. 
Documentele U.E. referitoare la îmbunătăţirea calității serviciilor pun 
accent pe principiile ce stau la baza protecţiei consumatorului, 
respectiv: 

= sănătatea şi securitatea fizică 

= informarea consumatorului 

= reprezentarea şi protecția intereselor economice 

= reprezentarea şi protecţia intereselor legale 

Directiva 90/314/CEE din 23 iunie 1990 referitoare la voiajul 
organizat garantează protecția consumatorilor sub diferite aspecte: 

= informarea detaliată şi completă asupra pachetului de 
servicii oferit înainte de plecare 

= protecția turistului garantată prin contract 

Elementele fundamentale care asigură îmbunătățirea 
produselor turistice sunt: 

- considerarea clientului în centrul atenției şi preocupările 
agenților economici din turism în scopul îmbunătățirii rezultatelor 
financiare prin fidelizarea clienților; 

- evaluarea cu rigurozitate a informațiilor şi faptelor 
desfăşurate zilnic pentru a identifica modalitățile de îmbunătățire a 
activității; 

- studierea cu atenție a concurenţilor direcți şi indirecți 
(benchmarking) pentru a dobândi experiența pozitivă în privința 
obiectivelor de activitate; 

- organizarea eficientă a muncii în echipă 

- studierea atentă a comportamentului consumatorului şi 
măsurarea performanțelor obținute transformând clientul într-un 
partener de dialog; 

- concentrarea atenției pe acțiuni de recuperare, corectare, 
prevenire pentru transformarea clienților nemulțumiti în avocați ai 
unităților turistice. 

În concluzie, îmbunătățirea calității se rezumă la a desfăşura 
activitatea aşa cum trebuie (conform standardelor, procedurilor), a 
presta serviciul turistic bine de prima dată, a îmbunătăți continuu 

produsele turistice şi procesul de prestare a serviciilor turistice prin 
evaluarea corectă şi permanentă a faptelor şi informaţiilor, a 
asigura satisfacția clienților interni şi externi ai organizaţiei de 
turism. 


Cauze ale aplicării unui management al calității defectuos: 

1. Lipsa unui sistem organizat de îmbunătățire continu a 
calității serviciilor se bazează pe următoarele erori: 

- neluarea în considerare a faptului că cerințele clienților sunt 

mereu în schimbare; 

- neconsiderarea concurenţilor de pe piața turistică ca actori 

care conştientizează mai bine importanța calității în relația cu 

clienții; 

- concentrarea atenției numai pe elementele cantitative, 

materiale ale consumului turistic neglijând latura emoțională a 

comportamentului consumatorului; 

- lipsa preocupării unităților turistice de a oferi turiştilor mai 

mult decât aşteptările acestora; 

- lipsa preocupării permanente de inovare, de aplicare a unui 

comportament creativ în relația cu clienții. 

2. Instruirea defectuoasă a personalului din turism în 
domeniul calității caracterizată prin: 

- lipsa preocupării pentru organizarea de seminarii, de cursuri 

de formare continuă, pentru participarea la târguri pentru 

hoteluri şi gastronomie; 

- inexistența la dispoziția angajaţilor a revistelor de 

specialitate; 

- lipsa preocupării conducerii şi a angajaților de a accepta 

noul, dezvoltarea ca urmare a volumului mare de muncă, a 

rutinei care diminuează interesul pentru schimbare; 

- comunicare defectuoasă între manager şi angajaţi; 

- inexistența unui buget pentru instruire şi absenţa fişei de 

instruire şi perfecţionare pentru fiecare angajat; 

- lipsa bazei interne de date în care să se colecteze idei, 
experiența acumulată în cadrul propriilor activităţi sau preluată 
din noutăţile literaturii de specialitate, din analiza evoluţiilor 
pieţei turistice. 


3. Aplicarea unui management defectuos al timpului datorită: 
- lipsei planificării corecte a activităţilor în fiecare zi; 
- implicarea conducerii in rezolvarea problemelor de rutină ca 
urmare a nedelegării de competenţe şi pierderea din vedere a 
problemelor importante de strategie de conjunctură; 
- lipsa analizei utilizării timpului de lucru pentru fiecare 
domeniu de muncă; 
-  neintroducerea timpului de lucru flexibil şi o motivare 
necorespunzătoare a angajaţilor. 


4. Aplicarea unui management financiar defectuos prin 
adoptarea unor măsuri de economisire a cheltuielilor cu personalul în 
punctele unde se lucrează direct cu clienții (pe termen lung această 
practică are impact negativ asupra calității prestaţiei turistice). Nu se 
recurge la implementarea Yield Managementului ca instrument de 
reducere a costurilor. Înainte de raţionalizare nu se fac calcule pe 
termen lung asupra câştigului, costurilor, reacțiilor clienților. 


5. Slaba preocupare pentru crearea de produse/servicii 
competitive determinate de: 

- lipsa comparaţiei permanente cu cei mai buni în branşă 

- lipsa reacției rapide, flexibile la schimbările intervenite în 

comportamentul de cumpărare şi consum al clienţilor 

- lipsa preocupării de a transforma punctele forte ale 

activităţii în elemente de marcă ale organizației 

- lipsa preocupării de a exersa viitorul în prezent, de a 

reacționa înaintea schimbărilor previzibile 

- colaborarea defectuoasă cu colaboratorii în stabilirea 

obiectivelor ambițioase de calitate 

6. Înțelegerea parţială, trunchiată a culturii organizaționale 
bazate pe TOM datorită slabei comunicări în interiorul organizaţiei, 
slabei implicări a personalului de contact în îmbunătățirea relației cu 
clientul, imposibilității ISO 9000 de a norma ospitalitatea cu 
manuale de calitate. 

Nu întotdeauna angajații unei unități turistice sunt ambasadorii 
calității, nu conştientizează faptul că asigurarea calității reprezintă o 
măsură preventivă. Managerii nu se preocupă de standardizarea 
proceselor unităţii turistice prin întocmirea de liste de control pentru 
lucrările obişnuite, repetitive care ar putea permite stabilirea 
priorităților, posibilitatea delegării de competenţe, îmbunătăţirea 
muncii. Nu se întreprind acţiuni care să ajute angajații să înțeleagă că 
intotdeauna calitatea se obține numai muncind în echipă, iar echipa 
este formată din angajaţi motivaţi care participă efectiv la procesul 
de luare a deciziilor şi contribuie consistent la realizarea lucrului 
bine făcut de prima dată. 


7. Lipsa spiritului muncii în echipă datorită neînţelegerii atât 
de către manageri, cât şi de angajaţi a faptului că munca în echipă 
este cheia transformării unui lucrător simplu într-un colaborator 
eficient, implicat activ în bunul mers al unității. 


8. Aplicarea unui management dictatorial caracterizat de lipsa 
legăturii de parteneriat între conducere, clienți, parteneri şi angajaţi. 
Angajaţii ar trebui să fie tratați ca oaspeţii conducerii, ca factori 
importanți în asumarea răspunderii, în dezvoltarea inițiativei 
identificate cu obiectivele unității. Managerii ar trebui să înțeleagă că 
delegarea de competenţe le aduce multe beneficii: economisirea 
timpului, posibilitatea concentrării pe probleme majore, strategice 
ale unităţii, dezvoltarea spiritului de echipă şi responsabilizarea 
angajaţilor. În acelaşi timp trebuie să realizeze eficient această 
delegare prin parcurgerea următoarelor etape : 

- identificarea sarcinii de delegat care este cuprinsă în fişa 

postului; 

- selectarea persoanei în funcție de experiență, aptitudini; 

- comunicarea corectă şi completă a ceea ce trebuie făcut; 

- aplicarea controlului pentru a verifica dacă sarcina este 
îndeplinită foarte bine din punct de vedere calitativ; 

- comunicarea rezultatelor indiferent că este pozitiv sau 
negativ. 


9 Lipsa preocupării pentru identificarea proceselor 
depăşite şi crearea de procese noi, competitive determinată de: 

-  suprasolicitarea angajaților urmată de o motivare 
neadecvată; 
-  nefolosirea potențialului creativ al angajaţilor în avantajul 
tuturor; 
- comunicare defectuoasă, trunchiată; 
- nefolosirea metodelor de lucru creative (brainstorming, 
metoda Delphi, etc) pentru dezvoltarea ideilor; 
- lipsa încurajării angajaților în a-şi exprima ideile, 
convingerile şi de a le folosi ca o provocare anteprenorială 
printr-o solicitare motivantă din partea conducerii. 


10. Dificultăţile în înțelegerea importanței schimbării în 
managementul organizației determinate de promovarea 
managementului tradițional, lipsa încrederii în managementul 
schimbării, disponibilitatea personală redusă de a face din procesul 
de formare continuă o investiție cu valoarea adăugată substanțială, 
insuficienta documentare, gândire anticipativă şi planificare. 

Model de tabel de evaluare pentru implementarea 
managementului calităţii 


Managementul calităţii totale — tabel de evaluare 


Evaluator : ........ Ca EEEn ideea Toore soos 
Unitatea: ......eeeeeee esos as RE RE 
Măsurare Etapa I Etapa a I-a | Etapa a II-a | Etapa aIVa | Etapa a Va 
categorii Nesiguranță Trezire Iluminare Ințelep- Certitudine 
ciune 
Gradul de | Calitatea nu Recunoaşte | Parcurgând | Participă. Consider 
înțelegere | este faptul că programul Înţelege pe | manage- 
şi percepută ca | manage- de deplin mentul 
atitudinea | fiind un mentul îmbunatăţire | managemen | calităţii ca 
manageri | mijloc de calității este | a calităţii, tul calității. | fiindo 
ală conducere. important, învață mai Recunoaşte | component 
Există dar nu este mult despre | rolul său esenţială a 
tendința dea | dornic să manage- personal, companiei 
învinui aloce bani mentul punând în 
departamen- | sau timp calității, mod 
tul calității pentru devenind continuu 
pentro acesta susținător al | accentual 
“problemele utilității lui pe calitate 
de calitate” 
Gradul de | Calitatea este | Se numeşte | Departamen | Directorul Directorul 
organiza- | sarcina un tul calității de calitate de calitate 
rea departament | conducător | raportează este o participă în 
calității ului de | puternic, conducertii persoană consiliul 
producție sau | responsabil | la vârf. important director. 
de cu calitatea, | Activitatea în cadrul Prevenirea 
proiectare. dar de evaluare | companiei. | este 
Controlul nu | accentual este Sunt conceptual 
este, principal se | integrată, iar | întreprinse principal. 
probabil, o | pune pe conducătoru | acţiuni de Calitatea 
component a | evaluare şi l deţine o raportare şi | este un 
organizaţiei. | pe poziție în de element 
Accesntul se | urmărirea cadrul prevenire, conducător 
pune pe | producției. conducerii acestea 
sortare şi | Este încă o companiei. implicând 
evaluare. parte a relaţii cu 
deprtamentu clienții şi 
lui de sarcini 
producție special. 


sau a altuia. 

Gestiona- | Problemele Echipele Acţiuni de Problemle Cu 
rea sunt sunt remediere, sunt excepția 
proble- înfruntate pregătite să | comunicare | identificate | unor 
melor atunci când atace stabilită. de timpuriu | situații 
apar. Nu au prblemele Problemele | atunci când | neobişnuite 
rezolvare; majore. Nu | sunt apar. Toate | , apariţia 
difinire sunt abordate pe | funcţiile problemelo 
incorectă, solicitate față şi sunt sunt r este 
multe soluţii cu rezolvate deschise împiedicat 
acuzaţii şi bătaie într-un mod | către ă 
țipete lungă. organizat. sugestii şi 
îmbunătățir 
e 
Costurile | Raportat: Raportat: 3 Raportat: 8 Raportat: Raportat: 
legate de necunoscute. | % % 6,5 % 2,5 % 
calitate în | Real: - 20% Real: 18 % Real: 12 % Real: 8 % Real: 2,5 
procente % 
din 
vânzări 
Acţiuni Nu sunt Se încearcă, | Se Continuă Îmbunătăți 
de organizate evident, implemente | programul rea calității 
creşterea | acțiuni de eforturi ază celor 14 este o 
calității acrest fel. Nu | “motivațion | programul paşi şi activitate 
se înţelege al” cu bătaie | celor 14 începe normal şi 
sensul scurtă paşi, fiecare | derularea continuă. 
acestor pas fiind programulu 
activități înţeles şi i “Oferă 
organizat. certitudine” 
Rezuma- | “Nu ştim de “Este “Prin “Prevenirea | “Ştim de 
tul ce există absolut intermediul | defectelor ce nu avem 
situației probleme de | necesar să angajamentu | este o problem de 
calității în | calitate în avem mereu | lui operație de | calitate” 
companie | companie” probleme de | managerial rutină” 
calitate” şi creşterea 
calității am 
identificat şi 
ne-am 
rezolvat 
problemele” 


Sursa: V. Rondelli, St. Cojocariu — Managementul calității serviciilor din turism 
şi industria ospitalităţii, Ed. THR-CG, Bucureşti, 2004, p. 258-259 

Capitolul 7. 
Studii de caz 


7.1. Cadrul conceptual al politicii referitoare la calitate 


Politica în domeniul calităţii reprezintă setul de orientări ale 
organizaţiei cuprinzând direcţiile generale de acţiune, obiectivele şi 
principiile calității aplicate, exprimate oficial de managementul de la 
cel mai înalt nivel în „Declaraţia managerului general privind 
managementul calității”. 

Are în vedere nu numai calitatea produselor şi serviciilor, ci 
şi calitatea activităţilor şi proceselor organizaţiei în ansamblu, 
obiective calitative de tipul: 

- îmbunătățirea performanţelor în sfera calităţii servirii 

- creşterea anuală cu ...% a gradului de satisfacție a clienţilor 

- antrenarea întregului personal în procesul de îmbunătăţire 
continuă prin activități preventive desfăşurate sistematic în scopul 
optimizării tuturor proceselor. 


Ce înseamnă a avea un sistem de management al calităţii? 

> proiectarea produselor şi a serviciilor, în concordanță cu 
cerinţele clienților şi furnizarea de servicii pe linia acestor cerințe; 

> utilizarea în obţinerea produselor/serviciilor numai a acelor 
materiale care asigură capabilitatea de a îndeplini cerințele; 

> conducerea firmei şi personalul să cunoască cerinţele şi să fie 
instruiți; 

> procesele existente să fie capabile să îndeplinească cerințele; 

> evaluarea calității să fie adecvată pentru a menţine nivelul 
propus; 

> identificarea şi corectarea aspectelor neconforme; 

> a învăţa din propriile greşeli ca şi din ale celorlalte organizații 
similare; 

> dezvoltarea şi îmbunătăţirea continuă într-un mediu flexibil. 

Ce trebuie să ştim pentru a putea implementa un sistem de 
management al calității? 


> există ca referenţial standardul ISO 9001 care prezintă cerințe 
şi linii directoare; 

> sistemul de management al calității este un sistem “viu”, care 
se schimbă permanent în funcție de cerințele clienţilor şi ale 
organizației; 

> tot sistemul de management al calității se supune cerințelor 
standardului referitoare la controlul documentelor şi controlul 
înregistrărilor; 

> evaluarea unui sistem de management al calității se face prin 
auditul calității. 

Implementarea unui sistem de management al calităţii 
presupune respectarea următoarelor etape: 

e implicarea managementului de la toate nivelele; 
determinarea nevoilor şi aşteptărilor clientului; 
stabilirea politicii şi obiectivelor calității; 
stabilirea reprezentantului managementului calităţii; 
documentarea sistemului; 
determinarea şi asigurarea resurselor necesare; 

e stabilirea şi aplicarea metodelor de măsurare şi analiză a 
eficacităţii şi eficienței fiecărui proces şi a proceselor în ansamblu 
(sistem) într-un mod sistematic; 

e determinarea mijloacelor de prevenire a neconformităţilor şi 
eliminarea cauzelor acestora; 

e stabilirea şi aplicarea unui proces de evaluare şi îmbunătățire 
continuă a sistemului de management al calității. 

Pentru a stabili criterii universal acceptate ca expresie a celor 
mai bune practici, s-au creat standardele de organizaţie menite să 
ajute organizaţiile la implementarea şi coordonarea eficace a 
sistemelor de management ale calităţii (standardele din familia ISO 
9000 care descriu principiile fundamentale şi terminologia, cerinţele 

pentru a demonstra abilitatea de a furniza produse care îndeplinesc 
cerințele clienților pentru a le oferi satisfacție, liniile directoare 
pentru îmbunătățirea performanţei organizației şi a satisfacției 
clienților, îndrumări referitoare la auditarea SMC). 


Există şi alte abordări printre care premiile calității 
(„Deming” în Japonia, „Malcom Baldrige” în SUA, EFQM în 
Europa şi „J.M. Juran” la noi în ţară), abordarea 6 Sigma, abordarea 
TQM (managementul calității totale). Pentru organizaţiile care 
doresc să obţină recunoaşterea de „excelenţă” în anumite domenii, au 
apărut şi standarde care, plecând de la familia ISO 9000, au dezvoltat 
cerințe suplimentare. 

EXEMPLE: 

ROMTELECOM 

Este o companie în mişcare pe piața comunicaţiilor din 
România. În ultimii ani a evoluat inteligent, cu multe eforturi, de la 
un fost monopol de stat la o companie privată, conectată la 
tehnologia sofisticată a acestui mileniu. Oferă astăzi servicii de 
încredere, inovatoare şi uşor de folosit, de la tradiționala telefonie 
fixă, la Internet de cea mai bună calitate, televiziune digitală, IPTV, 
dar şi cel mai sigur spaţiu de găzduire de date din România, servicii 
combinate de date şi voce şi un program permanent controlat şi 
îmbunătăţit de Customer Care. 

Misiunea companiei 

Să furnizeze cu promptitudine servicii de telecomunicații şi 
divertisment de încredere, care se dezvoltă permanent. 

Viziunea companiei 

Romtelecom este compania furnizoare de servicii care stabileşte 
standardele în România, depăşind aşteptările clienților, angajaţilor si 
acţionarilor, în domeniul furnizării de soluții de comunicaţii, 
divertisment şi tehnologia informației de cea mai bună calitate. 

Valorile companiei 

1. Orientare către client 

e Misiunea noastră este Clientul pe locul 1. 

e Mă port cu clienții aşa cum aş vrea să fiu eu tratat şi aşa 
cum se aşteaptă ei înşişi. 
e Îmi surprind plăcut clienții prin tot ceea ce fac. 
e Simplific lucrurile. 
Angajament 
e Spun ce fac şi fac ce spun. 
e Îmi asum responsabilitatea propriilor acţiuni. 
e Acţionez în interesul companiei. 
e Nu mă las limitat de starea curentă a lucrurilor. 
e Sunt ROMTELECOM - contează pe mine. 
Respectul ne ghidează comportamentul 
e Respect şi preţuiesc diversitatea opiniilor celorlalți şi 
dreptul lor la individualitate. 
e Îmi respect clienţii, colegii şi munca. 
e Îi respect pe ceilalţi şi este probabil că mi se va răspunde 
în acelaşi fel. 
Integritate 
e Acţionez etic şi corect în activitatea mea de zi cu zi şi în 
toate deciziile mele. 
e Nu tolerez comportamente neetice şi iresponsabile. 
e Deciziile mele sunt ghidate de principii. 
Câştig - Câştigi 
e Îmi abordez clienții, furnizorii, colegii şi partenerii de 
afaceri cu scopul de a crea valoare pentru fiecare dintre noi. 
Munca de echipă 
e Îmi împărtăşesc opiniile în mod deschis şi îmi fac 
cunoscute punctele de vedere. 
e Discut despre probleme, nu despre persoane. 
e Susțin întru totul deciziile echipei. 
e Acţionez cu toată energia pentru executarea deciziilor. 
e Cer şi opinia celorlalți. 
e Îmi sprijin colegii pentru a-şi atinge obiectivele. 
Resurse şi conştientizarea costurilor 

e Preţuiesc timpul, resursele şi efortul colegilor mei şi ale 

companiei. 

e Cheltuiesc şi folosesc resursele companiei cu aceeaşi 

responsabilitate cu care îmi gestionez resursele proprii. 

e Tin costurile sub control — este cel mai uşor mod de a 

avea o afacere sănătoasă şi un loc de muncă bun. 

Cerinţă:  Analizaţi şi  interpretați misiunea, valorile 

organizației prezentate şi modul de respectare a principiilor prin 
prisma poziției de client intern sau extern. 


BANCA COMERCIALĂ ROMÂNĂ 

Misiunea B.C.R. 

Principalul actor în realizarea procesului de susținere a 
economiei reale prin furnizarea de produse şi servicii bancare 
competitive. 

Viziunea B.C.R. 

Consolidarea poziţiei de lider ocupată în sistemul bancar intern 
prin implementarea unei culturi a excelentei. 

Valorile B.C.R. 

e integritate şi profesionalism în afaceri; 
responsabilitate socială; 
etică şi deontologie profesională; 
relație de parteneriat cu clienţii; 
servicii cu valoare adăugată pentru clienți; 
delegare de competenţe şi asumare de responsabilități; 
flexibilitate şi proactivitate; 
loialitate şi dedicare; 
spirit de echipă şi creativitate; 
competență şi dinamism în promovarea calităţii. 
Declaraţia BCR privind managementul calității; mesaj către: 

1. Clienţi: Avem convingerea că excelența în afaceri se 
concretizează prin adecvarea permanentă a produselor şi serviciilor 
financiar-bancare la cerințele tot mai diversificate ale clienţilor 
oferite prin canale de distribuție integrate, în condiții de cost 

controlabile, astfel încât să asigurăm susținerea avantajului 
competitiv pentru toate grupurile de interes în compania noastră: 
clienţi, salariaţi, acţionari şi societate. 

2. Angajaţi: dorim să construim împreună cu echipa de 
profesionişti ai BCR, o cultură a calităţii care să urmărească 
atingerea excelenţei în tot ceea ce întreprindem şi parteneriate de 
lungă durată şi reciproc avantajoase cu clienţii noştri. 

3. Investitori: Scopul nostru este acela de a creşte valoarea 
băncii şi a valorii adăugate pentru client prin menţinerea unei 
profitabilități şi eficiențe ridicate. 

Planuri: inta noastră este aceea de a crea şi consolida cultura 
organizațională pe principiile managementului calității, ceea ce 
presupune implementarea îmbunătăţirii continue până la nivel de 
individ. 

S.C. TURISM FELIX S.A. are ca activitate principală, conform 
CAEN, Hoteluri şi alte facilități de cazare similare. 

Viziunea companiei - este aceea de a atinge nivelul de 
excelență în toate aspectele activității sale, prin livrarea pe piaţa 
turistică din România de produse care pot concura cu mândrie cu cele 
ale operatorilor turistici de pe piaţa internă şi internațională. 

Misiunea companiei - prin serviciile de calitate doreşte să 
rămână numărul 1 în domeniul turismului balnear românesc şi să 
devină competitivă pe piaţa Europei Centrale. Să ofere clienților atât 
servicii de turism balnear, cât şi de turism de agrement. 

Valorile companiei reprezintă ghidul pe care-l vor urma 
angajaţii şi compania în activităţile lor: 

e Clienţii — toate acțiunile întreprinse pentru a rezolva cu 
promtitudine, amabilitate, profesionalism şi creativitate nevoilor 
clienţilor. Unitatea de măsură a realizărilor companiei este satisfacția 
clienților. 

e Angajaţii - reprezintă cea mai prețioasă resursă pe care o are 
compania. Angajaţii au aceleaşi drepturi şi sunt trataţi în mod egal. 
Criteriile de departajare între angajaţi sunt: performanţa, realizările, 
competenţa şi loialitatea. 

e Profesionalismul este deviza care ghidează compania în 
procesul de recrutare. Recrutarea de angajaţi excelent pregătiți 
profesional şi perfecționarea continuă a acestora, prin acces la 
programe de training sunt priorități permanente; compania 
promovează profesionalismul atât în relaţiile din interior, cât şi în 
relațiile cu partenerii. 

e Echipa/spirit de echipă — societatea are o echipă puternică, 
unită şi hotărâtă să reuşească în domeniul dificil pe care l-a ales. 
Succesul său este dat de implicarea totală a fiecăruia. Atmosfera 
deschisă, optimistă şi prietenoasă bazată pe respect, colegialitate şi 
dezbaterile constructive sunt prezente zi de zi în companie. 

e Corectitudine/loialitate - constituie baza relaţiilor cu 
partenerii şi colegii. 

e Creativitate/inovaţie - compania încurajează creativitatea şi 
capacitatea de a găsi produse şi soluţii inovatoare (care fac diferenţa), 
doreşte să fie mereu în avangarda domeniului în care activează, 
menținându-și astfel competitivitatea. Reacționează la timp şi alege 
cele mai bune soluţii. 

e Management / leadership / comunicare — managementul 
performant, leadership-ul, incurajarea feedback-ului şi comunicarea 
deschisă sunt pilonii companiei. 

e Responsabilitate - viziunea sistemică este caracteritica 
principală a tuturor acţiunilor realizate de S.C. TURISM FELIX 
S.A. atât financiare cât şi sociale. Compania, în relațiile sale cu 
angajaţii, este corectă şi responsabilă, iar în relaţia cu statul respectă 
legislaţia in vigoare. În acelaşi timp, cere acţiuni responsabile din 
partea partenerilor săi (clienţi, furnizori, angajați). 

Cerinţe: 

1. Analizaţi şi interpretaţi aspectele fundamentale ale politicii în 
domeniu calității prezentate ca exemple. 

2. Ponind de la exemplele prezentate, stabiliţi viziunea, 
misiunea şi valorile politicii calităţii unei organizaţii al cărei manager 
sunteți. 

7.2. Modalităţi de implementare a principalelor procese ale 
sistemului de management al calităţii - studii de caz 


1. Managementul relaţiilor cu clienţii 


Procese referitoare la orientarea către client: 

- identificarea clienţilor şi clasificarea lor pe categorii; 

- definirea pieţelor pe care concurează organizația; 

- identificarea şi evaluarea competitorilor de pe piaţă; 

- determinarea caracteristicilor cheie ale produselor/serviciilor 
şi a valorii lor relative pentru clienţi; 

- identificarea oportunităţilor, punctelor slabe şi a avantajelor 
competitive viitoare. 

Înaintea prezentării unei oferte sau a acceptării unei comenzi 
sau contract, oferta/comanda/contractul sunt analizate conform 
procedurii "relația cu clientul”, asigurându-se că: 

- condițiile sunt definite şi documentate în mod adecvat; 

- sunt soluționate diferenţele apărute pe parcurs între condițiile 
contractului/comenzii şi condiţiile inițiale formulate în ofertă; 

- organizația are capabilitatea de a satisface cerințele clientului. 

Prin controlul proceselor ulterioare, responsabii din cadrul 
organizației înregistrează şi analizează orice observație, reclamaţie, 
sugestie privind produsul livrat, formulate de către clienţi, pentru a 
îndepărta sau preveni eventualele deficienţe şi stabilesc măsuri 
necesare pentru a veni în întâmpinarea necesităţilor clienților. 

Pentru a monitoriza permanent gradul de satisfacție al clienților 
privind produsele furnizate sau relațiile stabilite, organizația 
colectează şi analizează următoarele informaţii: 

- reclamaţiile, sugestiile clienților; 

- chestionarele de evaluare a gradului de satisfacție al clienţilor; 
- comunicarea directă cu clientul; 

- informaţii referitoare la nevoile pieţei; 

- informaţii referitoare la concurenţă. 

Pentru colectarea informațiilor referitoare la gradul de satisfacție 
a clientului, se utilizează "Chestionarul privind evaluarea satisfacției 
clientului”. Acesta este elaborat de către RMC şi transmis clienților 
după efectuarea prestării serviciului. 

Informaţiile referitoare la satisfacția clientului colectate prin 
acest chestionar, sunt utilizate ca date de intrare pentru analiza 
efectuată de management, în vederea stabilirii măsurilor necesare 
creşterii satisfacției şi încrederii clienților în produsele furnizate de 
organizație. 

Înregistrările referitoare la satisfacția clientului sunt păstrate 3 
ani, prin grija RMC. 


2. Managementul resurselor umane se referă la următoarele 
aspecte principale: 


a) Asigurarea resurselor umane 


Managementul de vârf al organizaţiei asigură resursele umane 

necesare pentru: 

> a menţine şi a îmbunătăţi continuu sistemul de management al 
calității; 

> a asigura satisfacerea cerinţelor clienților. 

În acest scop, organizaţia se preocupă de: 

- îmbunătățirea experienţei prin instruirea periodică a întregului 
personal participant la realizarea proceselor din cadrul SMC; 

- asigurarea de personal instruit şi calificat pentru activităţile în 
domeniul calității; 

- asigurarea de personal calificat pentru efectuarea auditurilor 
interne ale calităţii; 

- numirea în funcţiile de conducere şi în cele de execuție numai 
a personalului cu experiență în domeniu; 

- elaborarea de proceduri documentate pentru efectuarea 
activităților referitoare la calitate; 

- alocarea timpului necesar derulării optime a proceselor pentru 
toate categoriile de personal; 

- asigurarea de utilaje şi echipamente adecvate; 

- asigurarea de produse auxiliare (materii prime şi materiale 
tehnologice) necesare desfăşurării corespunzătoare a proceselor. 

b) Managementul resurselor umane 

Personalul de conducere cât şi cel de execuţie care prin 
activitatea desfăşurată influenţează calitatea produselor livrate, este 
selectat pe baza studiilor efectuate, al instruirii, calificării şi a 
experienţei în domeniu şi în conformitate cu cerințele funcţiei 
formulate în fişa postului. 

Fişa postului se actualizează/completează, după caz, cu atribuţii 
noi prevăzute pentru postul respectiv. 

Instruirea personalului se realizează în baza „Programului de 
instruire pe anul.....”, întocmit de Responsabilul Resurse Umane ca 
urmare a necesităților de instruire identificate în organizație şi are 
următorul conţinut: 

- domeniul de instruire ; 

- numărul de persoane propuse de compartimente ; 

- perioada de instruire ; 

- lectorul / firma care asigură instruirea ; 

- costurile estimative ale instruirii pentru situaţiile când aceste 
instruiri nu se fac de către lectori din cadrul organizației. 

"Programul de instruire pe anul...” se aprobă de către 
managerul general. Urmărirea realizării acestui program este 
asigurată de responsabilul Resurse Umane. Cursurile de instruire 
profesională se finalizează cu formularea de observaţii, calificative, 
aprecieri. 

Calificativele / aprecierile acordate exprimă evaluarea gradului 
de însuşire de către cursanți a materialului prezentat. Evaluarea 
cursanților se poate face prin discuţii interactive în timpul cursului 
sau prin testare. În cazul testării, testele sunt anexate la programul 
anual de instruire şi sunt păstrate de responsabilul resurse umane, 3 
ani. 

Personalul organizației care îşi desfăşoară activitatea în 
domeniul managementului calității este instruit prin colaborare cu 
firme specializate în domeniu, pe baza Programului de instruire pe 


Evaluarea cursurilor de instruire în managementul calității 
realizate cu firme specializate se face de către responsabilul de curs, 
prin discuţii interactive în timpul cursului sau prin testare, iar 
rezultatele sunt menţionate în procesele verbale de instruire. 

Instruirea în domeniul managementului calității privind 
documentaţia SMC se face de către RMC, de regulă o dată pe an şi 
ori de câte ori este necesar şi anume : 

- când sunt elaborate proceduri noi sau sunt modificate cele 
existente ; 

- caurmare a auditurilor interne/externe ; 

- ca urmare a depistării unor neconformități de proces/produs; 

- ca urmare a şedinţelor de analiză efectuată de management . 

Înregistrările referitoare la aceste instruiri în domeniul 
managementului calităţii efectuate în cadrul organizației, sunt 
păstrate de către RMC pe o perioadă de 3 ani. 

Gestionarea înregistrărilor privind studiile, instruirile, calificările 
personalului organizației este asigurată de Responsabilul Resurse 
Umane. 

Toţi angajaţii din cadrul organizației sunt sensibilizaţi, 
conştientizaţi în legătură cu : 

- importanţa conformităţii cu politica în domeniul calității şi cu 
cerințele sistemului de management al calității; 

- impactul semnificativ al activităţii fiecăruia asupra calității; 

- beneficiile pe care le aduce îmbunătățirea performanței 
individuale; 

- rolul şi  responsabilităţile individuale în realizarea 
conformităţii cu politica şi procedurile calității şi cu cerințele 
sistemului de management al calității; 

- consecințele potențiale ale nerespectării procedurilor 
specifice. 

3. Managementul procesului de realizare a produselor/ 

serviciilor 

Acesta se referă, în special, la planificarea realizării 
produsului, determinarea şi analiza cerințelor referitoare la 
produs/serviciu. 

a) Planificarea realizării produsului în Manualul Calităţii 

Organizaţia defineşte şi documentează în cadrul procedurilor 
aferente următoarele activităţi: 

e stabilirea şi planificarea proceselor de furnizare a produselor 
în concordanţă cu politica şi obiectivele stabilite de organizaţie; 

e analiza cerințelor impuse de furnizarea produselor; 

e completarea condițiilor specificate cu prevederile legale şi de 
reglementare aplicate; 

e analiza capabilități organizaţiei de a satisface cerințele 
specificate; 

e elaborarea planurilor calității, după caz; 

e asigurarea resurselor materiale şi umane necesare; 

e monitorizarea serviciilor. 

Rezultatul acestor activităţi se consemnează în documentele şi 
înregistrările specifice ale sistemului de management al calității. 

b) Determinarea şi analiza cerinţelor referitoare la produs din 
Manualul calității, respectiv cerințele specificate de către client 
referitoare la produs, cerințele nespecificate de către client dar 
necesare realizării produsului, cerințele legale şi orice alte cerinţe 
suplimentare identificate de către organizaţie. Se urmăreşte dacă: 

e cerinţele referitoare la produs sunt definite; 

e cerințele din comandă / contract care diferă de cele exprimate 
anterior sunt soluționate; 

e organizația are capabilitatea să îndeplinească cerințele 
definite. 

Sunt menținute înregistrări ale rezultatelor analizei cerințelor 
clientului referitoare la produs. 

După semnarea comenzii / contractului fără obiecţii sau cu 
concilierea divergenţelor, se trece la demararea şi urmărirea derulării 
procesului de creare a produsului. 

Eventualele modificări la comandă/contract sunt analizate şi 
semnate de aceeaşi factori responsabili care au analizat şi semnat 
comanda inițială. 

Atunci când cerințele referitoare la produs sunt modificate, 
responsabilul se asigură că modificările cerințelor sunt aduse la 
cunoştinţă personalului implicat. 


Cerinţe: 


1. Analizați aspectele importante ce caracterizează procesele 
esențiale din cadrul sistemului de management al calității. 

2. Pornind de la exemplul prezentat, incercaţi să conturați 
managementul principalelor procese ale SMC specifice unei 
organizații pe care o cunoaşteţi foarte bine. 


7.3.Proceduri operaţionale aplicate în cadrul unităților 
prestatoare de servicii turistice 15 


1. Procedură privind servirea clienţilor în agenţia de turism 


În conceperea acestei proceduri s-a pornit de la aşteptările 
clienţilor şi de la cerinţele necesitate de îndeplinirea lor cu succes de 
către personalul de contact. 

Aşteptările clienţilor pot îi : 

- informare corectă, completă, promtă oferită cu 
profesionalism, considerație; 


15 A se vedea V. Rondelli, St. Cojocariu - Managementul calității în turism şi industria ospitalităţii, 
Editura THR-CG, 2004 

- primire ospitalieră într-un cadru ambiental deosebit, atractiv 
care permite o bună tangibilizare a serviciilor ce alcătuiesc produsul 
turistic global; 

- siguranța conformităţii produselor prezentate cu prezentarea 
oferită de agenție; 

- acurateţea documentelor care atestă conținutul produsului 
turistic cumpărat. 

Itemii procedurii: 

> clientul este întâmpinat cu zâmbetul pe buze, este salutat şi 
este întrebat cum poate fi ajutat; 

> este ascultat, se înregistrează în scris toate solicitările 
clientului şi i se repetă acestuia cererile sale; 

> se fac remarci încurajatoare („doriţi apă sau un ceai rece? ” 
dacă este o zi călduroasă); 

> se pun întrebări clienţilor legate de produsul pe care doresc 
să-l achiziționeze (se ascultă răspunsul şi modul în care este spus); 

> se prezintă variante de produse sau pachete însoțite de 
beneficiile pe care le oferă fiecare produs; 

> anumite reţineri identificate la client sunt analizate şi se oferă 
alternative la problemele semnalate; 

> întotdeauna se comunică cu clientul numai la afirmativ, chiar 
dacă mesajul transmis conține elemente contradictorii cu opiniile 
acestuia; 

> procesul de prezentare a produselor şi de comercializare a 
unui produs se încheie cu o întrebare legată de modalitatea de plată 
preferată, indicându-se modalităţile pe care le foloseşte agenția; 

> se mulţumeşte clientului pentru că a ales agenţia şi se salută 
folosin o frază de încheiere „oricând vă stăm la dispoziţie şi cu alte 
servicii”. 

2. Procedură privind sosirea şi primirea clienţilor în cazul 
produsului turistic „organizare de evenimente” 


În cazul produsului turistic de tipul organizare de evenimente, 
principalele aspecte reprezentate în harta evenimentului sunt’: 

> determinarea profilului evenimentului: stabilirea temei, 
obiectivelor, duratei şi a datei evenimentului; stabilirea 
responsabilităților de organizare, cooperarea cu parteneri din 
industria de organizări evenimente, stabilirea numărului 
participanților, a spațiului necesar,a cerințelor tehnice şi de 
infrastructură specifică pentru eveniment, selectarea unor posibile 
locații corespunzătoare profilului evenimentului; 

> determinarea profilului participanților cu ajutorul psihogramei 
participantului: vârstă, sex, profesie, naționalitate, limba maternă, 
motivație, persoane însoţite sau nu de prieteni, soți, ţările de 
proveniență; 

> stabilirea bugetului: elaborarea listei costurilor, elaborarea 
listei cu persoanele care suportă costurile şi pentru ce, gestionarea 
încasărilor provenind de la sponsori, taxe de participare, investigarea 
opțiunilor financiare - programe de finanțare a unor companii, 
asistență publică, sponsori, clarificarea problemelor legate de 
fiscalitate şi legislaţie; 

> întocmirea planului de acţiune: realizarea de diagrame cu 
menționarea persoanelor desemnate să efectueze diversele operațiuni, 
a perioadelor de realizare şi a operaţiunilor ce trebuie efectuate; 
crearea graficelor de lucru cu data şi sarcinile de efectuat legate de 
selectarea locației, materiale tipărite,  înregistrarea/sosirea 
participanților, cazarea, participanții, cateringul, echipamentele audio 
şi IT, marketingul, securitatea; 

> organizarea programului turistic: un tur de oraş, excursii de o 
zi în împrejurimile oraşului, vizitarea unor obiective turistice. 


15 G, Stănciulescu - Managementul operaţiunilor în turismul de evenimente, Editura ASE, 2010, p113 

În continuare este prezentată procedura referitoare la sosirea şi 
primirea participanților la eveniment aşa cum este aplicată în cazul 
hotelului NOVOTEL”: 

SOSIRE: 

Aşteptările clientului se referă, în principal la: 

- identificarea cu uşurinţă a hotelului, a locului de desfăşurare a 
evenimentului; 

- primire caldă, ospitalieră. 

Angajamentele prestatorului se referă la: 

- locaţia să fie identificată cu uşurinţă de participanți; 

- asigurarea  indicatoarelor care arată direcția spre sala de 
reuniune; 

- primire ospitalieră pentru toți participanţii, fiecare client fiind 
tratat ca fiind cel mai important sau egal cu toți ceilalți clienți şi la 
sosire şi la cazare. 


PROCEDURI DOCUMENTE/ 


ECHIPAMENTE 


Departamentul Comercial trimite automat, 
odată cu propunerea „şi planurile indicatoare 
de direcţie şi amplasare. 

Recepţia trimite planuri indicatoare de 
direcție şi amplasare oricărui client care 
solicită 


Planurile indicatoare de direcție 
şi amplasare în format A4 sunt 
gata pregătite pentru a fi puse la 
dispoziţie şi depozitate într-un 
loc unde pot fi găsite uşor de 
toată lumea 


Plăcuța de bun venit la eveniment este 
amplasată astfel încât clienții să o vadă 
imediat ce sosesc; denumirea reuniunii 
respective apare scrisă aşa cum s-a solicitat. 


Plăcuța cu denumirea reuniunii 
permite organizatorului să 
identifice imediat denumirea 
sălii alocate pentru reuniune. 


Toate departamentele sunt informate zilnic 
asupra sosirilor şi a organizatorilor aşteptaţi 
(recepţie, bar şi restaurant). Personalul de la 
recepţie îl va face pe fiecare client să se 
simă bine venit şi va recunoaşte fiecare 
client după nume şi companie. 


Sistemele necesare care să facă 
posibilă această identificare se 
află la locul lor. 


Sursa: V. Rondelli, St. Cojocariu — Managementul calităţii în turism şi 
industria ospitalităţii, Editura THR-CG,2004, p. 104-105 


17 A se vedea V. Rondelli, St. Cojocariu - Op. cit., p 104-105 

PRIMIRE. Clientul se aşteaptă, în principal, la: 
- să fie întâmpinat de persoana care se ocupă de reuniunea 


respectivă; 


- să fie asigurat că toate cerinţele au fost îndeplinite; 
- să înțeleagă cum funcționează sala de reuniuni. 


Angajamentele prestatorului se referă la: 

- disponibilitatea sălii de reuniuni 
organizatorul; 

- pregătirea sălii conform solicitării; 


imediat ce soseşte 


- înţelegerea în totalitate de către conducătorul reuniunii a 
modului de utilizare a echipamentului şi a spaţiului de lucru. 


PROCEDURI 


DOCUMENTE/ 
ECHIPAMENTE 


Organizatorul este întâmpinat de către persoana în a 
cărei responsabilitate este reuniunea 


Persoana ce trebuie să-l 
întâmpine pe 
organizatorul reuniunii 
şi pe participanţi are un 
telefon mobil 


Persoana responsabilă şi clientul verifică împreună 
dacă au fost îndeplinite toate cerinţele referitoare la 
desfăşurarea reuniunii şi în special: 

- denumirea reuniunii este afişată corect pe plăcuţă şi 
pe uşa sălii de reuniuni; 

- amplasarea echipamentului solicitat în sala de 
reuniuni, nivelul de iluminare; orarul planificat 


Persoana responsabilă se asigură că cel care conduce 
reuniunea ştie să folosească echipamnetul şi spațiul 
de lucru: 

- se face o demonstraţie de utilizare a 
echipamentului: conectarea la Internet, butoanele 
pentru lumină, butoanele pentru încălzire, întunecarea 
sălii, unde este depozitată hârtia, pixurile, banda 
adezivă, echipamentul audio-video, etc. 

- detalii cum poate fi contactat responsabilul cu 
desfăşurarea reuniunii (în caz de modificări, depăşiri 
de timp, solicitări de echipament suplimentar) 


Un ghid de 
demonstraţie pentru sala 
de reuniuni 


Sursa: V. Rondelli, St. Cojocariu — Managementul calității în turism şi 


industria ospitalităţii, Editura THR-CG,2004, p. 106 

3. Procedură de comunicare a agenţiei de turism cu clienții în 
v v . .. . .• 18 
legătură cu destinaţii turistice 


Faza preliminară Fazal. Faza 2. Faza 3. 
Formarea imaginii Pregătirea Efectuarea După călătorie 
înainte de călătoriei călătoriei 
călătorie spre 
destinaţia turistică 
Construirea Reconstruirea Compararea Recostruirea 
imaginii înainte de | imaginii înainte | imaginii formate | imaginii 
a ajunge la de călătoria spre | anterior cu cea definitive a 
destinația turistică destinația reală a destinaţiei | destinaţiei 
Imaginea 0 turistică turistice turistice 
Imaginea 1= Imaginea Imaginea 
0+1 2=0+1+2 3=0+1+2+3 
Comunicare Comunicare Comunicare Comunicare 
mediatică şi mediatică şi interpersonală şi interpersonală şi 
interculturală interculturală interculturală interculturală 
Turişti potențiali- Turişti Turişti —localnici | Turişti-prieteni, 
mass media potențiali- mass | Turişti-turişti membrii familiei 


Turişti potențiali- 
prieteni, membrii 
familiei 


media: tv, presa 
de specialitate, 
pliante, 
cataloage 
turistice 

Turişti 
potențiali- 
prieteni, 
membrii 
familiei 


Turişti-mass- 
media 


Turisti-mass 
media 


Forma discursului: 
ficțiune 


Forma 
discursului: 
publicitate, 
reclamă 


Forma 
discursului: de 
informare 


Forma 
discursului: 
ficțiune 


'5 Procedura a fost prezentată la Reuniunea din 2-3iunie 2004 a OMT de la Madrid de către K 
Stanishevski de la Universitatea Politehnică Valencia, Spania vezi V Rondelli, S Cojocariu op cit 

4. Procedură de primire a clienţilor în cadrul hotelului 
Victoria 


> oaspetele este întâmpinat într-un mod cât mai amabil cu 
putință; 

> se întrerupe orice activitate, se zâmbeşte şi se urează „Bun 
venit”; 

> dacă este un client fidel al hotelului, adresarea se face 
spunându-i pe nume; 

> se verifică operativ în calculator dacă clientul are sau nu 
rezervare; 

> se încearcă să se privească cât mai puţin monitorul 
calculatorului şi se continuă conversaţia cu clientul punându-i 
întrebări despre cum a călătorit, dacă este prima oară în România, 
etc.; 

> după identifiacrea rezervării, se înmânează turistului pentru 
completare fişa de anunaţare a sosirii şi a plecării; 

> se solicită turistului un document de identitate, se confruntă 
datele din fişa de cazare cu cele din actul de identitate şi se semnează 
fişele pentru confirmarea completării corecte a cesteia, apoi se 
restituie actul de identitate titularului; 

> în cazul în care clientul are rezervare, chiar dacă i-a fost 
alocat un anumit tip de cameră, se oferă oaspetelui varianta de a se 
caza în ce tip de cameră doreşte; 

> în funcţie de gradul de ocupare înregistrat, de politicile 
tarifare trasate de directorul de cazare şi Departamentul de vânzări 
pentru ziua respectivă, recepţionerul de service poate acorda reduceri 
de până la 10% din tariful afişat; pentru reduceri mai mari, se cere 
acordul şefului de recepţie; 

> în urma negocierii, se confirmă încă o dată clientului tipul de 
cameră, numărul de persoane, durata sejurului, tariful prin înscrierea 
lui pe formularul de înregistrare; 

> fişele de anunţare a sosirii şi a plecării se semnează de către 
client; 

> în cazul clienţilor sosiți fără rezervare, este obligatorie 
achitarea în avans a contravalorii unei nopţi de cazare sau 
constituirea unui depozit. În cazul în care clientul doreşte să 
plătească mai târziu, se trece la efectuarea unei copii după cartea de 
credit şi în scurt timp se verifică prin intermediul POS sau prin 
telefon dacă respectiva carte de credit dispune de suficiente fonduri 
care să acopere contravaloarea numărului de nopţi de cazare în 
contract şi eventualele extraservicii; 

> se înmânează clietului tichetul-legitimație completat în 
prealabil cu numele şi prenumele clientului, tariful şi numărul 
camerei împreună cu cartela magnetică; se informează turistul cu 
privire la programul şi modalitatea de servire a micului dejun; 

> se recomandă clietului cel puţin alte două puncte de atracție 
ale Complexului Parc; 

> oaspetele este preluat de curierul de service care îl va conduce 
în cameră, va verifica starea de funcționalitate a echipamentelor 

> numărul camerei nu este comunicat altor persoane decât cu 
permisiunea clientului; 

> se urează oaspetelui un sejur plăcut; 

> în cel puţin 20 de minute de la cazarea clientului, se sună în 
cameră şi se întreabă dacă totul este în ordine şi dacă oaspetele mai 
are şi alte dorințe; 

> se rezolvă operativ orice dorință. 


5. Procedură de check-out a clienţilor în cadrul hotelului 
Victoria 


> se întâmpină clientul într-un mod cât mai curtenitor cu 
putință; 

> se întrerupe orice activitate şi se acordă oaspetelui toată 
atenția; 

> se priveşte oaspetele în ochi, se zâmbeşte şi se salută; 

> se întreabă oaspetele la ce cameră este cazat şi dacă 
intenționează să plece din hotel în cursul zilei respective; 

> se preia de la client cartela camerei în care a fost cazat; 

> se accesează folia camerei clietului din evidența 
calculatorului şi se verifică numele clientului, sejurul; 

> se întreabă clientul dacă a consumat produse de la minibar; 

> se debitează contul clientului cu sumele corespunzătoare 
serviciilor; 

> se comunică suma pe care trebuie să o achite clientul, atât 
totalul cât şi pe categorii de servicii; 

> dacă clientul doreşte să vadă nota de plată pentru a verifica 
dacă totul este în ordine, i se va înmâna o copie a acesteia efectuată 
pe o hârtie A4 şi nu pe un documnet tipizat cu regim special; 

> pentru eventualele litigii cu privire la nota de plată se 
apelează la ajutorul şefului de recepție; 

> se întreabă clientul cum doreşte să achite nota de plată: cash, 
carte de credit; 

> se compară semnătura clientului de pe verso-ul cărții de credit 
cu semnătura din fişa de anunţare a sosirii şi plecării; 

> se eliberează nota de plată şi factura fiscală la care se ataşează 
câte un exemplar din toate notele de plată semnate de client de-a 
lungul sejurului petrecut în hotel, exemplarul clientului de la copia 
cărții de credit; 

> se întreabă clientul dacă mai doreşte ajutor: transport bagaje 
din cameră, transport la aeroport, o eventuală adresă unde se 
transmite corespondența sosită pe adresa hotelului după plecarea 
clientului; 

> mulțumindu-i oaspetelui încă o dată pentru alegerea făcută, se 
urează „drum bun”. 
Cerinţă: Studiați cu atenţie procedurile operaţionale prezentate şi 
întocmiţi obiectivele şi fişa de observaţie folosibile în cazul aplicării 
metodei clientului misterios. 

7.4. Modalităţi de abordare a relaţiei cu clientul - studii de caz 


Relaţiile cu clienţii au un rol strategic în cadrul organizaţiei care- 
şi propune să se menţină pe piață în condiții de rentabilitate pe 
termen lung. În general, organizaţiile înțeleg astăzi că este necesar să 
ofere servicii de calitate ca garanţie a sustenabilităţii. În prezent, 
clienţii se raportează la referințe mult mai actuale întrucât au o 
educaţie mai bună, au experiență de consum şi doresc să obţină, 
concomitent, calitate superioară şi preţuri juste în raport de calitate. 


. . o . ye -19 
Cele zece porunci ale serviciului clienți 


1. Aduceţi-i înapoi - întrebaţi clienţii ce doresc şi oferiți-le acel 
lucru din nou şi din nou. 

2. Sisteme, nu zâmbete - dacă spuneţi “vă rog “ şi “mulţumesc” 
nu înseamnă că vă faceţi treaba cum trebuie de prima dată, de fiecare 
dată. Doar sistemele pot oferi o astfel de garanție. 

3. Promiteţi mai puţin, livraţi mai mult - clienţii se aşteaptă să 
vă ţineţi promisiunile. Faceţi mai mult decât atât. Leonard Berry a 
ajuns la concluzia că nu este nimic mai important pentru client decât 
asigurarea “serviciului promis”: "Clienţii vor ca prestatorii de 
servicii să arate bine, să fie responsabili, să inspire siguranță, să fie 
empatici şi, mai mult ca orice, să fie de încredere”. 

4. Dacă întreabă clientul, răspunsul este de fiecare dată DA. 

5. Concediaţi-vă inspectorii şi desfiinţați departamentul de 
relaţii cu clienţii. Orice angajat care este în contact cu clienţii trebuie 
să aibă autoritatea de a se ocupa de reclamaţii. În cazul în care apare 
o eroare, persoana care s-a ocupat de problemă trebuie să o rezolve 
fără să aştepte a primi o plată suplimentară pentru acest lucru. Atâta 
timp cât mai există cineva care verifică, scade interesul pentru lucrul 
bine făcut de prima oară. Erorile trebuie discutate pentru a descoperi 
cauza şi a stabili cum trebuie procedat pentru a creşte vigilența 
personalului şi a depista tendințele şi zonele problematice. 


19 Carl Sewell, Paul B.Brown - Clienţi pe viaţă, Editura Publica, 2009,p17 

6. Nu există reclamaţii? Ceva nu este în regulă. Încurajaţi 
clienţii să vă spună când greşit. 

7. Măsuraţi totul. 

8. Salariile sunt nesatisfăcătoare. Plătiți-vă oamenii ca pe 
proprii parteneri. 

9. Mama avea dreptate. Respectaţi oamenii, fiți politicoşi; 
funcționează ! 

10. Japonizaţi-i - învăţaţi cum procedează, de fapt, cei mai 
buni; însuşiţi-vă sistemele lor, apoi îmbunătățiți-le. 


Cum aflăm ce îşi doresc clienţii noştri? 


A. Prin a le oferi posibilitatea de a spune cum gândesc, de a 
caracteriza relaţia pe care o au cu organizația pe care o reprezentăm. 
Este recomandabilă folosirea unor formulare care conțin 2-3 
întrebări referitoare la aspectele cheie ale relaţiei clientului cu 
organizaţia. 

Exemplu: Am dori să ştim dacă: 

- tarifele sunt mai mici/la fel ca/mai mari decât estimarea 
finală? 

- maşina dv a fost gata când vi s-a promis? 

- este a doua oară când veniți cu maşina în service pentru 
aceeaşi reparație? 


Cerinţe: 


1. Care este obiectivul aferent fiecărei întrebări formulate? 
2. Concepeţi un formular din care să aflaţi punctul de vedere al 
clienților dv în legătură cu produsul/serviciul X pe care îl oferiţi. 


B. Conceperea de chestionare de evaluare a satisfacției 
clienţilor care să fie distribuite prin poştă, prin email, etc. şi care să 
nu fie obligatoriu de completat de către clienți; în acest fel, 
răspunsurile obţinute vor fi corecte întrucât vor fi completate numai 

de cei care doresc să se exprime în legătură cu activitatea 
organizației. 


C. Organizarea de focus grupuri cu reprezentaţi ai clienților 
sau cu clienți potențiali. 


Cerinţă: 

Formulaţi scenariul unui focus grup organizat cu un grup de 
consumatori de servicii  personale/servicii  turistice/servicii 
educaţionale, etc. 


Cum procedăm pentru a oferi de fiecare dată servicii de 
calitate? 

- Prin realizarea lucrului bine făcut de prima dată. 

- Prin conceperea unui plan care să permită corectarea 
lucrurilor atunci când acestea nu merg cum ar trebui. 

De reţinut: nu este suficient un comportament politicos, atent, 
amabil al personalului de contact. Această stare de normalitate, care 
asigură numai 20% din satisfacția clientului, trebuie completată cu 
proiectarea unui sistem de lucru care să permită efectuarea lucrului 
bine făcut de la început. Conform lui Taguchi, cu cât se elimină mai 
eficient variația, cu atât va fi mai bun produsul sau serviciul. 
Abordările sistematice reprezintă, conform specialiştilor, 80% din 
serviciul cu clienţii. De aceea, trebuie selectate acele sisteme care 
permit organizaţiei să ofere clientului ceea ce îşi doreşte. În 
conceperea sistemului, trebuie pornit de la răspunsul la întrebările Ce 
anume poate merge prost? şi Ce anume poate fi automatizat? şi de 
la examinarea fiecărei etape a procesului de creare şi livrare a 
serviciului sau de producţie a unui bun material. Trebuie selectate 
acele sisteme care permit organizației să ofere clientului ceea ce îşi 
doreşte. Exemplu: Wal-Mart, unul din cei mai importanţi detailişti de 
produse de îmbrăcăminte, oferă servicii excelente şi prezintă, de 
asemenea, cel mai bun sistem inventarial din rândul tuturor 
comercianților cu amănuntul. Fiecare produs din stoc dispune de un 

cod de bare şi, pe măsură ce este vândut, faptul în sine este înregistrat 
în inventarul de verificare. La sfârşitul zilei, datele din toate 
registrele Wal-Mart sunt trimise nu numai la depozitele Wal-Mart, ci 
şi la furnizorii companiei. În acest mod, dacă stocul rămâne fără un 
anumit produs, fabricantul îl va putea expedia a doua zi. Depozitarul 
împreună cu fabricanţii ştiu exact câte produse vând în fiecare zi şi 
care dintre acestea trebuie reînnoite sau nu. Costurile de inventariere 
sunt reduse considerabil. Magazionerul verifică inventarul cu 
ajutorul unui dispozitiv de citire a codurilor de bare şi, în acest fel, nu 
trebuie să numere sau să noteze ceva întrucât produsele sunt 
verificate automat. Din moment ce produsele sunt verificate automat, 
nu există nici o şansă ca vreunul dintre acestea să fie codat 
incorect.(Cum să transformi cumpărătorul ocazional într-un client pe 
viaţă C .Sewell, P.B.Brown,2009, p 52.) 

Realizarea lucrului bine făcut de prima dată necesită, aşa 
cum rezultă din experiența americană, o listă de verificare mentală 
care cuprinde zece puncte (C .Sewell, P.B.Brown,2009, p.65): 

1. Care sunt avantajele pentru client? 

2. Va putea clientul înţelege cu uşurinţă acel avantaj? 

3. Ce impact va avea această idee, program ori sistem asupra 
angajaților noştri? 

4. În ce mod va afecta sistemele noastre actuale? 

5. Mai există şi altcineva care desfăşoară acest tip de activitate 
cu succes? Ce am putea învăţa din experienţa acestor persoane? 

6. Ce ar putea merge prost? 

7. Ne va conferi un avantaj în fața concurenţei? 

8. Cât de mult va costa? 

9. Va aduce profit? 

10. Când ar trebui să demarăm procesul de evaluare? 

Cerinţă:Pornind de la lista de verificare mentală referitoare la 
realizarea lucrului bine făcut de prima dată construiți scenariul pentru 
un serviciu pe care organizația pe care o conduceţi îl oferă clienților 
identificând răspunsurile corecte la întrebările formulate în cuprinsul 
listei. 

Cum consiliem corect un client? 

Dacă un client nu ştie care este diferenţa dintre produsul A şi 
produsul B, trebuie să i se recomande produsul care este cel mai bun 
pentru el, chiar dacă în portofoliul de produse sunt unele care au 
marjă comercială mai mare, deci care ar aduce mai mulți bani în 
vistieria organizației. 

Managementul zilnic al relațiilor cu clienții existenţi, atragerea 
de noi clienți şi optimizarea costurilor reprezintă obiective 
operaționale importante pentru orice organizaţie care-şi desfăşoară 
activitatea în condițiile pieţei puternic concurențiale. Atingerea 
acestor obiective este posibilă prin implementarea conceptului de 
Customer Service (serviciul oferit clientului sau sintagma “în 
slujba clientului”) care se referă pe de o parte, la relațiile dezvoltate 
de o organizaţie cu clienții săi (alte organizaţii sau consumatorii 
finali) atât înainte, în timpul tranzacţiei şi după efectuarea acesteia, 
iar pe de altă parte, la capacitatea acesteia de a dezvolta activități 
care să aibă ca scop creşterea gradului de satisfacție a clienților. 

O formă evoluată a termenului de Customer Service este cea de 
Customer Relationship Management (CRM) care se referă la 
gestionarea în timp real a multitudinii relațiilor cu clienții ca urmare 
a dezvoltării infrastructurii şi tehnologiei de organizare şi 
sincronizare a proceselor gestionate de o organizație. Sistemele 
software folosite analizează istoricul şi interacțiunile între potențiali 
clienți. 

Se vorbeşte astăzi şi de o formă şi mai avansată care se bazează 
pe o comunicare atractivă şi pe folosirea strategiilor de tip Social 
Media, folosindu-se platforme de socializare on-line prin intermediul 
Internetului care permite : 

- colectarea informațiilor despre consumatori şi stabilirea 
profilurilor consumatorilor pe baza preferințelor; 

- promovarea rapidă întrucât platformele de socializare 
funcționează ca o recomandare personală amplificată la nivelul unei 
colectivități mari; 

- acces la o audienţă importantă, captivă; 

- interacțiune mai bună cu clienții şi posibilitatea de a înţelege 
mult mai bine nevoile reale ale clienţilor; 
- platformă deschisă de discuţii. 


Platformele de socializare oferă informații şi oportunități 
suplimentare, dar în nici un caz nu trebuie să înlocuiască strategiile 
off-line şi cele de management al relaţiei cu clienţii.Înţelegerea şi 
implementarea corectă a Customer Service este o garanţie a 
succesului organizaţiei pe termen lung întrucât un nivel excelent de 
Customer Service trebuie să depăşească constant şi consistent 
aşteptările clienților săi, abordând nu doar aspectele legate de 
contactul direct cu clientul cu impact asupra nivelului satisfacției, ci 
fiecare aspect al proceselor aferente sistemului organizației. 
Organizaţia trebuie să anticipeze aşteptările clienților pentru a le 
putea oferi un plus de valoare. 


Un bun Customer Service oferă oportunități de atragere şi 
fidelizare a clienților alături de îmbunătăţirea permanentă a calității 
produsului sau serviciului. Este un concept preţios mai ales pentru 
organizațiile mici care se pot diferenția de competiție prin construirea 
bazei de clienți fideli. 


Principiile Customer Service 


> fidelizarea clientului trebuie să fie un obiectiv permanent; 
avantajul oferit clientului trebuie să fie real, să aibă cu adevărat 
valoare pentru acesta. Ca să fie real, avantajul trebuie să fie cât mai 
personalizat cu putință. Nu orice tip de Customer Service este 
potrivit pentru orice client. Este importantă creativitatea, înţelegerea 
nevoilor şi preferințelor fiecărui tip de client care trebuie să 
primească ceva ce are valoare pentru el. Pentru a afla ce vrea 
clientul, se pot folosi mai multe instrumente: mystery shopping, 
studii de măsurare a satisfacției. 

> clientul are întotdeauna dreptate — chiar dacă este evident că 
nu are dreptate, păstrarea clientului este mai importantă decât timpul 
consumat; se mai adaugă şi faptul că cheltuiala va fi şi mai mare dacă 
imaginea este deteriorată ca urmare a acţiunii întreprinse de clientul 
nemulțumit. 

> onestitatea şi încrederea pe tot parcursul derulării relaţiei 
cu clientul este un factor cheie întrucât, dacă promisiunea făcută 
clientului a fost încălcată, va conduce sigur la migrarea acestuia. Este 
importantă consilierea clientului având în vedere, în primul rând, 
ceea ce se potriveşte mai bine cu nevoile lui şi nu produsul cu marja 
de profit cea mai mare. 

> conceptul Customer Service trebuie integrat în cultura 
organizațională prin educarea angajaţilor pe linia păstrării grijii față 
de client, prin responsabilizarea lor astfel încât fiecare să ştie ce are 
de spus, să poată să ia decizii cu promtitudine reducând astfel timpul 
consumat de client; 

> depăşirea aşteptărilor clienţilor prin oferirea unui serviciu 
mai creativ, mai personalizat decât concurența 


Cerinţă: Construiţi strategia managementului relației cu 
clienţii pentru un tip de organizaţie. 


Tehnici de investigaţie a calităţii serviciilor prestate de 
magazinul de decoraţiuni şi cadouri Bamboo 


Tehnica „cumpărătorului misterios” constă în trimiterea sub 
anonimat la magazinul sau locaţia companiei unei persoane- 
investigator, în postura unui client obişnuit, pentru evaluarea 
situației din cadrul organizaţiei respective contra unei sume şi/sau 
păstrarea bunurilor şi serviciilor achiziționate în acest context. 

Persoana respectivă primeşte un chestionar (ghid de investigaţie) 
înaintea vizitei. Acest chestionar îi indică ce anume trebuie să 
evalueze. Compararea sa are loc după derularea vizitei în cadrul 

organizației. Este de menţionat că aceşti „cumpărători” nu sunt 
clienți obişnuiţi. Faptul că sunt pregătiți în prealabil, îi face mai 
atenţi şi poate mai critici comparativ cu un cumpărător obişnuit. 

De asemenea, această tehnică nu urmăreşte să cunoască ce este 
important pentru client, ci urmăreşte anumite criterii importante 
pentru companie, definite de aceasta. Pentru a putea evalua ulterior 
mai bine vizita, pe lângă chestionarul completat de cumpărătorul 
misterios se poate şi înregistra discuţia avută de acesta cu angajații 
companiei. 

Această metodă este folosită, cu precădere, în următoarele 
sectoare economice: restaurant, retail, finanţe şi bănci şi hotelărie. 

Principalele beneficii oferite de investigațiile de acest tip sunt: 
determinarea eficienței programelor de training a angajaţilor; 
identificarea nevoilor de perfecţionare a angajaților; 
măsurarea cunoştinţelor personalului; 
evaluarea moralului acestuia; 
revizuirea procedurilor şi politicilor companiei; 

e măsurarea performanţelor organizației şi înțelegerea modului 
în care clienții văd afacerea respectivă; 

e creşterea atenţiei angajaţilor față de nevoile clienţilor; 

e dezvoltarea unor relații pozitive între personal şi clienți. 

Principalele activități care trebuie derulate sunt următoarele: 

1. Definirea obiectivelor — este important să fie clar ce se 
doreşte să se investigheze şi de ce. Iată câteva exemple de obiective 
care pot fi avute în vedere: evaluare comportamentului personalului 
de supraveghere, evaluarea modului de derulare a unui program 
educativ, evaluarea ghidajului de specialitate în cazul unui muzeu; 

2. Proiectarea vizitei — această etapă are două componente 
principale: construirea scenariului vizitei „misterioase ” şi realizarea 
chestionarului. Prin construirea scenariului se asigură obţinerea de 
informații detaliate şi relevante pentru atingerea obiectivelor avute în 
vedere. Înregistrarea acestor date se face prin completarea 
chestionarului (la încheierea vizitei). Dacă se apelează la o firmă sau 
la un expert în domeniu, este bine ca un reprezentant al muzeului să 

evalueze şi să completeze, dacă este cazul, chestionarul propus de 
acest colaborator. 

3. Selectarea şi pregătirea „vizitatorilor misterioşi ” — pentru ca 
informațiile să fie cât mai corecte şi numeroase, este indicat să se 
colaboreze cu persoane corespunzătoare, care să fie instruiți în 
prealabil. Pregătirea „vizitatorilor misterioşi” va determina şi 
eliminarea posibilelor erori. Principalele calități de care au nevoie 
candidații sunt: spirit de observație, memorie bună, răbdare, abilităţi 
de comunicare scrisă şi orală, capacitatea de a păstra informaţii de 
natură confidențială. De asemenea, este indicat ca ei să fie 
compatibili cu profilul clienţilor organizației. 

4. Derularea vizitei — o întrebare firească este dacă să se 
informeze angajaţii cu privire la această investigare. Cele două 
alternative prezintă avantaje, dar şi dezavantaje. În funcţie de 
obiectivele urmărite şi de context, se decide dacă personalul va ştii în 
avans, perioada în care se vor desfăşura vizitele „„misterioase”. 
Investigatorii aleşi ca „vizitatori misterioşi” vor trebui să respecte 
scenariul prestabilit şi să aibă grijă să nu îşi trădeze identitatea 
deoarece acest lucru ar modifica comportamentul angajaților şi 
informațiile înregistrate ar fi viciate. După derularea vizitei, de 
preferință imediat ce investigatorul a ieşit din incinta organizației, 
trebuie completat chestionarul. 

5. Evaluarea rezultatelor — rezultatele obținute în urma acestui 
proces ar putea fi sub aşteptări. Pentru ca ele să fie utile, este 
recomandată abordarea lor cu deschidere şi luarea măsurilor necesare 
pentru remedierea problemelor apărute, chiar dacă acest lucru ar 
putea să determine unele presiuni în cadrul organizației. 

Este posibil ca angajaţii să denunțe rezultatele ca fiind 
neadevărate, să aducă obiecţii de tipul: o anumită vizită nu reprezintă 
regula, că un vizitator obişnuit nu se poartă la fel, este 
nereprezentativă opinia vizitatorului misterios, vizita misterioasă este 
făcută cu intenţia de a descoperi greşelile şi de a interpreta negativ. 

Dacă investigația este corect proiectată şi derulată, rezultatele 
relevă atât aspectele pozitive cât şi negative ale activităţii publice a 


E] 

muzeului. Faptul că viziunea adoptată este a vizitatorului, face ca 
rezultatele obţinute să indice direcții adecvate de acțiune pentru ca să 
crească nivelul calității serviciilor oferite, să se îmbunătăţească 
interacțiunea dintre personal şi clienți, precum şi ca să se creeze 
condițiile necesare ca vizita în cadrul organizației să fie o experiență 
plăcută, interesantă şi extrem de satisfăcătoare pentru public. 

Conceptul Bamboo este creația firmei cu capital francez 
Andromede Decor care propune un curent estetic propriu prin gama 
sa completă de produse decorative, cadouri utile pentru cămin sau 
accesorii de bun gust care conferă un plus de stil aranjamentelor 
speciale. Conceptul Bamboo oferă o gamă largă pentru idei originale 
de cadouri, accesorii utile pentru casă, dar şi obiecte destinate 
wellness-ului: bucătărie, sticlă, baie, cămin, textile, mobilier, coşuri, 
rame Şi flori decorative, jucării, obiecte de papetărie, dar şi accesorii 
vestimentare. 

Tehnica clientului misterios are ca scop auditarea calității 
serviciilor, identificarea atitudinii şi comportamentului personalului 
de contact al magazinului Bamboo în faţa clienţilor. În aplicarea ei se 
utilizează “clienți misterioşi”, care, pe baza chestionarului următor, 
obțin informaţii ce sunt prezentate într-un raport de analiză unde se 
consemnează punctele slabe evidențiate în urma evaluării. Se 
urmăreşte studierea aspectelor referitoare la amabilitatea angajaților, 
ambianţă, promptitudinea in prestarea serviciului, modalitățile de 
tratare şi informare a clienților potențiali. 


Fişa Client Misterios? 
I. Intrarea in magazin: 
1. Numărul vânzătorilor (separat numărul vânzătorilor şi al 


casierilor): 2vânzători + 1 casieră 
2. Numărul clienţilor: 4 


% Metoda a fost aplicată de studenta Tudor Andreea-Daniela care a îndeplinit rolul de client misterios 

II. Vânzătorii: 


a) Comportament 
3. Un vânzător Bamboo v-a spus:” Bună ziua,bine aţi venit la 


Bamboo”in timpul vizitei dvs in magazin? 
DAM NUL] 
4. Vânzătorul v-a spus:"Daca aveţi nevoie de ajutor, eu sau 
colegii mei suntem la dispoziția dvs?” 
DAM NUO 
5. In timp ce va plimbaţi prin magazine,vânzătorii Bamboo 
menţin contactul vizual cu clienţii şi zâmbesc? (sunt disponibili să vă 
ajute,dacă aveţi nevoie) 


DAO NUM 

6. Vânzătorii discută aspecte personale intre ei ? 
DAY NUO 

7. Dacă DA, încetează discuția când vă apropiați de ei ? 
DAY NUO 


b) Cum se ocupă de clienți 


8. Dacă aveți bagaje voluminoase/grele: pungi/sacose (altele 
decat cele de umăr), vă propune să le lăsați la casă ? 


DAM NUO 
9. Dacă aveți produse Bamboo în mână,vânzătorul vă propune 
un Coş? 


DAM NUO 


10. Când acceptați ajutorul lui sau când îi cereți ajutorul, 
vânzătorul pune întrebări clientului? (de ex: pentru cine? ce 
vârstă ? ce culoare ? ce parfum/aromă ? ce buget ş.a.m.d) ? 


DAM NUO 

11. Vă propune produse ? 


DAM NUO 

12. Ce produse vă propune vânzătorul ? 
1. 3. 
4. 


13. Dacă ați ales un produs vi s-a propus alt produs (vânzarea 
adițională) ? 


DAO NUM 


14. Dacă DA : 
Produs(e) adițional(e) 


c) Tinuta vestimentară 
15.Toți vânzătorii poartă tricou negru cu logo verde Bamboo şi 
ecuson ? 


DAM NU 
16. Toți vânzătorii au o ținută ingrijită ? 
DAM NU 


17. Dacă răspunsul este NU, explicați ce v-a deranjat (tinuta, 
machiaj, coafură) 


18. Vi se pare că s-a facut curățenie in acel loc de vânzare ? 


Solul 
DAO NUY 
Geamurile 
DAM NU 
Mobilierul 
DAM NUO 
19. Dacă există un răspuns NU, explicati: 

20. Vitrina vi se pare atrăgătoare ? 


DAM 


NU 


Dacă NU, comentaţi 


21. Produsele din vitrină sunt puse în valoare ? 


DAM 


NU 


Dacă NU, comentaţi 


22. Toate produsele au eticheta cu preț ? 


DAM NU 


Dacă NU, comentaţi 


d) La casă 


23. Le spuneţi că vreţi să faceţi produsul cadou ? 


DAM NU 


| 


24. Dacă DA : 


a) vi se propune să vi se impacheteze produsul cumpărat (gen 


cadou) ? 


DAM NU 


bypreţurile sunt indepărtate de pe etichetă in momentul 


plăţii ? 


DAM NU 


| 


- specificati daca vi s-a propus impachetarea produsului, 


dar ati refuzat ambalajul 


25. Când un client solicită să i se impacheteze produsul gen 
cadou, mai este un angajat Bamboo la casă pentru ca ceilalți clienți 
de la coadă să poată plăti fără a aştepta impachetarea produsului ? 


DA 


| NU 


vi 


26. Aţi stat la coadă la casă, deşi s-ar fi putut deschide şi a doua 
casă şi un alt vânzător ar fi fost disponibil să vină la casă ? (nu se 
ocupă de clienţi, deci ar fi putut ajuta la casă) ? 


DAM NUL 

27. Casiera v-a spus "Bună ziua” 
DAM NU 


? 
LD] 


- se raspunde la 27 doar daca la intrebarea 26 raspunsul a 


fost DA 


28. Casiera v-a propus şi alt produs? (de ex: un magnet,f 
elicitare „hârtie ambalaj, rame foto s.a.m.d) 
DALI NUMA 
29. Vi se spune "Vă rog”? De ex "40 lei, vă rog” 


DAV NU 
30. Vi se dă restul exact? 
DAV NU 
31. Vi se dă un bon de casă? 
DAV NU 


32. La plecare, casiera v-a salutat ? 


DAM NU 


LI 


LI 


LI 


LI 


33. Formula utilizată O zi bună ! Vă mai asteptăm pe la noi ! 


e) Părere personală 


34.Vi s-a părut ceva anormal in magazin? 
DALINUM 


35. Dacă DA, detaliați 


36.V-aţi simțit in largul dvs in magazin ? 


DAM NU 
37. Ca şi client, credeți că veți mai 


Bi 


reveni in magazin ? 


DAM NUL 
38. Daţi note de la 1 la 5 pentru următoarele aspecte, 5 fiind nota 


maximă : 


1 - foarte prost; 2 - prost; 3 - mediu; 4- bine ; 5 - foarte bine 


- Comportament 
- Cum se ocupă de clienţi 


-  Curăţenia la locul de vânzare 


- La casă 


-  Serviciul,in general,in magazinul Bamboo 

Observaţii (orice aspect care poate ajuta la ameliorarea 
serviciilor oferite de vânzătorii Bamboo, pozitiv sau negativ): 

Referitor la primul aspect studiat cu ajutorul chestionarului, 
respectiv comportamentul, ca punct slab se observă indisponibilitatea 
vânzătorilor de a menţine contactul vizual cu clienţii din cauza 
discuțiilor dintre ei. 

Personalul se ocupă de clienți cu interes, singurul aspect negativ 
fiind faptul că aceştia nu incurajează vânzarea adițională, 
nepropunând un alt produs in afara celui ales. 

Din punct de vedere al aspectului, magazinul este agreabil, 
singurul factor care nemulțumeşte fiind curăţenia; sunt prezente urme 
de noroi. 

La casă se observă principalele nemulțumiri, acestea fiind legate 
de timpul de aşteptare cauzat de faptul că cea care impachetează 
cadoul este casiera, iar o a doua casă nu este pusă in funcțiune. 

Pentru imbunătăţirea calităţii serviciilor oferite de magazinul 
Bamboo, managerii trebuie să atenţioneze periodic personalul de 
contact referitor la existența acestui program şi necesitatea de a trata 
fiecare client ca un potenţial evaluator, adică nevoia de a se 
comporta corespunzător, intrucât fiecare client evaluează angajaţii 
companiei şi serviciile oferite. Totodată, este necesară cunoaşterea 
rezultatelor raportului de analiză de căre personalul de contact, cesta 
putâd deveni conştient de neajunsurile manifestate in timpul actului 
de vânzare 


Exemple de chestionare de evaluare a satisfacţiei clienţilor 
A. Opinia dumneavoastră este esenţială pentru noi ca societate 
pentru a putea îmbunătăţi continuu calitatea serviciilor oferite. 


În acest sens, vă rugăm să aveţi amabilitatea de a completa 
următorul chestionar. 

1. În ce măsură consideraţi că personalul firmei noastre dă 
dovadă de profesionalism în activitate? 


în mică măsură în mare măsură 


2. Consideraţi corespunzătoare termenele de execuţie fixate 
pentru lucrările prestate? 


da nu 
3. Cum consideraţi calitatea serviciilor oferite? 
foarte slabă slabă bună foarte bună 


4. Ce noi servicii consideraţi ca ar trebui introduse în ofertă 
pentru a se asigura creşterea nivelului dvs. de satisfacție? ..............maeaeee 


6. Aţi recomanda altor firme serviciile noastre? 
Da Nu 


Vă mulțumim pentru amabilitate! 
Cerinţă: 


Comentați conținutul chestionarului şi încercaţi să-l optimizați. 

B. Chestionar satisfacţie clienți 


CHESTIONAR 


I. Cât timp aţi aşteptat înainte de a fi primit? 
a) mai puţin de 10 minute 

b) între 10 şi 20 de minute 

c) peste 20 de minute 

2. Cum consideraţi că aţi fost primit? 

a) foarte bine 

b) bine 

c) satisfăcător 

d) nesatisfăcător 

e) rău 

3. De câte ori aţi venit la noi pentru această problemă / solicitare? 
a) prima dată 

b) de două ori 

c) detrei ori 

d) de mai multe ori 


4. Pentru ce fel de problemă / solicitare ați venit la noi? 

a) acces la gaz 

b) contract furnizare 

c) factură / plată / consum 

d) constituire garanție pentru neplată 

e) probleme referitoare la instalație (sigilare, desigilare, defecțiune, 
verificare / revizie, miros, etc.) 


f) altele 

5. Problema/ solicitarea dvs. a fost soluționată? 
a) da 

b) nu 

c) parțial 


6. Dacă aveți recomandări sau nemulțumiri referitoare la modul cum ați 
fost primit, vă rugăm să le scrieți mai jos: 


Cerinte: 
1. Identificați obiectivele de urmărit prin aplicarea chestionarului 
prezentat. 
2. Comentaţi structura chestionarului şi încercați să-l optimizați 

7.5. Evaluarea furnizorilor - studii de caz 


Furnizorii sunt acele organizaţii sau persoane care asigură 
resursele (tehnice, umane, financiare, informaţionale) necesare 
pentru desfăşurarea adecvată a activității unei organizații. 

Exemple de furnizori: 

- producătorii, distribuitorii, importatorii de materii prime, 
materiale, semifabricate, componente; 

- prestatorii de servicii (bănci, agenții de resurse umane, firme 
de consultanță, agenţii de publicitate); 

- persoane fizice. 

Activitatea de evaluare şi selecție a furnizorilor este 
importantă întrucât prin intermediul acesteia se defineşte piaţa pe 
care se vor desfăşura activitățile de asigurare materială. Dacă analiza 
pieţei furnizorilor permite identificarea furnizorilor potențiali, a 
comportamentelor specifice de pe această piaţă, evaluarea şi selecția 
furnizorilor permite stabilirea celor mai eficiente surse pentru 
activitatea de asigurare materială. În etapa de analiză a pieţei 
furnizorilor se reuşeşte o selecție preliminară pe baza căreia se pot 
realiza analize aprofundate şi specifice. 

Una din cerințele standardului ISO 9001:2000 se referă la 
evaluarea, selecția şi monitorizarea furnizorilor. Implicarea în 
sistemul de organizare a proceselor din cadrul organizației a unor 
furnizori de valoare reprezintă unul din elementele cheie ale 
succesului organizaţiei pe termen lung în termeni de calitate a 
produselor şi serviciilor furnizate către clienți, precum şi pentru 
reducerea costurilor organizației şi implicit creşterea profiturilor. 

Procesul de aprovizionare este o verigă esențială în ciclul de 
dezvoltare al unui produs, iar ţinerea lui sub control reprezintă o 
cerință obligatorie a standardului ISO 9001:2000 - organizaţia 
trebuie să evalueze şi să selecteze furnizorii pe baza capabilități 
acestora de a furniza un produs în concordanță cu cerințele 
organizației. Trebuie stabilite criteriile de selecție, de evaluare şi de 
reevaluare. 

Criteriile de evaluare a furnizorilor pot fi grupate după gradul de 
importanță. Se acordă atenție deosebită acelor criterii care asigură 
creşterea atu-urilor concurențiale în detrimentul unor criterii ce 
asigură facilități. Astfel, se vorbeşte de criterii clasice, între care 
cele mai folosite sunt calitatea resurselor folosite, respectarea 
condițiilor de livrare şi costul de aprovizionare şi de alte criterii, 
respectiv capacitatea tehnică, serviciile după vânzare, capacitatea de 
adaptare, capacitatea financiară, capacitatea managerială. 

Unul din principiile managementului calității se referă la relații 
reciproc avantajoase cu furnizorul. Astfel, organizaţia şi furnizorii săi 
au interese comune pentru relații reciproc avantajoase; îmbunătățirea 
acestor relaţii creşte abilitatea acestora de a crea valoare. Noţiunea de 
evaluare a furnizorilor este sinonimă cu cea de caracterizare a 
furnizorilor şi a fost aleasă ca denumire pentru procedură. 

Obiectivele urmărite prin analiza furnizorilor: 

> evaluarea modului de asigurare a resurselor necesare 
organizației; 

> identificarea furnizorilor strategici ai organizației; 

> determinarea gradului de dependență a organizaţiei față de 
anumiţi furnizori; 

> evaluarea relațiilor existente între organizație şi furnizorii 
acesteia; 

> identificarea şi evaluarea criteriilor de selecție a furnizorilor 
organizației. 

Evaluarea furnizorilor trebuie să permită identificarea şi 
urmărirea performanţelor unui furnizor din perspectiva tuturor 
elementelor ce influenţează costul total al colaborării cu acesta (nu 
trebuie considerat numai preţul drept criteriu de selectare a 
furnizorilor, ci trebuie considerate şi alte elemente ca timp de livrare, 
grad de încredere, calitatea produselor, flexibilitatea ofertei, 
posibilitatea de a interveni în conceperea produselor, frecvența 
livrărilor, costurile de transport, abilitatea de a coordona 
informațiile,etc). 

Metode de analiză 

Metoda ABC permite clasificarea furnizorilor în trei categorii: 

> „A”- furnizori strategici care dețin o pondere importantă în 
asigurarea cu resurse a organizației; de obicei, deţin cca. 60-70% din 
volumul total al intrărilor de resurse şi reprezintă cca. 20-30% din 
totalul furnizorilor; 

> „B”- furnizori de importanță medie care dețin o pondere 
relativ scăzută în asigurarea cu resurse a organizaţiei; de obicei, dețin 
cca. 20-30% din volumul total al intrărilor de resurse şi reprezintă 
cca. 40-50% din totalul furnizorilor; 

> „C”- furnizori de importanţă scăzută cu o pondere scăzută în 
asigurarea cu resurse a organizației; de obieci. dețin cca. 10% din 
volumul total al intrărilor de resurse şi reprezintă cca. 30-40% din 
totalul furnizorilor. 

După încadrarea furnizorilor într-una din aceste categorii, este 
necesară stabilirea şi a altor aspecte, respectiv: 

- este furnizorul X unicul capabil să asigure o anumită resursă 
organizației? 

- există variante de înlocuire a diferiților furnizori? 

- care este costul de înlocuire al unui furnizor? 

- care este natura relaţiilor existente între organizaţie şi 
furnizorii săi 

Evaluarea multicriterială a furnizorilor presupune utilizarea 
unui model matematic, liniar aditiv pentru a determina importanţa 
unui furnizor din perspectiva organizaţiei. Construirea modelului 
presupune identificarea unui set de criterii de evaluare şi 
determinarea importanței fiecărui criteriu pentru importanța 
furnizorului. Exemple de criterii: 

- calitatea produselor/serviciilor furnizate; 

- nivelul preţurilor produselor/serviciilor; 

- termenul de livrare al produselor/serviciilor; 

- serviciile suplimentare oferite la livrare; 

- garanții acordate la cumpărare; 

- termenele de plată practicate; 

- acordarea de asistență în utilizarea produselor. 

Stabilirea importanţei acordate fiecărui criteriu trebuie să aibă în 
vedere, în primul rând, aspectele ce se doresc a fi puse în valoare şi 
certitudinea aprecierii ce poate fi făcută după un anumit criteriu. 
Sunt situaţii în care o apreciere incertă care se bucură de o 
importanță foarte mare poate să ducă la obținerea unor rezultate 
neconforme cu realitatea. Criteriile folosite tebuie să fie detaliate în 
subcriterii specifice cărora să li se acorde o anumită importanță ca 
subdiviziune a criteriului din care face parte. 

În stabilirea scalei de apreciere a fiecărui furnizor trebuie să 
existe scale cu 4-6 nivele de apreciere. De exemplu, în cazul cu 5 
nivele de apreciere se poate folosi următoarea scală de apreciere: 
excelent 5, bun 4, mediu 3, mediocru 2, rău 1. Utilitatea globală se 
calculează prin suma produselor dintre valoarea obţinută după un 
criteriu cu coeficientul de importanță acordat criteriului respectiv. Se 
va alege, in principiu, furnizorul cu utilitatea globală cea mai mare. 

Sunt dese situaţiile în care rezultatele obţinute sunt corectate cu 
cerințele altor restricții. Este recomandabil ca selecția să se realizeze 
în două etape: 

e caracterizarea fiecărui furnizor vizat prin stabilirea punctelor 
forte şi a celor slabe aferente; 

e selecția finală realizată de un decident cu experiență, dar care 
nu a fost implicat în activitatea de evaluare-selecţie. În acest fel, 
creşte gradul de obiectivitate în activitatea de selecţie. 

Deosebit de important în fundamentarea scalei de evaluare a 
furnizorilor şi în fundamentarea importanței acordate criteriilor este 
eliminarea subiectivismului şi eterogenităţii. 

Exemple de evaluare: 

1. Firma X intenţionează să selecteze furnizorul pentru un 
anumit produs dintr-o listă de 5 furnizori potenţiali. Criteriile, 
importanţa criteriilor şi calificările obținute de fiecare dintre cei cinci 
furnizori sunt prezentate în tabelul de mai Jos. Care va fi furnizorul 
ales? 

Criteriu Importanța F1 F2 F3 F4 F5 
criteriului 

Calitatea produselor 25 5 4 4 3 5 
Nivelul prețurilor 30 2 4 3 5 3 
Termenul de livrare 20 4 4 3 3 5 
Perioada de garanție 10 4 3 4 5 3 
Termenul de plată 15 4 3 3 4 4 
TOTAL 100 3,65 | 3,75 | 3,35 | 3,95 | 4,05 


2. Fişă de evaluare furnizor-exemplu: furnizor făină 
A. Identificare furnizor: denumire, adresă, 
A.1. Conducere 

A.2. Certificări—acreditări ale Sistemului de management al 
calității /certificări HACCP / certificare Management de Mediu / 
certificare Sistem de Management al Sănătății şi Securităţii 
Ocupaţionale cu menționarea standardului şi a datei certificării 

B. Caracterizare produs furnizat - făină 

Nume produs/serviciu 

Prevederi: fişa tehnică de produs, însuşiri nutriționale, conținutul 
de toxine, metale grele, pesticide (care trebuie să fie în conformitate 
cu legislația în vigoare),mod de identificare lot, termen de 
valabilitate, ambalare, marcare. 

Criterii: 

Indici de calitate superiori/conform fişei tehnice/sub cei din fişa 
tehnică. 

Respectarea prevederilor contractuale (termen de livrare)-livrări 
înainte de termenul din comandă/livrări conform termenului solicitat 
în comandă/întârzâieri accidentale la termenle de livrare prevăzute în 
comandă/întârzâieri frecvente. 

Pret de aprovizionare-compararea prețurilor  ofertate, 
disponibilitatea de renegociere a preţurilor de minim 4 ori pe an, 
scăderea preţului cel puțin de două ori pe an, mărire preţ pe timpul 
unui an. 

Criterii de evaluare şi punctaj 


Certificare sistem de ISO 9001:2009, SR EN ISO Puncte 
management al 22000:2005, SR EN ISO 14001:2005, 
calității/mediu/SA/SSO SR OHSAS 18001:2005 
Certificate 4 sisteme 5 
Certificate 2 şi implementate 2 4 
Certificate 1 şi implementate 3 3 
În curs de implementare 2 
Fără sisteme 1 
Calitatea produselor Calificativul se acordă gradat în funcție 
livrate de calitatea produselor 
Indici de calitate suprriori celor din fişa 5 
tehnică 
Indici de calitate conform fişei tehnice 4 
Indici de calitate sub cei din fişa 3 
tehnică dar acceptaţi 
Produs respins la recepție 2 
Respectarea condiţiilor | Se analizează modul cum a fost 
contractuale îndeplinit fiecare prevedere de contract 
sau de comandă 
Livrări inainte de  termneul din 5 
comandă 
Conform termenului stabilit prin 4 
comandă 
Întârzieri accidentale la termenele din 3 
comandă 
Întârzâieri frecvente la termenul din 2 
comandă 
Prețul de aprovizionare | Se face o comparație a prețurilor 
ofertate 
Cel mai mic preț de pe piață 5 
Posibilitatea de renegociere de min 4 4 
ori pe an 
Scădere de preț de cel puțin 2 ori pe an 3 
Mărire de preț pe timpul unui an 2 
Punctaj total Max 20 
Punctaj eliminatoriu 12 

Lista furnizori acceptaţi 


Nr | Denumire | Denumire Rezultatele evaluării 
crt | furnizor serviciu Certificări | Calitate | Respectare | Preţ | Total 
produse | clauze de 
contract achi- 
ziție 
Cerinţă: 


Pornind de la exemplele prezentate realizaţi schema de 
evaluare a furnizorilor pentru o organizaţie şi un produs la alegere. 

